
Filosoofiadoktor professor Franz Loeser on sündinud 1924. a. Breslaus (Wrociavis). 
1938. a. emigreerus ta fašistide jälitamise eest Inglismaale. Fašistid olid tema isa 
vahistanud ja viinud Buchenwaldi koonduslaagrisse ning ta ema surmati gaasiga. Franz 
Loeser sai Cambridgel Ülikooli juures asuva kooli lõputunnistuse. Sõja puhkemise järel 
astus ta saksa antifašistina Briti armeesse ja võttis osa sõjategevusest Põhja-Aafrikas, 
Kaug-Idas ja «teisel rindel». Demobiliseerumise järel sooritas ta riigieksamid Minnesota 
Ülikooli juures USA-s. Progressiivse poliitilise tegevuse pärast Ameerika 
üliõpilasliikumises pidi ta USA-st lahkuma. Ta jätkas õpinguid Manchesteri Ülikoolis 
Mglismaal ja oli samal ajal Paul Robesoni kodanikuõiguste eest võitleva liikumise 
peasekretär. 1957. a. sõitis ta Saksa DV-sse tagasi. Ta omandas doktorikraadi ja kor- 
ralise õppejõu õiguse Berliini Humboldti-nim. Ülikoolis ning on praegu selle ülikooli 
heuristika professor teadusteooria ja teAdusorganisatsiooni alal. Professor Loeserilt on 
ilmunud rohkesti publikatsioone nii kodumaal kui ka välismaal. Tuntuimad on ta tööd 
moraaliloogikast ja interrogatiivloogikast. Kõrvuti teadusliku tööga on ta Saksa 
Rahunõukogu Presiidiumi liige ja Saksa Paul Robesoni Komitee esimees. 


CO 1971 by Urania-Verlag Leipzig-Jena-Berlin O Tõlge eesti keelde. Kirjastus 
«Valgus», 1980. 


EESSÕNA 

Partei- ja valitsuse juhid tõstavad üha rohkem esile vaimse ja füüsilise töö 
ratsionaliseerimist. Meie inimeste loova töö teaduslik kasutamine ja vaimse töö 
tootlikkuse tõus on suure tähtsusega mitte ainult sotsialistliku ühiskonna jaoks, vaid ka 
iga indiviidi enda arenguks. Aga kas on üldse võimalik tõsta vaimseid potentse, näiteks 

kontsentreerumis- ja taipamisvõimet, mälu, lugemisvõimet jt., kui seljataga on 
tegevusrohke tööpäev, — niisugune küsimus võib paratamatult kerkida. Kas inimene ei 
ole juba saavutanud vaimsete võimete piiri? 

Et vastata sellele küsimusele, on vaja endale esitada küsimus, kas suudate teaduslike 
meetodite abiga täielikult ammendada oma võimalused mälu, kontsentreerumisvõime 
või lugemisvõime suhtes. Fakt on see, et igaüks meist kasutab oma vaimseid võimeid 
enam-vähem spontaanselt, ilma teaduslike meetoditeta. Tippsportlane saavutab 
teaduslikke meetodeid kasutades kõrgemaid tulemusi väiksema jõukuluga. Samuti võib 
igaüks meist oma suutlikkust vaimseks tööks teaduse tehnoloogia abil paremini ära 
kasutada ja saavutada väiksemate pingutustega tunduvalt paremaid tulemusi. Tõsiasi, et 
tööpäeva lõpuks oleme sageli kurnatud, ei ole üldiselt selle tunnuseks, et oleksime oma 
vaimseid võimeid ratsionaalselt ja maksimaalselt rakendanud ning maksimaalse 
töötootlikkuse saavutanud. Hoopis vastupidi, see on sageli tunnuseks, et kasutame oma 
vaimseid võimeid valesti ja ebateaduslikult ega ulatu võimalikule tasemele. Teiste 
sõnadega, me alles alustame praegu arenguprotsessi, mille jooksul luuakse 
mitmesuguseid teaduse tehnoloogiaid, mis aitavad otstarbekalt kasutada meie vaimseid 
võimeid. 

Ratsionaalne lugemine on niisugune tehnoloogia, millega saab kvalitatiivselt tõsta ühte 
kõige tähtsamat vaimseks tööks vajalikku oskust — lugemist. Sealjuures peab rõhutama 
seda, et käesolev raamat ei suuda mingil juhul 

lahendada ratsionaalse lugemise probleemi meie vabariigis. Peale iseseisva õppimise 
juhendi on vaja sisse viia ratsionaalse lugemise kursus. Lisaks on sel alal vaja teha 
süstemaatilist uurimistööd, et ühiskonna erivajaduste jaoks ratsionaalse lugemise 
meetodeid edasi arendada. Kõik see vihjab asjaolule, et lugemisoskuse teadusliku 
kasutamisega pole me veel teeotsast kaugemal. Nii peaks käesolev raamat olema ka 
ajendiks sotsialistliku ühiskonna eeliseid selles osas mitmekülgsemalt ammendada. 

Ses suhtes on suunaandvad järgmised NSV Liidu kõrg-ja keskerihariduse ministri V. 
Jeljutini sõnad: «Ratsionaalne lugemine on väga tähtis, pidades silmas perspektiivi. 
Ratsionaalse lugemise valdamine aitaks miljoneil eri vanuses ja eri tegevusala inimestel 
vastu võtta kompaktset informatsiooni ja hoida kokku palju aega. Kõrg-ja 
Keskerihariduse Ministeerium on arvamusel, et ratsionaalse lugemise küsimusega peab 
viivitamatult tegelema hakkama. Kui ratsionaalse lugemise probleemi on põhjalikult 
uuritud, tõmbame selle realiseerimisele kaasa asjatundlikke teadlasi, pedagooge ja 
psühholooge. 

Ma usun, et juba lähemal ajal sisustatakse katsepunktid mõnedes meie suurtes 
ülikoolides, kus on olemas selleks otstarbeks vajalik materiaalne baas. Niisuguste esi- 
meste kõrgkoolide-teerajajate hulgas, kes seadmestikuga tööle hakkavad, on loomulikult 
ka Moskva Riiklik Lomo-nossovi-nim. Ülikool ja Patrice Lumumba nim. Rahvaste 
Sõpruse Ülikool, Seejärel nende uurimused üldistatakse ja neid kasutatakse probleemi 
lahendamiseks laias ulatuses. Ma usun, et meie töö muutub efektiivsemaks, kui ka 
Nõukogude Liidu Haridusministeerium hakkab tegelema ratsionaalse lugemise 
küsimusega.» «Freie Welt» toimetuses töötava pr. G. Relleri vahendusel oli võimalik 
sõlmida esimesi kontakte Moskva Tehnoloogia Instituudi professori S. S. Wolkiga, kes 
tegeleb samuti ratsionaalse lugemisega. Suurt tänu võlgneme Moskva Riikliku Lenini- 
nim. Raamatukogu informatsiooni ja bibliograafia osakonna juhatajale, tehnikakandidaat 
O. A. Kuznetsovile tema väärtuslike soovituste eest kirjanduse osas. Suurt abi osutas pr. 
R. Hirsch lugemisharjutuste väljatöötamisel. Ka riikliku preemia laureaadile professor 
dr. Gildele ja professor dr. Rosenfeldile võlgnen tänu heade näpunäidete eest. Raamatu 
illustratsioonide eest kuulub minu südamlik tänu härra E. Loeserile. 

Neuenhagen, märts 1971. Franz Loeser 

EESSÕNA 3. TRÜKILE 


Ulatuslike uurimuste põhjal, mis toetusid kogemustele inglise keelt kõnelevatel aladel, 
võis kooskõlastada lugemiskiiruste skaalat lugemistulemustega Saksa DV-s (Ik. 34). 
Keskmine lugemiskiirus inglise keeles on 240 sõna minutis, saksa keeles 200 sõna 
minutis. Võimalik tippkiirus inglise keeles on 1200 sõna minutis, saksa keeles 1000 sõna 
minutis. Sellest võrdlusest peab tegema järelduse, et lugemiskiirus inglise keeles on 
umbes 20% kõrgem kui saksa keeles. See on huvitav ja tähtis fakt. 

Muus osas on kolmas trükk muutusteta. 

Neuenhagen, juuli 1972. Franz Loeser 


MÕNINGAID VÕIMALUSI INFORMATSIOONI JUURDEKASVUST 
JAGUSAAMISEKS SOTSIALISMI AJAL 


KAS INFORMATSIOONI JUURDEKASV ON MONSTRUM VÕI 
TEADUSE PROGRESSI VAHEND? 


Igal aastal ilmub maailmas ligikaudu 6 miljonit teaduslikku publikatsiooni. Neist 4 
miljonit on originaaltööd, mida avaldatakse 100 000 perioodilises väljaandes, 60 000 on 
erialased raamatud, 100 000 kuni 150 000 kitsamas ringis käibel uurimistulemused, 300 
000 patendikirjeldused ja umbes 700 000 dissertatsioonid. 2000 trükilehekülge minutis 
ujutavad teadlase üle. Alates esimese teadusliku ajakirja ilmumisest a. 1665 
kahekordistub teaduslik kirjandus umbes iga 13,5 aastaga. 

Kodanlikus kirjanduses on sageli tehtud seesuguse statistika põhjal lõppjäreldus, et nn. 
informatsiooniplahvatus kujutavat endast teadlasele vältimatut ohtu. See matvat teda üha 
enam enda alla ja tegevat ta kontrollimatute jõudude mängukanniks. Samuti pidavat üha 
enam pidurduma teaduse arengu tempo. Kuivõrd õigustatud on säärased prognoosid? 

Ehkki eespool tsiteeritud statistikat võib vaadelda kahtlusega täpsuse suhtes, ei saa 
salata, et teadmisi tuleb aasta-aastalt tohutul hulgal juurde. Teadlase, iga vaimse tööga 
tegeleva inimese, aga ka ühiskonna tervikuna seab see kvalitatiivselt uute probleemide 
lahendamise ette. Tähelepanuväärne on juba üksi see, et vaimse tööga tegelev inimene 
on ikka vähem võimeline põhjalikult lugema talle otsustava tähtsusega informatsiooni, 
mida aina enam kirjutatakse ja trükitakse. Kapitalistlikus ühiskonnas, kus antagonistlike 
klassihuvide, kasumite tagaajamise, halastamatu konkurentsi, privilegeeri-tuse ja 
hundimoraali tõttu on võimatu teadust planeerida ja organiseerida töötava inimese 
igakülgseks hüvanguks, 

ähvardab teadusliku informatsiooni tohutust lisandumis-tempost tõepoolest tulla 
tõeline hädaoht progressile. Vaatamata paljudele konvergentsiteoreetikute väidetele, et 
needsamad ohud esinevat öeldavasti ka sotsialistlikus ühiskonnas, ei ole see õigeks 
osutunud. Sotsialismi ajal toimub teaduslik-tehniline progress töölisklassi partei juh- 
timisel igati teadlikult planeeritud protsessina, mis võimaldab lahendada ka teadmiste 
juurdekasvu kõige kaasaegsemate teaduse saavutuste baasil. Teiste sõnadega, vastupidi 
kapitalistlikule ühiskonnale, on sotsialistlikus ühiskonnas põhimõtteliselt võimalik 
planeerida ja organiseerida teaduse kogu arengut ja selle kasutamist inimkonna 
hüvanguks igakülgselt ning teaduslikult. 

Sealjuures ei tohi alahinnata lahendatava probleemi suurusjärku ka teaduse igakülgsel 
planeerimisel, kaasa arvatud teadmiste juurdekasvust jagusaamine sotsialismi 
tingimustes. Need probleemid on tõepoolest alles siis lahendatavad, kui kõiki 
sotsialistliku ühiskonna eeliseid täielikult kasutatakse. Niiviisi saab garanteerida, et tead- 
miste juurdekasv ei muutu monstrumiks, mis teadlase maha suruks ja teaduse progressi 

takistaks, vaid et temast saaks üha tõhusam teaduse progressi vahend. Enne kui siirduda 
asjasse puutuvaid võimalusi käsitlema, on otstarbekas osutada lühidalt mõningatele 
teadusinformatsiooni kiire kuhjumise põhjustele. 


MÕNINGAID INFORMATSIOONI SUURE LISANDUMISE 
POHJUSI 


Mõned kõige tähtsamad teadusinformatsiooni kiire kasvu põhjused on järgmised. 

Tootlike jõudude tormilise arengu üheks väljenduseks on teadlaste arvu väga kiire 
kasvamine. Nii kasvas näiteks teadlaste arv Nõukogude Liidus 10 000-lt 1925. a. 930 
000-ni 1971. a. Tänapäeval on teadlasi Nõukogude Liidus rohkem kui ühelgi teisel maal 
maailmas. Teadlaste arvu kiire kasv maailmas väljendub väga kujukalt tõsiasjas, et 900% 
maailma kõigist kunagi elanud teadlastest tegeleb veel praegu teadusega. Sellest tingitud 
teadusinformatsiooni juurdekasv ei ole mitte ainult kvantitatiivne, vaid ka kvalitatiivne. 
Teadus ise muutub aina komplitseeritumaks: silmanähtavalt formaalsemaks ja 
abstraheeritu-maks. Sellele lisandub veel üks tegur. Varem sai teadlane 

ainult kolme keele, inglise, saksa ja prantsuse keele abil kogu olulist teaduslikku 
kirjandust originaalis lugeda. Tänapäeval on selleks vaja vähemalt 55 keelt. 

Asi ei ole ka üksnes selles, et teadusinformatsioon kiiresti lisandub. Kvalitatiivselt 
uued probleemid viivad tõigani, et teaduslikud arusaamad väga kiiresti vananevad. 
Teatavasti muutub teadus sotsialismi tingimustes ikka enam ja enam vahetuks 
tootmisjõuks. Teooria ja praktika pidevalt tihenevad sidemed, teaduslike uurimis- 
tulemuste laiahaardelisem rakendamine meie elu mitmesugustel aladel, nagu ka teaduse 
enda teaduslik planeerimine ja organiseerimine suurendavad teaduse tempot ja ulatust 
erakordselt. See põhjustab teadusinformatsiooni kiiremat vananemist ja sunnib teadlast 
pidevalt uut informatsiooni hankima. Aga mitte ainult need objektiivsed põhjused ei 
tingi teadmiste kasvu. Sotsialistliku demokraatia edasise arengu ja sotsialistliku isiksuse 
väljakujunemisega kasvavad meie kodanike vajadused parema ja igakülgsema 
informatsiooni järele. Ka selles peituvad otsustavad tõukejõud teadusliku 
infofmatsioonivoolu tormiliseks paisumiseks. 

Millise panuse suudavad anda sotsialistlik teadusorga-nisatsioon, heuristika ja 
elektronandmetöötlus sellega, et marksismile-leninismile tuginedes ja töölisklassi partei 
juhtimisel lahendada teaduse kasvu probleemi nii, et sellest saaks üha enam arvestatav 
teaduse progressi vahend? Siin on hulk võimalusi, millede seast peab esile tõstma 
järgmised, mis on tihedas seoses ratsionaalse lugemisega. 


INFORMATSIOONI SALVESTAMISE UUED VAHENDID 


Selleks et näha teadmiste kasvu õigetes suhetes, peab silmas pidama, et kõrvuti 
informatsiooni kasvuga toimub pidev vana ja aegunud informatsiooni ümberhindamine 
ja kokkusurumine. Ehkki see vana, aegunud informatsioon täielikult ei kao, osutub ta 
praküliselt suures ulatuses kasutuks ja mattub enamasti arhiividesse. Selle tõttu peab 
vahet tegema kogu inimkonna poolt kogutud informatsiooni üldise mahu ja mingil antud 
ajal efektiivselt kasutatava informatsiooni mahu vahel. Viimane on oluliselt väiksem kui 
esimene, kusjuures suhe kasutatava ja üldse kogunenud informatsiooni vahel aegade 
jooksul 

pidevalt väheneb. Sellest küljest nähtuna ei ole teadmiste kasvu proportsioonid sugugi 
nii kohutavad, nagu nad esialgu tundusid. Ent ikkagi on probleem niisuguse ulatusega, et 
tema lahendamiseks on vaja kvalitatiivselt uusi vahendeid. Uurimused on näidanud, et 

teadlane peab pühendama erakordselt suure protsendi oma ajast selleks, et otsida oma 
tööks vajalikku informatsiooni. 

Otsimisaja lühendamiseks miinimumini ja informat-sioonikadude vähendamiseks on 
vaja luua infosüsteem, mis vastab arenenud sotsialistliku ühiskonna nõuetele. Siia juurde 
kuuluvad muu hulgas informatsiooni salvestamise moodsad vahendid. Tänapäevaste 
uurimistöövor-mide arenemisega, mis juba praegu hakkavad omandama selgeid 
piirjooni, teadusaladevahelise, samuti üha ulatuslikumalt rahvusvahelise koostööna 
tehtava uurimistööga, suurte teadlaskollektiividega, kus töö põhineb teaduslikult 
organiseeritud ajaplaneeringul, tõstatab sihipäraselt uusi küsimusi ja lahendab 
probleeme, hakatakse ikka enam salvestama vajalikku informatsiooni raali ning seda 
vastavalt vajadusele sealt jälle välja tooma. Sellisel salvestusel on suur mahutavus ja 
lühike informatsiooni väljaotsimise aeg. Ses mõttes on paljutõotavaks arengusuunaks 
näiteks holdormenetlus, kus suur hulk informatsiooni salvestatakse valgustundlikule 
kristallile. Juba on õnnestunud salvestada 1000-leheküljeline teos 5,1 cmX X5,1 cm X 
0,6 cm suurusele kristallile. Teine meetod on salvestamine mikrofilmile, kusjuures 105 
mm X 148 mm suurusel pinnal saab 150-kordse vähenduse juures säilitada 3200 
lehekülge hõlmavat informatsiooni. Lõpuks on võimalik argoonlaseri abil põletada 16 
mm laiusele polü-esterlindile ühe miljondiku millimeetrise läbimõõduga auke, mis 
vastavad teatud informatsioonikoodile. Sellisell viisil saab ühes sekundis salvestada 12 
miljonit bitti.1 

Suuri arenguvõimalusi on nende meetodite täiustamisel, mis soovitud informatsiooni 
salvestist välja otsivad. Nii näiteks on tulevikus mitmesugused ühiskonna kasutada 
olevad kompuutersüsteemid omavahel seotud ja saavad informatsiooni vahetada. 
Näiteks võiks taoliste 


1 bitt on informatsioontühik, mis koosneb kahest märgist ja saab väljendada ainult 
näiteks «jaa» või «ei». Bitiga saab valida järelikult kahesuguse informatsiooni vahel. 

Üks lehekülg masinakirja teksti vastab umbes 10 000 bitile, üks 15 00-leheküljeline 
raamat umbes 40 miljonile bitile ja üks 13-köiteline leksikon (ilma piltideta) umbes 400 
miljonile bitile. 

integreeritud kompuutersüsteemide abil leida lühikese ajaga mitme miljoni köitelisest 
raamatukogust mitte ainult ühe kindla raamatu, vaid ka teatud, soovikohaste andmetega 
lehekülje. Peale selle on tulevikus võimalik rajada automaatraamatukogusid, mis 
ülilühikese ajaga annavad lugejale soovitud kirjanduse koopiad. Niisuguste seadmete 
abil saab otsimisaega järjest lühendada, informat-sioonikadu kahandada ja teadmiste 
juurdekasvu juhtida nii, et. seda võimalikult ratsionaalselt saaks kasutada loominguliseks 
teaduslikuks tööks. 

Siinkohal peaks viitama vaimse töö taseme tunduva tõstmise võimalusele ratsionaalse 
lugemise printsiipidel põhineva trükikunsti abil, mille jaoks on vaja suhteliselt vähe 
kulutusi teha. Peale lugemismaterjali järjestamise nii, et seda oleks kerge läbi vaadata, 
peaks muu hulgas järgmist silmas pidama: kirja suurus, vahemaa tähtede vahel, kirja 
tüüp ja värvitoon peaksid olema optimaalsed. Esiletõstmise trükitehnilisi vahendeid peab 
kasutama vajadustele vastavalt. Sõrendust, kursiivi ja suuri tähti" kasutatagu näiteks siis, 
kui peab vähendama lugemiskiirust. Nende sobimatu kasutamine võib raskendatud loeta- 
vuse tõttu koguni panna seda kohta vahele jätma. Kiire vastuvõtmine väiksema 
jõukuluga saavutatakse jämetrüki abil. Sotsialismi eeliseks on see, et ratsionaalset ja 
standardiseeritud kirjaga esiletoomise süsteemi saab üldkasutatavaks teha. 

Kõrgemaid lugemistulemusi võib saavutada siis, kui teksti hakatakse trükkima 
veergudena praegu veel üldiselt kasutatavate laiade lõigutulpade asemel. Parimaid 
tulemusi saadakse 5- kuni 6-sõnaliste veergude puhul, nii nagu nad harilikult ajalehtedes 

on. Siinjuures on kõige otstarbekamaks osutunud trükkimisviis, mille juures eba- 
korrapärane realõpp ei nõua sõnade poolitamist. 


INFORMATSIOONI VAHENDAMISE MOODSAD MEETODID 


Informatsiooni juurdekasvust jagusaamiseks on vaja uusi ja kaasaegseid 
informatsiooni vahendamise meetodeid. Selles suhtes on eriti tähtsad järgmised 
teaduslikud seisukohad. Inimesed võtavad informatsiooni vastu peamiselt silmadega ja 
kõrvadega. On teada, et 80% inimestest on visuaalsed tüübid, kes ülekaalukalt võtavad 

informatsiooni vastu silmade abil, kuna ülejäänud 20% on ülekaalukalt auditiivsed 
tüübid, kes saavad informatsiooni eelkõige kuulmise teel. Huvitav on ka see, et 
vastuvõtuvõime erineb tunduvalt mitmesuguste erinevate visuaalsete meediumide tõttu. 
Steinbuchi järgi saab arvutamisel vastu võtta 12 bitti sekundis, masinakirja puhul 16 bitti 
sekundis, klaverimängu juures 23 bitti sekundis ning lugemisel 18—45 bitti sekundis. 

Siit on täiesti selgelt näha, kui suur tähtsus on lugemisel ja selle ratsionaliseerimisel 
informatsiooni vastuvõtmise ja töötlemise seisukohast. Juba on tõestatud, et 20- 
minutilise filmiga saab niisama palju informatsiooni vastu võtta kui kahetunnise 
ettekandega. Visuaalsete vahenditega saab tõsta vastuvõtuvõimet 35% ja meelespidamist 
55%, võrrelduna akustiliste vahenditega. Selle teadmise põhjal ei ole kahtlust, et näiteks 
õpimasinad, mis seovad audiovisuaalseid meetodeid loova tegevusega, muutuvad 
koolides ja ülikoolides üha vajalikumaiks. Eelkõige töötatakse välja mahukate 
salvestitega elektron-õpimasinad, mis võimaldavad õpetajal loengu pidamise ajal jälgida 
õpilaste küsimusi, mida need automaatide kaudu õpetajale esitavad. Niisugused 
õpimasinad võimaldavad tulevikus kahepoolset informatsioonivahetust tuhandete 
dotsentide ja miljonite kuulajate vahel. Ka televisioon, eriti ettevõtte televisioon, pakub 
suuri võimalusi informatsiooni vahendamise ratsionaliseerimiseks. Saksa 
televisiooniakadeemia kogemused kinnitavad seda oletust. 


VAIMSE JA KEHALISE TÖÖ RATSIONALISEERIMISEKS 

Järjest laienev sotsialistlik ühistöö ning kasvav vajadus kõiki töötajaid meie ühiskonna 
juhtimisele ja planeerimisele kaasa tõmmata annab kollektiivsele loomingulisele 
tegevusele sotsialismi ajal üha suurema osa. Kollektiivne sotsialistlik loominguline 
tegevus hakkab järjest rohkem reaalseid tulemusi andma. Selleks, et informatsiooni 
juurdekasvu võimalikult efektiivselt realiseerida loomingulise ideena, on vaja arendada 
uusi ja teaduslikult põhjendatud kollektiivse loomingulise tegevuse vorme. Selles osas 
on saadud juba väärtuslikke kogemusi näiteks ideekonverentside näol (vt. W. Gilde, C. 
D. Starke, Ideen 

muss man haben [Ideid peab olema], Urania-Verlag, Leipzig 1970). Ideekonverents 
(ajurünnak) on kollektiivse arutlemise vorm, kus luuakse optimaalsed tingimused uute 
ideede väljakujunemiseks. Rühm inimesi (mitte rohkem kui 12 ja mitte vähem kui 4) 
ergutab üksteist vastastikku leidma ideid mingi teatud probleemi lahendamiseks. Uks 
idee tõstatab teise, üks mõte äratab teise mõtte ja tekibki uute loominguliste ideede 
pidurdamatu vool. Soovitatav on muu hulgas negatiivset kriitikat mitte lubada ja 
konverentsi kestust piirata ca 25 minutiga. 

Edaspidi peab ründama niisuguseid loomingulise töö takistusi nagu näiteks «istungite 
palavik». «Istungite palavik» on ühelt poolt kollektiivse probleemide lahendamise 
seaduspärase kasvu tagajärg, teiselt poolt nõupidamiste ja diskussioonide meetodite 
mitteküllaldase teaduslikkuse vili, sest need ei ole pidanud sammu kollektiivse vaimse 
töö vajadustega. Kui meil näiteks õnnestub ratsionaliseerida liiga pikad ja mitte küllalt 

sihipärased diskussioonid, mis ligikaudseltki ei kasuta ära töötajate teadmiste kasvu ega 
vasta nende loovatele võimetele, siis suudame esiteks vähendada vaba aja kadu ja 
terviserikkeid, teiseks oluliselt suurendada vaimse töö produktiivsust. 

Uute loogikate nagu näiteks deontika, interrogatiiv-loogika ja diskussiooni-, 
nõupidamise ning probleemiloo-gika arenemine aitab kujundada teaduslike printsiipide 
järgi kollektiivse arutlemise loogilist protsessi ja kasutada optimaalse sihipärasusega 
kõigi diskussioonis osalejate loovust. Küsimisprotsessi formaliseerimine, mida rea- 
liseeritakse interrogatiivloogika abil, lubab tulevikus raale nii programmeerida, et 
probleemide lahendamiseks tähtsaid küsimusi oskavad need matemaatiliselt põhjendatud 
strateegia järgi esitada iseseisvalt. Siin väljenduvad loova mõtlemise jäljendamisv e ja 
automatiseerimise perspektiivid, mis kindlasti onv loomingulise mõtlemise rat- 
sionaliseerimiseks ja teaduslikuks uurimistööks murrangulise tähtsusega (vt. F. Loeser, 
Interrogativlogik, Deutscher Verlag der Wissenschaften, Berlin 1968). 

Kollektiivne loominguline tegevus allub üldistele ja spetsiifilistele seadustele, millel 
on ka matemaatiline vorm. Nende seaduspärasuste uurimine ja teadlik kasutamine 
lubavad meil mõõta diskussioonide ja nõupidamiste efektiivsust stsientsiomeetria 
(teadusmeetria) abil (teadusorganisatsiooni mõõtmise teooria) ja optimeerida 

selle mõõtmistulemuse põhjal nii arutelugruppide suurust ja struktuuri kui ka 
kollektiivse arutlemise kestust. 

Sageli väljendatakse arvamust, et nende uute teadusalade arenemisega, eriti 
elektronandmetöötluse ja -selle kasutamisega vaimse töö protsessis, vähenevad nõuded 
üksiku inimese vaimse potentsiaali suhtes. Kujutatakse vahel ette, et tulevikus võiks 
masin inimeselt vastutust vaimse töö eest kahandama hakata. See on küll lausa vale. 
Uued teadusalad, seadmed ja masinad, mis viimasel ajal on kasutusele tulnud, kujutavad 
üksnes inimese abilisi, et ta saaks otsuseid suurema asjatundlikkusega vastu võtta ja oma 
aega rohkem ning võimalikult ratsionaalselt loomingulise töö jaoks kasutada. Mitte 
mingil juhul ei võta nad inimeselt tema vastutust ega nivelleeri inimese vaimset 
loomingulist tegevust. Hoopis vastupidi, on täiesti selge, et kui need moodsad 
abivahendid inimese skemaatilisest vaimsest tööst vabastavad, jääb talle rohkem aega 
loominguliseks tööks. Ka nende vahendite kasutamine ise, eriti elektronandmetöötlus, 
suurendab erakordselt pretensioone inimese vaimsetele võimetele. Inseneripsühholoogia 
võib tõestada, et materiaalsete ja vaimsete protsesside automatiseerimise kasvuga 
kaasneb inimese psüühiliste ja närvisüsteemi omaduste, s. t. taju funktsioonide, 
otsustusvõime ja mõtlemisprotsesside fors-seerimine. Lõpuks peab põhjust otsima 
sellest, et süsteemi «inimene-masin» usaldatavus — olgu selle üksiklülid kuitahes kindla 
peale konstrueeritud — sõltub olulisel määral sellest, missugune on selles süsteemis 
oleva inimese vaimse töö võime. Masina kaudu üha keerukamate tööprotsesside 
valdamine nõuab ka inimeselt üha kõrgemaid vaimseid saavutusi. Seetõttu on iga 
inimene ikka tungivamalt seatud küsimuse ette, kuidas ta saab rahuldada arenenud 
sotsialistliku ühiskonna pidevalt kasvavaid nõudmisi ning vajadusi vaimse töö osas ja 
kuidas teda siinjuures saavad aidata uued arengusuunad teaduses. Siin saab heuristika 
kui vaimse loomingulise töö ratsionaliseerimise teadus kindlasti suurt abi osutada. 
Esitame siia juurde mõned lühikesed selgitused. 

Heuristika tegeleb muu hulgas probleemiga, kuidas mõtlemist kõige efektiivsemalt 
kasutada või pigemini tugevdada. Kaks kõige tähtsamat meetodit, mida sellega seoses 
arendatakse, on haagi- ja ketimeetod, mille abil mõttetööd mitmel viisil efektselt 
tõhustatakse. Haagimeetod on näiteks loogiliselt üles ehitatud sõnasüsteem, mis 

16 

on meeldejaetavate asjadega seotud, «kokku haagitud», assotsiatsiooni põhjal. Sellele 
lisaks on võimalik tõsta mõtlemise taset üldistamismeetodi abil, mille puhul 
meeldejäetava sisu üldistatakse ja sellele leitakse koht üldprintsiipides. Taolisi 

meetodeid on arendatud kontsentreerumisvõime ja kombineerimisoskuse (S. t. võimet 
kiiresti tabada seoseid) lisamiseks. Lõpuks kuulub ka ratsionaalne lugemine 
lugemistulemuste tõstmise ratsionaliseeritud viisina heuristika teaduslike meetodite 
hulka. 

Ratsionaalsest lugemisest nii üksikisikule kui kaA sotsialistlikule ühiskonnale tulev 
suur kasu on sedavõrd ilmne, et see ei vaja suuremaid selgitusi. Teaduslikult 
põhjendatud ratsionaalse lugemise meetoditega saab õppida kiiremini ning põhjalikumalt 
lugema ja selle abil endale kõige lühema ajaga mitmesugust informatsiooni hankima. 
Töölistele, teenistujatele, üliõpilastele või teadlastele, sõjaväelastele, kunstnikele, 
ametnikele, käsitöölistele või põllupidajaile, hankigu nad informatsiooni, õppigu või 
tõstku kvalifikatsiooni või lugegu nad puhtalt lugemisrõõmust — kõigile on kiirema ja 
põhjalikuma lugemisoskuse omandamine üha kasvava tähtsusega, mida ei saa 
ülehinnata. 

Leninlikult öeldes: töö produktiivsuse tõus, kaasa arvatud vaimse töö produktiivsuse 
tõus, on lõpuks otsustav võitluses kahe maailmasüsteemi vahel. Ehkki vaimse töö 
produktiivsus sõltub paljudest faktoritest, nagu näiteks haridustasemest, inimese 
poliitilisest ja moraalsest hoiakust, töö organiseerimisest, materiaalsetest abivahenditest 
jne., on informatsiooni hulgal, mida inimene lugemise teel hangib, erakordne tähtsus 
juba üksnes selle tõttu, et lugemise teel saadakse 85% teadmistest. Selles suhtes on 
ratsionaalne lugemine sotsialistliku teadusorga-nisatsiooni orgaanilise osana oluliseks 
panuseks, et lahendada läbimõeldult teadmiste juurdekasvu probleem ja tõsta vaimse töö 
produktiivsust. 

Siin lühidalt visandatud sotsialistliku teadusorganisat-siooni, heuristika ja 
elektronandmetöötluse kasutamise perspektiivid võivad aidata mõistetavaks teha, 
millised erilised eelised on sotsialistlikul ühiskonnal teadmiste juurdekasvu probleemi 
igakülgseks lahendamiseks meie ühiskonna ja sellega ka iga üksikisiku kasuks. Tähtis on 
jätkata järjekindlalt seda töölisklassi partei poolt kättenäidatud teed ja täielikult 
ammendada ning realiseerida sotsialistliku ühiskonna vastavad eelised ja võimalused. 

KAS LUGEMISE AJAJÄRK ON LÕPPEMAS? 

Eelmises peatükis selgitati ratsionaalset lugemist sotsialistliku teadusorganisatsiooni 
osana. Selleks et suuta lugemise osa ja funktsiooni sotsialistlikus ühiskonnas õigesti 
mõista, on otstarbekas lühidalt pilku heita lugemise ajaloolisele arengule. 

Koos kirjaga kuulub lugemine epohhi loovate inimvaimu saavutuste hulka. Bernal 
kirjeldab seda «kui suurimat kõigist inimlikest intellektuaalsetest leiutistest» (J. D. 
Bernal, Die Wissenschaft in der Geschichte [Teaduse ajaloost], Berlin 1961, S. 94). Kiri 
ja lugemine ei teinud revolutsiooni mitte ainult informatsiooni salvestamise, 
vahendamise ja töötlemise meetodites, luues sellega täiesti uued 
kommunikatsioonivõimalused rahvaste vahel, vaid muutsid ka inimest ennast, eriti tema 
mõtlemis- ja abstraheerimisvõimet. Erinevalt loomast on inimesel teine signaalsüsteem, 
mis laseb tal vastu võtta mitte ainult esemelisi, vaid ka abstraktseid ärritusi ümbritsevast 
maailmast, näiteks kõneldud, kirjutatud või trükitud sõna. Inimese võime lugemise abil 
teda ümbritsevat maailma mõistma õppida võimaldab tal arendada tunduvalt kõrgemat 
abstraheerimis- ja mõtlemisvõimet. Ja asi ei piirdu mõtlemisega. Lugemine arendab ka 
fantaasiat, loovust, kontsentreerumisvõimet ja enesedistsipliini. Kõigel sellel on suur 
mõju inimese sotsiaalsele hoiakule, tema kultuurile ja üldisele eluviisile. Ei ole niisiis 
midagi iseäralikku selles, et kirja ja lugemise arenemine oli üks olulisemaid eeldusi 
tsivilisatsiooni tekkimiseks ja teaduse väljakujunemiseks. 

Lugemise algus pärineb pronksiajast. Esimesed sõnasümbolid, mis kujutavad endast 
kirja põhielemente, on arenenud arvude sümbolitest. Esialgu oli nendel kirja-sümbolitel 
sõnade tähendus nagu näiteks hiina keeles, või nad esindasid osalt häälikuid ja osalt sõnu 
nagu meso-potaamia kiilkiri või egiptuse hieroglüüfid. Tol ajal oli lugemine erandlik 

privileeg peamiselt kitsale isikute ringile nagu preestrid ja riigiametnikud. Lugemine 
hakkas hoogsamalt levima tõelise tähestiku tekkimise järel. Kasvav kaubandus 
erikeelsete rahvaste vahel pani arenema kirjasümbolite süsteemi. Nood kehastasid mitte 
sõnade tähendust, vaid häälikuid. Ent sealjuures pidi lahendama komplitseeritud 
lingvistilisi probleeme. Muu hulgas oli 

vajalik jaotada sõnad silpideks ja silbid omakorda konsonantideks ja vokaalideks. 
Teaduse ajaloost on teada, et see probleem lahendati esmakordselt umbes 1500 a. e. m. 
a. algse semiidi tähestikuna. Seda tähestikku, mille sümbolid toetusid sõnades 
esinevatele häälikutele, sai kasutada kõikide keelte jaoks. Bernal ütleb, et sellega «... 
muutusid lugemine ja kirjutamine niisama kergesti kättesaadavaks kui raud. Et 
kirjasümbolid põhinesid häälikutel, võis neid kasutada kõigis keeltes; samal ajal muu- 
tusid nad siitpeale kasutatavaks palju suuremale mõtte-vahetajate ringile, kui seda olid 
preestrid ja riigiametnikud. Kirjutamine ei jäänud enam ainult ametlike paberite ja 
äridokumentide piiridesse. Tekkis poeetiline, ajalooline ja filosoofiline kirjandus.» 
(Sealsamas, Ik. 120). 

Iga kõrgema ühiskonnakorraga omandas ka lugemine suurema tähtsuse ja haaras üha 
laiemaid elanikkonna kihte. Üldise koolikohustuse sisseviimisega kapitalismi ajal 
muutus lugemine esmakordselt ajaloos elanikkonna kõige laiemate kihtide ühisvaraks. 
Kui kõrgelt seda edusammu ka hinnata, peab teiselt poolt tõdema, et kapitalismi ajal on 
lugemisele nii kvalitatiivses kui ka kvantitatiivses mõttes seatud selged piirid, kuna siin 
toimib lugemise arengule rida vastuolulisi tendentse. Ühelt poolt nõuavad kapitalistlikud 
tootmissuhted, eriti tehnika revolutsiooni tingimustes, lugemist valdavat töölisklassi. 
Veelgi enam, monopolistlik kapital on huvitatud sellest, et eelkõige tema 
majandusjuhtide, juhtivate riigitöötajate, kõrgemate sõjaväelaste ja intelligentsi tarvis 
lugemist ratsionaliseeritaks, eesmärgiga tõsta töö tootlikkust ja sellega kasumeid ning 
muuta kapitalistlik süsteem efektiivsemaks. 

Veel üks väga tähtis faktor, mis mõjutab positiivselt hariduse ja lugemise taseme 
tõstmist kapitalismi tingimustes, on töölisklassi järjekindel võitlus oma õppimis- 
võimaluste parandamise eest ja kapitalistlike hariduspri-vileegide vastu. Teiselt poolt 
aga mõjuvad pidevalt reaktsioonilisemaks muutuv imperialism ja tema hirm 
rahvamasside kasvava jõu ees nii, et ta püüab töötajaid üha suuremal määral rumalaks 
teha, neid osavate võtetega moraalselt ja vaimselt vigastada. Seda teostatakse muu 
hulgas ka nii, et reaktsioonilised ringkonnad püüavad piirata summasid eriti töölisklassi 
hariduse heaks. Üks selle resultaate on nn. hariduskriis, mida võib mitmesugustes 
vormides igal kapitalistlikul maal märgata. See 

hariduskriis väljendub muuseas selles, et sageli üsna laiad elanikkonna kihid ei oska 
küllaldaselt lugeda. Haridusprogrammis, mille esitas tolleaegne president Johnson 
kongressile 12. jaanuaril 1965. a., tunnistati, et USA-s puudub 140 000 klassiruumi ja 
kolmandik vajalikest õpetajatest, et 23 miljonit ameeriklast ei ole lõpetanud 
kaheksaklassilist kooli ja enam kui pooled üle 25-aasta-sed mustad USA kodanikud ei 
ole üldse mingit kooli lõpetanud. Ameerika pedagoog Charles A. Walcutt tegi oma 
uurimuste põhjal 1961. a. järelduse, et 35% koolilõpetajatest USA-s oskab ainult halvasti 
lugeda ja kirjutada ja et järgmine 40% küll neid oskusi valdab, kuid mitte sellises 
ulatuses, nagu võiks oodata 9-aastase koolis õppimise järel (Sonntag Nr. 11/66, Die 
schwarze Gesellschaft [Must ühiskond]). 

Ühe kõige uuema statistika järgi tuleb välja, et USA-s on praegu keskmiselt 11 
miljonit täielikku kirjaoskamatut ja 20 miljonit osaliselt kirjaoskamatut (s. t. nad oska- 
vad lugeda üksikuid sõnu, kuid ei oska lauseid kokku lugeda. Sarnane olukord on ka 
Suurbritannias. Dr. J. Dow-ding, Londoni Ülikooli dotsent, tegi kindlaks, et 15— 20% 


täiskasvanud elanikkonnast on Suurbritannias pool-kirjaoskamatud (Morning Star, 23. 
Mai, 1960). 

Saksa DV lugejale võivad säärased lood vaevalt usutavatena tunduda. Omaenda 
isiklike kogemuste põhjal Inglise mitme rahvakooli õpetajana võin ma ometi kinnitada 
neid meie arusaamadele peaaegu uskumatuid olusid. Viiekümnendate aastate keskpaiku 
õpetasin ma üheteist-kümneaastaste laste klassi ühes Manchesteri vaestelinnaosas. 
Üheteistkümneaastaselt pidid kõik lapsed läbi tegema eksami, kus otsustati, kas nad 
lähevad kõrgema astme kooli edasi õppima või peavad jääma rahvakooli. See eksam 
määras tegelikult kogu nende edasise elukäigu, sest rahvakoolist ei olnud praktiliselt 
üldse kõrgematesse õppeasutustesse ja seega ka kõrgema kvalifikatsiooniga elukutse 
juurde edasipääsu võimalusi. Suurem osa minu klassi lastest istus osavõtmatult oma 
eksamipaberite ees ega püüdnud isegi küsimustele vastata. Mõned nutsid tasakesi 
omaette. Ringkonna koolinõunik, kes sel päeval kohal viibis, küsis minult nördinult, 
miks lapsed ei vastanud eksamiküsimustele ja miks mõned hoopis nutsid, selle asemel et 
töötada? Kas nad siis ei teadnud, et sel päeval otsustati tegelikult nende elu üle? — 
Loomulikult teadsid lapsed seda ja just sellepärast mõned neist 

nutsidki. Nad ei olnud võimelised küsimustele vastama, sest nad ei osanud lugeda. 

See juhtum ei olnud mingi erand. Sarnasesse olukorda sattusin ühes teises koolis, kus 
õpetasin 40 neljateistaastast last, kes samuti lugeda ei osanud. Olgu märgitud, et 
mõlemal juhul oli tegemist täiesti normaalsete ja sageli väga võimekate lastega, mitte 
vaimselt või kehaliselt alaarenenutega. Nende lugemisoskamatuse põhjused olid 
puuduvad õpetajad ja puudulikud kooliolud, ebaterved ja halvad elamistingimused, 
samuti ka «streamingy», s. t. laste jaotamine nn. intelligentsusgruppidesse. Sellisel 
jaotamisel satuvad töölislapsed, eriti aga kõige vaesemate kihtide omad, üldiselt 
«väikese intelligentsusega» rühmadesse. Sel viisil said nad kasvatuse, mis kohati ei vasta 
kaasaegse hariduse elementaarsematelegi nõuetele. Iseenesestki mõistetavalt ei tohi 
haridustaset kapitalistlikes maades kujutada ühekülgselt. On palju koole, eriti USA-s ja 
Inglismaal, kus on väga kõrge tase õppemeetodite ja tehniliste vahendite osas. Aga 
vähemalt niisama paljudes valitsevad sedavõrd ebarahuldavad tingimused, et tuleb 
paratamatult õigeks tunnistada eespool toodud statistika. 

Sellele lisaks püütakse lugemist piirata eriti tööliste ja talupoegade hulgas ning 
asendada see ainult koomiksite ja pildiajakirjade vaatlemisega, televisiooni ajaviitepro- 
grammiga jms. Siin on tegemist ettekavatsetud manipu-leerimismeetoditega, et rahva 
mõtlemis- ja üldistamisvõi-met rangelt piirata ja tema poliitilist otsustus- ning tegut- 
semisvõimet nivelleerida. Täiesti tüüpilisena näitas tuntud ameerika sotsioloogi George 
Gallupi uurimus, et kaks kolmandikku täiskasvanud ameeriklastest ei ole viimastel 
aastatel lugenud ühtegi raamatut (kui piiblit ja õpikuid mitte arvestada). Asi ei seisne 
üksnes selles, kui palju inimesed loevad, vaid ka selles, mida nad loevad! 

Veel üks kapitalismiühiskonna vaimse manipulatsiooni meetod seisneb selles, et hea 
kirjandus ei ole töötajatele ka kõrgete hindade tõttu kättesaadav ja nad ujutatakse üle 
pornograafiaga, madalatasemelise ja bulvarikirjan-dusega. Nii näiteks arvutas Lääne- 
Saksa teadlane Ulrich Beer välja, et Lääne-Saksamaal antakse sopakirjandust välja 20 
korda rohkem kui head kirjandust. Lääne-Saksa-maal on 400 nõrgatasemelise ja 
sopakirjanduse kirjastajat. 70 kirjastust annavad välja erootilisi ajakirju umbes 
miljonilise tiraažiga. Kaks kolmandikku Lääne-Saksa 

kodanikest — ligikaudu 20 miljonit — on selle kirjanduse reeglipärased lugejad. 
Kõige raskemaks imperialismivas-taseks süüdistuseks lugemise suhtes on kahtlemata 
järgmised asjaolud. Paljudes Aasia, Aafrika ja Lõuna-Amee-rika maades, mis praegu 
veel imperialismi ikkes peavad vaevlema, ei vasta haridussüsteem kasvava elanikkonna 
kõige algelisematele nõudmistele. Vapustav, aga õige on fakt, et viimase 10 aasta 

jooksul ei ole maailmas kirjaoskajate arv kasvanud, vaid kasvanud on hoopis kirja- 
oskamatute arv 48 miljoni võrra, 875 miljonini välja. Iga neljas inimene on 
kirjaoskamatu! Sellepärast võib öelda, et vaatamata lugemise edasiarenemise tendentsile 
kapitalismi ajal, soodustavad lugemistaseme kvantitatiivset ja kvalitatiivset 
nivelleerumist imperialistliku kultuuri mandumine, haridusprivileeg ja hariduskriis. 
Järelikult ei pea imestama, et Lääne-Saksa raamatukaupmeeste kongressil Mittelzell- 
Reichenaus 1969. a. märtsis dr. Ludwig Muth kõneles lugemise ja raamatuajastu lõpust. 
Selles väljendub kahe maailmasüsteemi sotsiaalne erinevus, sest sotsialismi tingimustes 
ei saa olla juttugi mingisugusest lugemise ja raamatuajastu lõppemisest. Hoopis 
vastupidi! Haridusprivileegide kaotamisega, ühtse sotsialistliku haridussüsteemi 
sisseviimisega, sotsialistliku kultuuripoliitika läbiviimisega ja sotsialistliku isiksuse 
arenemisega on arenenud sotsialistlik lugemiskultuur, mis on viinud lugemuse 
kvantitatiivselt ja kvalitatiivselt kõrgemale tasemele, kui see kapitalismi tingimustes iial 
võimalik oleks. Nõukogude Liit on suurim ja tähtsaim raamatumaa maailmas. Igal aastal 
ilmub siin umbes 40 000 nimetust 1,3 miljardilise tiraažiga. Saksa DV raamatutoodang 
kasvab aastast aastasse. Iga inimese kohta antakse välja ligi seitse raamatut aastas. Hea 
tava hulka kuulub individuaalraa-matukogu omamine. Ühtne sotsialistlik haridussüsteem 
ja täiskasvanute süstemaatilised ja pidevad õppimisvormid stimuleerivad meie kodanike 
laiemate kihtide lugemust. Sopakirjanduse, pornograafia, nii dekadentliku kui ka 
reaktsioonilise kirjanduse levitamine on meie vabariigis seaduslikult tõkestatud. Hea 
kirjandus on aga hinnalt kättesaadav igale meie kodanikule. 

Siin võib kerkida küsimus, kas võivad ka sotsialismi tingimustes esineda tendentsid, 
mis on lugemisele vastastatavad? Kas teaduslikke raamatuid asendab tulevikus 
teadusliku dokumentatsiooni salvestamine mikrofilmidele või raalide salvestitele? Kas 
lugemist ei piira õpimasinad 

või kas seda ei asenda teised kommunikatsioonivahendid nagu televisioon? 

Sellele võib juba täna üsna ühemõtteliselt vastata. Uued vahendid, täpsemalt öeldes 
informatsiooni salvestamise, edasiandmise ja töötlemise vahendid ei asenda mingil juhul 
lugemist ega piira seda. Need on põhimõtteliselt vahendid, mis võimaldavad 
sotsialismiaja inimesel oma teadmistejanu mitmekülgsemalt rahuldada, kusjuures nad 
aitavad tal piisava koguse informatsiooni ratsionaalselt kätte saada. Selle informatsiooni 
individuaalne omandamine ja töötlemine toimub ka edaspidi, nagu varemgi, suures 
ulatuses lugemise teel. Lugemisele esitatavad nõudmised niisiis ei kahane, vaid koguni 
kasvavad edaspidi. Ka televisioon ja teised visuaalsed kommunikatsioonivahendid ei jää 
vastavalt sotsialistlikule kultuuripoliitikale lihtsa vaatepildi tasemele, vaid nõuavad 
mõtlemist ja edasist kvalifitseerumist ning ergutavad teadlikult lugema. Sotsialistlik 
praktika on selle tõendiks, sest iga meie vabariigi kodanik tunnetab päevast päeva, et 
nõuded tema lugemisoskuse suhtes ei vähene, vaid kasvavad pidevalt nii kvantiteedilt 
kui ka kvaliteedilt. Teiste sõnadega, sotsialismi ajal ei piira kaasaegsed vahendid 
lugemist mingil juhul, vaid toimivad sootuks vastupidiselt. 

Mitte ainult see ei ole sotsialistlikule eluviisile ja sotsialistlikule inimesele 
iseloomulikuks saanud, et ta valdab lugemise tehnoloogiat vastaval tasemel, vaid ka see, 
et lugemine on muutunud talle õilsaks vajaduseks. Ratsionaalse lugemise ülesandeks on 
aidata rahuldada seda vajadust ratsionaalsel ning kultuursel viisil. 


LUGEMISPROTSESS 

LUGEMISOSKUS ÜLDISE HARIDUSTASEME KOOSTISOSANA 


Lugemine on protsess, mis teostub regulaarselt. Ratsionaalne lugemine tähendab nende 
seaduspärasuste teadlikku kasutamist. Sellepärast on ratsionaalsete lugemis-meetodite 
väljaarendamise ja kasutamise eelduseks lugemise seaduspärasuste tundmine. Seetõttu 
peab käesolevas 

peatükis lühidalt tutvustama neist mõningaid tähtsamaid. 

Lugemine on füüsilise ja vaimse tegevuse süntees, kus ajutegevus koordineerib 
silmalihaseid. See koordineerimine on väga keeruline protsess. Silmaläätse abil projit- 
seeritakse objekti kujutis, millele silm on suunatud, võrkkestale. Kujutis antakse 
nägemisnärvi abil peaajule. Aju ei registreeri neid kujutisi siiski automaatselt, vaid teeb 
teatud valiku. Sellel valikul on muu hulgas ülesanne teha vahet olulise ja mitteolulise 
vahel, võtta vastu oluline ja jätta kõrvale mitteoluline. Kujutiste vastuvõtmine ja nende 
väljavalimine ajus ei ole mitte ainult bioloogiliselt, vaid ka sotsiaalselt tingitud. Seda on 
näha juba sellest, et erineva maailmavaatega inimesed võivad pidada täiesti erinevaid 
asju oluliseks või mitteoluliseks. 

Järgmine aju funktsioon lugemise juures on tähenduse andmine kujutisele, mida silm 
talle edasi annab. See toimub järgmisel viisil: silm annab ajule edasi kirja-sümbohd 
sõnadena. Nendel sõnadel võib olla mitmesugune tähendus. Lähtudes seosest, milles 
sõna kasutatakse, valib aju välja sõnade tähenduse. Ka siin on näha, et arusaamine 
lugemisel johtub väiksemal määral aju anatoomilis-füüsilistest omadustest kui 
teadmistest ja koolitatusest, sest kirjasümbolitele tähenduse omistamine sõltub suures 
ulatuses lugeja arengutasemest. Nii näiteks on teatud sõnade tähenduste mõistmisel 
suuremaid raskusi sellel lugejal, kes loetust vähe teab, kui sellel, kes loetavat materjali 
valdab. On võimalik, et esimene neist isegi teatud sõnu hoopis valesti mõistab. 

Juba üksnes nendest tähelepanekutest lähtuvad kaks tähtsat järeldust ratsionaalseks 
lugemiseks. Esiteks peavad silmad füüsilise instrumendina tagama kirjasümbo-lite 
adekvaatse edasiandmise ratsionaalsel lugemisel. Teiseks on näha, et lugemistulemust 
mõjustab suuresti lugeja vaimne arengutase. See tähendab, et ratsionaalne lugemine on 
üldise hariduse ja kasvatuse lahutamatu koostisosa, mida ei tohi vaadelda neist eraldi. 
Üks tähtsamaid ratsionaalse lugemise printsiipe ongi see, et üldise haridustaseme 
tõstmine loob tingimused lugemistulemuste tõstmiseks. Küll aga, ja sellele tahaksin 
erilist tähelepanu osutada, ei too üldise haridustaseme tõstmine automaatselt kaasa 
lugemistulemuste tõusu. Peab mõistma, et väljaõpetamata lugejad, s. t. kõik need, kes 
ratsionaalse lugemise meetodeid ei valda, kasutavad põhimõtteliselt 

24 

neidsamu lugemismeetodeid, mida nad õppisid algkoolis. Niisuguste vahenditega ei 
saa kaugeltki ammendada neid võimalusi, millega jõuda hea lugemissaavutuseni. Suure- 
mal osal täiskasvanuist on see põhimõtteliselt olemas, tänu aastate jooksul saavutatud 
küpsusele, elukogemustele, laiemaile teadmistele ja väljakujunenud vaimsele palgele. 
Nagu ma hiljem lähemalt seletan, näitavad uurimused, et kõrgelt haritud inimesed, eriti 
veel ühe kitsa eriala spetsialistid on sageli ebaratsionaalsed ja halvad lugejad. Võimalusi 
tõsta lugemistulemusi, millega kaasneb kõrgem haridustase, saab täielikult realiseerida 
ainult teaduslikult põhjendatud ja ratsionaalsete lugemismeeto-ditega. 


SILMADE LIIKUMINE LUGEMISEL 


Lugemiskäigu paremaks mõistmiseks peab uurima silmade liikumist lugemisel. 
Silmade liikumine ei ole pidev, vaid katkeline. Mööda ridu liiguvad nad erakordse 
kiirusega ja katkestavad liikumise aeg-ajalt. Silmade liikumiskiirus ei ole kontrollitav, 
mis esialgu paistab vastu rääkivat igapäevastele kogemustele, sest ilmselt saab 
lugemiskiirust reguleerida. Tõsiasi on aga see, et silmade liikumiskiirust ei reguleerita 

silmade kiirema või 
- aeglasema liigutamisega, 
vaid pauside arvu 
Joonis 1 suurendamise või 
vähendamisega 
ÕDEDE) 6 tara 0 tana 0 a esi maliigutuste vahel. 

Lugemine toimub 
ainult siis, kui silm 
peatub. Informatsiooni vastuvõtmist ei saa olla liikumise jooksul. Üks kõige 
huvitavamatest uurimistulemustest on see, et ükskõik, millist teksti loetakse, ei muutu 
pausi kestus kõikide täiskasvanud lugejate puhul peaaegu üldse. Paus kestab ligikaudu U 
sekundit, sõltumata sellest, kas on tegemist kiire või aeglase lugejaga. 

Silmade liikumine on lugemisoskuse vahetu väljendaja: hea lugeja teeb vähem pause 
kui halb lugeja. Joonisel 1 kujutavad halva lugeja silmade liikumist nooled, pause 
punktid. Selle joonise järgi teeb lugeja suhteliselt palju pause. Joonis 2 kujutab hea 
lugeja silmade liikumist. See lugeja teeb vähem pause. Kuna silmade liikumiskiirus 
peatusest peatuseni ja seega ka ajavahe jäävad enam-vähem püsivaks, on lugemiskiiruse 
erinevused suurelt osalt seletatavad pauside arvuga, mida lugeja teeb. 

Joonis 1 


1 = 0 m n tn tm mnn) nn tn 0 tm tn 0 mnn) 0 mamm) 0 m) e 


Joonis 2 


Joonis 2 
Joonis 3 Kiire lugeja saavutab 
suurema kiiruse sellega, 
< AMA LATT 4 X42 |! A AN 4807 A 35% [7 KE) et teeb vähem pause kui 
s A — > < (NS 0 = 0 “aeglane lugeja. 
A ju E A a Og n = 01 TA Miks siis ikkagi hea 


lugeja teeb vähem pause 
kui halb lugeja? Sellele vastab pilgu amplituudi erinevus. Pilguvälja laius võrdub sõnade 
arvuga, mida lugeja ühe pilguga, s. t. ilma silmi liigutamata vastu võtab. Pilgu-väljal, 
mida võib kujutada ellipsina, on nii horisontaalsed kui ka vertikaalsed mõõtmed. Hea 
lugeja pilguväli on viie või kuue sõna vahel, halval lugejal üks kuni kaks sõna. 
Pilguvälja kõrgus on umbes Ik kuni % pilguvälja laiusest. Joonis 3 näitab halva lugeja 
pilguvälju. Need on väikesed ja ebareeglipärased. Pilguväljade kattuvad pinnad on 
suhteliselt suured. Joonis 4 kujutab hea lugeja pilguvälja. Pilguväljad on suuremad ja 
reeglipärased. Nende kattuvad pinnad on minimaalsed. On ilmne, et hea lugeja suurem 
pilguväli võimaldab teha vähem pause ja selletõttu ka kiiremini lugeda. 


Joonis 3 


Joonis 4 

Ei ole raske määrata pilguvälja suurust. Selleks hoitakse peeglit silmade ees nii, et 
saaks vabalt lugeda, kuid ka jälgida ühe (mitte mõlema!) silma liikumist. Kõige 
otstarbekam on asuda lugeja selja taha. Esialgu suudate vaadata vaid üldist silmade 
liikumist ühe rea lõpust kuni teise rea alguseni. Teatud aja järel märkate ka silma 

pauside arvu loetud real. Pilguväli arvutatakse välja nii, et loetud rea sõnade arv 
jagatakse pauside arvuga, mida silm tegi antud real. 


Kõrvuti silmade liikumisega piki rida vasakult paremale võib sageli märgata ka 
vastupidist silmade liikumist. See tagasiliigutus toimub enamasti siis, kui lugeja ei ole 
millestki aru saanud. Sagedane tagasihaare iseloomustab halba lugejat. 

Eelnenust võib teha järelduse, et kiireks lugemiseks on vaja laiendada pilguvälja ja 
tõkestada silmade tagasi-liikumist real. See on aga alles siis võimalik, kui saadakse jagu 
vanadest ebaotstarbekatest lugemisharjumus-test ja asemele tuleb teaduslikult 
põhjendatud lugemis-tehnoloogia. 


LOETUST ARUSAAMINE 


Ratsionaalse lugemise eesmärk on õppida mitte ainult kiiremini, aga ka põhjalikumalt 
lugema. Teiste sõnadega: kiiremal lugemisel ei ole mõtet, kui ei saada õigesti aru sellest, 
mida loetakse. Seetõttu ei põhine lugemistule-muste parandamine mitte üksnes 
lugemiskiiruse tõstmisel, vaid eeldab ka arusaamise tõusu. Selleks mõned lühi-märkused 
lugemismaterjalist arusaamise kohta. 

Nagu juba selgitatud, koosneb lugemisprotsess esiteks sellest, et kirjasümbolite 
mõttesisu peegeldub sõnade tajumise kaudu (lihtne nägemine) ja teiseks sellest, et aju 
annab sõnadele tähenduse. Tajutud sõnadele tähenduse andmisega tekibki arusaamine 
loetud tekstist. See protsess toimub ratsionaalsel tunnetusastmel. On üldiselt teada, et 
sõnu tajutakse palju kiiremini, kui neid mõistetakse. Katsed näitavad, et kui sõnu lasta 
ekraanile 1/100 sekundiks, siis tajub lugeja 24 tähte, s. t. keskmiselt nelja sõna. Kui 
tajumine oleks võrdne mõistmisega, täpsemalt lugemisega, siis võiks keskmine lugeja 
lugeda 24 000 sõna minutis. Et aga need tajutud sõnad peavad ka tähenduse saama, s. t. 
neid tuleb mõista vahekorras teiste sõnadega, enne kui saame kõnelda tõelisest luge- 
misest, siis on keskmine lugemiskiirus märksa väiksem. Saksa DV-s on keskmine 
lugemiskiirus 180 ja 200 sõna vahel minutis. 

Sellest tuleneb vähemalt kaks tähtsat järeldust ratsionaalseks 

21 


lugemiseks: peab alati meeles pidama, et üks ja seesama lugemismaterjal võib olla eri 
lugejatele väga erisuguse raskusega. Teiselt poolt peab eri raskusega tekste ka lugema 
erineva kiirusega, s. t. kiiremini või aeglasemalt, et neid adekvaatselt mõista. Seega on 
ratsionaalse lugemise tähtsaks printsiibiks see, et lugemiskiirust tuleb kohandada iga 
teksti raskusastmele. Veel põhjapanevam on teadmine, et lugemiskiiruse määrab lugeja 
taipamisvõime. Sellepärast peab ratsionaalse lugemise üheks eesmärgiks olema lugeja 
taipamisvõimet teaduslikke meetodeid kasutades kvalitatiivselt tõsta. 


MIS ON RATSIONAALNE LUGEMINE? 


PRILL* 

Korf loeb palju, ruttu ka, 
ning ta sallida ei saa 
tekste pikki, palumatuid, 
venitatuid, talumatuid. 


Ütle sõna, ütle paar, 
enamjaolt ju kõik on klaar, 
paari fraasi mahutada 
võib paeluslik-pika vada. 


Sestap leiutab ta vaim 
asja, mis on toredaim: 

prillid, mis, etasi klapiks, 
teevad teksti parasnapiks. 


Christian Morgenstern 


Selles lustakas luuletuses on Morgenstern ette näinud ratsionaalse lugemise 
arendamise häda vajalikkust ja mõningaid motiive. Nüüd ei seisa probleemi lahendus 
mitte selliste prillide leiutamises, mille fookus teksti koondaks, vaid lugemisprotsessi 
seaduspärasuste teaduslikus rakendamises, mida põhijoontes kirjeldati eelnevates 
peatükkides. 

Ratsionaalne lugemine heuristika teadusharuna ei ole põhimõtteliselt midagi muud, kui 
nende seaduspärasuste teaduslik rakendamine lugemise ratsionaliseerimiseks ja 


* Tõlkinud Jaan Kross. 

lugemisprotsessi efektiivseks organiseerimiseks. Teiste sõnadega: ratsionaalne 
lugemine on teaduslikult põhjendatud lugemistehnoloogia, mille abil saab kõige efektiiv- 
semalt, s. t. kõige lühema ajaga ja kõige väiksema energiakuluga vastu võtta ja läbi 
töötada lugemise teel saadava informatsiooni maksimumi. Esimesed süstemaatilised 
katsed lugemise ratsionaliseerimiseks tegi prantsuse teadlane Javal, kes 1879. a. proovis 
uurida silmade liikumist lugemisel. Aga alles käesoleva sajandi kolmekümnendate 
aastate keskelt alates hakati USA-s süstemaatiliselt tegelema lugemise 
ratsionaliseerimisega. Tollest ajast peale on see heuristlik distsipliin ja tema praktikas 
kasutamine läbinud väga kiire ja ulatusliku arengutee. Tänapäeva juhtimisteaduse kursus 
USA-s sisaldab tavaliselt mingisuguse ratsionaalse lugemise kursuse, mis on tuntud 
nimetuse all «power reading» või «dynamic reading». Samasugust arengusuunda võib 
viimastel aastatel näha ka teistes kõrgelt arenenud tööstusega kapitalistlikes maades. 
Tänapäeval on eriti USA-s hulgaliselt instituute ja «Reading Clinics» 
(lugemiskliinikuid), mis tegelevad ratsionaalse lugemise õpetamise ja uurimisega. 
Moodustatud on rahvuslikke ja rahvusvahelisi organisatsioone eesmärgiga pühenduda 
ratsionaalse lugemise küsimustele ja koordineerida sellealaseid pingutusi. 

Kuidas seletada seda erakordselt ulatuslikku ning kiiret lugemise ratsionaalsemate 
meetodite arengut, eriti USA-s ja Suurbritannias? 

Nii USA-s kui ka Suurbritannias oli juba kaua aega tagasi olemas traditsioon arendada 
lugemise teaduslikke meetodeid. See põhineb muu hulgas ka ameerika ja briti 
imperialismi vajadusel emamaa kirjaoskamatuse likvideerimise kõrval õpetada inglise 
keele lugemine kätte kolooniate ja majanduslikult või siis poliitiliselt sõltuvate maade 
elanikele. Et inglise keele lugemine valmistab raskusi foneetiliste iseärasuste tõttu, tuli 
lugemise teaduslike meetodite arendamiseks erilisi pingutusi teha. Sellele lisaks on 
teadmiste kasvu probleem USA-s umbes kolmekümnendatest aastatest alates omandanud 
niisugused proportsioonid, et see hakkas tõsiselt segama töö efektiivsust eelkõige suurtes 
kontsernides. Seetõttu osutus hädavajalikuks lugemist ratsionaliseerida eriti juhtivate 
töötajate tarbeks ja tõsta nende lugemisoskust kvalitatiivselt. Nende abinõude vahetu 
mõju töö produktiivsuse tõusule 

ja monopolide tuludele oli otsustav tõukejõud ratsionaalse lugemise arendamiseks ja 
propageerimiseks. 

Selle arengu käigus saadi palju erakordselt väärtuslikke teadmisi ja meetodeid 
lugemise ratsionaliseerimiseks. Eriti alates kolmekümnendatest aastatest on uuritud 
lugemisprotsessi teaduslikult ja saadud andmeid üldistatud. See on ratsionaalse lugemise 
õpetust täiendanud oluliste muudatustega. Esmalt, kui oli saadud täpsed andmed 
silmaliigutustest lugemisel ja kui oli teada, kuidas pilguvälja suurus mõjub lugemisele, 

püüti suurendada pilguvälja visuaalsete meetodite abil. Näiteks trükiti sõnu 
püramiidikujuliselt ja lugeja üritas suurendada pilguvälja, lugedes sõnu ülevalt alla. 
Arendati välja tehnilisi lugemisvahendeid, nagu näiteks tahhistoskoop, mis laseb 
ekraanile mitmes pikkuses sõnu, et lugeja harjutaks sellega järk-järgult aina pikemaid 
sõnu lugema. Peale selle kasutati tempo juhtimise seadiseid, nn. pacing devices, mis ühte 
ja sama teksti erineva kiirusega ekraanile tuues sundis vaatajat kiiremini lugema. Ehkki 
ei saa täielikult eitada mõningate selliste vahendite, nagu näiteks tempo juhtimise 
seadise väärtust, on siiski selgelt tõestatud, et pilguvälja ei saa suurendada ega lugemis- 
kiirust tõsta üksnes visuaalsete meetoditega. Pilguväli ja lugemiskiirus näitavad lugeja 
võimet teksti mõista. Alles siis, kui tõstetakse taipamisvõimet, saab laiendada pilgu-välja 
ja tõsta lugemiskiirust. Kõige kaasaegsemad meetodid ratsionaalse lugemise õppimiseks 
on seetõttu visuaalsete vahendite kasutamisest enamasti eemaldunud ja kontsentreeruvad 
lugeja arusaamisvõime tõstmisele ning lugemisprotsessi ratsionaalsele 

organiseerimisele. 

Ratsionaalse lugemise kahtlematult väärtuslikke teaduslikke tulemusi ja nende 
saavutustega toimetulnud teadlaste ausaid püüdlusi on kapitalistidest ettevõtjad ikka ja 
jälle kuritarvitanud, nagu seda võiski oodata. Sellel kuritarvitusel on mitmesugused 
vormid. Nii püüavad näiteks lugemiskliinikud kruvida lugemiskursuse maksu nii 
kõrgeks kui võimalik. New Yorgis maksab lugemiskursus kuni 200 dollarit. Lääne- 
Saksamaal on maks 777 Saksa marka 24-tunnise kursuse eest Frankfurdi Dünaamilise 
Lugemise' Instituudis (ühe Ameerika Ühendriikide lugemisinstituudi tütarasutus). 
Ühtlasi püütakse ärilistel kaalutlustel kõikide vahenditega takistada selliste raamatute 
ilmumist, millede abil saaks iseseisva õppimise teel omandada ratsionaalset lugemist. Ei 
taheta 

ohustada lugemiskliinikute sissetulekuid. Nimetatud põhjusel on sääraseid raamatuid 
ilmunud suhteliselt vähe. Ratsionaalse lugemise omandamine piirdub seetõttu suuremalt 
osalt, kuigi mitte eranditult, teatud sissetulekurüh-madega, nagu näiteks suuräride juhid, 
kõrgemad riigi-või sõjaväeteenistujad, intelligents jt. 

Sotsialistlikus ühiskonnas puuduvad motiivid jätta ebaausatel ärikaalutlustel mingi osa 
elanikkonnast ratsionaalsest lugemisest eemale. Vastupidi, tehnilise progressi 
elluviimine sotsialismi tingimustes ja sotsialistliku isiksuse igakülgne arenemine 
nõuavad järeleandmatu järjekindlusega iga üksiku ühiskonnaliikme vaimse loomingu- 
jõu ratsionaalset kasutamist. Käesolev raamat seab seetõttu endale eesmärgiks teha 
ratsionaalse lugemise meetodid kättesaadavaks meie elanikkonna kõige laiematele 
kihtidele. 

Raamat ei pretendeeri originaalsele teaduslikule panusele ratsionaalses lugemises. Ta 
toetub pigemini kõige tänapäevasematele meetoditele ja aastatepikkustele kogemustele, 
mis on saadud ratsionaalse lugemise õpetamisel ja millede teaduslikkuses ning kasus 
pole praegu enam kahtlust. Sellega seoses peaks viitama asjaolule, et ratsionaalse 
lugemise tehnoloogia on kindlasti veel arene-misvõimeline. Eriti paistab mulle 
esmajärgulise tähtsusega olevat lugemispsühholoogia väljatöötamine. See raamat võiks 
ühtlasi olla ajendiks arendada meie vabariigis uurimistööd ja õpetamisviise ratsionaalse 
lugemise alal ning kasutada vabariigi suurt teaduslikku potentsiaali muu hulgas ka selle 
plaani elluviimiseks. 

Lõpuks tahaksin viidata sellele, et ratsionaalse lugemise funktsioon seisneb 
informatsiooni vastuvõtmise ja töötlemise parandamises. See tähendab seda, et ratsio- 
naalse lugemise meetodid ei ole igasuguste tekstide puhul kasutatavad; nad ei ole näiteks 
orienteeritud ilukirjanduslikule lektüürile. Kui siin ilmnevadki ratsionaalse lugemise 
piirid, ei saa teiselt poolt öelda, et ratsionaalse lugemise meetodite valdamine kärbiks 
mingil moel ilukirjanduse lugemise rõõmu. Ratsionaalsus ja esteetiline nauding võivad 
lugemise juures täiesti harmooniliselt koos eksisteerida. 

KUIDAS ÕPPIDA RATSIONAALSET LUGEMIST? 


On teada, et suured loovvaimud nagu Marx, Engels ja Lenin valdasid erakordselt 
kõrgetasemelist lugemisoskust, mis aitas otsustavalt kaasa nende silmapaistvatele 
vaimse töö saavutustele. Üks Lenini lähematest kaastöötajatest, V. D. Bontš-Brujevitš, 
ütles kord V.I. Lenini lugemis-võime kohta järgmist: «Vladimir Iljitš luges üsna iseviisi: 
lugevat Leninit vaadates jäi mulle mulje, et ta ei loe rida rea järel, vaid silmitseb 
lehekülge lehekülje järel ja mõistab loetut kiiresti, sügavalt ja täpselt. Mõne aja pärast 
tsiteeris ta peast üksikuid lauseid ja lõike, nagu oleks ta äsjaloetut kaua ja spetsiaalselt 
uurinud. See tegigi talle võimalikuks nii palju raamatuid ja artikleid läbi lugeda.» 

Vähesed on võimelised ilma teadusliku juhendamiseta saavutama ligilähedaseltki nii 
kõrget lugemisoskuse taset, nagu see Leninile omane oli. Ratsionaalse lugemise abil 
suudab aga iga täiskasvanud lugeja saavutada täiesti uue lugemiskvaliteedi, sest 
ratsionaalset lugemist võib õppida iga vilunum lugeja. Ka vanematele inimestele, kui 
neil on normaalne vastuvõtu- ja reaktsioonivõime, ei valmista ratsionaalse lugemise 
õppimine mingeid erilisi raskusi. (Ratsionaalne lugemine ei ole aga mingil juhul 
lugemise õppimise meetodiks lugemist alustajaile! Sellega peaksid tegelema ainult need 
lugejad, kes on üle 16 aasta vanad.) Isegi kui olete hea lugeja, võite oma lugemisoskust 
ratsionaalse lugemise abil märgatavalt tõsta. Lugemistule-mused tõusevad mitmesuguste 
lugejate puhul erinevalt. Üldiselt võib arvestada 50- kuni 100-protsendilist luge- 
miskiiruse tõusu. Arusaamisulatus kasvab samal ajal mõnevõrra vähem. Paljudel 
juhtudel on lugemiskiiruse tõus märgatavalt suurem. Niisugusele tõepoolest silma- 
paistvale lugemistulemuste tõusule annab tunduvat lisa ratsionaalse kiirlugemise 
meetodite omandamine. Ühtekokku kasvab niisiis suutlikkus loetust informatsiooni 
ammutada ja seda töödelda. 

Otsustav küsimus on muidugi see, missugune on suhe lugemisjõudluse tõusu ja selleks 
vajaliku energiakulu vahel. Kui suur on ratsionaalselt lugema õppimise kulu? Kas 
selleks vajaminevat aega tasub kulutada? Tõsiasi, et järjest rohkem inimesi kasutab 
ratsionaalse lugemise meetodeid, on juba üksi selge viide, et seda tehnoloogiat 

tasub õppida. Ehkki vajalik vaev üksikaupa võttes ühesugune pole, võib seda võrrelda 
autojuhtimise õppimisega. Sealjuures peab silmas pidama, et ratsionaalse lugemise 
harjutamiseks kõlbab suur osa igapäevasest lugemismaterjalist, nii et see tegevus ei 
tarvitseks võtta liigset aega. Võrreldes tohutu kasuga, mida saab suuremast 
lugemisjõudlusest, on ratsionaalse lugemise õppi-miskulu suhteliselt väike. 

Te peaksite selle kursuse nelja- kuni kaheksanädalase pideva ja süstemaatilise tööga 
läbi töötama. Ei ole mõtet seda lühemale ajavahemikule kokku suruda, sest seni 
kasutatud vanad lugemisharjumused ei lase endast mõne päevaga võitu saada. Püüdke 
iga päev üks tund pühendada lugemisharjutustele ja harjutada vastselt õpitud 
tehnoloogiat kogu oma lugemistegevuses. 

Esialgu kipute ikka veel tagasi pöörduma endiste lugemisharjumuste juurde. Selle 
katse vastu peate täie järjekindlusega võitlema. Mõne nädala jooksul hakkate märkama, 
et uus lugemistehnoloogia hakkab teile ikka omasemaks saama. Vähehaaval muutub see 
niisama automaatseks kui teie vana lugemisharjumus. Siis tulete ratsionaalse lugemise 
omandamisega kergesti toime. Igal juhul pidage aga silmas, et uued ratsionaalsed 
lugemis-meetodid ei ole pärast kursuse lõpetamist veel kaugeltki täiesti kinnistunud. 
Mõne järgneva nädala jooksul peate nende meetodite kinnistamiseks teadlikult pingutusi 
tegema. Selle abil võite oma lugemistulemusi edasi täiustada. 

Raamat on nii üles ehitatud, et ratsionaalset lugemist saate omandada samm-sammult. 
Uusi oskusi, mis eranditult tuginevad eelnevale, kinnistatakse korduvalt luge- 

misharjutustega. Ärge oodake, et teie lugemisjõudlus pidevalt tõuseb. Sageli 
arusaamisulatus kursuse algul isegi ajutiselt langeb ja nimelt seetõttu, et olete uue tehno- 
loogiaga ametis ega saa sealjuures täielikult lugemisele kontsentreeruda. Kursuse 
jooksul see nõrkus igal juhul kaob, arusaamismäär hakkab jälle kasvama ning ületab 
sageli esialgse taseme, vaatamata lugemiskiiruse tunduvale tõusule. 

Lõpuks peab toonitama seda, et ratsionaalne lugemine ei ole mingi trikk ega ime. Seda 
ei saa omandada mängides, vaid see nõuab kontsentreeritud pingutust ja eelkõige 
intensiivset harjutamist. Selle meetodi õppimise nõutavaks eelduseks on tõeline huvi ja 
kindel tahe ning 

tugev distsipliin, et jaksata selleks kulutada vajalikku aega ja jõudu. Kui te ei ole 
päriselt veendunud, et ratsionaalne lugemine on teile tõepoolest tähtis, siis on parem, kui 
panete raamatu praegu käest ära ja hakkate muude asjadega tegelema. Kui olete siiski 
kindel, et tasub kulutada jõudu ning aega oma lugemisoskuse tõstmiseks, ja olete valmis 
seda ülesannet pidevalt ning süstemaatiliselt täitma, siis ei peaks te ühelgi juhul laskma 
ennast segada selle raamatu edasiuurimisel. 


LUGEMISTULEMUSTE MÕÕTMINE 


Nagu juba vihjatud, on lugemine väga komplitseeritud protsess, millel on 
mitmesuguseid tegureid ja aspekte. Ilma et tahaksime lugemisprotsessi iseloomulikku 
komplekssust vähendada, on siiski osutunud võimalikuks luge-mistulemust kahe teguri 
abil mõõta, nimelt lugemiskiiruse ja loetud teksti mõistmise ulatuse abil. Seetõttu 
nõutakse kõigi raamatus toodud harjutuste tegemisel nende kahe teguri mõõtmist. Mõnel 
erandjuhul, kus seda vaja ei ole, juhitakse sellele mõistagi tähelepanu. 


LUGEMISKIIRUSE MÕÕTMINE 


Ulatuslike uurimuste põhjal, mida ma üle 2000 katsealuse juures läbi olen viinud, on 
praeguseks olemas täpsed andmed lugemiskiiruse skaala kohta Saksa DV-s. Need on 
esitatud järgnevas tabelis. Lugemiskiirus on antud sõnade arvuna minutis, lühendina 
sõna/min. 

100— 140 sõna/min. väga aeglane 

140— 180 sõna/min. aeglane 

180— 220 sõna/min. keskmine 

220— 250 sõna/min. üle keskmise 

250— 300 sõna/min. mõõdukalt kiire 

300— 400 sõna/min. keskmiselt kiire. Tippkiirus tavalisele lugejale 

400— 500 sõna/min. kiire 

500— 600 sõna/min. väga kiire 

600— 800 sõna/min. ebatavaliselt kiire 

800—1000 sõna/ min. ratsionaalse lugeja tippkiirus üle 

1000 sõna/min. — lühiajaline üksiktulemus 


Kindlasti huvitab teid, missugune on teie oma lugemiskiirus. Selle väljaselgitamiseks 
on vaja stopperit või sekundiosutiga kella. Märkige alustamise kellaaeg üles harjutuse 
ees selleks ettenähtud lünka. Lugemist on kõige otstarbekam alustada siis, kui 
sekundiosuti on nullis. Harjutuse lõpetamise järel kantakse lõpetamisaeg selleks 
ettenähtud lünka harjutuse lõpus. Vaadake veel kord tagasi ja kandke ka oma 
alustamisaeg selleks ettenähtud lünka harjutuse lõpus. Lahutades lõpetamisajast alusta- 
misaja, saate lugemisaja. Lugemiskiiruse saate arvutada, kui jagate vastava harjutuse 
sõnade arvu harjutuse lugemiseks kulutatud sekundite arvuga ja korrutate saadud vastuse 
60-ga. (Harjutuste sõnade arv on kas üles- või allapoole ümardatud.) Selgituseks 
järgmine näide. 

Teie alustamisaeg on 12.10. Te kirjutate vastavale veerule 


alustamise kellaaeg 

tunnid: 12 minutid: 10 sekundid: 00 

lõpetamise kellaaeg: alustamise kellaaeg: 

Teie lõpetamise kellaaeg on 12.15. Te märgite selle kellaaja ning alustamise kellaaja 
selleks ettenähtud lünka harjutuse lõpus. Lahutate 12 tundi ja 10 minutit 12 tunnist ja 15 
minutist ning saate lugemisajaks 5 minutit ehk 300 sekundit. Nüüd kasutate 
näidisvalemit harjutuse lõpul ja jagate harjutuse sõnade arvu 300-ga. Oletame, et 
harjutus sisaldab 900 sõna. Siis on lugemiskiiruse arvutamise valem, mis näitab sõnade 
arvu minutis (sõna/min.), järgmine: 

12.15.00 sõnade arv: 900 
12.10.00 X60=180 sõna/min. 

lugemisaeg: 00.05.00. lugemisaeg sekundites: 300 

Teie lugemiskiirus on 180 sõna/min. 

ARUSAAMISULATUSE MÕÕTMINE 

Nagu juba korduvalt rõhutatud, ei ole ratsionaalse lugemise puhul tegemist mitte ainult 
lugemiskiiruse tõstmisega, vaid ka loetud materjalist arusaamise säilitamise või siis 
tõstmisega. Seetõttu peame ka lugemismaterjalist arusaamist mõõtma. Mõõdupuu 
selleks, kuivõrd lugemismaterjalist aru saadakse, seisneb lugeja võimes vastata antud 
lugemismaterjali olulisi momente käsitlevaile küsimustele või suuta neid olulisi punkte 
suuliselt või kirjalikult korrata. Arusaamistestide standardiseerimiseks valitakse üldiselt 
esimene meetod. Iga lugemisharjutuse järel esitatakse niisiis rida küsimusi, mis 
sisaldavad olulisi punkte harjutusest. Esitatavate küsimuste arv sõltub lugemismaterjali 
iseloomust. Lihtsa 100 jaoks on vaja vähem küsimusi kui komplitseeritud ja sisutiheda 
teksti puhul (selle raamatu tekstide juures on vaja vastata kas viiele või kümnele 
küsimusele). 

Katsetega on saadud kindlaks teha, et keskmine aru-saamismäär niisuguste tekstide 
juures, ükskõik kui aeglaselt neid loetakse, on umbes 60—70%, kui ei lubata korduvat 
lugemist. Seetõttu peetakse 60—70 % -list loetust arusaamist täiesti adekvaatseks. 
Vastake alati harjutuse lõpul esitatud küsimustele ja kontrollige oma vastuseid raamatu 
lõpus leiduva võtme põhjal (Ik. 186). 

Et saada arusaamise ulatuseks 60—70%, peate õigesti vastama kolm küsimust viiest 
või kuus kuni seitse küsimust kümnest. Korrutage õigesti vastatud küsimuste arv 
kümnega, kui küsimusi oli kümme, ja kahekümnega, kui küsimusi oli viis. Siis saate 
oma arusaamisulatuse protsentides. Kui see on alla 60%, siis on otstarbekas luge- 
miskiirust veidi kärpida. 

Nüüd võite lugemiskiiruse ja arusaamise mõõtmist harjutada järgmise tekstiga. Valige 
alustamise kellaaeg. Jätke endale algul mõned sekundid tagavaraks, et jõualcsite 
lugemise alustamise aja selleks ettenähtud lünka sisse kanda. Kui olete alustamisaja sisse 
kandnud, oodake, kuni aeg käes ja sekundiosuti nullis. Siis hakake lugema. 


HARJUTUS 1. 

alustamise kellaaeg 

tunnid: —' minutid: sekundid: 

KÜLASKÄIK MAA AJALOO TUNNISTAJATE JUURDE 


Vaevalt aimab keegi Berliini Humboldti-nim. Ülikooli Loodusteaduste Muuseumi 20 
000 igakuisest külastajast, et selle sissekäigu, portaali kohal asuvate võimsate sammaste 
ja kunstipäraselt sepistatud ukse taga on mahukas teaduslik raamatukogu ja et teadlased 

töötlevad siin Riikliku Nafta ja Maagaasi Koondise uurimise tulemusi ning aitavad sel 
viisil otsustavalt kaasa Saksa DV naftatoot-misprogrammile või et nad hindavad 
Mongoolia Rahvavabariigis ja Kuubas tehtud ekspeditsioonide materjale. 

Mõndagi sellest materjalist saab muuseum endale teadusvaraks jätta. Hiljuti leidsid 
teadlased ühel nafta-puurimisel fossiilse haikala muna (vanusega 300 miljonit aastat). 
Sellest faktist võib teha nimetatud kihistuse nafta-luure kohta olulisi järeldusi. Peale 
selle on niisugused leiud suureks harulduseks. Ühel puurimisel Rügeni saarelt leitud 
ning kivisöe tekke ajast pärineva taimejäänuse järgi tehti kindlaks, et Saksa DV 
põhjaosas on maa-põuesügavuses ülemkarboniaegne nõgu, mis vastab nõole Kesk- 
Inglismaal, kus puuritakse naftat juba aastakümneid. 

Kas võib muuseumi pidada vanaaegseks tema klassitsistlike sammaste või liiga 
kõrgete akende pärast? Muidugi ei ole hoone moodne ega saa seda ka ümber ehitada. 
Ent lõpuks on määrav siiski asjaolu, et uurimistöö ja maailmavaate kasvatamine selles 
majas on kaasaegsel tasemel ja et paljudele külastajatele jagatakse loodusteaduslikke 
ning maailmavaatelisi teadmisi. Sellest rikkusest peab midagi väljapoole tungima, muidu 
ei osata arvata, kui huvitavat informatsiooni võib muuseumist saada, ja mõnigi läheb 
mööda sisse astumata. 

Näiteks uurib üks kolmest teadlasest koosnev töögrupp paleontoloogia muuseumis 
taimeriigi arengut viimase 70 miljoni aasta jooksul. Meie pruunsöelademed on täis hästi 
säilinud lehti, seemneid, vilju, käbisid ja puidu-tükke. Tookord, 20—70 miljonit aastat 
tagasi, eksisteerisid meil taimesugukonnad ja -perekonnad, mida võib tänapäeval leida 
ainult veel väikestes reliktareaalides Põhja-Ameerikas ja Lõuna-Hiinas. Näiteks 
nõiapähkliliste sugukonda kuuluvaid liike võib leida Põhja-Ameerikas (Hamamelis 
vernalis, Hamamelis virginiana) ja Hiinas ( Hamamelis mollis). Kui me ei teaks, et see 
perekond kattis 30 miljonit aastat tagasi maa-ala Hiinast läbi Euroopa 

kuni Põhja-Ameerikani, siis oleks tema levik meile tänapäeval salapärane mõistatus. 
Mis oli lihtsam, kui mõned selle liigi esindajad muuseumi ette istutada. Lausitzi 
pruunsöelasumis leidub ambrapuu lehti; tänapäeval esineb puu Põhja-Ameerikas. 
Istutasime niisiis ühe selle eksemplaridest muuseuni ette läänepoolsele muruplatsile. 
Üks ilusamaid puid on Cercidiphyllum japonicum Jaapanist, mis 30 miljoni aasta eest ka 
meil oli levinud. Nüüd kasvab üks näidis sellest muuseumi idapoolsel murul. 
Loomulikult on kohal ka hõlmikpuu, mis 250 miljonit aastat tagasi oli ka meil levinud 
ning hakkas alles 10 miljonit aastat tagasi Kesk-Euroopast kaduma. 1939. a. avastati 
Jaapanis pruunsöekihis okaspuu, mis nimetati meta-sekvoiaks. Arvati, et on tegemist 
väljasurnud liigiga, kuid 1944. a. leiti Kesk-Hiinas ka elavaid eksemplare. Nii istutasime 
ka sellest ühe eksemplari. 


Märkige üles lugemise lõpetamise kellaaeg. Vaadake, millal alustasite, ja märkige see 
vastavasse lünka. Lahutanud lõpetamisajast alustamisaja, saate lugemiseks kulutatud aja. 
Et teada saada oma lugemiskiirust, kasutage antud valemit. Jagage harjutuse sõnade arv 
(460) oma lugemisajaga sekundites. Korrutage vastus 60-ga ja saate oma lugemiskiiruse 
sõna/min. Märkige see üles. 


lõpetamise kellaaeg: sõnade arv: 460 

alustamise kellaaeg: lugemisaeg X 60 = sõna/min. 
lugemisaeg: sekundites: 

Arusaamistest: 


Vastake nüüd järgmistele küsimustele ja kirjutage oma vastused selleks ettenähtud 
kohta. 

1. Kes on otsustavalt kaasa aidanud Saksa DV naftatootmisprogram- 

mile? 

Mida leidsid teadlased ühel naftaluurepuurimisel? 

Kas Berliini Humboldti-nimelise ülikooli juures asuva loodusteaduste muuseumi 
hoone on moodne? 

4.Milliseid põõsaid istutati muuseumi ette? 
5 Mis on metasekvoia? 

vastus: 

vastus: 

vastus: 

vastus: 

vastus: 

Võrrelge oma vastuseid võtmega Ik. 186 ja arvutage arusaamis-ulatus, korrutades 
õigete vastuste arvu kahekümnega. Märkige tulemus üles. 

Arusaamisulaius: 

Nüüd on Teil selged lugemiskiiruse ja arusaamise mõõtmisprintsiibid. Me kasutame 
seda meetodit kogu kursuse vältel. 

Järgmine harjutus on esimene pool ühest kaheosalisest artiklist. Selle artikli teist osa, 
milles on samasugused raskused nagu esimeses, loete oma «lõpueksamil», et teil oleks 
reaalne võrdlusmaterjal, millega mõõta oma lugemisoskuse paranemist kursuse lõpul. 

Lugege järgmist harjutust normaalse lugemiskiirusega. Ärge püüdke seda kiiresti 
lugeda. Ärge jätke lugemise alustamisaega kirja panemata. 


HARJUTUS 2. 

alustamise kellaaeg 

tunnid: minutid: sekundid: 
KONTEINERSÕLMPUNKT 


Hommikuhalluses veereb Dresdenist ning Berliinist tulev konteinerrong mööda 
sadamajaamast ja sõidab peatusteta laevakonteinerliinide ümberlaadimise ja randumise 
kohale. Spetsiaalsed liikurkraanad tõstavad kiiresti eks-portkaupu täis rasked mahutid 
sisemaalt tulevatelt kar-kassvagunitelt ja asetavad need laiale platvormile raudtee kõrval. 
Juba sukelduvad väledad portaalkraananooled ja kannavad konteinerid esialgu 
laoplatsile, kust samal ajal võetakse ära merelt tagasitulnud täis või tühjad mahutid ja 
viiakse raudteeni, et konteinerrong saaks uuesti laadituna nii kiiresti kui võimalik 
tagasiteed alustada. 

Laoplatsil seisavad nii merelt toodud kui ka sinna minevad konteinerid nii, et nende 
paigutus vastab sisemaistele raudteesõlmpunktidele ja et laialdase sadamaala laadurite 
tühisõitu oleks rongide maha- ja pealelaadimi-sel minimaalselt. Siin toimub ka Berliinist 
ja Dresdenist saabunud konteinerite sorteerimine ja suunamine vastavatesse 
ülemeresadamatesse. Jälle ilmuvad portaalkraanad ja tõstavad konteinerid oma 
ratsionaalselt konstrueeritud laadimisraamidega ükshaaval üles, et asetada need teisele, 
laevade vahetus läheduses asuvale laoplatsile, kus kaup jaguneb laevadele vastavalt. 

Portaalkraanad, mille hooleks on kogu sadamasisene transport, on osutunud 
hädavajalikeks abivahenditeks 

ümberlaadimise kiires arengus. Et neil kõik rattad on eraldi juhitavad, saavad nad 
kurvi võtta minimaalse raadiusega, mistõttu kraanad pööravad end ringi praktiliselt ühel 
kohal ja nendega saab sõita igasse suunda. Kraanajuht, kelle asukoht on kõrgel üleval, 
saab leida sadade mahapaigutatud konteinerite vahel väiksegi augu ja tõstab konteineri 
üles ning paigutab kohale eespool nimetatud laadimisraami abil kohalt tõusmata. 

Kui sadamapuksiirid on suure konteinerlaeva temale määratud ankruplatsile 
pukseerinud, seisab täislaadung juba valmis. Et moodsad portaalkonstruktsiooniga laadi 
-missillad kuni 30 tonni tükikaupadega laaditud suur-mahuti vähem kui 5 minutiga 
ümber laadivad, kestab ka laeva lossimine ja lastimine vaevalt kauem kui üks päev. 
Võrdluseks olgu lisatud, et eespool nimetatud kogus vastab tavapärase laadimisviisi 
puhul 5 laadija poole vahetuse tööle. Ka tühjakslaadimisel rakendatakse tööle igasse 
külge pöörduvad portaalkraanad, mis on asendamatud liiklusvahendid kaupade 
toimetamiseks laadimisplatvor-midele või vastavatesse jaotusbaasidesse, kuhu paiguta- 
takse laevadelt võetud konteinerid, kus need vastavalt sisemaa sihtpunktidele 
sorteeritakse ning toimetatakse kesklattu. Järjekordne plaanikohane konteinerrong toi- 
metab nad sihtkohta, täpsemini sõlmjaama, kust nad vagunite kaupa kauba 
vastuvõtjateni jõuavad. 

Konteinersadamad on niisiis mitmeid punkte läbiva või õigemini integreeritud 
transpordiahela vahelülideks, kus mere- ja maatranspordivahendid konteinerliinidega 
ratsionaalselt ühendatakse. Et konteinerlaadungiteks on enamasti kvaliteetsed 
valmistooted, mille veoaeg majanduslikest kaalutlustest lähtudes on piiratud, langeb 
otsustav osa ümberlaadimistempole, s. t. ajakulule meresadamates kaupade paigutamisel 
maatranspordivahenditelt merelaevadele ja vastupidi. Teiselt poolt on suured kon- 
teinerlaevad ka oma kõrge ehitus- ja tarbimismaksumuse tõttu tundlikud pika ja 
ebaproduktiivse seisuaja suhtes. Nende majanduslik kasutegur sõltub suurel määral sel- 
lest, et nad lõppsadamais kiiresti ümber laaditakse ja et nad nii tihti kui võimalik 
täislaadungitega nende sadamate vahel pendeldaksid, nii nagu reisilaevadki. Seetõttu 
peab transpordi ökonoomse kasutamise huvides kontei-nersadamas koordineerima ja 
läbimõeldult ühendama kaht või enamat transpordiharu (mereliinid-raudtee-tõste- 
mehhanismid-siseveeteed). See tähendab esiteks seda, et 

40 

siia tuleb koguda suurel hulgal konteinereid, et spetsiaal-laevu laadida, ja teiseks tuleb 
sadama administratsioonil kinni pidada kiirest ümberlaadimisest, lühematest seisu- 
aegadest ja kaubatehingute bürokraatia Vabast sooritamisest. 

Konteinerliikluseks sobivad seetõttu põhiliselt rannikulähedased kesklennuväljad hästi 
väljaehitatud raudtee- ja tänavatevõrguga, mis viib korralikult liigestatud ja kõrgelt 
industrialiseeritud sisemaale, mida omakorda iseloomustab intensiivse ekspordi ja 
impordiga majandusstruktuur. Seniste tavalise liiniteenistuse põhimõttel töötavate 
arvukate meresadamate asemel peab konteinerliikluse koondama ühte või kahte, 
enamasti rahvuspiire ületavaid majandusalasid haaravasse suurde sadamasse. Ülejäänud 
sadamad võib ühendada tarning- ja jaotusteenistuste abil, mida laevanduse terminina 
tuntakse «feeder service» (inglise keeles feed = toitma) all. Need lähiliinidel kurseerivad 
väikesed laevad «toidavad» kaug-sõidukonteinerliine laadungitega, mis nagu 
raudteekauba-vagunidki sorteeritakse ja laaditakse ümber kesksadamates. 
Tarningteenistuseks sobivad suurepäraselt ka otse siinsamas või läheduses paiknevad 
liiklussooned. 

Niisuguseid hankeliine võib tänapäeval juba näha Göteborgis, Atlandi konteinerliinide 
kesksadamas (ACL), kuhu toimetatakse konteinerveoseid Soomest, Taanist ja Poolast. 
Üks tuntud ameerika laevaühing tahab muuta Hispaania sadama Cadizi oma 
konteinerveonduse peamiseks tugipunktiks USA ja Vahemeremaade vahel ning 
ühendada see tarningteenistuste abil Prantsusmaa, Itaalia, Kreeka ja teiste 
Vahemeremaade sadamatega. Prantsuse sadam Marseille tõotab tulevikus saada 
lähtepunktiks konteinervedudele Austraaliasse, eriti siis, kui konteiner-ronge saab saata 
läbi planeeritava kanalitunneli otse Suurbritanniasse. 

Tüüpiline konteinerlaadungite kontsentreerumise näide on Briti konteinervedude 
organisatsioon oma Londoni lähedal asuva konteinersadama Tilburyga, mis on keskne 
ümberlaadimissõlm. Kaks briti laevanduskontserni, OCL ja ACT, koguvad oma laevade 

laadungid kümnesse üle kogu Mnglismaa hajutatud konteinerite baasi, mis täidavad 
teataval määral postkontori funktsioone Tilburyst väljuvate kauglaevaliinide 
konteinersaadetiste jaoks. Kas võtavad baasi läheduses asuvad eksportkaupade saatjad 
välja tühja konteineri, mille nad hiljem täislaadituna 

vastuvõtukohale toimetavad, või nad saadavad oma kaubad kesklattu, kus need koos 
teiste samasse sihtkohta määratud kaupadega konteinereisse pakitakse. Põhja-Inglismaa 
keskladudest veerevad siis kinnised konteiner-rongid (ingl. keeles: Fieight Liner Tiains), 
mida ka plokk-rongideks nimetatakse, Tilburysse. Lähedalasuvatest Lõuna-Inglismaa 
baasidest sõidutatakse konteinerid sageli kohale spetsiaalvagunitega, peamiselt 
sadulhaagistega. Laevadelt tulnud konteinerid läbivad vastupidises suunas sama tee. 

Suurt huvi pakub sellise organisatsiooni juures siiani sadamas sooritatud igasuguste 
kaubaoperatsioonide viimine sisemaa vastuvõtukohtadesse, kuhu on juurde lülitatud ka 
tolliametid, nii et tolli poolt pitseeritud konteinerid transporditakse sadamasse ja neid ei 
pea seal enam avama. Mõistagi toimub nii laadungi kui ka kvaliteedi kontrollimine 
sisemaises konteinerite baasis, samuti ka lastikirjade (konossementide) väljaandmine ja 
tariifide määramine. Tariife määratakse lihtsa maksumäärade nimekirja järgi, mis näeb 
senise 140 asemel ette ainult 29 mitmesugust kaubaliiki ja erijuhtumid hinnaalanduseks 
täieliku konteinerlaadungi puhul. Saatjale ühtne laa-dungimaks sisaldab nii raudtee (või 
resp. muu liiklusvahendi) veotasu sadamasse, laevaveomaksu, veotasu kuni saajani 
sihtmaal kui ka kindlustusmaksu maa- ja veetee jaoks. Sagedane talumatu paberisõda 
merekauban-duses muutub seetõttu palju lihtsamaks, ekspediitorite ja laevamaaklerite 
vahetalitajafunktsioonid langevad suures osas ära. Seetõttu, et arvestatakse võrdset 
maksu nii sadama läheduses kui ka kaugemal asuva vastuvõtu-kohani, ei ole saatjal 
põhjust eelistada ühte või teist meresadamat, õigemini on olemas tugev stiimul laadungi 
koondamiseks ühteainsasse peasadamasse. 


lõpetamise kellaaeg: sõnade arv: 895 
alustamise kellaaeg: lugemisaeg OX 60 = sõna/min. 
lugemisaeg: sekundites: 


Arusaamistest: 


Kuidas nimetatakse kogu sadamasisese transpordi seadmeid? 

Kui mitme minutiga suudavad tänapäeval laadimisplatvormid ühekuni 30- 
tonnise kaubalaadungiga suurkonteineri ümber laadida? 

Kas konteinerlaadungites esineb suurel hulgal kõrgeväärtuslikke val-mistooteid, 
mille transpordiaeg ei ole piiratud? 

Kuidas nimetatakse Londoni lähedal asuvat konteinersadamat? 

5. Milliseid funktsioone täidavad konteinerbaasid kauba vastuvõtukoh-tadena 
konteinerlaadungite jaoks? 

vastus: 

vastus: 

vastus: 

vastus: 

vastus: 

Võrrelge oma vastuseid võtmega Ik. 186 ja arvutage arusaamis-ulatus. 


Arusaamisulatus: 

Nüüd olete saanud oma lugemiskiiruse kahe harjutusega kindlaks määrata. Võimalik, 
et see on üle keskmise lugemiskiiruse, võib-olla aga ka sellest allpool. Vaatamata sellele, 
milline on teie lugemiskiirus, võite selle kursuse kohusetundliku läbitöötamisega tõsta 
mitte üksnes lugemiskiirust, vaid ka arusaamisulatust. Kuid pidage silmas, et sellest 
üksinda ei piisa, kui raamatus esinevad harjutused läbi töötada. Iga peatüki lõpul on 
soovitused edasiste harjutuste sooritamiseks. Sellest lähtudes peate harjutama 
ratsionaalse lugemise uut tehnoloogiat igasuguse lugemise käigus. 

Ärge laske ennast hirmutada võimalikest esialgsetest raskustest vanade 
lugemisharjumuste ületamisel ja uute meetodite omandamisel. Arvestage seda, et siiani 
praktiseeritud ebaotstarbekad lugemisharjumused ei lase endast mõne üksiku harjutusega 
võitu saada. Seetõttu ärge püüdke tervet kursust mõne päevaga läbi töötada. Nagu juba 
mainitud, võtke endale aega neli kuni kaheksa nädalat. Distsiplineeritud ja reeglipärase 
harjutamisega võite saavutada varsti häid tulemusi. 


TÄIELIK KESKENDUMINE 


Igale lugejale on hästi teada, et siis, kui ta saab keskenduda lugemispalale täielikult, on 
lugemise efektiivsus palju suurem kui juhtudel, millal ta tähelepanu kaldub 
mitmesugustel põhjustel lugemiselt kõrvale. Sellest lähtudes kerkib küsimus: millised 
tingimused tagavad hea keskendumise? 

Lugemisele keskendumine tähendab, et teadvus suunatakse lugemispalale ja välised 
ning sisemised segavad 

ärritused lülitatakse välja. Mis puutub välisärritus-tesse, siis mõjuvad lugemisel 
keskendumisele halvasti eelkõige akustilised segajad, näiteks vaikselt mängiv raadio. 
Seetõttu on vaja luua teatud füüsilised tingimused, nagu näiteks ruum, kus saab 
segamatult lugeda, hea valgus ja iste, mis on küll mugav, aga ei lase aeleda; sest pidage 
silmas, et ratsionaalne lugemine on tööprotsess, mille juures on vaja mobiliseerida kõik 
teie vaimsed võimed. Ka suitsetamise peaks lugemise ajaks katkestama. 

Sisemisi ärritusi kutsuvad esile peamiselt mõttehälbed, ooteseisuna, rahutus jne. 
Seetõttu on teadliku väljalülitumise võime väga tähtis ja ka harjutatav eeldus kesken- 
dunud lugemiseks. 

Ikka ja jälle on tõdetud, et vaimse töö produktiivsus sõltub üsna suurel määral 
moraalsest häälestatusest. See kehtib ka lugemisel keskendumise kohta. Heaks kesken- 
dumiseks on vaja lugeja tõelist huvi loetava vastu, selget eesmärki selle suhtes, mida ta 
oma lugemisega saavutada tahab, ja kindlat tahet sundida end oma ülesandele 
keskenduma. Seetõttu harjutage ratsionaalse lugemise meetodeid väljaspool kursust 
tekstidega, mis teile rõõmu valmistavad, on huvitavad ja ka sisuliselt võimalikult palju 
annavad. Tehke endale selgeks lugemise eesmärk ja keskenduge siis täielikult selle 
eesmärgi saavutamisele. 

Optimaalseks keskendumiseks on suure tähtsusega lugemise aeg. Lugemise 
optimaalset aega mõjustavad mitmesugused tegurid, mis individuaalselt tublisti erine- 
vad, üldiselt aga kehtib: parim aeg vaimseks tööks on hommik, enne kui keha ei ole 
saavutanud oma täieliku aktiivsuse astet, ja õhtul, eeldades, et ei olda liiga väsinud. 
Vaimseks tööks ebasoodne on pärastlõuna, kui keha aktiivsus on kõrgeim. 

Ehkki on olemas suhteliselt vähe teaduslikke uurimusi lugemisel tekkiva väsimuse 
kohta, peaks siiski silmas pidama järgmisi soovitusi. Informatsiooni hulk, mida lugemise 
abil ühe päevaga saab vastu võtta ja läbi töötada, on piiratud. Pikk lugemisaeg tekitab 
väsimusilmin-guid, mis mõjutavad suurel määral keskendumisvõimet. Seetõttu tuleb 
hoiduda lugemisaja liiga pikaks venitamisest. Otstarbekas on kasutada lugemispause, 

mis aitavad väsimusilminguid vähendada. Niisuguseid lugemispause peaks tegema enne 
väsimuse teket — ideaalsel juhul 

vahetult enne väsimust. Pausid peaksid olema lühikesed, et pääseda uuest 
«eelsoojendusest» lugemise alustamiseks. Vabatahtlikud pausid on otstarbekamad kui 
sunnitud pausid. Sageli on lugemismaterjali vahetamine pausist isegi kasulikum. Sel 
juhul peaks lugemismaterjal olema aga põhimõtteliselt teistsuguse iseloomuga. 

Teatud ebaotstarbekad lugemisharjumused võivad tunduvalt takistada keskendumist. 
Sageli hoiab lugeja real sõrmega järge. Kui olete selle harjumuse küüsis, siis püüdke 
temast lahti saada, hoides raamatut lugemisel mõlema käega. Teised jälle liigutavad 
lugemisel pead. Pea liikumisega suureneb tee, mida silmad lugemisel peavad läbima, ja 
väheneb lugemiskiirus. Sellepärast püüdke lugemisel pead mitte liigutada. Kui vaja, 
hoidke pead käte vahel. 

Paljudel lugejatel, kes tekstile halvasti keskenduvad, on harjumus loetut 
tagasihaaravalt üle vaadata. Seetõttu väheneb mitte ainult keskendumine, vaid tunduvalt 
kahaneb ka lugemiskiirus. 12 000 lugeja uurimine USA-s kinnitab, et üliõpilased 
vaatavad iga 100 loetud sõna kohta tagasi keskmiselt 15 korda ja keskkoolide õpilased 
20 korda. Lühidalt öeldes raiskab tagasivaatamine kuuendiku teie väärtuslikust 
lugemisajast. Seetõttu püüdke maha suruda kalduvus lugemisel tagasi vaadata. Te mär- 
kate varsti, et kiirem lugemine viib keskendunud lugemiseni, mis teeb tagasivaatamise 
üldiselt ebavajalikuks. Kui see harjumus on teil väga tugevalt välja kujunenud, tuleks 
asetada puhas paberileht loetud tekstile. Lugemise ajal tõmmake lehte allapoole, nii et ta 
kataks selle, mis loetud, ega võimaldaks teksti veel kord lugeda. Seda võtet võite ühtlasi 
harjutada lugemise kiirendamiseks. 

Lugege järgmist harjutust kordagi tagasi vaatamata. Ärge liigutage pead ja keskenduge 
täielikult loetavale. 

HARJUTUS 3. 

alustamise kellaaeg 

tunnid: minutid: sekundid: 


«ISKRA» TRÜKKIMINE 

Lenin käis sageli Saksamaal. Eriline osa tema elus oli Leipzigil. Kindlalt on teada kuus 
Lenini peatuskohta Leipzigis. Kõige mälestusväärsem on esimene külastus. Tookord, 
detsembris 1900, sõitis Lenin Münchenist Leipzigi, et redigeerida esimest «Iskra» 
numbrit, esimest marksistlikku ülevenemaalist ajalehte. Ajalehe motoks oli: «Sädemest 
tõuseb leek.» 

Lenin oli 1899. a. nõudnud, et saadaks jagu vene kohalike revolutsiooniliste jõudude 
killustumisest ja kohapealse poliitilise töö «käsitöönduslikust» iseloomust, et asutaks 
«ühtse parteiprogrammi väljatöötamisele», ühtse taktika ja organisatsiooni 
läbiarutamisele ja et loodaks ülevenemaaline revolutsiooniline marksistlik partei. Seda 
eesmärki pidi teenima «reeglipäraselt ilmuv ja kõikide kohapealsete rühmadega tihedalt 
seotud partei-häälekandja». «Revolutsiooniliste jõudude organiseerimine, nende 
distsiplineerimine ja revolutsioonitehnika edasiarendamine on võimatud ilma kõigi 
nende küsimuste selgitamiseta keskses organis, ilma teatud töövormide ja reeglite 
kollektiivse väljatöötamiseta ...» (Lenin). 

1900. a. algul tuli Lenin pagendusest tagasi. Kuni suveni töötas Lenin väsimatult 
«Iskra» heaks omal maal. Sisepoliitiline olukord tsaaririigis ei võimaldanud aga trükkida 
ajalehte Venemaal. 1900. a. juulis sõitis Lenin välismaale, et lõpetada ettevalmistused 
vene marksistide keskse organi loomiseks. 24. detsembril 1900 ilmus Leipzigis «Iskra» 
number 1. Oli saavutatud Lenini ja paljude tema võitluskaaslaste kauaaegse ja visa töö 
eesmärk. Kollektiivse propagandistina, kollektiivse agitaatorina ja kollektiivse 

organisaatorina mängis «Iskra» nüüdsest peale otsustavat osa ülevenemaalise 
revolutsioonilise marksistliku partei loomisel. Kompromissitult selgitas Lenin «Iskra» 
veergudel revisionismi ja oportunismi mitmesuguseid ilminguid, kaitstes sellega Karl 
Marxi õpetuse ühtsust ja puhtust. Mais 1901 ilmus näiteks tema 

kuulus artikkel «Millest alata?», mis sisaldab järjekindlal marksistlikul alusel põhineva 
Venemaa sotsiaaldemokraatliku töölispartei ülesehitamise plaani. Selle uuetüübilise 
partei juhtimisel võis säde süttida! 

Ammendamatu oli «Iskrat» Venemaale vedavate vene ja välismaa seltsimeeste 
leidlikkus. Tsaari käsilaste ületrumpamiseks pidid nad leidma üha uusi illegaalseid teid. 
Niisama palju ettenägelikkust, julgust ja otsustavust nõudis ajalehe trükkimine. Tsaari 
salapolitseil, ohrankal, oli nuhke kõikjal ja Lenin teadis, et otsekohe pärast «Iskra» 
ilmumist Venemaale hakatakse intensiivselt otsima ajalehe trükkimiskohta ja välja 
selgitama ajalehe ideelisi juhte. Vene politseil oli väga hea koostöö Saksa keisririigi 
omaga, kui oli tegemist revolutsioonilise liikumise mahasurumisega. Lisaks sellele 
raskendas trükkimise salastamist see, et vene tähti leidus Saksamaal harva. Trükkimine 
ei tohtinud mingil juhul toimuda niisuguses trükikojas, kus olid olemas vene tähed. 

Esiotsa paistis sobivat Leipzigi sotsiaaldemokraatlikele organitele kuuluv «Leipziger 
Volkszeitungi» trükikoda. Siin aga töötasid sajad inimesed ja Lenin ei võinud riskida 
sellega, et lasta paljastada nii suure vaeva ja ohuga alustatud ettevõtmist. Pidi järelikult 
leidma võimalikult väikese trükikoja väikese arvu töötajatega. Poola seltsimehe Julian 
Marchlewski abiga õnnestus Leninil leida silmapaistmatu trükikoda Leipzig- 
Probstheidas. Trükkaliks oli Hermann Rauh, üks töölisspordiliikumise tegelasi. 

Hermann Rauh oli klassiteadlik tööline, kes pühendas end aktiivselt nii kutse- kui ka 
poliitilisele tööle. Tema töökojas seisid väike kiirpress ja mõned ladumispuldid. Kirjast 
jätkus parasjagu «Arbeiterturnzeitungi» jaoks, millest väike kiirpress tegi neljaküljelise 
tõmmise. «Iskra» formaat oli 30 X 44,5 cm. Tema maht oli kaheksa lehekülge, vahel ka 
neli või kuus. Suurema formaadi ja vene tähtede väikese hulga tõttu sai ühtaegu trükkida 
vaid kahte lehekülge. Tähti muretsesid saksa seltsimehed Leipzigi trükikodadest. Pärast 
seda, kui Nõukogude armee oli vabastanud Leipzigi fašistide võimu alt, rekonstruee- 
risid töölised pisikese trükikoja Probstheidas ja tegid sellest väikese muuseumi. See paik 
jätab sügava mulje Lenini tegevusest ja tänapäeval kogu maailmas levinud progressiivse 
ajakirjanduse — kommunistide ja töölisparteide ajakirjanduse rasketest algusaastatest. 

Kustumatuks mälestuseks sellest revolutsioonilisest traditsioonist, saksa rahva 
vennalike suhete märgiks Nõukogude Liiduga, ja V. 1. Lenini, proletaarse revolutsiooni 
geeniuse auks andis seltsimees Walter Ulbricht NLKP Keskkomiteele Suure 
Sotsialistliku Oktoobrirevolutsiooni 50. aastapäevaks originaalile vastava Leipzigi 
«Iskra» trükikoja mudeli, kingituse, mis on leidnud endale väärilise koha Lenini 
muuseumis Moskvas. 


lõpetamise kellaaeg: sõnade arv: 530 

alustamise kellaaeg: lugemisaeg X 60 = sõna/min. 
lugemisaeg: sekundites: 

Arusaamistest: 


1. Mida tegi Lenin oma esimesel külastusel Leipzigis? 
2. Mille vastu võitles Lenin «Iskra» veergudel? 

3. Kellega tegi tsaari salapolitsei kaastööd? 

4. Mitu lehekülge oli «Iskral»? 

5. Kus sisustati kunagise «Iskra» trükikoja muuseum? 


1. vastus: 


34 R 


2. vastus: 

3. vastus: 

4. vastus: 

5. vastus: 

Korrutage õigete vastuste arv 20-ga ja kirjutage üles oma arusaamisulatus. 
Arusaamisulatus: 


Järgnevatel päevadel harjutage pealiigutustest ja tagasivaatamisest lahtisaamist. 
Püüdke sealjuures oma lugemiskiirust veidi tõsta. Lugege pisut kiiremini kui harjutuses 
3. Kui kasutate paberilehte, et loetud teksti kinni katta, liigutage paberit natuke kiiremini 
kui varem. 


KAS OLETE HÄÄLETULT LUGEJA? 


Te olete kindlasti juba märganud, et inimesed, kes halvasti ja aeglaselt loevad, 
liigutavad sealjuures sageli huuli. See on tundemärgiks, et lugeja sõnu lugemisel 
hääldab, s. t, ta seostab iga loetud sõna selle kõlaga. Sõnu lugedes ta nagu kõneleb 
endamisi. See on enamasti pärit koolis lugemaõppimisest, kus lugemist harjutatakse 
kõva häälega. Ehkki on inimesi, kes suudavad häälega 

lugeda kuni 400 sõna minutis, on maksimaalne kiirus kõnelemisel keskmiselt Ä:180 
sõna minutis. Ainult erakordsetel juhtudel suudab häälega lugeja kiiremini lugeda kui 
kõnelda. Seetõttu on häälega lugemisel kiirusele kindlasti pidurdav toime. Tõenäoliselt 
ei liiguta te lugemisel huuli ja arvate enda olevat hääletult lugeja. Ometi on nii, et seda, 
kes loeb alla 400 sõna minutis, peame üldiselt häälega lugejaks. Kui te sõnu endamisi 
hääldate, siis kordate peamiselt autori üksikuid sõnu. Palju olulisem on aga lugeda mitte 
üksikuid sõnu, vaid nende sõnade tähendust ja mõtet. 

Püüdke niisiis keskenduda sellele, et haarate rohkem mõtteid ja tabate sõnade 
tähendust, kui kordate üksikuid sõnu või loete neid koguni häälega. Niipea kui märkate, 
et te endamisi kõnelema olete hakanud, jääge vait. Siitpeale pöörake erilist tähelepanu 
häälega lugemisest lahtisaamisele. 

Järgmise teksti lugemisel harjutage häälega lugemist maha jätma. Keskenduge loetava 
tähenduse ja mõtte tabamisele. 


HARJUTUS 4. 

alustamise kellaaeg 

tunnid: minutid: sekundid: 
LOODUS EESKUJUNA 


Bioonika kui teadus, mis asub bioloogia, meditsiini, matemaatika ja tehnika ristteel ja 
uurib elava looduse sea- 

duspärasusi, toimemehhanisme ja teisi struktuurilisi nähtusi, tegeleb eriti 
mitmesuguste loomade spetsiaalsete saavutustega. Nii uurivad nõukogude teadlased 
meduuside reageeringuid. Meduusid, nagu paljud teisedki mere-elanikud, on suutelised 
eksimatult ette tundma eelseisvat ilmastiku järsku muutust või lähenevat tormi. 
Meduusidel on erilised vedelikuga täidetud elundid, milles on pisi-tillukesed kivikesed 
(statoliidid). Need vaagkivikesed asuvad närvilõpmed ja reageerivad isegi vaid 1/1000 
millibaarilisele rõhumuutusele. Mnfrahelid ja tormidele eelnevad õhurõhumuutused 
kanduvad vedeliku kaudu vaagkivikestele üle ja need signaliseerivad närvidele eel- 
seisvast ilmamuutusest. 

Nõukogude bioloogide ja tehnikute koostööna õnnestus seda «baromeetrit» kopeerida, 
ja konstrueerida nii peen ning tundlik tuulehoiatussüsteem, et see teatud 
õhurõhutingimustes ennustab torme juba 15 kuni 28 tundi enne nende puhkemist. 
Rahvamajanduse seisukohalt on sel suur tähtsus aladel, kus valitsevad sagedased 
tugevad tuuled. Samal eesmärgil jälgitakse loomi, kes registreerivad kõige väiksemaid 
maapinnavärinaid ja võtavad vastava kaitsehoiaku. Nii tõusevad harilikult suures 
sügavuses elavad angerjad merepõhja tõugete eel pinnalähedastesse veekihtidesse. 
Paljude seda laadi nähtuste põhjal on bioonikud asunud küsimust selgitama ja ka siin 
viitavad nende töötulemused kasule, mida me praegu veel pole suutelised hindama. 

1938. a. tõestas üks prantsuse füüsik, et nahkhiirtel on ultrahelil põhinevad «saate- ja 
vastuvõtuaparaadid» ja et 10- kuni 13-millisekundiliste intervallidega väljasaadetud 
ultraheli, mis ei ole inimkõrvale tajutav, peegeldub tagasi ümbruskonnas asuvatelt 
takistustelt. Tänu oma ultraheliorienteerumissüsteemile võivad mõned nahk-hiireliigid 
märgata millimeetrise läbimõõduga kaugeid esemeid ja nende kuju eristada. Bioloogidel 
ja tehnikud läks umbes 25 aastat, et lahendada probleemi, kuidas-moodi nahkhiired kaja 
abil koha leiavad, ja seda süsteemi järele teha. Vaatamata seni tehtud suurtele kulutustele 
ei suuda ükski noist tehnilistest imeaparaatidest ligilähedalegi jõuda nende 
bioloogilistele vastetele. Nahk-hiirte oskuslikud vältemanöövrid tõestavad ühtlasi, et 
need lendavad radarid oskavad oma väljasaadetud ultra-helipiiksu peegeldumisest 
saadud informatsiooni kasutada niisama kiiresti kui elektronarvuti. Nagu Leningradi 

teadlased kinnitavad, ei sõltu nahkhiire orientatsioon ruumis mitte ainult 
ultraheliimpulssidest, vaid orienteerumisele aitavad kaasa ka tundemeeled, nagu 
kompimine, kuulmine ja nägemine, kusjuures tegelikuks «keskuseks» on tõenäoliselt 
vaheaju. Lähtudes nendest teadmistest, peaks bioonikute andmete põhjal olema võimalik 
välja töötada kohamääramise aparaati, mille abil pimedad saaksid vabalt orienteeruda. 
Nahkhiired ei köida uurimisobjektidena bioonikute huvi mitte üksnes teabeteh-nika ja 
informatsioonitöötlemise perspektiivi mõttes, vaid ka meedikud, kosmosebioloogid ja 
tehnikud loodavad neilt õppida. 

Nahkhiired kuuluvad talveunega loomade hulka. See võime on omane ka teistele 
loomadele, näiteks siilidele, koopaoravaile, unihiirtele, suslikuile, hamstritele ja 
mõnedele putukatele ning tigudele, kes elu säilitamiseks paras- ja külmade 
kliimavöötmete talvetingimustes mitmesuguse lahenduse on leidnud. Nende loomade 
talve-une ja külmatardumuse täpsed uurimused võimaldavad arvatavasti avastada seda, 
kuidas kõiki elufunktsioone pikemaks ajaks «välja lülitada» ja soovitud tähtajaks jälle 
käiku lasta, ilma et sel oleks tervistkahjustavaid järelmõjusid. Hibernatsiooni, 
«kunstlikku talveund», ei kasutata siis üksnes narkoosimeetodina operatsioonide 
sooritamisel nagu tänapäeval, vaid seda hakatakse tõenäoliselt rakendama ka kaugesse 
tulevikku ulatuvad kosmoselendudel, et ületada planeetide ja süsteemide vahelisi 
distantse. 

Täpsemalt kui kompass, logi või sekstant ja teised koha- ning kursimääramise 
instrumendid, töötavad paljude loomade «kompass» ja «suundur». Nende käsutuses on 
eksimatu suuna- ja ajameel, mis bioonikutele maa ja kosmose navigatsiooniseadmete 
eeskujuna suurt kasu tõotab. Aktiivsete rännete aegu kaetakse mingi loomaliigi 
liikumisvõimalusi arvestades väga pikad vahemaad suure aja- ja suunatäpsusega. 
Näiteks pikša ja tursk rändavad toitu otsides, samal ajal kui soojätkamise rändeid võib 
jälgida lõhede, angerjate, krabide, kilpkonnade, pingviinide ja hüljeste juures. Suur hulk 
linde ja putukaid teevad kliimast tingitud rändeid kaks korda aastas. 

Orienteerumismehhanismid ei ole veel täpselt teada, ehk küll paljud vaatlused viitavad 
päikesekompassile ja tähtede järgi orienteerumisele. Ka silmorienteerumisel maamärkide 
ja -liinide järgi paistab olevat oma osa. 

Mõned bioonikud ja bioloogid esitavad küsimuse, kas mitte ka Maa magnetväli ja 
makropulsatsioonid või teised kiirgusallikad ei võiks olla suunajateks. Nii orienteeruvad 
näiteks maipõrnikad ja mõned termiidiliigid Maa elektromagnetvälja jõujoonte järgi. 
Tõenäoliselt on lõhedele, võimalik et ka angerjatele omane kemotaktiline 
orienteerumine. Alles hiljuti sai teatavaks, et elektri -angerjate elektrielundid, mis võivad 
tekitada kuni 300-voldist pinget, ei ole mitte ainult ründe- ja tõrjevahendid, vaid et need 
toimivad ka orienteerumise ja mõnikord isegi suhtlemise heaks. Mõned 
bioonikainstituudid arvavad, et siin on võti veealuse raadio- ja radarisüsteemi loomiseks. 

Põõsalinnud orienteeruvad näiteks tähistaeva järgi, mis printsiibilt vastab töökindlale 
rakettide, satelliitide ja kosmoselaevade automaatjuhtimisega orienteerumissüs-teemile. 
Viimaste «elektronmäludes» on salvestatud juht-tähe kujutis. Ülitundlikud sensorid ning 
optilised otsijad on kohamääramissüsteemi osadeks, mis rihivad kosmose-sõiduki kere 
Päikese järgi (Päikesesensorid), Maa järgi (Maasensorid) või mõne tähe järgi 
(täheotsijad). Ka valgusel on loomadele orienteerumistegurina tohutu suur tähtsus, ja 
neis toimivade mehhanismidele, fototropismile, fototaksisele ning 
orienteerumisrefleksidele on koondatud paljude bioonikute pidev tähelepanu. 

Mõningase kadedusega näevad tehnikud ka loomariigi valgustuskunstnikke. Siin on 
tegemist nn. bioluminest-sentsiga, keemilise protsessiga, mis kutsub taimedel ja 
loomadel esile helendust. Seda leiame helenduvate bakterite, krabide, sardiinide ja 
süvaveekalade helendus-elundite juures. Vaatamata kõigi keemilis-füüsikaliste 
printsiipide tundmisele ei osata taimseid ja loomseid helenduselundeid võrdse 
efektiivsusega jäljendada. Me saame oma neoonlampides küll samasugust külma valgust 
nagu jaanimardikad, need aga muudavad oma orgaanilise valgustussüsteemiga valguseks 
umbes 80 kuni 90% keemilist energiat. Meie valgustusseadmed on niisugusest 
täiuslikkusest veel üsna kaugele maha jäänud. Hõõglambid kasutavad koguni ainult 
umbes 5% kulutatud energiast valgustamiseks, ülejäänud energia jääb kasutamata. Ei ole 
veel leitud valemit, mille järgi loodus nii kõrge energiakasutamise efekti saavutab, 
bioonikute uurimisgrupid on aga bioluminestsentsi mõistatust lahendamas, et meile 
sellest kasu tuua. 

lõpetamise kellaaeg: sõnade arv: 840 

alustamise kellaaeg: = lugemisaeg X60=  sõna/min. 

lugemisaeg: sekundites: 


Arusaamistest: 

Millega tegeleb bioonika? 

Mille konstrueerisid nõukogude teadlased pärast seda, kui nad olid uurinud meduusi 
reageeringuid? 

Millised loomad võivad oma ultraheliorienteerumissüsteemi abil kaugeid esemeid 
eristada? 

Kelle jaoks võiks bioonika kohamääramisaparaadi luua? 

Kas nahkhiired magavad talveund? 

Milleks võib kasutada hibernatsiooni? 

Kas loomade orienteerumismehhanismid on täpselt teada? 

Mille järgi orienteeruvad maipõrnikad? 

Kas valgus on loomadele tähtis tegur orienteerumiseks? 

10. Kas käesoleval ajal on taimseid ja loomseid valgustuselundeid võrdväärsete 
tulemustega jäljendatud? 

1. vastus: 

2. vastus: 

3. vastus: 

4. vastus: 

5. vastus: 
6. vastus: 
7. vastus: 
8. vastus: 
9. vastus: 
10. vastus: 
Korrutage õigete vastuste arv kümnega ja kandke oma arusaamis-ulatus sisse. 


Arusaamisulatus: 


Järgnevatel päevadel harjutage mitmesuguste tekstide najal loobumist häälega 
lugemisest. Sealjuures jälgige lausete tähendust ja mõtet. Niipea kui märkate, et te 
endamisi kõnelete, tehke sellele lõpp, ka ärge unustage, et peate lahti saama 
pealiigutustest ja tagasivaatamisest. Sedavõrd, kuivõrd te oma vanadest ebaotstarbe- 
katest lugemisharjumustest lahti saate, hakake teadlikult harjutama lugemiskiiruse 
tõstmist. 

LUGEGE MÕTTEID, MITTE ÜKSIKUID SÕNU 


Loogikas ja marksistlik-leninlikus tunnetusteoorias tehakse vahet mõtte ja sõna vahel. 
Sõna on mõtte kõneline väljendusvorm ja seda võib kirja- või trükisümboli abil lugeda. 
Nagu me juba lugemisprotsessi kohta käivas peatükis selgitasime, loeb kehv lugeja 
üksikuid sõnu, kuna kogenud lugeja haarab kogu sõnadekompleksi ühe pilguga. Nõrk 
lugeja mõtleb lugedes üksikute sõnade abil ja talle teeb raskusi leida nende vahel seost, 
et tabada autori mõttekäiku. Peaaegu võiks öelda, et ta ei näe metsa puude, taga või 
vastavalt teksti mõtet sõnade taga paratamatu keskendumise tõttu üksikutele sõnadele ja 
mõtetele. Seevastu kogenud lugeja, kelle pilguväli haarab kogu sõnadekompleksi ühe 
pilguga, ka mõtleb tervete mõttekomplekside kaupa. Ta näeb palju kiiremini 

ja põhjalikumalt üksikute sõnade vahelisi mõttelisi seoseid. Te peaksite seetõttu 
õppima lugema mitte üksikuid sõnu, vaid terveid mõttekomplekse, s. t. ideid. Sel viisil 

õnnestub teil tunduvalt tõsta mitte ainult lugemiskiirust, vaid ka arusaamisvõimet. 
Sellepärast keskendume nüüd mõttekomplekside, s. t. ideede lugemise harjutamisele. 

Proovige kõigepealt, kui kaugele on arenenud teie võime lugeda ideid. Lugege 
järgmisi lauseid. Igal püstkriipsul peatage silmade liikumine ja püüdke aru saada 
kummalgi pool olevate sõnade mõttest. Teile kõige mugavam lugemisrütm on kindlasti 
see, mida te lugemisel kasutate. 

Nõrk: 

Feuerbach / kes / abstraktse / mõtlemisega / rahul / ei / olnud / apelleerib / meelelisele / 
kujutlusele / aga / ta / ei / mõtle / meelelise / all / mitte / praktilist / inimlik- / meelelist / 
tegevust / 

Keskmine: 

Feuerbach / kes abstraktse mõtlemisega / rahul ei olnud / apelleerib / meelelisele 
kujutlusele / aga ta / ei mõtle / meelelisuse all / mitte praktilist / inimlik-meelelist / 
tegevust / 

Hea: 

Feuerbach / kes abstraktse mõtlemisega rahul ei olnud / apelleerib meelelisele 
kujutlusele / aga ta ei mõtle meelelisuse all / mitte praktilist inimlik-meelelist tegevust / 


Isegi siis, kui te kolmandat lugemisrühma valdate, õpite edasiste harjutustega 
omandama veel suuremat mõttekompaktsust ja tõstma sellega oma lugemisoskust. 
Järgmiste harjutuste eesmärgiks on treenida teid ühe pilguga suuremaid mõttekomplekse 
haarama. Ärge mõõtke oma lugemiskiirust, vaid keskenduge ainult sellele, et saada kogu 
mõttekompleksist aru. 

Lugedes harjutust nr. 5, suunake silmad ülevalt alla piki vertikaalset joont teksti 
keskel. Ärge vaadake sealjuures ei vasakule ega paremale. Püüdke tabada silmade 
niisuguse liikumise jooksul üksikute sõnagruppide kogu-mõtet. 


HARJUTUS 5. 

Nimetus kri A 

«elementaarosakesed» inimene nkist 
osakestest] seni 


ei tohi viia 
oletuseni, e 
peaks tegemist ESA 
olema eriti igaüks nelst 

lihtsate objektidega, kujutab ehdast 


millegi kompaktse eräkattselt | 
või jagunematuga. keerulist süsteemi. 


Me nimetame 
neid osakesi 
elementaarosakesteks 
mitte sellepärast, 
et nad ilma 
struktuurita 
oleksid, vaid 
sellepärast, et 
enamikul [juhtudel 
on nendei!struktuur 
meile senljajani 
tundmatuks jäänud. 


muutudes teisteks 
osakesteks, 
omakorda. jälle 
lagunevad jne. 
Kõik, mida 

Harjutage sedasama veel kord jargmise kahe harjutusega. 


Optikat vajatakse 

tänapäeval kõigil 

teaduse ja tehnika dladel. Mikrotehnika osade 
* tootmise eelduseks dn 

ülimad fotograafilis 

vähendused. Astrondomia ja kosmoselend vajavad üha 
töökindlamaid pikksilmi, 

teleskoope ja kaamdraid. 

Mikroskoope ja fotdkaameraid 

vajatakse kõige mitmesugusematel aladel 

nii teaduses ja tehnikas .. 

kui ka igapäevases Plus. 

Aga ka nii lihtne 

riist nagu prillid 

nõuab suurt 

optilist täpsust. 


HARJUTUS 8. 


Kõikehõlmav tead 
kasutamine tootmises loob 
eeldused automatiskerimise 
edasiarendamiseks. [Ikka rohkem 
saab elektroonilistd seadmete abil 
tehtavat tööd automatiseerida. 

See valmistab teed 


masinsüsteemi põhjalikuks muutmiseks, 


mille läbi inimene |ikka enam ja 


enam vabaneb morlotoonsest kehalisest 
ing saab nüüd — sotsialistlike 


ja vaimsest tööst 
tootmissuhete tingimustes — 
tõepoolest. loomingüliselt töötada 


ning oma võimeid täielikult esile tuua. 


HARJUTUS 7. 


Inimaju kõrgemate funktsioonide, 
inimese käitumise ja tegevuse 
objektiivne uurimine on muutunud 
tänapäeval üha tähtsamaks 


ja tehnilistel tea 
on probleeme, 
mida saab läbi töb 


Mitmesugustel 
ühiskondliku elu 
üleskerkinud 


psüühiliste protsetside 
seaduspärasustest,| funktsioonidest 


tegevuse ja A 
suhtlemise mehhahismist. Teaduse ja 
praktilise elu nõ 
põhjustavad psühholoogia 


psühholoogia kujätab endast 
rgnenud 

süsteemi, mis hõlmab rohkem 
spetsiaaldistsipliini 
ja kujutab endast! 
kompleksset teadisala. 


liku töö tulemuste 

Järgmises harjutuses tükeldage tekst 
osadeks nii, et mõtteliste osade pikkus on 4 
kuni 5 sõna. Eraldage need mõttelised osad 
joonega. Siis lugege teksti, haarates neid 
mõttekomplekse ühe pilguga. 
(Arusaamistesti sel juhul ei lisata.) 


HARJUTUS 9. 
alustamise kellaaeg 


tunnid: minutid: sekundid: 


SOTSIALISTLIK SUURTOOTMINE 
TEGELIKKUSES 


Enam kui 2000 teadlast ja spetsialisti paljudelt 
teadusaladelt töötavad käesoleval ajal Kiievi 
Küberneetika Instituudis, mida juhib Lenini preemia 
laureaat professor Gluškov. Tulevikus hakkab selles 
küberneetikakeskuses tööle 5000 kuni 6000 
kaastöölist, sealhulgas teadlased Saksa DV-st. 

Selle instituudi põhiülesandeks on luua baas kõige 
moodsamate küberneetiliste masinate ja süsteemide 
ehitamiseks ning nende tegevusse rakendamiseks 
mitmesugustes teadusharudes. BESM-6, üks kõige 
kiiremaid arvuteid maailmas (miljon operatsiooni 
sekundis), on valmis tulevikutöödeks. See kõige 
uuemaid seisukohti arvestavalt ehitatud 
arvutussüsteem on koondelektronarvuti. 

Kiievis väljatöötatud elektronlauaarvuti «Mir» on 
ainulaadne maailmas. Niisuguseid seadmeid 
hakatakse suurel hulgal kasutama 
konstrueerimisbüroodes ja teaduslikes instituutides. 
Selle abil saab muu hulgas kiiresti koostada 


optimaalseid programmivariante suurte elektronarvutite jaoks. See lauaarvuti, mille 
väljatöötamise eest professor Gluškovi ja tema kollektiivi autasustati riikliku preemiaga 
1968. a., ei nõua mingeid spetsiaal-teadmisi programmeerimises. Ta töötab ilma 


masinapro-grammita. 


üks teine Kiievi instituudist pärit tippsaavutus on «Süntaks-1». See automatiseerib 
programmi korrektuure. Sellega on võimalik tunduvalt lühendada vigade leidmiseks, 
nende parandamiseks ja masinaprogrammide häälestamiseks kuluvat aega. 

Sellel ajavõidul on koguni kahekordne mõju, sest programmi kiire kontrollimise tõttu 
saab ka elektronarvutit varem tööle rakendada. «Süntaks-1» avastab vea programmis ja 
annab selle kohta ekraanile signaali. Tulevikus aga ei tööta selle aparaadiga mitte ainult 
programmeerijad. Ka keeleteadlased loodavad selgitada teatud seoseid «Süntaks-1» 


kasutusele võtmisega. 


Kiievi küberneetikainstituudi suuri võimalusi ja kogemusi kasutavad õige 
mitmesuguste erialade teadlased. Nii on näiteks nende alatisteks klientideks füüsikud, 
meedikud, ökonomistid ja liiklusspetsialistid. 

lõpetamise kellaaeg: sõnade arv: 220 x 6O0=  sõna/min. 
alustamise kellaaeg: = lugemisaeg 
lugemisaeg: sekundites: 


Lugege järgmist harjutust, ilma et te mõttekomplekse märgiksite. Püüdke tabada 
sõnakomplekse ühe pilguga. 

HARJUTUS 10. 

alustamise kellaaeg 

tunnid: minutid: sekundid: 


AJALOOLISED AARDED MEIE MEREDE PÕHJAS 


Veealune arheoloogia on saavutanud häid tulemusi kahe viimase aastakümne jooksul 
automaatsete hingamisregu-laatorite tõttu, mis on autonoomse sukeldumise eelduseks. 
Nõukogude Liidus, Prantsusmaal, Itaalias, USA-s ja teis 

tes maades on loodud suuri instituute, mis on pühendunud sellele uurimissuunale 
eelkõige Mustas meres, Vahemere mitmesugustes osades, aga ka Kesk-Ameerika vetes. 
Uurimisobjektiks on peamiselt antiikaja kõrgkultuuride pärand, nagu näiteks vee alla 
jäänud ehitised, sadama-seadmed, uppunud laevad ja teised kultuuri- ning kunstiesemed. 
Niisuguste objektide uurimine on aidanud suurel määral rikastada meie teadmisi 
antiikaja elutingimustest. Vesi on ülalnimetatud meredes subtroopika ja troopika 
pidevalt sinise taeva all soe ja nii selge, et sukelduja võib saada ülevaate oma ümbrusest 
mitme meetri raadiuses. Seevastu põhjapoolsetes meredes, nagu Läänemeri, on 
tingimused hoopis teistsugused ja nendest erinevad omakorda täiesti sisevete 
tingimused. 

Läänemeres on seni tulemusrikkalt läbi viidud kaks suuremat arheoloogilist 
ettevõtmist. Sealjuures avastati viikingite ajast pärit laevade kalmistu Roskildefjordis, 
Taanis. Sellele kohale oli kuhjunud kuus laeva. Laevad olid varem kive täis laaditud ja 
siis fjordi sissepääsu lähedal uputatud, et vaenlase oodatava kallaletungi eel tõkestada 
sissepääs fjordi. Üksikud sukeldujad avastasid ja uurisid esmakordselt vrakke. Laevade 
ülestõstmiseks ümbritseti uurimisala sulundseinaga (veekindel sein ram-mimisalustest ja 
nende vahele asetatud punnlaudadest), pumbati vesi välja ja jätkati tööd tavaliste 
arheoloogiliste meetoditega, nagu mõõtmisvõrgu paigaldamine, peen-mehaaniliste 
instrumentide, stratigraafia ja leidude koro-loogia, arheoloogilise dokumentatsiooni, 
konserveerimise jne. kasutamine. Sel viisil võis saada ainulaadseid teadmisi nende 
laevade välimuse ja ehitusviisi kohta, mis sõitsid Läänemerel varakeskajal. 

Teine suurettevõtmine — rohkem küll päästeaktsioon kui veealune arheoloogia — oli 
«Vaasa» tõstmine Stok-holmi sadamas. See, Rootsi laevastiku lipulaev, mis oma 
esimesel reisil 1628. a. põhja läks, on praegu Stokholmi Skansenis Vaasa-muuseumi 
peaobjekt. 

Saksa DV veealune arheoloogia on erilisi tulemusi saavutanud oma sisevetetöödel. 
Sääraseid töid on tehtud eelkõige kolmes järves, lähtudes ajalugu ja kultuuriajalugu 
puudutavatest probleemidest ja seoses arheoloogiliste uurimustega suurtes varakeskaja 
losslinnustes. 

Prenzlau lähedal asuvas Oberückeri järves õnnestus aastail 1964—1966 läbi uurida 
11.—12. sajandist pärineva silla jäänused. Oberückeri järve keskel ühel saarel asetses 

slaavi losslinnus, varafeodaalse Pommeri riigi keskpunkt. Saare ja kalda vahel on järve 
sügavus 15—20 m. Üksnes põhja suunas kulgeb madalik saare pikendusena 2—4 m 

sügavuses läbi järve. Sellele vallile olid kinnitatud vaiad. Nende uurimine näitab, et 
vaiad olid paigutatud kahte, enam-vähem paralleelsesse topeltritta umbes 3,6-meetrise 
vahemaaga. Sisemise rea vaiad olid paigutatud vertikaalselt, välise rea omad olid 
sissepoole viltu, nii et viltune vai oli omal ajal ülalpool veepinda vertikaalsega 
ühendatud. Ülalpool veepinda sidusid vaiu pii-larite ja sulustega tugipalgid, millesse 
aasad sisse taofud. Silla alustugede ja sõidutee plankude raskus surusid tugipalgid nii 
kõvasti vaiadele, et rohkem sideelementi, naelu ega kruvisid enam vaja ei olnud. Silla 
pikkus oli 2,2 km ja sõidutee laius 3,6 m, nii et kaks hobusevankrit teineteisest mööda 
pääsesid. 

Teine sild ühendas lossi järve läänekaldaga. Kuni 18 m sügavusest järvepõhjast 
ulatusid vaiad õige mitu meetrit kõrgemale. Vaiade vahel oli suurel hulgal silla 
pealisehituse osasid — tugipalke, alustugesid, sillutise planke ja rändurite kaotatud 
esemeid. See sild, mis seisis 16—18 m pikkustel vaiadel, oli ehitatud tunduvalt 
stabiilsemalt kui lame pikk sild. Sillapiilari moodustasid pealpool veepinda tugipalgi 
aasa abil kolmekaupa kokku seotud vaiad. Pii-larid olid tihedamini paigutatud kui pikal 
sillal, asetsedes üksteisest umbes 2,6 m kaugusel. Peale selle, et piilarid olid silla 
suunaga risti olevate tugipalkidega kokku seotud, olid nad ühendatud ka aaspalkidega 
piki silda omavahel, mis andis diagonaalse toestuse. Kõiki neid ehituse elemente nagu ka 
põhiplaani osi võis leida tihti vaid väsimatu töö ja mõõtmistega vee all, osalt ka vee 
peale toodult. Seal, kus sild saarele ulatus, leiti sulundsein, mis esialgu oli täitnud muuli 
otstarvet. 

Selle umbes 400 m pikkuse ja kuni 18 m sügavuse järve põhjani ulatuva silla leidmine 
ning tema konstruktsiooni kindlaksmääramine annavad hea ülevaate slaavi sillaehitajate 
tehnilistest ja kultuuriloolistest saavutustest. Sillad ja selline järve sügavus võisid 
tolleaegses Euroopas suurte harulduste hulka kuuluda. Peale selle on mõlemal üle 
Oberückeri järve asuval sillal eriline tähendus nende 2,6-kilomeetrist kogupikkust 
arvestades. Juba 1,5 km pikkune sild avaldas Hispaaniast, Tartosast pärit juudi 
kaupmehele Ibrahim ibn Jakubile 10. saj. lõpul niisugust muljet, et ta sellest kirjutas oma 
lühikeses 

reisikirjelduses. Uurimuste põhjal võib arvata, et Oberückeri järve sildade ülesandeks 
polnud üksnes siduda kallast saarel oleva lossiga, vaid kuna sealt käis ka vana ja tähtis 
kaubatee Reinimaalt üle Magdeburgi Oderi suudmesse ja Baltikumi, siis võimaldasid 
sillad reisijatel ületada soist järvenõgu. 

Samal ajal eksisteerisid sarnaselt ehitatud sillad ka Teterow's Mecklenburgi lähedal. 
Osa neist uuriti läbi kuivendatud järvede alal tehtud väljakaevamistel. 1968. a. võis 
veealuste tööde käigus tõestada, et ka läänekaldale viis sild üle 6 m sügavuse vee. Silla 
kokkuvarisenud osad ja vaiad on konserveerunud tihedates settekihtides. Imi-pumbaga 
saadi selle osi üles. Sealjuures sattusid sukeldujad sõjaliste kokkupõrgete jälgedele. Nad 
leidsid nii hobuste kui nähtavasti ka sõjameeste skelette, arvukalt relvi ja teisi esemeid, 
mis olid järve kukkunud tõenäoliselt võitluste ajal. Relvade hulgas on ka üks hõbekau- 
nistustega raudne sõjakirves, mida tuleb lugeda tolleaegseks toredusrelvaks. Peale 
sõjakirveste oli seal piigiotsi, hoburakendite osi, anumaid ja anumate kilde nii puust kui 
ka savist. Edasised uurimised Teterow's võivad tuua päevavalgele veel hulgaliselt 
väärtuslikke kultuuriloolisi andmeid. 


lõpetamise kellaaeg: sõnade arv: 805 X60= sõna/min 
alustamise kellaaeg: lugemisaeg 


lugemisaeg: sekundites: 


Arusaamistest: 


1. Miks on veealune arheoloogia viimastel aastakümnetel olulisi tulemusi saavutanud? 

2. Milliseid teadmisi võidakse saada veealuste arheoloogiliste uurimiste abil? 

3. Mitu ulatuslikumat arheoloogilist uurimist on Läänemeres labi viidud? 

4. Kus avastati laevade surnuaed? 

5. Kus asub Vaasa muuseum? 

6. Kus on veealuses arheoloogias saavutatud erilisi tulemusi? 

7. Kust õnnestus leida 11.-12. saj. pärineva silla jäänuseid? 

8. — Kes kirjutas Oberückeri järve sillast ühes reisikirjelduses? 

9 Kas Oberückeri järve sildu kasutati ka kaubateena? 

10. Mille jälile sattusid sukeldujad Teterow' silla väljakaevamisel? 

. vastus: 
. vastus: 
. vastus: 
. vastus: 
. vastus: 
. vastus: 

7. vastus: 

8. vastus: 

9. vastus: 

10. vastus: 

Korrutage õigete vastuste arv kümnega. 

Arusaamisulatus: 

JÄRGMISED HARJUTUSED 

Hädavajalik on harjutada edasi kogu sõnadekompleksi tabamist ühe pilguga. 
Niisuguseid harjutusi võite jätkata siin antud viisil. 

Kursuse järgmises osas juhitakse teid samm-sammult edasi uute meetodite juurde, mis 
aga kõik põhinevad oskusel tabada suuremat sõnadekompleksi ühe pilguga. Seetõttu 
peate kogu aeg püüdma süstemaatiliselt harjutada suuremate sõnadekomplekside ühe 
pilguga tabamist kõigis edaspidi tulevais harjutustes. 

Nüüdsest peale peaksite pidevalt kasutama ja harjutama seda meetodit oma kogu 
lugemistegevuses väljaspool kursust. 

Peale selle tehke endale eesmärgiks harjutada suuremate sõnadekomplekside lugemist 
iga päev veerand kuni pool tundi järgmiste nädalate jooksul. 

Lõpuks võite ka silmi treenida, et tabada suuremaid mõttekomplekse. Selleks kasutage 
puhast paberilehte või parem veel täiskirjutamata postkaarti. Katke sellega allpool 
trükitud sõnade püramiid. Jätke nähtavale esimese rea kõige ülemised tipud, õigemini 
ainult mustad punktid. Siis tõmmake postkaarti allapoole nii kiiresti kui võimalik ja 
lükake kohe jälle üles nii, et esimese rea sõnad oleksid olnud nähtaval sekundi murdosa 
kestel. (Teine rida jätke samal ajal kaetuks). 


RNROovu-KRKornsms 


Püüdke oma 
silmade ulatust niiviisi 
arendada, et te üheainsa pilguga neid 
sõnu näete ja samal ajal täielikult mõistate. 


Kas jõudsite kõiki sõnu lugeda? Kui mitte, «säristage» veel kord. Jätkake seni, kuni 
olete kõiki püramiidi ridasid sel viisil lugenud. Järgmisteks harjutusteks võite sääraseid 
sõnapüramiide ise ehitada või kasutada tavalisi trükitekste. Piirduge nende harjutuste 
tegemisel viie minutiga päevas. 

PARAJALT KIIRE LUGEMINE SOODUSTAB PÕHJALIKKU 
LUGEMIST 


Võib-olla tekivad teil pealkirja lahtimõtestamisel mõningad kahtlused, nagu näiteks: 
kas kiire lugemine ei põhjusta pealiskaudset ja ebapiisavat lugemismaterjali oman- 
damist? 

Me juba eespool selgitasime, et lugemisel suudetakse tajuda umbes 24 000 sõna 
minutis, mõista aga suudetakse ainult umbes 700 kuni 1000 sõna minutis. Ei maksa siis 
kahelda selles, et lugeja tajub või näeb sõnu tunduvalt kiiremini, kui suudab mõista 
nende sõnade mõtet ja tähendust. Lastele, kes kiiremini «loevad», kui aru saavad, 
soovitatakse seetõttu lugeda aeglasemalt. Nii õigustatud kui see nõuanne laste puhul ka 
pole, niisama põhjalikult vale on see täiskasvanud lugejate puhul, kelle arusaamis- ja 
vastuvõtuvõime on palju suurem kui lastel. Üldiselt levinud diferentseerimatu käsitus, et 
aeglane lugemine soodustab lugemismaterjali paremat ja põhjalikumat mõistmist, on 
teaduslike uurimustega kindlalt kummutatud. See vajab selgitust. 

Lugeja, kes näiteks 200 sõna minutis loeb, jätab kasutamata küllaltki suure osa 
olemasolevast keskendumis-ja vastuvõtuvõimest. Seda ülejääki kasutatakse üldiselt 
kahel viisil. Lugeja hakkab unistama, mõtted uitavad ringi ja loetavale keskendumine 
vaibub. Või lugeja hakkab kahtlema, kas ta on tekstist õigesti aru saanud. Ta pöördub 
ennist loetu juurde tagasi, uued mõtted ja emotsioonid tungivad peale ja sageli kaotab ta 
mõttelõnga lõplikult. See piirab tunduvalt lugemisvõimet. Lühidalt öeldes silmapaistvalt 
hea lugeja kaotab aeglasel lugemisel keskendumise. 

Ratsionaalsel lugejal niisuguseid raskusi ei ole. Ta püüab lugeda nii kiiresti ja 
põhjalikult kui võimalik. Tema keskendumis- ja vastuvõtuvõime on täielikult koor- 
matud. Seetõttu on tal oht kõrvale kalduda ka palju väiksem. Seega soodustab mõõdukalt 
kiire lugemine vabanemist häälega lugemisest ning lugemist tervete mõttekomplekside 
kaupa. 

Loomulikult saab hea lugeja lauseid ka kiiremini tajuda, kui ta neid mõista jõuab. 
Hiljem tegeleme selle 

teemaga veel lähemalt. Siia juurde olgu lisatud ainult veel järgmine märkus: piir, kus 
lugeja arusaamine jääb alla adekvaatsuse nivood, on palju kõrgem keskmise lugeja 
lugemiskiirusest. Seda on näha juba sellest, et keskmise raskusega lugemismaterjali võib 
mõista täiesti adekvaatselt kiirusega 600 sõna minutis. Seetõttu võib keskmine lugeja 
põhimõtteliselt oma lugemiskiirust tõsta kaks kuni kolm korda ja samal ajal 
lugemismaterjali vähemalt niisama hästi mõista kui varemgi. Eelduseks on muidugi 
vabanemine ebaotstarbekatest lugemisharjumus-test, pealiigutustest, ridapidi 
tagasivaatamisest ja häälega lugemisest ning oskus suuta kogu mõttekompleksi ühe 
pilguga haarata. Sellest lähtudes on kiiremaks lugemiseks vaja kindlasti omandada 
täiesti uus lugemisrütm. Lugemisrütm kiirusega 200 sõna minutis on võrreldav mugava 
jalutuskäigu tempoga. Lugemiskiirusega üle 400 sõna minutis hakkate lähenema kiir 
jooks ja tempole. Peale selle peate laskma silmad lausa üle ridade libiseda. Sundige 
ennast mõtteid vastu võtma nii kiiresti kui võimalik. Laske pilgul üle ridade libiseda 
kiirete rütmiliste liigutustega, vasakult paremale piki rida ja järgmise rea algusse tagasi, 
piki rida edasi, tagasi jne. 

Püüdke uusi teadmisi kasutada järgmise harjutuse juures. Eelkõige vabastage end oma 
senisest suhteliselt aeglasest lugemisrütmist. Forsseerige teadlikult oma luge- 

miskiirust. Kui vaja, katke loetud tekstiread paberiga kinni. Selle abil sunnite end 
omandama uut ja kiiremat lugemisrütmi. 

HARJUTUS 11. 

alustamise kellaaeg 


34 x 


tunnid: minutid: = sekundid: 


VAARAOD 


1922. a. talvel koges maailma avalikkus väljakaevamiste ajaloo suurimaid 
sensatsioone, mis varustas ajalehti kuude kaupa mitme veeru laiuste pealkirjadega ja mis 
lummab ka veel tänapäeval tuhandeid inimesi: Tutanha-moni hauakambri avastamine 
inglise arheoloogi Howard Carteri poolt. «Kuningate orus» oli Carter avastanud allpool 
Ramses VI matmispaika sissekäigu hauakambrisse, millel oli pitsatijäljend nimega 
Tutanhamon. Sellele lisaks oli hauapaiga sissekäik varustatud antiikaja Teeba sur- 
nutelinna ametipitsati kahekordse jäljendiga, mis näitas, et rüüstajad olid hauakambri 
läbi tuhninud ja ametivõimud selle hiljem jälle sulgenud. Väljakaevamiste finantseerija 
lord Carnovan ei saanud ise seda sündmust enam kaasa elada. Tema surma pidasid 
paljud ajakirjanikud legendikohaseks kättemaksuks vaarao viimse puhkepaiga rahu 
rikkumise eest. 

Suurima üllatuse tõi kaasa haua kõrvalkambrisse asetatud sarga avamine, mis oli 
tahutud kompaktsest kvarts-plokist ja milles oli neli üksteise sisse asetatud kullatud 
kirstu. Lõuendist linade alt ilmus nähtavale kaks kullatud puukirstu, mis kujutasid 
vaaraod surmajumal Osiri-sena. Sisemises oli 1,85 m pikkune 2,3—3 mm paksustest 
kuldplaatidest kirst. Selles lamas vaarao muumia: pea kaetud kuldmaskiga, mille peal 
olid lasuriidid, türkiisid, karneoolid, opaalid ja päevakivi. Vaaraol on kuninglik 
tseremoniaalhabe ja pearätik nii Ülem- kui ka Alam-Egip-tuse kaitsejumalannade 
kujutisega — Nechbetiga raisa-kotka kujul ja prillmaoga. Need leiud, mis on välja pan- 
dud mitmes Kairo muuseumisaalis, vaimustavad külastajat oma ilu ja väärtusega. Nad 
on aidanud noorel vaaraol omandada kuulsust, mis ei vasta tema tähtsusele Egiptuse 
ajaloos. 

Tutanhamon oli viimne 18. dünastia (umbes 1550— 1300 e. m. a.) vaaraode 
veresugulasest järglane. See oli vaaraode riigi kõige hiilgavam epohh, mis oli alanud 
suurt sõjalist ja poliitilist tähtsust omava teoga, vabadusvõitlusega võõramaiste 
vallutajate hüksoslaste vastu (Hyksos — egiptuse keeles «teiste rahvaste valitseja»), kes 
olid 250 aastat valitsenud Põhja-Egiptust. Dünastia pärines Ülem-Egiptusest, Teebast; 
tema kuningad võtsid endale kõigepealt nimeks Amenhotep (Amon on rahul) ja 
Thutmosis (Thothist sündinud). Üksikud selle dünastia valitsejad tõusevad esile 
tugevamate isiksustena kui eelmiste epohhide valitsejad. Nii sai Amenhotep II kuulsaks 
ajastu esindajana, millal Egiptus kujunes sõjalise edu tulemusena kõigi Vahemeremaade 
tsentrumiks. Vanast ajast pärit arusaamade kohaselt oli riigi juhtivaks kihiks 
ametnikkond; nüüd said ka ohvitserid ühiskondliku tunnustuse osaliseks. Ühtlasi oli 
muudatusi ka matusetalituse kommetes. Seni tavapäraste püramiidide asemele rajati 
Teeba-poolsele läänekaldale surnutetemplid ja neist kaugemale kaljusse raiutud 
matmispaigad eespool mainitud «Kuningate orus». Esimese kuningana laskis ennast siia 
matta Amenhotep I, 18. dünastia rajaja, keda hilisemal ajal austati kui surnutelinna 
kaitsejumalat. Kirstu pandi kaasa papüüruserullid, nn. surnute raamatud, kuhu kirjutati 
illustreeritud mõttesalme, mida surnu sealpool vajavat. 

Pärast vaarao Thutmosise surma nimetas tema abikaasa, kuninganna Hatchepsut 
ennast asevalitsejaks oma alaealise vennapoja Thutmosis III asemele. Suurim sündmus 
tema valitsemise ajal oli ekspeditsioon legendaarsele viirukimaale Punti (Somaalimaa 
rannikule), kus ta laskis enese oma kuulsas terrassidega templis Deir-el-Bahris 
järeltulevate põlvkondade jaoks värvikates reljeefides jäädvustada. Pärast tema surma 
astus Thutmosis III oma pärijaõigustesse. Ta juhtis 16 sõjaretke, millega suurendas 
veelgi Egiptuse riigi juba senigi suurt maa-ala — mõlemad piirid, lõunas Sudaan ja 
põhjas Süüria, olid teineteisest 3000 km kaugusel. 


34 % 


Egiptus astus nüüd tihedatesse kontaktidesse välismaailmaga. Võõrad kombed ja 
kultused pääsesid Egiptusesse sisse. Tohutu suured varandused, mida saadi röövitud 
maadest tribuutidena, lõid niisuguse rikkuse ja õitsengu, et selletaolist polnud egiptlased 
kunagi varem näinud. Haripunkti jõudis see Amenhotep III, 

Thutmosis II lapselapse valitsemise ajal. Oma mälestusmärkidel ülistab ta ennast küll 
suurte sõjakäikude eest ja laseb end kujutada võitlusrüüs ning sõjaväelise ordeniga 
«Vapruse kuld», tegelikkuses aga eelistas ta diplomaatilisi abielusid liitlaskuningriikide 
printsessidega. Tema 38-aas-tase valitsemisaja jooksul muutusid kombed järjest pee- 
nemaks ja see avaldus märgatavalt kõigil kujutava kunsti aladel. Meeste portreed 
omandavad pehmed jooned; naise ilu ja õukonna elegants said lausa selle aja sümbo- 
leiks. Amenhotep TII viimaseid valitsusaastaid varjutas suurenev pinge kuningakoja ja 
Amoni preesterkonna vahel. 

Amenhotep IV, Amenhotep III poeg, tuli troonile 1364. a. e. m. a. Ta pani põlu alla 
Amon-Re kultuse ja kuulutas välja uue, üht jumalat teeniva religiooni, päikesejumal 
Atoni austamise. Selle teo nähtava märgina võttis ta endale nimeks Echnaton («see 
meeldib Atonile»), lahkus Teebast ja asutas Kesk-Egiptuses uue residentsi «Ahet-Atoni» 
(«Atoni horisont», tänapäeval Teil el-Amarna), kus ta pühendus uue õpetuse 
levitamisele. Atoni kuju, mida austati, oli päikeseketas kiirtega, mis lõppesid õnnistavate 
kätena. Tema õpetuse tuum, «maat» (tõde), viis kujutavas kunstis kaalukate, loodust 
matkivate joonte ülerõhutamisele. Näiteks Echnatoni pildid kujutavad tugevalt üle 
joonistatud nägu ja mitte sugugi noort ning ilusat vaaraod, nagu oli kombeks varem. 
Amama perioodi teisel poolel loobus Echnaton sellest tema enda poolt ellukutsutud ja 
ainsana tõepäraseks tunnistatud kunstiliigist, andes sellega järele Amoni preester- 
konnale. Iseloomulike joonte ülepingutatud esiletõstmisest loobutakse inimliku ilu 
kujutamise kasuks, mille näiteks on kuninganna Nofretete tuntud büst. Selle kunsti 
iseärasusi ja võimalusi näitab ka meie ajani säilinud reljeef ühest hauast Memphises. 
Kujutatud on itku ühe ülempreestri surma puhul. Käte hoiak näitab nüüd saavutatud 
oskust teha tundeid arusaadavaks hingestatud žes-tide abil. 

Alles 3200 aastat hiljem avastasid saksa arheoloogid Amama. Skulptorite töökodadest 
leidsid nad väljapaistvaid kunstiteoseid, mis tänapäeval asetsevad Egiptuse Muuseumis 
Berliinis, ühes maailma kõige tähelepanuväärsemas muististekogus. Egüptoloogiat 
viljeldakse Saksa DV-s eriti Berliini ja Leipzigi ülikoolides, Saksa DV Teaduste 
Akadeemias ja Egiptuse Muuseumis Berliinis. 


lõpetamise kellaaeg: sõnade arv: 905 


alustamise kellaaeg: lugemisaeg X60=  sõna/min. 
lugemisaeg: sekundites: 
Arusaamistest: 


1. Milline avastus 1922. a. kujutas endast väljakaevamiste ajaloo ühte suuremat 
sensatsiooni? 

2. Kas hauda olid külastanud rüüstajad? 

3. Mida sisaldas kirst? 

4. Kus on välja pandud kaevamistel saadud leiud? 

5. Kus asuvad surnutetemplid? 

6. Mis oli Thutmosis III 16 sõjakäigu tulemus? 

7. Mis olid ajastu sümboliteks Amenhotep III valitsuse ajal? 

8. Kas päikesejumal Atoni kummardamine kujutas endast ainujumala religiooni? 

.9. Kuidas nimetatakse kuningannat, kelle büst sai tolleaegsele religioonile 
iseloomulikuks kunstiliseks väljenduseks? 10. Kas Saksa DV-s tegeldakse 
egüptoloogiaga? 

1 vastus: 

2 vastus: 
3 vastus: 
5 vastus: 
6 vastus: 
7 vastus: 
8 vastus: 
9. vastus: 
10. vastus: 
Korrutage õigete vastuste arv kümnega. 
Arusaamisulatus: 
Järgmise harjutuse juures püüdke veel kord oma suurimat kiirust saavutada. 
HARJUTUS 12 
alustamise kellaaeg 
tunnid: minutid: sekundid: 


KOSMOSETÖÖSTUS 


Kosmonautika on jõudnud punkti, kus «imestama panevad mitte niivõrd 
kosmoselennud ise, kuivõrd nende kasutamine». Seda nõukogude ajalehe «Izvestija» 
kommentaari meenutatakse siis, kui mõeldakse 1969. a. oktoobris toimunud nõukogude 
kosmoselaevade «Sojuz 6», «Sojuz 7» ja «Sojuz 8» grupilennule. Kahtlemata oli 

sealjuures tegemist kõige ulatuslikuma kosmoseeksperi-mendiga, mis kuni selle ajani 
Maa orbiidil tehtud. Selle lennu puhul pandi rõhku niisugustele asjadele, mis järgmiste 
aastate kosmoselennu programmi arengut oluliselt määraksid. Eriti puudutab see 
rakendustehnilist aspekti. Seitsme kosmonaudi tegevuskava oli pühendatud peamiselt 
püsiva orbitaaljaama ehitamisele, ülesandele, mis Nõukogude kosmoselendude 
organiseerimisel on käesoleval ajal muutunud absoluutselt valdavaks ja mille vahetu 
majanduslik ning teaduslik väärtus on tõstnud selle tähtsuselt ettepoole mehitatud 
kuulendudest. 

Nõukogude Liidul on ulatuslik ja pikaaegne kosmose-programm. Ta läheb omaenda 
teed mööda järjekindlalt ja sihiteadlikult ning lahendab ikka keerukamaid ülesandeid. 
«Sojuz 6—8» programmid sisaldasid rea esma-ettevõtmisi kosmoses: esimest korda olid 
samaaegselt kolm mehitatud kosmoselaeva peaaegu ühesugustel orbiitidel ja sooritasid 
mitmesuguseid ülesandeid sisaldava ühise grupilennu, ühiseid eksperimente ja 
manöövreid. Esimest korda olid seitse kosmonauti korraga ühel grupi-lennul, kusjuures 
esiletõstmist väärib see, et neli neist olid teaduskutsetega inimesed. Esmakordne 
saavutus on seegi, et sellel lennul ületas puhtteaduslike uurimuste ja vaatluste maht 
lennutehnilised katsetused. Lõpuks viidi mehitatud kosmoselennul esmakordselt läbi 
tööstustehno-loogilised katsed (keevituskatsed), tähtsad mitte ainult kosmoselennu enda 
jaoks, vaid ka maailmaruuni tootmistehnilise kasutamise võimalusteks tulevikus. Kuid 
mitte ainult puhtkvantitatiivsed näitajad ei tee seda lendu tähenduslikuks, vaid taustal 
näeme uut kvaliteeti, mis on omane praegusele Nõukogude kosmoselendude arengu- 
astmele. Lennutehnilises programmis oli kõrvuti parda-süsteemide katsetamisega ja 
«Sojuz»-tüüpi kosmoselaeva juba väljakujunenud konstruktsiooni töö jälgimisega pea- 
mine osa käsijuhtimissüsteemi, orienteerumise, stabiliseerumise ja navigatsiooni ning 
teiste sääraste probleemide läbitöötamisel, mida toob kaasa terve kosmoselaevade flotilli 
grupilend. Siia kuuluvad ühised ja vastastikused manööverdamised, üheaegne 
navigeerimine, mitme kosmoselaeva omavaheline raadioside, nende sideseansid 
lennukeskusega ja kosmoselennu rada jälgivate laevadega. Nendel katsetustel kasutati 
esmakordselt raadio-silda sidesatelliidi «Molnija» abil. Kolme kosmoselaeva peaaegu 
üheaegne start, samuti nende samaaegne 

kosmoses viibimine on seotud erakordselt komplitseeritud probleemidega. Milline 
tohutu tööjõudlus ja -süsteem on kolme «Sojuz»-tüüpi hiidraketi üheaegse stardi etteval- 
mistamise taga! Enne kui kosmoselaevad oma stardiplatsidele jõuavad, töötatakse 
raalidel läbi nende lennu- ja tööprogrammid ning katsetatakse kuni viimase detailini. 

Sellele aitavad kaasa ühendatud arvutussüsteemid, millesse on lülitatud Maal asuvad 
mõõte- ja koordineeri-misseadmed. Lennu kestel on kosmonaudid oma tähtsamate 
elutegevuse parameetrite kontrollimiseks ja kosmoselaevad kõigi nende komponentidega 
ning funktsio-neerimismomentidega katkestamatult kontaktis raalidega. 
Koordineerimiskeskusesse saabub tuhandeid informat-siooniühikuid päevas, mis tuleb 
otsekohe läbi töötada. Inimene, kel on tegemist olnud elektroinformatsioonitööt-lemise 
seadistega, saab aru, missugusest tasemest nõukogude majandus- ja 
teadusorganisatsiooni töös see tunnistust annab. 

Suured ülesanded olid antud ka «Sojuzi» grupilennu meditsiinilis-bioloogilistele 
katsetele. Kui esmalennud kosmosesse esitasid teadusele küsimuse inimese elu või- 
malikkusest kaaluta olekus, siis tänapäeval on tähelepanu keskpunktis probleem inimese 
töövõimest ja selle säilitamisest pikema ajavahemiku jooksul. Sealjuures ei ole 
tähelepanu suunatud mitte ainult üksikisikuile, vaid meeskonnale ja omavahelisele 
koostööle. Üks põhiprobleeme on välja selgitada kõige ratsionaalsemad ja efektiivsemad 
suhted inimeste ja automaatide vahel. Ühtlasi ei ole küsimus selles, kas «inimene või 
automaat», vaid selles, kuidas seostada kõige efektiivsemalt inimvõimeid ja masinate 
võimalusi. Siinjuures võiks meenutada «Sojuz»-tüüpi kosmoselaevade suunamis- ja 
automaatjuhtimissüsteemi, mis võib töötada nii inimese juhtimisel kui ka automaatika 
abil ning võimaldab igal antud lennu-etapil leida kõige ratsionaalsema mooduse. 

Perspektiivselt tähtis aspekt «Sojuzi» katsel oli kahtlemata teadusliku tegevuse suur 
osatähtsus puhtlennu-tehniliste ülesannete kõrval. Siin ilmneb arengutendents, mis 
avaldus nõukogude kosmoselennuprogrammides sedamööda, kuidas kosmoselaevad 
järjest täienesid, kujunedes katseeksemplaridest töökindlaiks. Samal määral muutus 
kosmonautide eriala profiil. Kui «Vostoki»-seeria raames koosnes meeskond vilunud 
pilootidest, siis sensatsiooniks oli arsti ja tehniku kosmosesse lend. Seitsmest 

«Sojuz 6—7» kosmonaudist oli teadlasi neli. NLKP KK peasekretär Leonid Brežnev 
ütles oma kõnes kosmonautide tervitamisel Moskvas: «Meie kosmoselaevad on teaduse 
kosmoselaevad. Nad lendavad maailmaruuni selleks, et viia läbi teaduslikke ja tehnilisi 
eksperimente. Nõukogude kosmonaudid on äärmiselt kvalifitseeritud uurijad, teadlased 
ja insenerid, kes valdavad täiuslikult kõige arenenumat tehnikat.» Ka nendel erialadel, 
mis lähevad käiku ehitatavais orbitaaljaamades, on kosmoselaevade kaudu jäme ots 
teadlaste käes. 

Ei ole juhuslik, et «Sojuzi» meeskondade teaduslikes uurimistöödes on eesõigus neil, 
mis juba lähemas tulevikus otsest rahvamajanduslikku tulu annavad. Juba NLKP 23. 
kongressi direktiivides NSV Liidu rahvamajanduse arendamise viisaastaku plaani jaoks 
1966—1970. a. püstitati kosmoselendudele ülesanne «uurida edasi maailmaruumi ja 
kasutada saadud tulemusi raadioside, raadionavigatsiooni, televisiooni ja ilmaennustuse 
täiustamiseks ning teisteks praktilisteks eesmärkideks». Nagu ütles Leonid Brežnev, 
peab Nõukogude Liit kosmoseuurimist tähtsaks sammuks loodusseaduste 
tundmaõppimisel ja nende seaduste ning jõudude praktilisel kasutamisel, mida tehakse 
töötava inimese huvides, maapealse rahu huvides. 

Milliste probleemidega on sealjuures tegemist? Erilist tähelepanu «Sojuzi» lendudel 
osutati näiteks geoloogilis-geograafilistele uurimistele, mille eesmärgiks oli selgitada 
välja mineraalsete toorainete leiukohtade otsimise võimalusi. Meie maakera ulatuslike 
alade kohta ei ole tänaseni täpsemat ülevaadet geoloogilisest struktuurist, eriti sellest, 
mis puudutab maavarade jaotumist. Rahvusvahelised eksperdid on seisukohal, et seda on 

lihtsam teha suuri alasid hõlmavate kosmosefotode abil kui tavalisel viisil sooritatavate 
väliuurimistega. Loomulikult ei ole paiknemiskohti võimalik ära tunda ainult fotode 
järgi. Eelkõige on vaja läbi töötada teatud maapealsed tundemärgid, mis reedavad aine 
olemasolu. Küllaldase hulga tunnuste korral võib seda meetodit kasutada suuremas 
ulatuses. Tavaline meetod jääb seejuures jõusse, kuid seda täiustatakse suurema 
efektiivsuse huvides. «Sojuzi» lendude ajal sooritati sääraseid eksperimente NSV Liidu 
Geoloogia Ministeeriumis välja töötatud plaani järgi eriti Kaspia ja Araali mere vahelisel 
maa-alal. Seda maa-ala fotografeeriti kosmoselaevadelt ja lennukitelt üheaegselt. Siin 
toimus juba sihipärane rakenduslik uurimistöö, sest 

see ala nõuab erilist tähelepanu aastaid kestva veepinna langemise ja niisutamiseks 
vajalike hiiglaslike investeeringute pärast. 

lõpetamise kellaaeg: sõnade arv: 750 


alustamise kellaaeg: lugemisaeg X60=  sõna/min. 
lugemisaeg: sekundites: 
Arusaamistest: 


1. Missugune ülesanne on nõukogude kosmoselendudel praegu esmajärgulise 
tähtsusega? 

2. Kas «Sojuz 6—8» eksperimendi ajal viidi kolm või viis mehitatud kosmoselaeva 
ligilähedastele orbiitidele? 

3. Milliseid tööstuslik-tehnoloogilisi katseid tehti «Sojuz 6—8» lennu ajal 
esmakordselt? 

4. Milliste masinate abil jäljendatakse kosmoselaeva lennu- ja tööprogrammi? 

5. Milline probleem on tänapäeval «Sojuzi» kosmoselendude ajal meditsiiniliste ja 
bioloogiliste katsete tulipunktis? 

6. Kuidas on muutunud nõukogude kosmonautide elukutse profiil? 

77. Kas kosmoses sooritatava uurimistöö programm Nõukogude Liidus on nii 
koostatud, et seda saab kasutada ka praktilisteks eesmärkideks? 

8. Milliseid geoloogilisi teadmisi saab kosmosefotode abil? 

9. Kas maavarade leiukohti saab vahetult fotode järgi ära tunda( 
10. Millist maa-ala Nõukogude Liidus pildistati «Sojuzi» lendude jook- 
sul kosmosefotograafia abil? 

1 vastus: 

2 vastus: 

3 vastus: 

4 vastus: 

5 vastus: 

6 vastus: 

7 vastus: 

8 vastus: 

9. vastus: 
10. vastus: 

Arusaamisulatus: 


ETTEPANEKUD EDASISTEKS HARJUTUSTEKS 


Nii nagu kiirjooksja saab oma jooksutempot tõsta ainult süstemaatilise treeninguga, nii 
on ka lugemistempo tõstmiseks vaja pidevat ja kestvat harjutamist. Teiste sõnadega, te 
peate nüüdsest peale teadlikult tõstma oma luge-mistempot kogu lugemistegevuses, ka 
väljaspool kursust. Alles siis, kui te seda pidevalt harjutate, õnnestub teil lahti saada 


vanast lugemisrütmist. Vähehaaval läheb teile uus, kiirem ja ratsionaalsem 
lugemisrütm lihasse ja 
45 


luusse, nii et see siis mingit teadlikku pingutamist ei nõua. 

Nende üldharjutuste kõrval on otstarbekas harjutada edaspidi iga päev pool tundi 
spetsiaalselt kiirlugemist. Selleks valige endale esialgu kerget lugemismaterjali, kuni 
olete omandanud uue kiire lugemisrütmi. Te ei tohi aga ka hoiduda raskemate tekstide 
suurema kiirusega lugemisest. 

Väga tõenäoliselt läheb arusaamisulatus nende harjutuste juures esialgu tagasi. Ärgu 
see teile muret tehku. Lugege kiiresti edasi ka siis, kui te iga lause mõttest täielikult veel 
aru ei saa. Kõigepealt on tähtis see, et omandate uue kiire lugemistempo. Kursuse 
jooksul saate selgeks terve rea meetodeid, mis teie arusaamisvõimet edaspidi tõstavad, 
nii et lugemiskiiruse lisamine käib enam-vähem koos arusaamisvõime tõstmisega. 


KAS LUGEMISPROTSESSI SAAB TEADUSLIKULT PLANEERIDA JA 
ORGANISEERIDA? 


Arvatavasti kõlab küsimus, kas saab lugemisprotsessi teaduslikult planeerida ja 
organiseerida, esialgu mingil määral iseäralikult. Mõtelge siiski kord selle üle järele, kui- 
das te lugemisele lähenete. Kindlasti kulutate sageli üsna palju aega ja energiat 
lugemismaterjali valikuks. See on kahtlemata täiesti õigustatud, sest niiviisi garanteerite, 
et loete seda, mida te tõepoolest lugeda tahate. Alates punktist, kus see valik toimub, 
jätkab suurem osa lugejaist täiesti spontaanselt. Loetakse tegelikult märkimisväärsete 
ettevalmistusteta või õigemini lihtsalt loetakse, suurt mõtlemata, kuidas saaks lugemise 
juures oma vaimseid võimeid ratsionaalselt kasutada ja tegevust ennast teaduslikult 
planeerida ning organiseerida. Tagajärjeks on see, et vaimne tegevus kaasneb 
lugemisega enamasti spontaanselt ja vaimseid võimeid ei kasutata täiesti ära. 

Ratsionaalne lugemine lähtub sellest, et lugemine on vaimse töö protsess ja kui seda 
tahetakse efektiivseks teha, tuleb ta organiseerida teadusliku plaani alusel nii- 

samuti nagu iga teinegi vaimse töö protsess. Lugemisprotsessi teadusliku planeerimise 
ja organiseerimise abil on võimalik siis ka kiiremini ja põhjalikumalt lugeda. 

Järgmistes peatükkides tegeleme lugemisprotsessi planeerimise ja organiseerimise 
mitmesuguste aspektidega. Materiaalses tootmises alustatakse üldiselt tööprotsessi 
teaduslikku juhtimist prognoosi ja planeerimise selgitamisest. Neid võtteid ei saa 
formaalselt lugemisprotsessile üle kanda; siiski on siin palju sarnaseid ja ühisjooni. 
Lugemisprotsessi teaduslikuks planeerimiseks ja organiseerimiseks on vaja ette näha või 
õigemini ette ära teha töö sellega, mida lugema hakatakse, et suuta otsustada, kuidas 
saaks seda ratsionaalselt lugeda. Teatud mõttes on siin tegemist prognoosiva 
lähenemisega lugemismaterjalile. Seda nimetatakse lugeja eelsoojenduseks. 

Niisamuti nagu sportlane peab tegema eelsoojendust, et saada tipptulemusi, peab ka 
ratsionaalne lugeja ennast teksti lugemiseks ette valmistama või õigemini häälestama. 
Marx oma kuulsas võrdluses mesilaste tegevuse ja inimese töö kohta on ütelnud: «Mis 
aga juba algusest 

peale tõstab halvima ehitusmeistri kõrgemale parimast mesilasest, on see, et enne kärje 
ehitamist vahast on ta selle oma peas juba valmis ehitanud. Tööprotsessi lõpul saadakse 
tulemus, mis juba protsessi algul oli olemas töölise kujutluses, järelikult oli olemas 
ideaalselt.» (K.Marx, Kapital, Tallinn, 1953, Ik. 160.) 

See tööprotsessi tulemuse kujutlemine vaimusilmas leiab aset ka lugemisel. Piiratud 
kujul esineb niisugust ettenägemist ka spontaansel lugemisel, sest väljaõpetamata 
lugejagi ei lähene kunagi täiesti ettevalmistamatult oma lugemismaterjalile. Ka tema 
mõtleb mõnevõrra sellele, mida tekstilt on loota, kuidas mingit informatsiooni vastu 
võtta ja töödelda. Ratsionaalne lugeja läheb aga sammu võrra kaugemale. Marxi vaimus 
püüab ta lugemise resultaati nii täpselt kui võimalik kujutluses ette näha ja vastavalt 
sellele häälestada ja valmistada end tööprotsessile ette võimalikult ratsionaalselt. 

Niisugune eelsoojendus loetavale ehk ratsionaalne häälestamine toimub kõigepealt 
eelvaatlu.se teel. 

Veidi lihtsustatult tähendab eelvaatlus seda, et lugemismaterjali enne lugemise algust 
mitmesugustest seisukohtadest lähtudes kõigepealt vaadeldakse (ei loeta!) ja hinnatakse, 
et rakendada oma vaimseid võimeid lugemisel kõige ratsionaalsemalt. Niisugune 
eelvaatlus võib muide viia ka selleni, et teksti üldse ei loeta, nimelt siis, kui teksti vastu 
ei tunta huvi. Teiste sõnadega on eel-vaatluse mõte ennekõike selles, et otsustada, kas' 
teksti lugeda või mitte. Edasi saab eelvaatluse abil hinnata, miks teksti lugeda. Kui seda 
tehakse teatud informatsiooni hankimiseks, siis peab sellesse puutuvaid üksikasju eriti 
põhjalikult lugema, või on hoopis vaja saada üldmuljet teksti peaideest? Sellest lähtudes 
tuleks otsustada, kas lugeda kogu teksti või ainult üksikuid osi. Peale selle võib 
otsustada, millal on kõige otstarbekam teksti lugeda. Kas see on tekst, mille lugemiseks 
läheb rohkem aega või piisab üürikesest ülevaatamisest? Kas seda peab lugema 
katkestustega või järjest? Kas sellel tekstil on mingisugune eelis teiste tekstide ees või 
võib tema lugemisega veel natuke aega oodata? Lõpuks saab otsustada seda, kuidas 
teksti lugeda, s. t. kas seda peab lugema kiiresti või aeglaselt, või tuleb eri tekstiosi 
lugeda erisuguse kiirusega. Kõik need otsustused aitavad selgelt formuleerida mingi 
antud teksti lugemise eesmärki. 

Lähtudes teksti lugemiseks püstitatud eesmärgist, 

püüab lugeja teksti sisu ja iseloomu kõige üldisemates joontes ette ära arvata. Ta 
kaalutleb, mida tekstilt võib oodata ja kuidas oma seniseid teadmisi ning kogemusi 
kasutada, et suuta lugemismaterjali nii kiiresti kui võimalik vastu võtta ja igakülgselt 
mõista. Selleks on vaja lugeda aktiivselt, mitte passiivselt. Seega ei tohi autori mõtteid 
lihtsalt niisama vastu võtta, vaid peab püüdma neist aru saada. 

Aktiivse lugemise võti on endale küsimuste esitamine. See endale küsimuste esitamine 
paneb mingit moodi liikuma loova mõtlemise, soodustab ideede tekkimist ja 
mobiliseerib olemasolevaid teadmisi. Aktiivset lugemist peaks alustama nii, et küsitakse 

endalt, mis on teksti eesmärk ja kuidas autor läheneb teema läbitöötamisele. Millised 
seisukohad ja andmed on minu jaoks eriti tähtsad? Kui palju ma ise tean, et suuta 
materjali paremini mõista jt.? Teksti eelvaatluse ja aktiivse lugemise väärtus seisneb 
eelkõige selles, et lugeja saab ennast täielikult ja tervenisti lugemismaterjalile hääles- 
tada, sellele keskenduda ning teab kasutada oma senist tarkust teksti mõistmiseks. 
Tulemuseks on kiirem ja põhjalikum lugemine. 

Pärast seda, kui oleme tähelepanu juhtinud kujutletava eellugemise olulisusele ja 
soovitanud kasutada aktiivset lugemisviisi, peab siinkohal esitama eelvaatluse käigu 
peamised sammud. 

1. Esimene samm on tiitellehe või pealkirja uurimine. Need viitavad teksti 
üldiseloomule ja eesmärgiasetusele. Sageli võib juba siit aru saada, kas tasub teksti 
lugeda. 

2. Seejärel vaadake alapealkirju. Alapealkirjad näitavad tekstis põhilisi mõttekäike ja 
ülesehitust. Sageli piisab alapealkirjade lugemisest autori taotluse mõistmiseks. Raamatu 
puhul vaadake sisukorda. 

3. Kui tekstile on lisatud näitlikku materjali, näiteks illustratsioone, kaarte, diagramme 
jm., siis vaadake neid lähemalt. Need visuaalsed kujutised annavad teile sisust elava ja 
meeldejääva pildi ning võimaldavad käsitatavat materjali kiiremini taibata. 

4. Lehitsege teksti ja vaadake, kui pikad on lõigud. Mõtelge sealjuures, et iga lõik on 
mõtteühik, mille raames arendatakse mingit konkreetset ideed. Üldiselt näitab paljude 
lühikeste lõikude esinemine paljude ideede esitamist, ent see-eest sisaldavad need 
suhteliselt vähem detaile. Teiselt poolt näitavad harvad ja pikad lõigud 

seda, et ideid on seal suhteliselt vähe, aga neid käsitletakse detailsemalt. Kindlasti on 
sellel reeglil ka erandeid, kuid kahtlemata saab siit väärtusliku näpunäite lugemistekstile 
lähenemiseks. 

Lugege teksti esimese ja viimase lõigu esimest ja viimast lauset. Raamatu puhul 
lugege esimest ja viimast peatükki ning muudel peatükkidel esimest ja viimast lauset. 
See tehnoloogia põhineb kogemusel, et üldiselt võib nendest tekstiosadest saada rohkem 
informatsiooni kui mõningaid kohti valikuta lugedes. On teada, et meil kasutatud 
lugemismaterjali kogumaht koosneb 535—85% ulatuses selgitavatest lõikudest, kusjuures 
põhiidee väljendub ühes tuumlauses. Tuumlause on lõigus esikohal 60—90%-1 
juhtudest. Järgmine kõige tähelepanuväärsem osa on lõigu lõpp. Sellal kui tuumlause 
annab sissejuhatuse, kordab viimane lause üldiselt põhiideed või teeb sellest kokkuvõtte. 
(Mõistagi ei tohi seda meetodit skemaatiliselt ja diferentseerimata kasutada iga teksti 
juures.) 

Tehke arvestus, kui kaua kestab teksti lugemine. Loendage teksti mitmesugustes 
osades, siit-sealt reast, kõik sõnad antud reas, et arvutada rea keskmist sõnade arvu. 
Korrutage see arv lehekülje ridade arvuga. Kui lehekülje sõnade arv on teada, saate üsna 
täpselt hinnata, kui palju lugemiseks aega läheb. 

Formuleerige lugemise eesmärk nii selgelt ja täpselt kui võimalik. Sealjuures 
otsustage: 


kas teksti peab lugema; 

miks seda lugema peab; 

mida tekstis lugeda; 

millal teksti lugeda; 

kuidas peab teksti lugema. 

Nende otsustuste põhjal lugege teksti aktiivselt. 

Siin kavandatud eelvaatluse sammud ei tohi kujuneda dogmaks, mille järgi igal juhul 
peab talitama. Lühikeste tekstide juures — neid on näiteks kasutatud lugemishar-jutustes 
— või niisuguste tekstide puhul, mille temaatika on lugejale täiesti tuttav, pole vaja 

detailset eelvaatlust. Sellisel juhul piisab pealkirja, alapealkirjade ja teksti kiiresti 
silmitsemisest. Niisugusele eelvaatlusele ei kulu teil rohkem aega kui mõni sekund. See 
kehtib näiteks suurema osa selles raamatus toodud harjutuste suhtes. Igal juhul ärge 
unustage seda eelvaatluseks kulutatud aega oma lugemisajale lisamast. Niisugusest 
lühikesest 

eelvaatlusest piisab antud juhul aktiivseks lugemiseks täiesti. 

Lõpuks on eelvaatluse tehnika vajalik arusaamise ja mälu parandamiseks. Paljud 
lugejad peavad teksti korduvalt üle lugema, et paremini aru saada. Teistkordne lugemine 
suurendab aga arusaamist keskmiselt ainult 8%, mis vaevalt õigustab selleks kulutatud 
aega. Oluliselt paremaid tulemusi saadakse järgmise meetodiga: eelvaatlust alustades 
esitatakse endale sihipäraseid küsimusi, millele vastatakse järgneva lugemise käigus. 
Pärast seda, kui olete teksti läbi lugenud, vaadake see tagantjärele veel kord läbi ja jätke 
meelde kõige olulisemad detailid. Lõpuks meenutage peamist, kusjuures korrake 
materjali endamisi või soovitatavalt kellelegi kuulajale jutustades. 

Harjutusteksti eelvaatlus käib nii: 

vaadake tiitlit või pealkirja, et saada ülevaadet temaatikast; 

lugege kiiresti alapealkirju, et saada muljet teksti iseloomust ja ülesehitusest! 

Selle eelvaatluse jaoks võite endale lubada ainult mõne sekundi. 

Kui eelvaatlus läbi, lugege harjutusteksti nii kiiresti kui võimalik ja mõõtke 
lugemiskiirust. Ärge jätke eelvaatluseks kulutatud aega oma lugemisaja sisse lülitamata. 

HARJUTUS 13. 

alustamise kellaaeg 

tunnid: minutid: = sekundid: 


TEE LAINEMEHAANILISE AATOMIMUDELINI 


See, et juba 5. sajandil e. m. a. jõudsid kreeka materialistid, loodusfilosoofid 
Leukippos ja Demokritos puhtteo-reetiliste oletuste põhjal järelduseni, et on olemas 
aatomid, huvitab meid veel tänapäevalgi, kus aatomite olemasolu on juba ammugi 
tõestatud suure hulga eksperimentidega, sest siis öeldi esmakordselt välja mõte mateeria 
ühtsusest ja ammendamatusest. Ka kreeka materialistide ettekujutus nendest objektiivse 
reaalsuse vunda-mendikividest, mida nad nimetasid aatomiteks (kreeka «atomos» = 
jagamatu), kujutab endast veel tänapäevalgi 

objektiivset, ehkki relatiivset tõde, sest aatomid ei ole tõepoolest keemiliselt jagatavad. 
Seevastu füüsikaliselt saab neid nii lõhustada kui ka purustada. 


VEIDI AATOMIST 


Nagu me tänapäeval teame, koosneb aatom kolme liiki osakestest: ligikaudu võrdse 
massiga prootonist (positiivse elektrilaenguga) ja neutronitest (elektriliselt neutraalsed) 
ning negatiivselt laetud elektronidest, mille mass 

on ainult umbes . 1/2000 prootoni massist. Prootonid ja 

neutronid moodustavad positiivselt laetud aatomituuma, elektronid aga nn. 
elektronkatte. Kõik aatomid on normaalseisundis elektriliselt neutraalsed, sest nad 
sisaldavad prootoneid ja elektrone võrdselt. 

Aatomituuma läbimõõt on ligikaudu 10°? cm; samas suurusjärgus on elektronide 
läbimõõt. Seevastu aatomi läbimõõt on 10° cm, neli järku suurem. Kui me aatomituuma 
joonistaksime nii, et tema läbimõõt oleks 1 mm, siis peaks aatomi läbimõõt olema 10 m. 
Aatomituumaga võrreldes suur elektronkate on niisiis peaaegu massita. Sellele 

vaatamata määrab just elektronkate elemendi keemilised ja optilised omadused nii 
otsustavalt, et ta väärib täiesti erilist tähelepanu. 


MIKS AATOMIMUDEL? 


Kuni tänase päevani ei ole ükski inimene näinud aatomit oma silmaga. Terved 
põlvkonnad teadlasi on aga kaudselt omandanud hulga teadmisi aatomituuma olemusest. 
Nende teadmiste põhjal on tehtud ja tehakse edaspidigi katseid visandada aatomikujutisi 
ja välja töötada aatomi-mudeleid. Niisugused mudelid ei pea asendama aatomite otsest 
vaatlemist, vaid pigem selgitama aatomite olemust, tõstatama uusi probleeme, 
suurendama aatomitesse puutuvaid teadmisi ja võimaldama luua uusi mudeleid, mis 
peegeldavad objektiivset reaalsust üha täpsemini. 

Elektronkatte suure tähtsuse tõttu on eelkõige loodud mudeleid, mis kajastavad 
elektronkattes olevate elektronide paigutust ja liikumist. 

RUTHERFORDI AATOMIMUDEL 


Et erinimelise laenguga osakesed tõmbuvad, peaksid kerged negatiivselt laetud 
elektronid palju raskematesse positiivselt laetud aatomituumadesse sisse tungima. 
Aatomi läbimõõt oleks siis ainult veidi suurem kui tuuma läbimõõt, peale selle peaksid 
aatomid olema tihedalt massi täis. Mõlemad järeldused on katsetulemustega vastuolus. 
Seetõttu oletas inglise füüsik Ernest Rutherford aastal 1911, et elektronid tiirlevad ümber 
tuuma. Tiirlemise tõttu mõjub neile tsentrifugaaljõud. See j-õud tasakaalustub 
tõmbejõuga, nii et elektronid liiguvad ümber tuuma mööda ringikujulisi orbute. 

Üsna varsti kerkis siiski kaalukaid väiteid Rutherfordi esimesel pilgul nii selge 
aatomimudeli vastu. Iga kiirendusega liikuv elektron annab elektromagnetkiirguse näol 
energiat ära. Et elektronide tiirlemine ümber tuuma on kiirendusega liikumine, siis 
peaksid nad kiirgama energiat. Seda ei ole aga kunagi täheldatud. Energia kiirgamise 
tõttu peaksid elektronid spiraalikujulist orbiiti pidi tuumale lähenema ja lõpuks tuuma 
langema. Me jõuaksime jälle aatomikujutiseni, mille olime juba kõrvale jätnud. 


BOHRI AATOMIMUDEL 


Nendele kahtlustele vaatamata ei loobunud taani füüsik Niels Bohr kujutlemast 
tiirlevaid elektrone. Ta täpsustas seda kujutlust oletusega, et elektronid saavad energiat 
kiirgamata ümber tuuma tiirelda ainult täiesti kindlaid orbute mööda. Tuumale lähimat 
orbiiti nimetas Bohr K-orbiidiks, sellele järgnesid I-orbiit, M-orbiit jne. Nendel 
«lubatud» orbiitidel ei kiirga elektronid mingil teadmata põhjusel energiat. Kerge on 
arvutada, et elektronid, mis liiguvad ümber tuuma mööda K-orbiiti, kannavad vähem 
energiat kui need, mis liiguvad L-orbiidil, jne. Näiteks vesinikuaatomi elektron liigub 
Bohri järgi 0,529-10°° cm (Bohri raadius) kaugusel tuumast mööda K-orbiiti energiaga 
—13,54 eV. 

Kui vesinikuaatomile lisatakse energiat, siirdub elektron suurema energiaga orbiidile. 
L-orbiidil on tal energiat —3,39 eV, seega 10,15 eV rohkem kui K-orbiidil. Kui energiat 
lisatakse näiteks ainult 5 eV, siis jääb elekt- 

81 

ron K-orbiidile. Aatom ei saa niisiis vastu võtta suvalisi, vaid ainult täiesti kindlaid 
energiahulki (energiakvante). See järeldus vastab täpselt saksa füüsiku Max Plancki 
1900. aastast pärinevale kvantteooriale. Hiljemalt siin saame aru, et Bohri 1913. aasta 
aatomimudel suutis oma seletamatutest orbiitidest hoolimata õigesti peegeldada 
tõestatud fakte. 

Seda näeme ka lähtudes järgmisest kaalutlusest: kui nõndanimetatud ergastatud 
vesinikuaatom, milles elektron liigub I1-, M- või veel kõrgemal orbiidil, neelatud energia 
jälle ära annab, siis hüppab elektron Bohri järgi uuesti tuumalähedasemale orbiidile 
tagasi. Seejuures saavad jälle eralduda ainult täiesti kindlad energiahulgad (näiteks 
valgusena). Neid on kerge arvutada. On üllatav, kui heas kooskõlas on arvutatud 
energiahulgad nendega, mis on katseliselt saadud vesiniku joonspektrist. 

Bohri aatomimudel kujunes tõeliseks triumfiks tänu tema näitlikkusele, tema 
vastavusele kvantteooriaga, tema suutlikkusele tõlgendada vesiniku joonspektrit ja palju- 
sid keemiaalaseid teadmisi. Ta muutus otsekohe populaarseks, mida ei saa öelda 
kaugeltki iga teadusliku idee kohta. 

Sellele vaatamata ei tohi me mööda minna tema puudulikkusest; peale juba käsitletu 
tuleb veel nimetada järgmist: kui vesinikuaatomi elektron liiguks ümber tuuma ühel 
lubatud orbiidil, siis peaks vesinikuaatom olema kettakujuline. Seda ei ole 
eksperimentaalselt tõestatud. 

Saksa füüsiku Heisenbergi 1927. a: formuleeritud määramatuse printsiibi kohaselt on 
põhimõtteliselt võimatu üheaegselt vigadeta määrata liikuva keha asukohta ja kiirust, 
mis tal on selles kohas. 

Heisenberg näitlikustab seda asjaolu järgmise mõtte-eksperimendiga: kui elektrone 
vaadeldaks mikroskoobiga, siis avalduks nende ja vaatlusvahendina kasutatava valguse 
vastastikune mõju; see tähendab, et mõõtmistulemused oleksid võltsitud. Määramatuse 
printsiip kehtib kõigi kehade suhtes. Aatomiosakeste puhul on kõrvalekalded osakeste 
mõõtmetega võrreldes nii suured, et elektronide kiiruse ja orbiidi raadiuse väljendamine 
Bohri postuleeritud täpsusega muutub füüsikaliselt mõttetuks. 

Heisenbergi määramatuse printsiip on põhjustanud rea filosoofilisi diskussioone. 
Lähtudes väitest, et 

kvantmehaanilised objektid ilmselt eksisteerivad vaatlustest sõltumatult, jõudsid 
mõned kodanlikud filosoofid arvamusele, et tänapäeva füüsika on vastuolus marksistliku 
filosoofiaga. Ent moodsa füüsika mõistmine hoopis eeldab marksistlikku 
loodusekäsitust. Loodus on ühelt poolt objektiivne ja inimteadvusest sõltumatult 
eksisteeriv reaalsus, teiselt poolt inimese tunnetava ja muutuva tegutsemise objekt. 


SCHRÖDINGERI AATOMIMUDEL 


Rutherfordi ja Bohri aatomimudelite ebatäiuslikkus on ajendanud paremate mudelite 
loomise katseid. Mudeli, mis praegu eksperimentide ja kogemustega kõige paremini 
kokku sobib, töötas välja austria füüsik Erwin Schrödinger 1927. a. 

Aastasadu oli valguse olemus ebaselge. Hollandi loodusteadlase Christian Huygensi 
(1629—1695) jaoks oli valgus nn. valguseetri laineline liikumine. Inglise loodusteadlane 
Isaac Newton (1643—1727) väitis, et valgus koosneb üliväikestest osakestest, mida 
paiskab välja valgusallikas. Inglise füüsiku James Clerk Maxwelli (1831—1879) järgi 
on valgus elektromagnetlaine. Maxwell lähenes sellega Huygensi laineteooriale. 1906. a. 
kandis saksa füüsik Albert Einstein eespool nimetatud Plancki kvantteooria üle valgusele 
ja väitis, et valgus koosneb üliväikestest kogustest, footonitest; see on New-toni 
korpuskulaarteooria teisend. Tänapäeval on eksperimentaalselt tõestatud, et valgusel on 
kahesugune loomus: tal on nii lainete kui ka osakeste omadused. 

Elektrone oleme seni ikka käsitanud kui väikesi osakesi. Aga võib-olla on neil ka 
laineomadusi? Prantsuse füüsik Louis Victor de Broglie püstitas 1924. a. tõepoolest selle 
julge teesi; mõned aastad hiljem tõestati see eksperimentaalselt elektronkiirte puhul. 
Niisiis on ühekülgne vaadelda elektrone ainult kui osakesi; neil on ka laineomadusi. 

Lähtudes elektroni laineomadustest, lõi Schrödinger oma lainemehaanilise 
aatomimudeli. Kui elektronidel võivad olla ka laineomadused, siis on nende puhul mõtet 


34 3 


rakendada niinimetatud lainevõrrandit. Lainevõrrand on osatuletistega diferentsiaal 
võrrand, komplitseeritud matemaatiline seos, mille abil saab kirjeldada helilainete, 

veelainete, elektromagnetlainete (raadiolainete, valguslainete jt.) ja võnkuvate 
pillikeelte tekitatud lainete levimist. Vesinikuaatomi elektroni puhul on lainevõrrandil 
järgmine kuju: 

AW + 8r'm (W — E) xY = 0. 

h 

Seda nimetatakse ka Schrödingeri ajavabaks vesinikuaatomi võrrandiks, kus m ja h on 
konstantsed suurused: m elektroni mass, h Plancki konstant. E on elektroni potentsiaalne 
energia, suurus, mida saab kergesti arvutada. W ja elektroni koguenergia ja 
lainefunktsioon, on selle kuulsa võrrandi suured tundmatud. Samal ajal aga, kui me W-d 
saame füüsikaliselt otsekohe mingil määral ette kujutada, jääb t füüsikaline tähendus 
esialgu ebaselgeks. Seda asjaolu muudab vähe ka fakt, et lainefunktsioon sõltub 
ruumikoordinaatidest x, y ja z. Sellest järeldub ainult, et vesinikutuuma ümbritseva 
ruumi igas punktis on 1[3-1 teatav kindel väärtus. Schrödingeri võrrandi lahendamise 
raskust suurendab veelgi see, et f-ga tuleb sooritada matemaatiline operatsioon, mida 
sümboliseerib A. A on nn. Laplace'i operaator, mis käesoleval juhul näitab, et 
lainefunktsiooni teist järku osa-tuletiste summa tuleb moodustada osatuletistest ruumi- 
koordinaatide x, y ja z järgi. 

Paljud lugejad, kes kirjutist siiamaani on jälginud, kardavad nüüd võib-olla 
arusaamisraskusi. Schrödingeri võrrandi lahendamiseks on tõenäoliselt vaja 
matemaatika-alast erioskust. Meie aga ei pea jälgima lahendusteed, vaid võime 
tulemustest teha edasiviivaid lõpp järeldusi. Esiteks on tähtis see, et Schrödingeri 
võrrand annab nii t kui ka W jaoks rohkem kui ühe lahendi. See võrrand kehtib terve rea 
koguenergiate Wi, Wa, W3... ja neile vastavate lainefunktsioonide Y 1, Y,, Y3... 
puhul. Mis peitub nende lahendipaaride taga? Kõigepealt kindlasti fakt, et 
vesinikuaatomi elektronil võivad olla energiahulgad W,, W2, W3. . . Need energiad 
arvutati ja nad langesid ühte Bohri uurimistulemustega. Kas seetõttu peaksid laine- 
funktsioonide Y ;, Y2, YV3 ... taga peituma Bohri K-, L-, M-... orbiidid? Selle oletuse 
võime kõrvale jätta, sest poleks selge, miks loogiliselt tuletatud ja täpselt lahendatav 
Schrödingeri võrrand peaks andma tulemuse, mis eespool esitatu põhjal oleks küsitav. 
Saksa füüsiku Max Borni teene on see, et ta 1928. a. leidis lainefunktsioonile 

Y tähenduse, mis teataval määral rahuldab isegi vajadust piltliku kujutise järele. Selle 
järgi näitab lainefunktsiooni ruut (niisiis W >) tõenäosust, et elektron paikneb teatavas 
kindlas kohas. Kui ipi on määratud, saab niisiis vesinikutuuma ümbritseva ruumi iga 
punkti jaoks leida arvväär-tuse, mis näitab, kui suure tõenäosusega võib sellest punktist 
leida elektroni. Tõenäosus 1 = 100% ei esine üheski ruumipunktis. See tähendaks, et 
elektron peaks alati olema täpselt selles punktis. Üheski teises punktis ei saaks elektron 
siis enam olla, seal oleks tõenäosus 0. Kui mõnele ruumipunktile vastab tõenäosus 0,5, 
tähendab see seda, et elektroni selles punktis olemise võimalus on niisama suur kui 
võimalus, et seda seal ei ole. Tegelikult vastavad eri ruumipunktidele kõige 
erisugusemad tõenäosused alates O-st kuni suuruseni, mis on veidi väiksem kui 1. Tuuma 
ümber on niisiis kohti, kus elektroni ei ole; teistes kohtades võib ta suurema või 
väiksema tõenäosusega olla. Ruumiliselt selge ning arusaadava pildi loomiseks 
kujutletakse, et tuuma ümbritseb pind, mis piirab ruumiosa, kus vesinikuaatomi elektron 
võib asuda 95%-lise tõenäosusega. Seda ruumiosa nimetatakse orbitaaliks. Niisiis oleme 
jõudnud lainefunktsiooni ipi juurest orbitaalini, aatomituuma ümbritseva ruumiosani, 
milles elektron asub 95%-lise tõenäosusega. Selles orbitaalis on elektroni energia Wi1 
=—13,54 eV. Et aga on olemas ka teisi lainefunktsioone 'Y - P As peab olema ka teisi 
orbi-taale, mille elektroni energia on W2, W3... 

Kui elektron siirdub ühest orbitaalist teise, peab ta energiat juurde saama või ära 
andma. Schrödingeri laine-mehaaniline aatomimudel ehk orbitaalmudel võimaldab 
seletada vesiniku joonspektrit nagu Bohri mudelgi. Ta on piltlik, ehkki nõuab suuremat 
ruumilist kujutlusvõimet. Orbitaalmudel arendati välja ilma ebaselgete oletusteta. 
Elektronide suhtes tehakse siin vaid ettevaatlikke avaldusi: nende asupaiga kohta 
öeldakse ainult, et nad 95%-lise tõenäosusega asuvad orbitaalides. Elektronide liikumise 
kohta orbitaalides ei öelda üldse midagi. Ent ka need vähesed andmed peavad meile 
paistma orbitaal-mudeli eelistena, sest teiste mudelite vastavad ulatuslikumad väited ei 
olnud põhjendatud. Lõpuks seletab orbitaalmudel aine paljusid omadusi märksa 
paremini kui Bohri mudel, mistõttu ta on kujunenud nüüdisaegse keemia hädavajalikuks 
abivahendiks. 

Schrödinger sai oma väljapaistvate saavutuste eest 1933. a. Nobeli preemia. Selle 
preemia on saanud ka Bohr (1922), Born (1954), de Broglie (1929), Einstein 
(1921), Heisenberg - (1932), Planck (1918) ja Rutherford (1908). 


lõpetamise kellaaeg: sõnade arv: 1910 


alustamise kellaaeg: lugemisaeg X60= sõna/min. 
lugemisaeg: sekundites: 
Arusaamistest: 


1 Mis on aatomid kreeka materialistide ettekujutuse järgi? 
2 Kas aatomid on keemiliselt jagatavad? 
3 Mille moodustavad prootonid ja neutronid? 
4 Mille määrab aatomi elektronkate? 
5 Kas inimesed on aatomit oma silmaga näinud? 
6 Kuidas liiguvad elektronid Rutherfordi aatomimudeli kohaselt ümber tuuma? 
7 Kas aatom saab vastu võtta suvalisi energiahulki? 
8 Mida ütleb Heisenbergi sõnastatud määramatuse printsiip? 
9. Kaselektronidel on ka laineomadusi? 
10. Mida mõistetakse orbitaali all? 
1 vastus: 
2 vastus: 
3 vastus: 
4 vastus: 
5 vastus: 
6 vastus: 
7 vastus: 
8 vastus: 
9. vastus: 
10. — vastus: 


Arusaamisulatus: 


Harjutage eelvaatlust järgnevatel päevadel mitmesuguste tekstide juures. Järgige iga 
kord nõudeid. Arge unustage, et eelnev vaatlus on vahend teksti sisu ja iseloomu 
põhijoontes hindamiseks, et seda aktiivselt lugeda. Aktiivne lugemine võimaldab teile 
kiiremat ja põhjalikumat lugemist. 

MÕTTEVOOL 


Eelmistes peatükkides kõnelesime teksti põhijoonte eelneva tundmaõppimise 
meetoditest, mis toimub enne, kui teksti tegelikult loetakse. Sel viisil võime lugemisel 
optimaalselt rakendada vaimseid võimeid. Aga see vaimne eeltöö ei redutseeru ainult 
lugemist ennetava eeb'aatlu-seni. Ka lugemise kestel peavad meie mõtted pidevalt 
olema suunatud loetavale materjalile. Sellal tungime ikka sügavamale teksti 
mõttekäikudese. Me näeme selgemini autori mõttesuunda ja eesmärgiasetust. Kas ta 
liigub üht teatud mõttekäiku pidi järjekindlalt edasi või valib täiesti uue suuna? Kas ta 
arendab üht ideed või tuleb välja uuega? Kui lugejal õnnestub teksti mõttekäigu suunda 
lugemise jooksul ette arvata, siis saab ta tekstisse palju paremini sisse elada ja järelikult 
ka kiiremini ning põhjalikumalt teksti lugeda ja mõista. 

Selleks et mõttesuunda õppida ette aimama, võiks teksti kujutada mõttevooluna, s. t. 
mõtted, mida tekstis väljendatakse, voolavad kindlates suundades. Mõttekäik kas areneb 
juba tuntud suunas edasi või lisanduvad sel- 

lele teised mõtted, mis annavad mõttekäigule täielikult uue suuna. Näiteks võib teatud 
tekst pärast sotsialistliku riigi üldise iseloomu selgitamist jätkuda nii, et tuuakse esile 
sellele riigile iseloomulikke jooni. Siin säilitab mõttekäik oma põhisuuna. Teisest küljest 
võiks aga teksti jätkata nii, et eespool toodud näitele vastupidiselt arendatakse välja 
kodanlikule riigile iseloomulikud jooned. Siin muudetakse mõttekäigu suunda. 
Mõttevool kulgeb teises suunas ja lugeja peab sellele vastavalt reageerima. 

Ratsionaalsel lugemisel tehakse vahet kahesuguste sõnade või väljendite vahel, mis 
signaliseerivad teksti mõttesuuna muutustest. Kui tuntakse neid kahte sõnade-rühma ja 
on teada nende funktsioon mõttevoolu reguleerimisel, siis saab end häälestada 
oodatavale mõttesuunale lugemise kestel või siis näha arenevat mõttesuuna muutust ette. 


OTSESUUNASÕNAD 


Esimene rühm — otsesuunasõnad — näitab, et mõttekäik ei muutu, vaid põhiteemas 
viib edasi juba arendatud mõttekäiku. Sellisel juhul võib lugemist jätkata suurema 
kiirusega. Mõned selle rühma kõige kasutatavamad sõnad on: ja, veel, peale selle, veel 
enam, sellele lisaks, samuti, samal viisil. 

«ja» on kõige enam kasutatav otsesuunasõna. Ta seob enam-vähem sama tähendusega 
või lausa võrdseid ideid, mis seisavad teatud astmestuses. «Ja»-sõnad järgmises lauses: 
«Minu ülikoolikaaslane on huumorimeelne ja intelligentne ja lõbus ja abistab pealegi 
õppimisel», tähendavad lugejale seda, et ta võib edasi lugeda suurema kiirusega, sest 
tekstist leiab ta ülikoolikaaslase omaduste kohta analoogilisi mõtteid. 

Sõnad: veel, peale selle, veel enam, sellele lisaks, pealegi on tunnuseks, et samale 
teemale lisatakse midagi ning mõttekäik voolab edasi endises suunas. 

Sõnadel samuti, ka, niisama, ühtlasi, samal viisil on sarnaste mõtete ühendamise 
funktsioon. Ka siin säilib mõttesuund. 

Peale otsesuunasõnade on olemas moodus, mis samuti mõttekäigu jätkumisele viitab, 
tehes ühtlasi teatavaks veel tähtsama idee alguse; näitab niisiis, et mõttesuund 
säilitatakse, aga et algab oluline idee. Sellepärast tuleks 

nende sõnade suhtes tekstis valvas olla, sest on võimalik, et järgneb kogu lõigu tuum 
või määrav mõte. Niisuguse funktsiooniga sõnad on: nii, sel viisil, sellepärast, seega, 
sellekohaselt, järelikult. 

Lõpuks on olemas veel kolmas liik otsesuunasõnu, mis teatavad, et mõttesuund jätkub, 
aga peatusega. Seda peatuspunkti kasutatakse mõtete kokkuvõtmiseks või mõnesuguste 
järelduste tegemiseks. Selliseid sõnu on: tulemusena, lõpuks, kokkuvõtteks. Kui te neid 
sõnu näete, siis valmistuge mõttekäigu lõpetamiseks. 

Lugege nüüd veel kord see peatükk läbi ja tõmmake joon alla otsesuunasõnadele 
tekstis, mida siiani lugesite. 


TEISESUUNASÕNAD 


Vastupidi otsesuunasõnadele signaliseerivad teisesuuna-sõnad, et mõttevool läheb 
teise suunda. Kõige tarvitatavam neist sõnadest on «aga». Järgmise lõigu lugemisel 
pange tähele, kuidas seni kujutatud pilt pärast sõna «aga» täielikult muutub. 

«Aastal 1945 kuulusin liitlasvägede esimese kontingendi hulka, kelle ülesandeks oli 
Jaapani okupeerimine. Jaapani maastiku ilust olime juba mõndagi kuulnud, aga 
tegelikkus ületas tublisti me suured lootused, kui silmade ees laius Jaapani sisemeri. 
Seisime laeva dekil ja vaatasime mere helenduvat sina. Veest vupsasid välja lendkalad, 
kirjud linnud lendasid meist üle, ja seda muinasjutulist maastikupilti täiendasid tiheda 
metsaga kaetud sügavrohelised saared. Äkki aga muutus kõik. Vesi värvus räpaselt 
mudapruuniks. Enam polnud näha linde, ei kalu ega ühtki elusolendit. Äsjased rohelised, 
tiheda metsaga kaetud saared paistsid mustade ja kõledatena. Ja nüüd silmasime rannikul 
Hirošimat, linna, mis enam ei olnud linn! Mis meenutas siin üldse veel seda, et mõne 
nädala eest olid siin elanud sajad tuhanded inimesed: mehed, naised ja lapsed olid elanud 
ja mänginud nagu meie omadki? Hiiglasuur põlenud lagendik, eimiski, see oli kõik, 
mida nägime.» (F. Loeser, Deontik. Berlin, 1966, S. 13)1. 

Sõna «aga» on nii tähenduslik mõttevoolu suunanäi-taja, et juba üksnes tema 
funktsiooni silmaspidamine laseb meid lugeda kiiremini ja taiplikumalt. 

Järgmised teisesuunasõnad on: siiski, sellest hoolimata, muidu, kuigi, olgugi et, 
vaatamata (sellele, et), mitte, vastupidi, ent, kuid, ikkagi, pigem. 

Kui kohtate üht neist sõnadest, valmistuge äkiliseks suuna muutuseks. Nüüd on vaja 
häälestada ennast sellele uuele mõttesuunale. Võimalik, et peate uusi teadmisi varuma, et 
materjali mõista, võib-olla peab muutma lugemiskiirust, et see vastaks teksti uuele 
raskusastmele jms. Seetõttu ärge neid teisesuunasõnu silmist mööda laske. 

Minge nüüd veel kord tagasi selle peatüki alguse teksti juurde ja kriipsutage alla 
teisesuunasõnad. Sealjuures pange tähele, kuidas muutub mõttesuund. Järgmises 
harjutuses kriipsutage alla kõik suunasõnad, s. t. otse-suunasõnad ja teisesuunasõnad. 

HARJUTUS 14. 


! Raamatu pealkiri: Deontika. (ENE järgi moraaliloogika. Toim.) 

Zeissi universaalne suurplanetaarium on kujunenud kõige täiuslikumaks seadmeks, 
mille abil saab suurepäraselt kujutada kõiki põhilisi taevanähtusi ja liikumisprot-sesse. 
Aga suurplanetaarium saab edasi anda mitte ainult seda, mida inimsilm ilma eriliste 
abivahenditeta looduslikus taevas jälgida võib, ehkki mõnikord suure vaevaga ja alles 
pikema aja vältel, vaid ka neid protsesse, mis ei ole vahetuks vaatluseks kättesaadavad 
või mille märkamiseks ei piisa keskmisest inimeast. 

Nii saab kergesti jälgida Päikese aastast teed tähtede seas, sest tähed on nähtavad 
samaaegselt Päikesega. Päikese tee kõrval saab näha Kuu faaside vaheldumist ja 
planeetide korrelatiivset liikumist, ilma et nende vaatlemist katkestaks igapäevane 
valguse ja pimeduse vaheldumine. Kosmose aastatuhanded rulluvad mõne minutiga 
silmade eest mööda, kui Maa vurrina pöörleb. Maa ümber tiirlevalt kosmoselaevalt, 
Kuult või mõnelt planeedilt nähtud tähistaevas või vaade Päikesesüsteemile mingist 
kosmose punktist, mis asub otsejoones 1,4 miljardi kilomeetri kaugusel Maa orbiidi 
kohal, need on püsiva mõjuga muljed. Kõige mitmekesisemate joonte ja skaalade 
reprodutseerimise võimaluse tõttu saab planetaa-riumi kasutada ka sfäärilise 
astronoomia, aja- ja koha-määramise probleemide lahendamisel. Tänu erakordselt 
paljudele ning mitmeti kombineeritavatele kujutamis-variantidele võimaldab 
planetaarium käsitleda laia astro-noomiaalast ainestikku. 

Kosmoselennu planetaariumil «Spacemaster» on suur-planetaariumiga võrreldes see 
eelis, et teda saab vastavate mõõtmetega valmisruumi kergemini sisse ehitada. Seetõttu 
langevad ära suured kulutused erihoone jaoks. Seadmestiku ja projektsioonikupli 
läbimõõdu seisukohast on «Spacemaster» keskmist tüüpi planetaarium. Kujuta- 
misvõimaluste poolest vastab ta siiski täielikult universaalse suurplanetaariumi uusimale 
tüübile. Peale selle on tal mõned erijooned, mille tõttu ta on eriti sobiv just 
kosmoselennuprobleemide käsitlemiseks. Nii saab näiteks kohalikku horisontaalsiluetti 
projektori abil kergesti asendada Kuu maastiku panoraamiga või kujutada Kuu 
observatooriumi võrkkuplit. 

Kosmoselennu planetaarium on maailma esimene pro-jektsioonplanetaarium, mille 
puhul on seeriaviisiliselt rakendatud automaatset programmj ühtimist. Automaat- 
juhtimise tagab perfolint, millesse on kuuekohaliste arvudena kodeeritud lülitus- ja 
juhtimiskäsud. Neid käske kombib mehaaniliselt perfolindiriider. Pärast muundamist 
voolu- ja pingeimplussideks juhitakse need salvestisse, mis tüürib lülitusreleesid. 
Programmeeritud käske saab vallandada nii käsitsi kui ka signaalidega helilindilt, kui 
reprodutseeritakse magnetofonilindile salvestatud ettekannet. 

Et perfolint funktsioneeriks kuni üks kuu, s. t. jääks pidevalt muutuva tähistaeva suhtes 
ühe kuu vältel õigeks, on automaatseade varustatud abisalvestiga, millesse sisestatakse 
antud kuupäevale vastav korrektuur. Nii saab aparaat programmeeritud algasendist 
lähtudes vastavalt möödunud päevade hulgale uue (demonstreerimispäevale vastava) 
lähteasendi. 

Seda kosmoselennu planetaariumi näidati esmakordselt Prahas Rahvusvahelise 
Astronoomiauniooni kongressil 1967. a. augustis ja see äratas erialainimestes imetlust. 
Kõige moodsama seda liiki aparaadina sai ta Leipzigi kevadmessil 1968. a. hinnatava 
kuldmedali. 

Otstarveteks, mis ei nõua tehniliselt täiuslikku universaalset suurplanetaariumi ega 
kosmoselennu planetaariumi, nagu koolidele, teadusmuuseumidele või 
astronoomiaühingutele, on loodud väikeplanetaarium. Konstruktsioonilt on see 
planetaarium tunduvalt lihtsam, sest on loobutud Päikese, Kuu ja planeetide liikumise 
automaatikast ja ka mitmesuguseist eriseadmeist. Sellele vaatamata saab kõige 
tähtsamaid astronoomilisi protsesse kujutada 

väga näitlikult ja reprodutseeritud tähistaevas ei ole sugugi vähem kaunis. 
Mitmesuguste astronoomiliste joonte kujutamise võimaluse tõttu on väikeplanetaarium 
saanud kõige eelistatumaks õppevahendiks merekoolides sfäärilise astronoomia 
õpetamisel. 

Ühtekokku on Jenast pärit üle 250 planetaariumi, mis paljudes maailma riikides 
lasevad särada oma tehislikku tähistaevast ja annavad pildi maailmaruumi mitmesugus- 
test nähtustest ning protsessidest. Ühtlasi näitavad nad ka suure maailmakuulsa tehase, 
Jena Carl Zeissi nim. Riikliku Tehase head tööd. 

Te peaksite nüüd olema võimeline suunasõnu hästi märkama, et saaksite sel viisil tõsta 
oma lugemiskiirust ja arusaamisvõimet. Lugege järgmist harjutust nii kiiresti kui 
võimalik. Tehke lühike eelvaatlus. Säilitage kiiret tempot selle aja sees, kui leiate 
otsesuunasõnu, aga olge tähelepanelik, kui satute teisesuunasõnadele. Kohan-dage siis 
oma kiirust uutele nõuetele. 

HARJUTUS 15. 

alustamise kellaaeg 

tunnid: minutid: = sekundid: 


TEADUSLOO ASEND TEADUSTE SÜSTEEMIS 

Küsimus teadusloo asendist tänapäeva teadusalade süsteemis kuulub õigusega kõige 
tähtsamate probleemide hulka, mis tuleb selle uue teadusharu rajamisega lahendada. Kui 
lähtuda kogemustest, mida on saadud teadusloo väljaarendamisel, võib konstateerida 
kahte üldist tunnust: tema uurimisobjektiks on teadus kui terviksüs-teem; tema 
uurimismeetod on kompleksne analüüs, et saada konkreetseid andmeid. 

Ülalöeldut üldistades jõuame järgmise esialgse definitsioonini: teaduslugu on 
teadussüsteemide funktsioneerimise kompleksne uurimine ja üldistamine, eesmärgiga 
tugevdada teaduse potentsiaali ja tõsta teadusalase tegevuse tõhusust organisaatorlike 
vahendite abil. 

Teatavasti realiseerivad konkreetsed teadusalad (sotsioloogia, informaatika, 
loodusteaduse ja tehnika ajalugu ning teised) sellega, et nad omavahel ja teaduslooga 
vastastikku mõjuvad, ainult ühe enam või vähem suure osa oma tunnetusvõimalustest, 
ilma et nad sealjuures 

kõiki eesolevaid ülesandeid lahendaksid. Analoogilistes vastastikustes suhetes seisab 
teaduslugu mitmesuguste filosoofiliste distsipliinidega (tunnetusteooria, teadusliku 
uurimistöö loogika jt.). Seetõttu ei saa juttugi olla, nagu asendaks või «neelaks» 
teaduslugu mingisuguseid teaduslikke distsipliine või suundi. 

Kõigi teadusalade kui terviksüsteemi komplekssete uurimiste puhul varustavad 
nimetatud teadusdistsipliinid, arusaamisel oma vastastikustest mõjudest, teaduslugu 
spetsiifilise informatsiooniga faktidest, mida uurib vastav teadus, aga ka tema poolt 
väljatöötatud meetoditest ja kontseptsioonidest. Sellest «ehitusmaterjalist» saab tea- 
duslugu omaenda teaduslikud faktid, meetodid ja kontseptsioonid. Selleks et uurida 
teadussüsteemi funktsioneerimist, töötleb ta konkreetsete teadusalade informatsiooni, et 
teha see üldiseks ja võrreldavaks. 

Seejuures ilmub välja uut laadi informatsiooni, mis jõuab põhjendatud soovituste, 
konkreetsete lahendus-ettepanekute ja komplekssete projektide kujul vastavate 
juhtimisorganiteni teadussüsteemi optimaalsemaks muutmiseks. Seal siis langetatakse 
otsused teaduse suhtes. Niiviisi avaldab see omakorda konkreetsetele teadusaladele 
aktiivset mõju. 

Loomulikult ei ole välistatud ka teadusloo kaudu saadud andmete ja soovituste otsene 
ärakasutamine teadlaste poolt, kes töötavad konkreetsetel teadusaladel. Kuid see 
informatsioon ei mõju vastavale teadussüsteemile füüsika, keemia, bioloogia või teiste 
kindlate teadusalade tasemel, vaid teaduse organisatsioonilisel ja sotsiaalsel tasemel. 

Vaatleme veidi lähemalt teadusloo suhteid teaduste kompleksiga, millega tal on otsene 
vastastikune mõjutus. 

Tunnetuslikud, teoreetilised ja praktilised ühiskonna ning teaduse vajadused ise, mis 
ongi teadusloole elu andnud, tingisid selle, et teadusloo ja küberneetika, informaatika, 
operatsioonianalüüsi ning teiste matemaatilise iseloomuga teadusalade vastastikune 
mõju on eriliselt tähtis. Ei ole sugugi liialdus öelda, et ilma teaduse komplekssete 
uuringute nende komponentideta on mõttetu rääkida teadusloost kui teaduslikust 
suunast, mis mineviku kogemusi süsteemipäraselt analüüsib, praegust seisundit 
diagnoosib ja teadusalade tulevikusüsteeme prognoosib. 

Loodusteaduse ja tehnika ajalugu on üks teadusloo 

allikaid. Kui teaduslugu praegu ongi juba iseseisvaks saanud, siis on ikkagi olemas 
rida jääva tähtsusega seoseid: teaduse arenguajaloo ja metodoloogia uurimisega on 
kogutud teadusliku ja tehnilise arengu protsesside ning nähtuste konkreetse analüüsi 
kohta väärtuslikke andmeid. Teadusloo probleemide väljatöötamine põhineb suures 
ulatuses teaduse ja tehnika seaduspärasuste kohta saadud teadmiste ärakasutamisel. 

Väga tihedalt on teaduslugu seotud ka teaduseloogi-kaga — filosoofilise distsipliiniga, 
mis uurib teadusliku tunnetuse üldisi loogilisi seadusi ja kategooriaid. Just 
teaduseloogika on oma kõige põlisema olemuse poolest teaduste teadus, õigustades 
areneva teadusena kõigiti tiitlit teadus teadusest.2 

Nii nende metodoloogilised järeldused kui ka uute ideede ja teooriate tekkimise 
uurimisel saadud tulemused on oluliseks panuseks teadusloo teoreetilisele alusele ja 
aitavad seda eriti teaduslike süsteemide arendamise üldise kontseptsiooni loomisel. 

Peab aga esile tõstma seda, et teaduslugu ja teaduseloogika uurivad mitmesuguste 
meetoditega kahte dialektiliselt vastastikku seotud, kuid olemuselt erinevat struktuuri: 
teaduse organisatoorset struktuuri ja teadusliku tunnetuse loogilist struktuuri. Kui seda 
printsipiaalset erinevust mitte arvestada, jõutakse ebaõiglaste etteheideteni teadusloo 
aadressil, samal ajal kui teadusloo ja teaduseloogika vahel juba tekkinud loominguliste 
kontaktide arendamine ja süvendamine võiks konkretiseerida ja rikastada teadussüsteemi 
kompleksse uurimise meetodeid. 


lõpetamise kellaaeg: sõnade arv: 570 X60= . sona/min. 
alustamise kellaaeg: lugemisaeg 

lugemisaeg: sekundites: 

Arusaamistest: 

1. Millised uurimismeetodid ja milline uurimisobjekt on teaduslool? 
2. Kas teaduslugu asendab teisi teaduslikke distsipliine? 

3. Nimetage ühte teadusloo allikat. 

4. Mis on teaduseloogika? 

5. Kas teaduslugu ja teaduseloogika on identsed? 

1. vastus: 

2. vastus: 

3. vastus: 

4. vastus: 

5. vastus: 


Korrutage õigete vastuste arv 20-ga. 


Arusaamisulatus: 
EDASISED HARJUTUSED 


? Siin on põhjus, miks terminit «teadus teadusest» ei kasutata reas maades «teaduste teaduse» või «teadusloo» tähistamiseks. 

Harjutage lugemiskiiruse suurendamist edasise lugemismaterjaliga. Pidage sealjuures 
silmas suunasõnu. Otse-suunasõnade puhul teate, et mõttesuund jääb samaks ja te loete 
kiiresti edasi. Teisesuunasõnade juures peate teadlik olema mõttesuuna muutusest ja 
vajadusest kohandada lugemist uue mõttesuunaga. Kasutage eelvaatluse meetodit ja 
lugege kogu mõttekompleksi, mitte üksikuid sõnu. 


KUS ON PEAIDEE? 

Viimases peatükis me juba tutvusime sellega, et lugemistekst kulgeb teatud mõtte 
suunas. Selle põhjuseks on, et tekstis esitatud mõtted ei arene suvaliselt, vaid alluvad 
loogikaseadustele. Üksikuid mõtteid ja mõttekomplekse seovad üsna kindlad ja 
seaduspärased seosed ning sõltuvused. Need seaduspärased loogilised seosed on mitte 
ainult kindla mõttesuuna, vaid ka teksti iseloomuliku struktuuri põhjuseks. 

Teatud struktuur ilmneb juba üksnes teksti silmitsedes, sest trükitud või kirjutatud 
tähed on korraldatud täiesti kindlal viisil, nimelt sõnadena, lausetena ja lõikudena. Sõna, 
lause ja lõik on ka kõige tähtsamad struktuurielemendid, mida ratsionaalne lugeja peab 
silmas pidama. Ometi on tähtis aru saada, et struktuur ei teki suvaliselt, vaid on loogilise 
seaduspärasuse tulemus. Et suuta lugemist korraldada ratsionaalselt, peab lugeja tundma 
nende struktuurielementide funktsiooni. 

Me oleme juba selgitanud, et sõna väljendab üksikut mõtet ja lause mõttekompleksi. 
Selle struktuurielemendi tähendust ratsionaalses lugemises selgitasime peatükis «Lugege 
ideid ja mitte üksikuid sõnu». Antud peatükis pühendume nüüd siis tekstilõigu 
funktsioonile ja tema tähendusele ratsionaalse lugemise seisukohast, sest ei ole 

vist küll ühtki teist niisugust meetodit, mille valdamine iseenesest lugemistulemusi nii 
tõstaks, nagu teeb seda efektiivne lõigukaupa lugemine. 

Eelkõige on tähtis teada, et iga lõik kujutab endast mõtteüksust, mis sisaldab mingit 
peaideed, mille ümber rühmituvad lõigu üksikud laused, eesmärgiga seda peaideed edasi 
arendada. Kui olete võimeline kiiresti lõigu peaideed tabama, siis saate ka teksti 
kiiremini ja põhjalikumalt lugeda. 

On tekste, millest haaratakse üksnes tähtsaim idee, mitte detaile. Oskus lugeda teksti 
nii, et peaidee kiiresti tabatakse, on siin ilmselt suure tähtsusega. Teiselt poolt on sel 
võimel suur osa ka niisuguste tekstide puhul, milles peab uurima iga üksikasja, ja nimelt 
seetõttu, et lõigu peaidee leidmine on vahelüli peaideed ümbritsevate detailide kiireks ja 
täielikuks tabamiseks. Lõigu peaidee leitakse kiiresti, kui peetakse silmas järgmist: 

a) = arendage endas uus seadumus lõigukaupa lugemiseks. Teil ei tuleks käsitada 
lõiku üksiklausete suvalise kogumina ja sedamööda ka diferentseerimata lugeda, vaid 
teada tuleks, et lõik on mõtteühik, millel on kindel struktuur, kus detailid rühmituvad 
ümber peaidee; 

b) pange tähele, et igas lõigus sisaldub üldiselt üksainus peaidee; 

c) lähtudes nendest punktidest, arendage välja lõigukaupa 

lugemise süstemaatiline alus, s. t. ärge lugege lausekaupa, vaevumata tabama lõigu 
struktuuri. Pigem püüdke lõigu peaidee leida nii kiiresti kui võimalik. Järgnevates 
harjutustes katsuge ära tunda iga lõigu peaideed. 

1) Leidke koht, mis väljendab lõigu peaideed. 

2) Leidke kohad, mis viivad peaideele lähemale. 

3) Selle meetodi kasutamisega tõstate oma lugemiskiirust harjutusest harjutuseni. 

Ärge mõõtke oma lugemiskiirust. 


HARJUTUS 16. 

Tuginedes sotsialistlikule majandussüsteemile, tuleb teaduse tõhusus üha enam arvesse 
mitte ainult tootmises, vaid selle kõrval ka tõelise tunnetus- ja kasvatusvahendina. 
Sealjuures ei tohi me momendikski unustada ega alahinnata seda, et suurenevad 
teadmised ei kasvata ka sotsialistlikus ühiskonnas sotsialistlikku teadvust iseenesest. 
Alles teadusliku maailmavaate ja töölisklassi poliitiliste kogemustega koos muutub see 
sotsialistlikuks teadvuseks. Marksistlik-leninlik filosoofia ja maailmavaade on ühtne 
ning ühendav vaimne side, mis võimaldab töölisklassil koondada enda ümber 
sotsialistliku ühiskonna kõiki sotsiaalseid klasse ja kihte, mis liidab inimesi üheks 
tervikuks, mis sotsialistlikus kooselus ühendab nii objektiivse kui ka subjektiivse sfääri, 
luues neist mõtestatud terviku sotsialistliku isiksuse jaoks. 

Nimetage lõigu peaidee ja kontrollige oma vastust Ik. 188. 

HARJUTUS 17. 

Seoses meie maastiku põhjaliku ümberkujundamisega muutuvad looduskaitsealad 
tulevikus veel tähtsamaks. Need on sellised territooriumid, mis on kas vähemajanda- 
tavate või üldse puutumatute loodusmaastikena või looma-ja taimeliikide ning -seltside 
kaitsealade ja regenereeri-mistsentrumitena seaduse kaitse all. Loodusprotsesside 
(näiteks mullastruktuuris, veemajanduses, taimeriigis) üha suurenev mõjutamine 
majandatavatel aladel maaparandustööde näol raskendab aineringe ja bioloogilise koos- 
luse seaduspärasuste uurimist. Nende komplitseeritud protsesside tundmine on aga 
loodusprotsesside plaani- 

pärase juhtimise ja agraaralade viljakuse tõstmise eelduseks. Seetõttu kujunevad 
looduskaitsealad rohkem kui seni katse- ja võrdlusaladeks, et õigesti hinnata maa- 
paranduse, veemajanduse, mäenduse jms. tekitatud muudatuste intensiivsust ja 
arengusuunda. 

Nimetage lõigu peaidee ja kontrollige vastust Ik. 188. 

HARJUTUS 18. 

Kooperatsioonisuhete ülesehitamiseks ei ole skeemi. See teostub leninlike ühiselu 
põhimõtete kohaselt vabatahtlikkuse, variandi võimaluste ja astmelise ülemineku baasil. 
See dünaamiline protsess on tihedalt seotud tootlike jõudude arenguga ja tootmissuhete 
optimaalse kujundamisega. Tulemusrikaste kooperatsioonisuhete eelduseks on 
vastastikusel kasul põhinev seltsimehelik koostöö ühistegeliku demokraatia kaitse all. 
Kõik koopereerunud ettevõtted säilitavad täieliku majandusliku ja juriidilise iseseisvuse. 

Nimetage lõigu peaidee ja kontrollige oma vastust Ik. 188. 

Kui olete juba omandanud mõningaid kogemusi lõigu peaidee leidmises, püüdke 
suurendada oma lugemiskiirust järgmiste harjutuste lugemisel. Leidke harjutustes esine- 
vate lõikude peaidee. Märkige üles alustamise ja lõpetamise kellaaeg ning arvutage 
pärast harjutuste lugemist oma lugemisaeg. Vastake harjutuse lõpul olevatele küsi- 
mustele lõigu peaidee kohta. 


HARJUTUS 19. 

alustamise kellaaeg 

tunnid: minutid: = sekundid: 

Rakku kujutatakse tänapäeval üksteisega läbipõimunud keemiliste reaktsioonide 
võrguna. Suuremat osa neist reaktsioonidest katalüüsivad ensüümid, kusjuures üks 
ensüüm tagab enamasti üheainsa reaktsiooni. Ensüümide kontsentratsioon ja aktiivsus 
määravad nende reaktsioonide kiiruse. Kui mingi ensüüm puudub, võib vastav 
reaktsioon ära jääda või toimuda väga aeglaselt. Organiseeritud tervikuna kulgevad 
reaktsioonid rakus ainult siis, kui kõigil ensüümidel on sobiv kontsentratsioon või 

aktiivsus. Selle efekti saavutamiseks on rakk (tõenäoliselt juba väga varasel 
arenguastmel) välja arendanud oma reeglid. 

lõpetamise kellaaeg: alustamise kellaaeg: lugemisaeg: 

Nimetage lõigu peaidee! 


HARJUTUS 20. 

alustamise kellaaeg 

tunnid: minutid: = sekundid: 

Elementaarosakeste kasutamise eriti huvitav võimalus leitakse arvatavasti kunagi 
keemias. See põhineb kahel asjaolul. Esiteks väljuvad müümesonid kiirenditest pola- 
riseeritutena, S. t. nende spinn on teataval kindlal viisil orienteeritud nende liikumissuuna 
suhtes. Teiseks, kui müümesonite kimp juhitakse läbi mingisuguse keskkonna, siis 
mõjustab selle keemiline struktuur oluliselt kiirtekimbu depolarisatsiooni astet. Kui 
keskkonnas toimub kiiritamise ajal mingi keemiline reaktsioon, mis muudab tema 
molekulaarset struktuuri, siis muutub ka kiirtekimbu depolarisatsiooni aste. Võib-olla 
saab seda nähtust kasutada keemiliste reaktsioonide kiiruse mõõtmiseks. 
Traditsiooniliste meetodite rakendamise korral kulub keemilise reaktsiooni kiiruse 
määramiseks praegu veel üks kuni kaks aastat. Müümesonite kasutamine annab lootust, 
et tulevikus võib see aeg lüheneda ühe kuni kahe päevani. 


lõpetamise kellaaeg: 
alustamise kellaaeg: 
lugemisaeg: 


Nimetage peaidee! 


HARJUTUS 21. 

alustamise kellaaeg 

tunnid: minutid: sekundid: 

Laevaehituse arengut on tellimuste seisu kõrval suuresti mõjutanud teaduslik 
majandusstruktuuri poliitika. See on ökonoomika seisukohast väga oluline, sest sadamad 
on tihedas koostöös suure hulga tarneteenistustega. 

Varustajad, keda on näiteks püügi- ja külmutustraaleri «Atlantika» puhul 337 ettevõtet 
ja kaubandusorganisatsiooni, kannavad ühtlasi suurt vastutust toodete käekäigu eest 
maailmaturul. Lõpptootjate ja tarnijate vahel kehtivad ühe majandusharu piire ületavad 
sidemed kooperat-siooniliitude näol ja liikmesettevõttena on kaasa tõmmatud mõned 
käitised, millel on eriti oluline osa lõppsaaduste tarbimisomaduste kvaliteedis, nagu 
Rostocki Diiselmootorite Tehas või Berliini Riiklik Külmutusauto-maatide Tehas. Nii 
tekkis horisontaalselt ja vertikaalselt liigestatud tööstusharu varieeritavate ja kõrge 
tootlikkusega majandusüksustega. Laevad, eriti kalapüügilaevad, on ju terviklikud 
tööstusettevõtted. Koopereeringu planeerimisel ja tootmisharude vaheliste bilansside 
tegemisel saadud kogemused on ka paljudel teistel aladel kasutatavad. 

lõpetamise kellaaeg: 

alustamise kellaaeg: 
lugemisaeg: 
Nimetazge lõigu peaidee! 


HARJUTUS 22. 
alustamise kellaaeg 
tunnid: minutid: sekundid: 


AJUDE VÄRBAMINE 


Ikka sagedamini kutsuvad prantsuse ajalehtede kuulutused kõrgkoolide lõpetajaid 
USA-sse reisima ja seal oletatavate või tegelike soodustustega töötama. Ameerika 
monopolide spetsiaalsed vahetalitusorganisatsioonid tegelevad kõrgharidusega kaadri 
värbamisega. Mida kõrgem on akadeemiline kraad, seda suuremat huvi pakub isik 
värbajaile. Lääne-Euroopast kaob seetõttu aastas viis protsenti parimaid päid. Aastail 
1940—1964 värvati 63 500 teadlast ja inseneri (meditsiinitöötajatega kokku oleks sea 
arv olnud 85 000). «Brain drain» (ajude värbamine) on USA imperialismi üks 
agressiivsemaid meetodeid teadusliku ja tehnilise progressi taotlemisel ning oma üle- 
kaalu säilitamiseks imperialistlikus süsteemis. Põhja-Ameerikas õpetatakse igal aastal 
välja 45 000 inseneri, vajatakse aga 75 000. Puuduvad «ajud» saadakse «sisseostu» 

teel. Ka arengumaadest. Paljud välismaa üliõpilased, kes USA-s õpivad, ei sõida 
kodumaale tagasi (New Yorgis on rohkem iraani arste kui Iraanis): see on neo- 
kolonialism «arenguabi» sildi all. Ajude värbamine on seega üks kõige ohtlikumaid 
imperialistlike riikide kallaletunge arengumaadele. 

lõpetamise kellaaeg: 

alustamise kellaaeg: 

lugemisaeg: 

Nimetage lõigu peaidee! 


HARJUTUS 23. 

alustamise kellaaeg 

tunnid: minutid: sekundid: 

Tööstuse kasvav automatiseerimine põhjustab auto-maatmõõtmise, -juhtimise ja - 
reguleerimisseadmete järjest ulatuslikumat väljatöötamist ja kasutuselevõtmist. Näiteks 
tuleb objektiivsed mõõtevahendid sisse viia tootmisprotsessi kõikidesse nendesse 
lõikudesse, kus toodetele hinnangu andmine või tehnilis-füüsikaliste parameetrite 
järgimine toimus varem subjektiivselt. Lahendamist nõuavad ka reguleerimisülesanded, 
mida iseloomustavad mittelineaarsed või ajas muutuvad reguleerirnis-objektid, väikesed 
lubatavad kõrvalekaldumised või kiired kineetilised reaktsioonid ja mis püstitavad 
reguleeri-misseadmetele kõrgemaid nõudeid. Analoog- ja digitaal-lülituste koostöö 
võimaldab sooritada kõrgema astme juhtimisoperatsioone. Edasine areng viib 
hargprogram-miga multireguleerimiseni, kusjuures sellekohaste juhti-mis- ja 
reguleerimisseadmete abil optimeeritakse seda vastavalt tehnilis-ökonoomilistele 
parameetritele. 

lõpetamise kellaaeg: 

alustamise kellaaeg: 

lugemisaeg: 

Nimetage lõigu peaidee! 


Kontrollige oma vastuseid võtme järgi leheküljel 188. Iga õige vastuse eest saate ühe 
punkti. Korrutage saadud punktid 20-ga, et arvutada arusaamise ulatust. Arvutage viie 

lõigu lugemiskiirus, liites üksikute lõikude lugemis-ajad. Saate kogu lugemisaja. Allpool 
toodud mudeli järgi arvutage nüüd oma 5 lõigu lugemiskiirus. 

kogu lugemisaeg: sõnade arv: 140 x60 = sõna/min 
kogu lugemisaeg: sek. 

Arusaamisulatus: 


Järgmises harjutuses lugege kogu tekst läbi nii kiiresti kui võimalik. Tehke lühike 
pealkirjade ja alapealkirjade eelvaatlus. Kasutage suunasõnu. Ühtlasi püüdke kiiresti 
tabada lõigu peaidee. 

HARJUTUS 24. 

alustamise kellaaeg 

tunnid: minutid: sekundid: 


UURIMISTÖÖD METEOROLOOGIA ALAL 


Vastavalt meie praegustele teadmistele on atmosfäär maapinnast kuni 100 km 
kõrguseni järgmise ehitusega. Päikesekiirgus soojendab maapinda nii, et selle lähedal on 
temperatuur keskmiselt umbes +15 °C. Kõrguse suurenedes langeb temperatuur 
atmosfäärist soojuse välja-kiirgumise tõttu ja jõuab ligikaudu 10 kuni 15 km kõrguses 
(olenevalt geograafilisest laiusest) minimaalse väärtuseni, mis on —50 kuni —70 °C. 


MAA ILMAKÖÖK 


Atmosfääri alumist kihti maapinnas, kuni temperatuurimii-nimumi kõrguseni, 
nimetatakse troposfääriks. Siin toimub tegelikult ilmastikunähtuste kujunemine. 

Troposfääri kohal asuvas stratosfääris takistab osoon temperatuuri edasist langemist. 
Osoon on Päikese ultraviolettkiirguse ja õhu hapnikumolekulide vastastikuse toime 
saadus. Kõige rikkalikumalt on teda umbes 25 km kõrgusel. Ehkki tema üldhulk 
atmosfääris on väga väike (atmosfääri kogu osoon moodustaks normaalrõhul ja 
temperatuuril 0°C ainult 3—5 mm paksuse kihi!), neelab ta Päikese ultraviolettkiirguse 
teatavas spektrivahemikus peaaegu täielikult. Seetõttu soojeneb atmosfäär ja 50 km 
kõrguses võib temperatuur olla kuni 0°C. 

Stratosfääri kohal, nn. mesosfääris, muutub õhk soojuse kiirgumise tõttu jälle 
külmemaks ja jõuab umbes 85 km kõrgusel teise temperatuurimiinimumini, mis 
tähelepanuväärsel viisil on suvel sügavam (—70 kuni —100°C) kui talvel (—50 kuni — 
70 °C). 

Ülalpool seda temperatuurimiinimumi, nn. termosfää-ris, tõuseb temperatuur uuesti; 
seda põhjustab Päikese ultraviolettkiirguse teatavate spektripiirkondade neeldumine. 
Selle kiirguse mõjul algab kõnesolevas kõrguses ka molekulaarse hapniku muundumine 
atomaarseks. Õhu keemiline koostis muutub seeläbi põhjalikult. 


ORKAAN 70 KM KÕRGUSES 


Atmosfääri temperatuur tõuseb eespool nimetatud soojenemiskihtides — maapinnal, 
osoonikihis ja termosfääris — eri geograafilistel laiustel kiirguse erinevuste tõttu eba- 
ühtlaselt. See põhjustab õhurõhu erinevusi, mille tagajärjel tekivad tuultesüsteemid. 
Talvepoolkera poolusel kujuneb madalrõhuala, nii et selle poolkera kohal valitseb kuni 
umbes 100 km kõrguseni tsirkumpolaarne tsüklon, see tähendab läänetuul. See tsüklon 
on kõige välja-kujunenum geograafilisel laiusel umbes 30° ja 60—70 km kõrguses; seal 
on tuule kiirus keskeltläbi 80 m/s (maapinnal ületaks see kaks korda Beauforti skaala 12- 
pallise maksimumi!). Suvepoolkera poolusel tekib 25—75 km kõrguses antitsüklon, mis 
laiub selles kõrguses, kuna nii all- kui ülalpool valitsevad jällegi läänetuuled. Sellele 
üldisele planetaarsele tsirkulatsioonile lisanduvad päeva ja öö temperatuuri erinevustest 

tingitud tuuled, mille suund muutub poolepäevase ja päevase perioodiga ning mille 
kiirus on kõrgemal kui 80 km juba võrreldav üldise tsirkulatsiooni kiirusega. 


KUI TUULEPÖÖRISED PURUNEVAD 


Suured tsirkumpolaarsed pöörised on väga stabiilsed õhu-voolumoodustised. Oma 
«liitekohtades», s. t. suve- ja talvepoolkera piirialadel, võivad nad aga teineteist vas- 
tastikku mõjustada. Juhtub, et suvepoolkera ülastrato-sfääri idatuultesüsteem ulatub 
kaugele talvepoolkera läänetuultesüsteemi sisse. Asi võib minna koguni selleni, et 
läänetuulepööris lööb vankuma ja ajutiseks isegi puruneb! Selle tagajärjel tekivad 
tugevad tsirkulatsioonihäi-red ja iseloomulikud anomaalsed kõrgatmosfääri nähtused. 
Talvepoolkera stratosfääris võivad sellega seoses toimuda kohatised plahvatuslikud 
soojenemised temperatuurini 30 kuni 50 °C. Niisiis võib seal ajuti esineda suuremat 
soojust kui kõige kuumemal suveajal. 

Seoses selletaoliste silmatorkavate nähtuste uurimisega õnnestus SDV instituutidel 
esmakordselt tõestada ka tsirkulatsioonianomaaliate esinemine kuni 95 km kõrguses. 
Selle järgi võib oletada, et niisuguses kõrguses täheldatavad talvised 
ionisatsioonianomaaliad tekivad samuti dünaamiliselt. Edasi võib arvata, et stratosfääri 
tsirkulat-siooni anomaaliad avaldavad mõju ka ülalt alla, võimalik, et «Maa 
ilmaköögini», troposfäärini välja. On märke, et selliste kõrvalekaldumiste kaasmõjul 
võivad moodustuda blokeerivad kõrgrõhualad, mis katkestavad talvised troposfäärilised 
läänest tulevad õhuvoolud. See põhjustab Kesk-Euroopas karmi talve. 


EELTÖÖ ÜLEHELIKIIRUSEGA ÕHULIIKLUSEKS 


Kõigest öeldust ilmneb, et Päikesel ja Maal toimuvate protsesside vaheliste seoste 
(solaarterrestriliste seoste) uurimisel on suur praktiline väärtus. Meteoroloogia püüab 
lahti mõtestada troposfääri ilmastikusündmusi, mida mõjustavad kõrgemates 
atmosfäärikihtides toimuvad protsessid, ja kasutada neid ilma ennustamiseks. 

Peale selle peavad meteoroloogid varsti nõu andma ülehelikiirusega õhusõidukitele, 
mis jõuavad tõenäoliselt kuni 30 km kõrguseni, kus esinevad eespool nimetatud 
atmosfäärilained ja keeristormid. Sel kõrgusel võib mängu tulla ka juba 
kosmoselendudest tuttav kiirgus-probleem. 

Atmosfääri olukorra täpne ennustamine õhurõhu, tuulesuuna, tuulevaikuse, keeriste ja 
lainete osas on tähtis kosmoseuurimise rakettide lennutee ja mehaanilise koormuse 
arvutamise seisukohast. Eriti oluline on tunda tugevaid õhutiheduse kõikumisi 70—200 
km kõrgusel, et tagada kosmoselennuaparaatide tagasipöördumine, sest muidu võivad 
nad varem määratud maandumiskohast sadu kilomeetreid kõrvale kalduda. 


RAADIOSIDE TINGIMUSTE ENNUSTAMINE 


Lõpuks ootab ka raadioside solaarterrestriliselt füüsikalt praktilisi tulemusi, sest nii 
Päikese ultraviolett-, röntgeni- ja korpuskulaarkiirguse variatsioonid kui ka atmo- 
sfäärisisesed struktuurimuutused muudavad ionosfääri olukorda ja mõjustavad seega 
raadiolainete levimist. Nende nähtuste etteteadmine aitab võtta meetmeid, et raadioside 
võimalikult vähe kannataks. 

Teiselt poolt pakuvad ülalnimetatud ionisatsiooni-variatsioonid võimaluse uurida 
niisuguseid kõrgatmo-sfäärinähtusi raadiolainete abil. Sellised kaudsed, maapealsed 
vaatlusmeetodid jäävad tähtsaks ka edaspidi, vaatamata aina rohkem kasutusele 
võetavaile rakettidele, sest ainult need meetodid võimaldavad kõrgatmosfääri jälgida 
pidevalt ja laiaulatuslikult. Raketieksperimendid kujutavad endast ainult punktmõõtmisi. 


SAKSA DV PANUS RAHVUSVAHELISE ULATUSEGA 
UURIMISPROGRAMMI TAITMISSE 


Saksa DV instituutide osavõtt solaarterrestrilise füüsikaga, s. t. Päikesel ja Maal 
toimuvate protsesside omavahelisi seoseid käsitleva füüsikaharuga tegelevate rah- 
vusvaheliste projektide elluviimisest on rajatud peamiselt pidevatele maapealsetele 
vaatlustele, nende edasiarendamisele ja teoreetilisele tõlgendamisele. Senised töötule- 
mused on leidnud rahvusvahelise tunnustuse ja moodustavad edasise eduka töö 
põhialuse. Need tulemused näitavad, et ka suhteliselt väike riik oma. piiratud teadus- 
personali ja materiaalsete vahenditega, kuid uurimissuundade selge kontsentreeritusega 
ja paljutõotavatele teaduslikele probleemidele spetsialiseerumisega saab anda omapoolse 
tähtsa panuse vastavas rahvusvahelise uurimisprogrammi lõigus. 


lõpetamise kellaaeg: sõnade arv: 775 . .X60= — sõna/min. 
alustamise kellaaeg: lugemisaeg sekundites 

lugemisaeg: 

Arusaamistest: 


1. Missuguste tegurite mõjul langeb temperatuur kõrguse suurenedes? 

2. Kuidas nimetatakse Päikese ultraviolettkiirguse ja õhu hapniku-molekulide 
vastastikuse toime saadust? 

3. Missuguses kõrguses hakkab molekulaarne hapnik muunduma atomaarseks? 

4. Kas atmosfääri temperatuur tõuseb soojenemiskihtides ühtlaselt? 

5. Kas ka talvises atmosfääris võib temperatuur ajuti tõusta väärtuseni 50 °C? 

6. Mis on «Maa ilmaköök»? 

7. Kas Päikesel ja Maal toimuvate protsesside vaheliste seoste uurimisel on praktilist 
väärtust? 

8. Mis on tähtis kosmoseuurimise rakettide lennutee ja mehaanilise koormuse 
arvutamise seisukohast? 

9. Kasraadioside ootab solaarterrestriliselt füüsikalt praktilisi tulemusi? 
10. — Mida kujutab endast solaarterrestriline füüsika? 

Vastused: 

1 vastus: 

2 vastus: 

3 vastus: 

4 vastus: 

5 vastus: 

6 vastus: 

7 vastus: 

8 vastus: 

9 vastus: 

10. vastus: 


Arusaamisulatus: 


Edaspidi harjutage lugemisel eelkõige järgmist: 
a) forsseerige lugemiskiirust! 

b)tehke mõõdukas eelvaatlus! 

c) kasutage suunasõnu! 

d) leidke lõigu peaidee! 

e) lugege terveid mõttekomplekse! 


DETAILNE LUGEMINE 


Igal inimesel tuleb lugeda tekste, mis nõuavad eriti põhjalikku uurimist. Nende hulka 
kuuluvad näiteks partei otsused, õppematerjalid, keerulised erialased tekstid, mis 
sisaldavad palju uusi detaile jpt. Siin ei piisa üksnes peaidee haaramisest, vaid peab 
omama meetodit, mis aitaks kiiresti ja põhjalikult mõista detaile. Ratsionaalne detailne 
lugemine on väga keeruline protsess, milleks ei piisa ainult eespool läbitöötatud 
meetodite valdamisest, vaid juurde tuleb õppida ka mõned uued. 

Ratsionaalse detailse lugemise juures peab kasutama eelvaatlust, et teada saada, kas 
tekst nõuab detailide lugemist. Peab oskama leida iga lõigu peaidee, et suuta õigesti ja 
kiiresti lülituda sellele ideele toetuvaisse üksikasjadesse. Te peate seega kasutama kõiki 
seni käsitletud lugemisvõtteid. 

Sellest lähtudes peate eelkõige kahte uut oskust arendama: esiteks, suuta määrata 
kiiresti ja täpselt, mis on peaidee, mis detailid, ja teiseks, paigutada detailid peaideega 

õigetesse suhetesse. Sellepärast harjuge lõigu-kaupa lugemisel nägema peaideed ja 
detaile struktuurina, milles detailid peaideega teataval viisil seonduvad — seda kas edasi 
viivad, määravad või selgitavad. Sageli võib eristada suuremaid ja väiksemaid detaile. 
Väiksemad detailid seisavad suurematega samasugustes suhetes kui suuremad 
peaideega. Väiksemad detailid on suuremate kommenteerimiseks. 

Siia kuuluvad järgmised näited: vaatleme juhtumit, kus räägime ratsionaalse lugemise 
tähtsusest. Seda peaideed täiendab suuremate detailide esitamine ratsionaalse lugemise 
tähtsusest meie elanikkonna mitmesuguste kihtide jaoks. Lõpuks esitatakse detaile, mis 
arendavad ratsionaalse lugemise mõtet just teadlaste huvides. Lõigu struktuuri teadlik 
leidmine, selle leidmise harjutamine annab eelduse lugemismaterjali kiiremini ja 
põhjalikumalt mõista. Esialgsel harjutamisel on arukas lõigu struktuuri näitlikustada, 
milleks lõigu peaideele tõmmatagu alla üks joon, suuremate detailide alla kaks joont ja 
väiksemate alla kolm joont. Järgmiste harjutuste lugemisel määrake esiteks, kus on 
peaidee. Leidke seejärel suuremad detailid ja pärastpoole väiksemad ning kriipsutage 
vastavalt alla. Kiirust ärge mõõtke. 

HARJUTUS 25. 

Televisioon on viimastel aastatel kujunenud mõjusaks informatsioonivahendajaks 
kõigil aladel. Iga 100 pere peale Saksa DV-s tuleb tänapäeval 65 televiisorit ja neid 
kasutatakse igasuguse informatsiooni saamiseks, õppimiseks ja meelelahutuseks. 
Toodud arvud on üha tõusva kultuuri- ja elatustaseme näitajateks. Saksa DV 20. aasta- 
päeva puhul astuti sellel alal nüüd samm edasi. 

Kontrollige oma struktuurianalüüsi leheküljel 189. 

HARJUTUS 26. 

Kuidas saab nii kuuma plasmat säilitada? Ei ole materjali, mis taluks kokkupuudet 
mitme miljoni kraadise plasmaga. Ainus teadaolev võimalus plasma elektriliselt laetud 
koostisosi (elektrone, ioone) koos hoida on ümbritseda plasma tugeva magnetväljaga 
(selle magnetiline induktsioon on umbes 10 000 gaussi, Maa magnetvälja magnetiline 
induktsioon umbes 1 gauss). Laetud osakesed liiguvad siis spiraalselt ümber välja 
jõujoonte ega eemaldu neist. Niisuguse magnetmahuti saab sulgeda sellekohaste 
(mittehomogeensete) magnetväljadega, nn. peegelvälja-dega ehk magnetkorkidega. 

Kontrollige oma struktuurianalüüsi leheküljel 189. 

Tehke sedasama veel kord järgmises harjutuses, ilma et te lõigu struktuuri alla 
kriipsutaksite. Otsige esiteks lõigu peaideed, siis suuremaid või väiksemaid detaile. Ärge 
mõõtke lugemiskiirust. 


HARJUTUS 27. 

Informaatika on teadusala, mis uurib nii teadusliku informatsiooni struktuuri ja 
omadusi (kuid mitte konkreetset sisu) kui ka teadusliku informatsiooni kui tegevuse sea- 
duspärasusi, selle teooriat, ajalugu, metoodikat ja organisatsiooni. Informaatika eesmärk 
on välja töötada teadusliku informatsiooni esitamise, kogumise, analüütilis-sünteetilise 
töötlemise, salvestamise, otsimise ja levitamise optimaalsed meetodid ning vahendid. 
Informaatika tegeleb semantilise informatsiooniga, kuid mitte selle informatsiooni 
kvalitatiivse hindamisega. Hindamisega võivad tegelda ainult mingi eriala oma teadlased 
või praktikud. 

Kontrollige oma struktuurianalüüsi leheküljel 189. 

Jätkake järgmistes harjutustes lõikude struktuuri tabamist. 

Tehke kõigepealt lühike eelvaatlus. Siis lugege lõike, pidades silmas lõigu peaideed ja 
suuremaid ning väiksemaid üksikasju. Mõõtke seekord lugemiskiirust! 

HARJUTUS 28. 

alustamise kellaaeg: 

tunnid: minutid: sekundid: 


ETTEANTUD OMADUSTEGA PLASTMASSID 


Veel mõned aastakümned tagasi valitsesid meie ümbruses traditsioonilised materjalid. 
Metall, puit, nahk ja luu olid toodete põhiained nii tarbimises kui ka tootmises. Kui võeti 
kasutusele esimesed sünteetilised materjalid — kunstnahk, tsellofaan ja tselluloid —, 
nimetati neid üldiselt «ersatsiks». See uute materjalide nimetus säilis inimeste teadvuses 
kaua. Eelkõige hädaaegadel, kahe maailmasõja kestel ja järel kasutati seda päris 
õigustatult. 

Vahepeal on pilt muutunud. Teaduslik-tehnilise revolutsiooni käigus asendavad 
plastmassid paljusid traditsioonilisi aineid ja enamikul juhtudel on nende omadused 
märksa paremad. 

Plastmasside tootmiseks vajalike lähteainete väljatöötamise ja tootmisega tegeleb terve 
tööstusharu, mille eesmärk on varustada plastmassid niisuguste eriomadustega, et nad 
õigustaksid nimetust «etteantud omadustega plastmassid». 

Viimastel aastatel on plastmasside tootmine tohutult kasvanud ja see tendents aina 
tugevneb. Eelkõige valmistatakse suurel hulgal selliseid naftakeemia baasil rajanevaid 
tooteid, nagu polüvinüülkloriid, polüstüreen ja polüeteen. 

Nagu kõik teisedki materjalid, alluvad ka plastmassid omaduste mõningale 
muutumisele, mis olenevalt põhjusest toimub aeglasemalt või kiiremalt. Muutusi võivad 
põhjustada nii plastmasside enda keemiline struktuur kui ka töötlemismõjustused. Peale 
selle on teatav osa välismõjudel, näiteks valgusel, soojusel, niiskusel, õhuhapnikul ja 
mõningatel kemikaalidel. Ka bioloogilised mõjustused 

109 

võivad kaasa aidata plastmasside omaduste muutumisele nende kasutamise käigus. 

Selleks et suurendada masside vastupidavust ja teha nende omadused püsikindlamaks, 
on struktuuriomaduste parandamise kõrval suure tähtsusega töötlemistehnoloogia 
edasiarendamine. Samal ajal vajatakse plastmasside tootmiseks ja kasutamiseks üha 
enam abimaterjale, et rahuldada pidevalt kasvavaid nõudmisi. Need abimaterjalid võib 
jaotada kolme rühma. 

1) Plastmasside tooraine valmistamise abimaterjalid: katalüsaatorid ja emulgaatorid. 

2) Plastmasside töötlemise ja kasutamise abimaterjalid: termostabilisaatorid, 
hõõrdetegurit vähendavad vahendid, vananemisvastased vahendid, antioksüdandid ja 
antistaa-tilised vahendid. 

3) Abimaterjalid teatavate omaduste kujundamiseks: pehmendid, värv- ja täiteained, 
porofoorid, süttimisvas-tased vahendid. 

Millele mõjuvad need abimaterjalid ja millistele nõudmistele peavad nad vastama? 

Uurides soojuse mõju plastmassile, tuleb selgitada, kas muutusi tingib üksnes kõrge 
temperatuur või toimub samaaegselt õhuhapniku mõjul oksüdeerumisprotsess. 
Puhttermilisi muutusi põhjustab enamasti suhteliselt suur kuumus, enamiku plastmasside 
puhul temperatuur üle 150 °C. Need muutused etendavad teatavat osa termoplas-tide 
töötlemisel, sest peaaegu kõiki termoplaste tuleb vormida temperatuuril umbes 200 °C 
või veidi üle selle, et saada laitmatuid tooteid ja kasutada masinate võimsus täielikult 
ära. Kui näiteks polüvinüülkloriidi vormitakse kalandrite või ekstruuderite abil kileks 
või torudeks, siis muutub värvus juba lühiajalisel töötlemisel kollaseks kuni pruuniks, 
kusjuures samal ajal ilmneb ka mehaaniliste omaduste halvenemine. Mõne aja järel aine 
laguneb. 

Termostabilisaatorite kasutamine võimaldab töötlemis-temperatuuri tõsta ja 
töötlemisaega pikendada, ilma et tekiks kahjulikke muutusi. 

Rohkem kui sajast ühendist, mis võiksid esineda termostabilisaatoritena, on üldiselt 
läbi löönud järgmised ühendite rühmad. 

1. Anorgaanilised ja orgaanilised pliiühendid. 

2. Orgaanilised baariumi- ja kaadmiumiühendid. 

3. Tinaorgaanilised ühendid. 

4. Karbamiidi derivaadid. 

110 

Et vähendada töötlemismasina metallosade hõõrdumi-sest tekkivat kuumust 
plastmasside töötlemisel, lisatakse plastmasside lähteainetele hõõrdumist vähendavaid 
vahendeid. Selleks kõlbavad eelkõige kõrgemad alkoholid, rasvhappeestrid ja 
rasvahappeamiidid. Ühe või teise ühendi valiku määravad töötlemisviis ja plastmassi 
kasutusotstarve. 

Kui plastmassi puhttermilisele koormusele lisandub õhuhapniku oksüdeeriv mõju, 
tuleb kasutada antioksü-dante. Selleks on kohased fenooli derivaadid, tioeeter ja 
alküülamiinid; nad takistavad plastmasstoodete oksüdeerumisest tingitud lagunemist. 

Kõiki nimetatud komponente — termostabilisaatoreid, antioksüdante ja hõõrdumist 
vähendavaid vahendeid tuleb loomulikult lisada täpses käärulises vahekorras, et saada 
optimaalset stabilisatsiooni. Vastavaid retsepte õnnestub leida tihti alles pärast 
pikaajalisi katsetusi heas koostöös tooraine tootjate, abimaterjalide tööstuse ja 
viimistleva tööstusega. 

Tööstushooneid ja elumaju on tänapäeval tarvis püstitada kiiresti. Mis puutub meie 
elumajadesse, siis peavad need peale selle olema veel nii ilusad kui ka praktilised. Kui 
mõelda, milliseid võimalusi pakub plastmasside kasutamine, on mõistetav, et 
ehitustegevust ei saa enam ilma nende materjalideta ette kujutada. Niisugused 
plastmassist ehituselemendid nagu välisseinad, katusekatted, uksed ja aknad 
välisehituses ning põrandakatted, veetorud ja sanitaarseadmed siseehituses kuuluvad 
praegu juba meie kaasaegsesse linnapilti. 

Nendele ehitusdetailidele mõjub Päikese energiarikas ultraviolettkiirgus niisama 
kahjustavalt kui soojus ja õhu-hapnik. Et mehaaniliste omaduste halvenemist võimalikult 
kaua ära hoida ja sellega vältida kulukaid remonditöid, lisatakse plastmassidele aineid, 
mis suurendavad nende valguskindlust. Niisugused ultraviolettkiirguse absorbee-rijad, 
mida lõppsaaduses sisaldub ainult 0,1 kuni 0,5%, on bensofenoonid, bensotriasoolid ja 
salitsülaadid. Need ühendid annavad nii hea stabilisatsiooni, et näiteks plastmassist 
ehitusplaatidele on tänapäeval garanteeritud 20 aastat vastupidavust. 

Vahtnahka saab valmistada, kui polüvinüülkloriidi surveta vahustada porofooride abil. 
Saadud materjal sobib kasutamiseks rõivatööstuses ning seda tarvitatakse ka 
mööblitööstuses ja nahkgalanteriitööstuses. 

Porofoorina tarvitatakse peaaegu eranditult asodi-karboonamiidi. Selle ühendi 
lagunemistemperatuur on 210—240 °C. 

Meelitavatest ja otstarbekatest pakenditest sõltub olulisel määral tarbekaupade 
läbimüük. Plastmassid kujutavad endast peaaegu ideaalseid pakkematerjale, mida ikka 
enam ja enam kasutatakse. Plastmassist kotid, pudelid ja muud mahutid on oma 
universaalse kasutatavuse, lihtsa valmistatavuse ja kujundusliku mitmekesisuse tõttu 
laialt levinud. Eriti soodne on plastmasside kui pakkematerja-lide suhteliselt väike mass. 

Toiduainete pakkimiseks kasutatavad plastmassid peavad olema füsioloogiliselt 
ohutud. 

See seab abimaterjalide tööstuse uute probleemide ette. Suurt hulka tõhusaid 
abimaterjale ei kõlba kasutada nende füsioloogilise aktiivsuse tõttu. Asjaolu, et täna- 
päeval pakitakse piima plastikaatkottidesse, margariini polüvinüülkloriidist nõudesse 
ning Õli ja äädikat polü-vinüülkloriidist pudelitesse, tuleneb füsioloogiliselt inertsete 
abimaterjalide loomisest. 

Et oleks välditud elanikkonna ohustamine kemikaalidega, alluvad kõik materjalid 
rangetele hügieenieeskir-jadele. Eelkõige pakkematerjalide kohta kehtib aga veel üks 
nõue: nad peavad olema odavad! Kergelt töödeldavate plastmasside rakendamisega 
rahuldatakse see nõue tingimusel, et kasutatakse tõhusaid spetsiifilisi abimaterjale. 

Tänapäeva plastmassidele esitatavate nõuete rahuldamiseks peab ka abimaterjalide 
tootja välja laskma püsiva kvaliteediga tooteid. Pideva rakendustehnilise kontrolli 
koostöö plastmasse töötleva tööstusega on üks vahend selle eesmärgi saavutamiseks. 
Juba tühine pliistabilisaa-torite saastumine võib näiteks kaablitööstuses kasutatava 
isoleermaterjali puhul viia selleni, et ei saavutata vajalikke dielektrilisi omadusi ning 
kaablites tekivad läbilöögid. Kõige tähtsam nõue plastmassi abimaterjalide tootjale on 
niisiis kord ja puhtus tehases ning pidev kvaliteedikontroll. 

Plastmasside praegune hoogus areng toob pidevalt juurde uusi aineid, mis omaduste 
poolest üha paremini vastavad nimetusele «etteantud omadustega plastmassid». 
Kõlblikuks osutunud sordid võivad nelja —yiie aastaga vananeda ja nad kõrvaldatakse 
tootmisest. See nõuab abimaterjalide tööstuses rohket uurimistööd. 

alustamise kellaaeg: sõnade arv: 1005 

lõpetamise kellaaeg: lugemisaeg sekundites X60=  sõna/min. 

lugemisaeg: 

Arusaamistest: 

Kuidas nimetati esimesi sünteetilisi materjale? 

Nimetage vähemalt üks toode, mis valmistatakse naftakeemia baasil? 

Mitmesse rühma jaotatakse plastmasside tootmiseks ja kasutamiseks vajalikud 
abimaterjalid? 

Missuguseid muutusi põhjustab plastmassides enamasti suhteliselt suur kuumus? 

Mida on vaja, et töötlemistemperatuuri tõstmine ja töötlemisaja pikendamine ei 
tekitaks plastmassides kahjulikke muutusi? 

Miks tuleb termostabilisaatoreid, antioksüdante ja hõõrdetegurit vähendavaid 
vahendeid lisada täpses kaalulises vahekorras? 

Kas plastmassidele lisatakse aineid, mis suurendavad nende valgus-kindlust? 

Mida saadakse, kui polüvinüülkloriidi surveta vahustatakse porofoo-ride abil? 

Missugune on plastmasside kui pakkematerjalide eriti soodne omadus? 


vastus: 
vastus: 
vastus: 
vastus: 
vastus: 

vastus: 
vastus: 
vastus: 
vastus: 


Arusaamisulatus: 


Järgmises harjutuses püüdke eelkõige kontsentreeruda neile üksikasjadele tekstis, mis 
viivad peaidee juurde. Arusaamistestis antakse peaideed ja te peate nimetama mõned 
detailid, mis juhivad selle peaidee juurde. Tehke eelvaatlus ja mõõtke kiirust. 

HARJUTUS 29. 

alustamise kellaaeg 

tunnid: minutid: sekundid: 


INIMENE, IMPULSS, MASIN 


Elektronarvuti aitab oma mitmesuguste tehniliste operatsioonide abil paljus 
realiseerida inimkonna igivanu unistusi, ent ta ei ole mingi imevahend. Ta jääb lõpuks 

ikkagi vaid inimvaimu tooteks, vaatamata oma kõigile erakordsetele (tehnilistele) 
«saavutustele». Tal ei ole üldse olemas inimvaimu väljapaistvaimat võimet loovalt 
mõtelda, nimetatagu teda pealegi «elektronajuks» või «mõtlemismasinaks». Just 
arvutustehnika mütologiseeri-mise vastu peame me välja astuma. Lääne autorid on 
korduvalt kujutanud hirmuäratavaid pilte tulevasest robotite ühiskonnast, kus inimene on 
tähtsusetu, kus teda ahistavad robotid, suruvad ta maha ja ajavad töökohalt ära. 

Sääraste ideede eesmärk on selge: mitte ühiskondlikud suhted ei ole süüdi selles, et 
inimesed peavad tulevikku kartma, vaid arvutid! Väide, et nüüdisaegne tehnika võivat 
valitseda inimese üle, on oma põhiolemuselt vale. Niisugused oletused on vastuolus 
teadusega ja sotsialismiaja isiksusega. Tehnikatooted on elutu mateeria, mis 
kvalitatiivselt täiesti erineb elusolenditest, eriti mõtlevatest ühiskonnaliikmetest, 
inimestest, kes on võimelised ümbritsevat maailma teadlikult ümber kujundama ja seda 
ka iseenda suhtes rakendama. Sellele lisaks loob inimene tööriistu, mille hulka kuuluvad 
ka arvutid. Need tunnistavad inimeste võimekust, kes ühiskondlike olenditena suudavad 
objektiivset reaalsust loovalt ümber kujundada. Tegelikult ei kaota inimene oma 
tööriistade üle kontrolli, ta avab sellega endale uued arenemisvõimalused, juhul kui ta 
tegutseb sotsialistlike ühiskonnasuhete valitsedes. 

Sotsialistlike ühiskonnasuhete tingimustes ei vii arvu-tusautomaatide 
töölerakendamine eespool nimetatud tagajärgedeni ühiskondlike protsesside teadliku 
planeerimise ja suunamise pärast, sest ühiskondlikul omandivormil põhinevad protsessid 
on teadlikult suunatavad — see ongi organiseerimisteaduse eriline ülesanne. 

Arvuti ikkagi on ja jääb tehnikariistaks, mis on paljudel aladel aidanud inimest toime 
tulla oma tööga ja selle täiustamisega antud momendi tehniliste võimaluste raamides. 
Kahtlemata toob tulevik selles suunas kaasa ulatuslikke muutusi. Arvuti 
kasutamisvõimalused ei ole sugugi veel ammendatud, vaid ees on neil kiire ning laia- 
haardeline areng, mis on õieti alles alanud. Praegu evi-tatakse arvuteid eriti intensiivselt 
rahvamajanduse juhtimisel; sellele järgnevad teised ühiskondliku elu alad. Nende 
töösserakendamine võimaldab juhtimist parandada aina paisuva informatsiooni otsimise 
ja töötlemisega. See 

teeb võimalikuks inimese vabastamise rutiinsest ja monotoonsest vaimsest tööst. 

Rutiinsed tööd on niisugused operatsioonid, mida suudab teha igaüks, kes järgib 
algoritmi, etteantud juhendit, mis on lõplikult välja töötatud. Sellist tööd tegema sobib 
ka elektronarvuti. 

Mmimühiskond võib ennast järk-järgult niisugusest puhtal kujul formaalsest tegevusest 
vabastada, usaldades selle vastava töö jaoks ettevalmistatud tehnilistele süsteemidele 
suuresti suveräänseks teostamiseks. Seetõttu saab ta end hoopis enam pühendada oma 
tõelise ülesande lahendamisele, nimelt ümbritseva maailma teadlikule ja loomingulisele 
muutmisele ning inimestevaheliste suhete kujundamisele. Formaalset tegevust oleks aga 
vale alahinnata ja ebaproduktiivseks pidada. 

Arvutite rakendamine muudab ka vaimse ja kehalise töö vahekorda viimase 
kahanemise suunas. Sellega jõutakse sotsiaalse ja vaimse aktiivsuse uute vormide 
juurde, intensiivsema teadusliku, tehnilise ja kultuurilise tegevuse juurde, energilisema 
ja vastutustundlikuma osavõtuni ühiskondliku elu kujundamisest ning juhtimisest. 
Tekivad näiteks uued elukutserühmad. Laiaulatuslik arvutustehnika kasutamine — 
kehtivast ühiskondlikust formatsioonist sugugi mitte sõltumatult — kuulub arenenud 
sotsialistliku ühiskonna kõige tähtsamate ülesannete hulka. 

Sellel alal hakkab tegutsema palju inimesi. Uks tingimus arvutite tööks (nagu üldse 
igasuguste automaatide tööks) on skeemide olemasolu, mille järgi nad oma operatsioone 
sooritavad. Vastavaks tööks vajalik tööalgoritm peab automaadile teada olema. Selle 
algoritmi valmistab tema jaoks ette inimene. Siinjuures ei ole oluline, kui suur osa on 
inimesel endal selle algoritmi ettevalmistamise käigus. Oluline on igal juhul see, et siin 
mainitud automaat ei sooritaks rohkem tööoperatsioone, kui inimene talle otseselt või 
kaudselt tööskeemi abil ette on andnud. Sellega seoses peab ka õppivaid automaate 
nimetama. Need, nimelt adaptiivsüsteemid, kujutavad endast andmetöötlussüsteemi 
kõrgemat vormi. Niisugune süsteem saab ümbritsevast maailmast tuleva lisainformat- 
siooni alusel sihipäraselt muuta oma algset algoritmilist programmi antud 
kvaliteedikriteeriumi põhjal. 

Veel üks oluline arvuti omadus tuleb ilmsiks järgmises: arvutusautomaat, raal, on 
seega tehniline süsteem, 

115 

mis lahendab inimese poolt otseselt või kaudselt (adap-tiivsüsteem) etteantud algoritmi 
abil ülesande töödelda väga iseseisvalt tulevasi (olemasolevaid) informatsiooni-andmeid. 

Sellisel juhul on tegemist andmete masintöötlusega. Arvutit iseloomustatakse kui 
andmetöötlusvahendit. Sealjuures ei paku huvi niivõrd see, kuidas, vaid tõsiasi, et 
sisestatud informatsioon teatud objektide ja indiviidide kohta selle tehnilise süsteemi abil 
uuesti jälle (ehk küll «teistmoodi») informatsiooniks transformeeritakse. Need andmed 
on kas kaudselt või otseselt inimesele olulise tähtsusega ja kergendavad tema tööd 
süsteemide ning üksiknähtustega, mille kohta antud informatsioon käib. Sageli need 
alles teevadki töö võimalikuks. Kübemeetilisest seisukohast võetuna on ka see, mida 
võib jälgida vaimsete protsesside juures, informatsiooni sisestamine, töötlemine ja 
väljastamine. Informatsiooni vastu võtta, teatud seisukoha alusel ümber töötada ja 
sobival kujul jälle väljastada suudavad ka inimese poolt selleks konstrueeritud masinad. 

Iformatsioonimõiste juurde järgmine näide: me märgime ristikestega sajast arvust 
kuus. 

On lõpmata palju mitmesuguseid võimalusi 100 arvust iga kord kuus erinevat arvu 
välja valida. Pärast valikut on teada, millist võimalust kasutati. Niisugune valik ula- 
tuslikust tervikust on tüüpiline informatsiooni tunnus. 

Valiku kõrval, mis ei tarvitse väga sageli teadlik olla, on informatsioonimõistes üks 
teine tunnus, millest selgub, et informatsioon edastab teatud liiki andmeid: näiteks õige 
arvukombinatsiooni teadmine. 

Need valikuga äramärgitud arvud osutavad mingile kindlale omadusele: nad kannavad 
tunnust «õige», s. t, nad on sellistena välja valitud. See tunnus võib sobida igale arvule 

sajast, nii et piirid, kust tunnuseid saab välja valida, võivad olla palju laiemad kui need, 
mis antud teatavaks tehtud tunnuse põhjal. Seega on nõutav määrata algusest peale 
informatsiooni ülesandele vastavalt (olgu selleks indiviidi mingi omaduse väljatoomine) 
see tunnuslik piirkond, mis sisaldaks kõiki neid omadusi (tunnuseid), mis võiksid antud 
indiviidile (või asjale) sobida. Sellega tähistatakse valikuala ühemõtteliselt. 

«Loosimisega» saadud arvud märgitakse vastavalt üles ja neid võib sel viisil antud 
informatsioonist huvitatuile 

teatavaks teha. Veel üks informatsiooni tunnus on see, et seda võib esitada infokandja. 

Informatsiooni iseloomustab seega valikuprintsiip, mida võib kirjeldada nii: 

Informatsioon on (tema arvelevõtmise momendil tõepärane) avaldis mingi indiviidi või 
süsteemi kohta (objektiivse reaalsuse täpselt piiritletud osaala kohta), millega sellele 
omistatakse mingi tunnus (indiviidi karakteriseeriv omadus) mingist (kindlalt etteantud) 
tunnuslikust piirkonnast (semantiline aspekt). 

Informatsioon on seotud infokandjaga (füüsikalis-tehniline aspekt). 

Informatsioon on oma kujutamise laadi ja viisi järgi (kodeerimine) selle kandjaga 
seotud (süntaktiline aspekt). 

Alles materiaalse infokandja, struktuuri ja semantika ühtsusest saab informatsioon. Kui 
informatsiooni toodetakse, antakse edasi või võetakse vastu inimeste poolt, siis on 
tähtsad esitatava informatsiooni (sümbolite järjestus infokandjal) ja tema sisulise 
tähenduse seosed (semantika). Tähtis on ka see, millist väärtust omistavad 
informatsioonile mitmesugused inimesed (pragmaatiline aspekt): ühel ja samal 
informatsioonil on eri inimeste tegutsemiseks erinev tähendus. 

Informatsiooni masintöötluses pakub erilist huvi süntaktiline ja füüsikalis-tehniline 
aspekt. Siin piisab konstateerimisest, et iga informatsiooni antakse edasi füüsikaliselt 
reaalse infokandja abil selleks täpselt kindlaksmääratud tingimustes. Sealjuures võivad 
need tingimused olla teatud aja jooksul konstantsed või ka ajast sõltuvalt muutuvad, 
näiteks augukombinatsioonid perfokaartidel või perfolindil, mitmesugused ositi 
magnetiseerimise abil tehtavad jaotused magnetlindil, rea mõõteandmete salvestamine 
või mingi ajamõõduriista diagramm. Informatsiooni kodeeritavus on oluliseks eelduseks, 
et seda informatsiooni saaks edastada ja töödelda inimene või masin. Muu hulgas 
kohandatakse nii informatsiooni edastajate ja töötlejate spetsiaalsetele tingimustele. 
Infotöötlus ise on infoühikute plaanipärane ratsionaalne teisendamine vastavalt 
matemaatilis-loogikalistele printsiipidele. 

Elektronarvuti realiseerib mingi üksiknähtuse (näiteks tootmisprotsessi) infoühikute 
plaanipärase ratsionaalse töötlemise suures ulatuses iseseisvalt matemaatilis-loo- 
gikalistel printsiipidel, nii et töötlusega saadud informatsioon 

avaldaks sellele nähtusele mõju kõige laiemas mõttes. 

Informatsiooni edastavad seadmekompleksid ei lisa aga — ja see ongi olulise 
tähtsusega — mingit põhimõtteliselt uut elementi (explicite' või implicite? eksisteeriva) 
informatsiooni kogusele. Seepärast on informatsiooni masintöötluse vahetu tulemus vaid 
eelnevalt eksisteerinud informatsiooni transformatsioon, erinevalt võimalikest 
loomingulistest, inimese poolt teostatavatest infor-matsioonitöötlustest. Ühe ja sama 
arvutisüsteemiga saab realiseerida kõige mitmesugusemaid töötlemisprotsesse. Arvuti 
käsutusse antakse teine tööskeem koos töödeldava informatsiooniga. Arvuti on 
universaalne seadmekomp-leks kõige mitmekesisemate töötlemisprotsesside (algorit- 
mide) realiseerimiseks. 

Sellest johtuvalt võib informatsiooni töötlevat seadet käsitada rohkem või vähem 
komplitseeritud reeglistiku elemendina. Olgu tähendatud, et arvuti saab teatud ulatuses 
üle võtta ka protsessijuhtija ülesanded, niivõrd kui need probleemid on algoritmitavad. 
Töö käigus saadud andmed kujutavad endast informatsiooni «objekti» kohta. Konkreetse 

objekti abstraheerimisega võib iga reguleeri-misprotsessi, mis puudutab andmehõivet ja 
kasutamist, jaotada neljaks faasiks. Need faasid on järgmised: 

1. faas — informatsiooni kogumine ja arvelevõtmine. Kogutakse objekti kohta vajalik 
informatsioon. Siia kuulub ka käsitletava situatsiooni muundamine kasutamiskõlblikuks 
informatsiooniks ja selle ettevalmistamine järgmisteks faasideks. 

2. faas — mõõtmissuuruste läbitöötamine. Valmisseatud informatsiooniühikud 
(näiteks sümbolite jadad) viiakse vastavusse matemaatilis-loogikaliste printsiipidega 
(algoritmidega) informatsiooni tihendamise eesmärgil. 

3. faas — töötlemine võrdlemiseks. Tulemusi võrreldakse konstantidega või varem 
saadud suurustega, et informatsioonis kirjeldatud suuruste vastavusest (kokkulangemi- 
sest) näitu saada. 

4. faas — võrdlustulemuste läbitöötamine juhtalgoritmide väljavaliku eesmärgil. 
Eelmise faasi tulemuste põhjal valitakse abinõud, mis peavad «objekti» mõjutama soovi- 
tud suunas (juhtalgoritmid). 

lõpetamise kellaaeg: sõnade arv: 1885 

alustamise kellaaeg: lugemisaeg sekundites: X 60=  sõna/min. lugemisaeg: 


Arusaamistest: 


Elektronarvuti on inimvaimu toode ja mitte mingisugune imevahend. Missuguseid 
inimvõimeid arvutil ei ole? 

Tees, et kaasaegne tehnika võiks inimest valitseda, on põhimõtteliselt vale. Missugune 
on arvuti funktsioon ümbritseva maailma muutmisel? 

Praegu oleme me arvuti kasutamisvõimaluste algstaadiumis. Millistest töödest võib 
arvuti inimese vabastada? 

Arvutite kasutuselevõtmisega muutub vaimse ja kehalise töö suhe ja kujunevad 
sotsiaalse tegevuse uued vormid. Millisel alal hakkab selle järel tegutsema aina enam 
inimesi? 

üks eeldus automaadi tööks on skeem, mille järgi masinal tuleb töötada. Kes annab 
vastava tegevuse jaoks automaatidele tööalgo-ritmid? 

Arvutusautomaati iseloomustatakse infotransformaatorina. Millist kasu toovad 
inimestele arvutid infotransformaatoreina? 

Informatsioonil on valiv iseloom. Kui mitme tunnuse abil iseloomustatakse seda 
valivat iseloomu? 

Informatsiooni masintöötlemisel antakse iga informatsiooni edasi füüsikaliselt reaalse 
infokandja täpselt määratud oleku abil. Kas see olek võib olla püsiv? 

Ifotransformaatorid ei lisa ühtki põhimõtteliselt uut elementi info-hulgale. Mille 
poolest erineb informatsiooni masintöötlus loovast, inimese töödeldud informatsioonist? 

10. Iga reguleerimisprotsess jaotatakse faasidesse, arvestades informatsiooni tootmist 
ja kasutamist. Kui mitmeks faasiks jaotatakse reguleerimisprotsess? 

Vastused: 


vastus: 
vastus: 
vastus: 
vastus: 
vastus: 
vastus: 
vastus: 
vastus: 

9. vastus: 
10. vastus: 

Arusaamisulatus: 

Järgmises harjutuses kontsentreeruge teksti peaideele. Arusaamistest ei kontrolli 
üksikasju, vaid peaideed. Tekst on kergem kui eelmine, ja te võite kiirust tõsta. Ärge 
unustage eelvaatlust! 

HARJUTUS 30 

alustamise aeg 

tunnid: minutid: sekundid: 


«SUPERVÕIMU»-KONTSEPTSIOONIST KÕNELDES 


Räägitakse, et Winston Churchillile esitasid ajakirjanikud veidi aega enne tema surma 
järgmise küsimuse: «Kuidas Te kujutate endale ette maailma 10—I15 aasta pärast?» Briti 
imperialismi patriarh olevat vastanud: «Nagu tsirkuseareeni, kus manööverdavad kaks 
võimsate kihvadega elevanti ja ülejäänud osavõtjad üksnes hoolitsevad selle eest, et 
mitte nendele gigantidele jalge alla jääda.» 

Raske öelda, kui tõepärane on see lugu, võib-olla on see lihtsalt kellegi kodanliku 
paberimäärija väljamõeldis. Igal juhul on tõsiasi see, et tänapäeval on poliitikuid ja 
ideolooge, kes kujutlevad maailma poliitikaareeni niisamuti hiiglaste võitlusplatsina. 
Kuid nüüd on Churchillile omistatud kujundlik mõtteavaldus omandanud poliitilise 
meelisdoktriini kuju. Sealjuures mõtleme moodiläinud «supervõimude»- 
kontseptsioonile. Põhinedes «maailma bipolaarsuse» ideel, kusjuures selles maailmas 
valitsevat kaks «supervõimu», on see kontseptsioon leidnud endale kindla koha eelkõige 
imperialistlike ringkondade propagandaarsenalis. 

Teadagi kasutatakse «supervõimude»-kontseptsiooni kõige innukamalt kodanlike 
ideoloogide ja poliitikute poolt. Ja ongi loomulik, sest sel on, kui nii võib öelda, küljes 
selle korra sünnimärgid, mille esindajad nimetatud kontseptsiooni on loonud. Säärane 
kontseptsioon lülitub tegelikult hästi ekspluateerimisühiskonna ideoloogiasse, kus kehtib 
ülemvõim ja alamlus, kus nii poliitikas kui eluski valitseb džungliseadus, tugevama 
seadus. Kahe «supervõimu» kokkupõrke kontseptsioon on imperialistlikele poliitikutele 
eelkõige selle tõttu kasulik, et see võimaldab varjata nende võetud kursi agressiivset 
iseloomu. Hiiglaste vastastamisega püütakse muu hulgas seletada praegusaegset 
rahvusvahelist pinget ja sõjaohtu. USA president Nixon arendas seda mõtet oma kõnes 
Burming-hamis (Alabama osariigis) 25. mail 1971. a. Ta iseloomustas Nõukogude Liitu 
ja Ameerika Ühendriike kui 

«konkureerivaid riike» ja väitis, et just nende konkurents «kätkevat eneses 
potentsiaalset konfliktiohtu». 

«Supervõimude» kontseptsioon ei ole käibel siiski mitte ainult imperialistlike jõudude 
leeris. Nagu me juba oma ajakirjas konstateerisime, leidis see näiteks vastukaja 
paktiväliste riikide konverentsil Lusakas (Sambias), kus selle osavõtjatelt oleks oodanud 
kaasaja rahvusvaheliste jõugrupeeringute, nende iseloomu ja poliitiliste eesmärkide 
põhjalikku sotsiaalset analüüsi. Need eesmärgid on teatavasti täiesti erinevad, veelgi 
enam — diametraalselt vastupidised. Sellele vaatamata võis mõningate Lusakas 
avaldatud ametlike teadaannete lugemisel tulla järeldusele, et väljaspool blokiväliseid 
maid asuv maailm on üheülbaline. 

«Hirmu tasakaal supervõimude vahel ei too ülejäänud maailmale ei rahu ega kindlust,» 
kostis Lusaka kommüni-keest, olgugi et selle kirjutajad pidid teadma, et tegelikkuses 
mõistavad Nõukogude Liit ja teised sotsialistlikud maad hukka ning lükkavad tagasi 
imperialistliku teooria «hirmu tasakaalust» ega ole oma poliitikas kunagi sellele 

tuginenud, vaid taotlevad rahvusvahelist julgeolekut kõikide riikide — nii suurte kui ka 
väikeste — koostöö arendamise kaudu. Samasuguse ükskõiksusega nähtuste olemuse 
suhtes oli läbi põimitud ka Lusakas avaldatud üleskutse võidelda üldse «suurriikide 
sõjaliste liitude ja paktide» vastu. Tänapäeval on isegi nendele inimestele selge, kes 
poliitikas kuigi kogenud pole, et on olemas nii- ja naasuguseid liite, et näiteks vahe 
agressiivse NATO-bloki ja Varssavi lepingu osaliste riikide kaitsepakti vahel on tohutu 
suur ja et ka suurriikidevahe-lised lepingud võivad kasulikud olla, kui nad järgivad rahu 
kindlustamise eesmärki, on suunatud võidurelvastumise lõpetamisele ja arvestavad 
kõikide rahvaste huve. 

Nii, nagu see mõnikord on, ei puudunud katsed kanda uut kodanlikku 
moekontsepfsiooni pseudomarksistlikku keelde. Nii täiendati vormelit «kaks superriiki» 
niisuguse «teooria» abil, mille järgi meie ajal olevat mitte üks, vaid «kaks imperialismi», 
mis taotlevad kas «komploti» või vastastikuse võitlusega panna maksma ülemvõimu 
teiste rahvaste üle. Üks niisugune fantastiline väide esineb paljusõnalises artiklis, mis 
ilmus 1971. a. juunis Pekingi ajalehes «Renmin Ribao» ja ajakirjas «Honggi». «Täna- 
päeval,» nii kõlab see selles artiklis, «kaklevad kaks suurvõimu, ameerika imperialism ja 
kaasaegne revisionistlik 

sotsiaalimperialism (!) omavahel, sõlmivad sobinguid ja ajavad hegemonistlikku 
poliitikat, tehes asjatuid katseid maailma ära jagada.» 

Niisiis muutub «supervõimude» idee konkreetne interpretatsioon vastavalt jutlustaja 
huvidele. Siiski, ühes osas jäävad kõik tõlgendused ühesuguseks: püütakse ähmaseks 
muuta suurriikide vahelist erinevust ja samastada nende poliitilisi eesmärke. 

Üks iseloomulik tõsiasi: ehkki kodanlikud politikaanid võtavad pidevalt suhu sõna 
«supervõim», ei ole tänini keegi neist vaevunud andma sellele mõistele vähegi täpsemat 
definitsiooni. Tegelikult rajavad antud kontseptsiooni pooldajad oma seisukoha üksnes 
sellele faktile, et on tegemist sõjaliselt ja majanduslikult erakordselt võimsate riikidega. 
Teised, sotsiaalsed, poliitilised ja muud faktorid jäävad tähele panemata. Selline 
ähmasus ja ebaselgus on imperialistidele ilmselt kasulik: nii võivad nad inimesi 
kergemini petta, neisse sisendada, et USA ja Nõukogude Liidu poliitikal on ühine 
nimetaja. 

Kui mõelda samal ajal mõiste «supervõim» õige tähenduse peale, siis jõutakse 
tahtmatult järeldusele, et see on tekkinud kodanlikus poliitilises leksikonis analoogiana 
sõnale «superman» — ameerika koomiksite meeliskuju, «üliinimene», kellel on 
ebatavaline jõud ja samasugune ebatavaline põlgus ümbritseva maailma suhtes, kirglik 
tung vägivalla ja omavoli järele. Sellele USA-st pärit imperialistlikule poliitikale ongi 
omased just need jooned. Jõukultus, jõhker agressiivsus väikeste ja nõrgemate maade 
vastu, ohjeldamatu finantsekspansioon, samuti nagu püüe lahendada rahvusvahelisi asju 
diktaadi ja surve abil, on Washingtoni välispoliitilise kursi muutumatud vahendid. 

Kogu sõjajärgsete aastate ajalugu on täis näiteid niisuguse ameerika imperialismi 
«supervõimu» märatsemisest. Meenutatagu sõda Koreas, vägivalla tarvitamist väikese 
Guatemala kallal, interventsiooni Dominikaani Vabariiki, samuti katseid lämmatada 
revolutsiooni Kuubas. USA poolt kokkuklopsitud agressiivsete blokkide olemasolu, 
Ameerika sõjaväebaasid kogu maailmas, totaalne õhuspionaaž ja ameerika pommitajate 
lennud võõraste territooriumide kohal, aatomirelv pardal, on faktid, mis räägivad enda 
eest. Kõikjal, kus viimastel aastatel on tegemist olnud agressiooniaktidega vabadust 
armastavate rahvaste vastu või on toimunud reaktsioonilisi 

putše, on Ameerika Ühendriikide imperialismil olnud käsi mängus. Suurim USA 
kuritegu oli kahtlemata agressioon Vietnami rahva ja teiste Indo-Hiina rahvaste vastu, 
mis viis selle kunagise õitsva piirkonna laialdase rüüstamiseni ja tõi surma sadadele 
tuhandetele inimestele. Ka araabia rahvaste kannatused on ameerika imperialismi 

südametunnistusel, sest ta toetab tingimusteta Iisraeli anastajate annektsionistlikku 
kurssi. 

Kui tulla tagasi Churchilli ütluse juurde, võib üldiselt kinnitada, et roll, mida USA 
rahvusvahelistes sündmustes mängib või püüab mängida, meenutab tegelikult mingil 
moel elevandi käitumist, kes on valmis puruks trampima igaüht, kes talle jalgu jääb. 

Ent kui USA on «supervõimu» prototüüp, kui see mõiste on üksnes kõige 
röövellikuma imperialistliku riigi pseudonüümiks, siis võib küsida, mis on Nõukogude 
Liidul sellega pistmist? Ehkki ta esimese sotsialistliku maana maailmas on tänapäeval, 
nagu USA-gi, tugev ja omab erakordset majanduslikku ning sõjalist võimsust, lõpeb 
juba siin igasugune sarnasus nende vahel. Sotsialistliku ülesehitustöö käigus loodud 
võimsus teenib hoopis teistsuguseid eesmärke. See teenib sotsialismi, demokraatia ja 
rahu üritust ning moodustab peamise tõkke Ameerika ekspansiooni vastu. 

Nõukogude Liidu konstruktiivsest rollist ja tema poliitikast on sõjajärgne aeg küllalt 
tunnistust andnud. NSV Liidu võimsus, tema saavutused teaduses ja tehnikas on 
Ameerika termotuuma(pommi) survepoliitikale andnud hävitava vastulöögi. Nõukogude 
Liidu ja teiste sotsialistlike riikide kasvav majanduslik, poliitiline ning sõjaline võimsus 
ühelt poolt ja tema rahuarmastav välispoliitika teiselt poolt on kõige otsustavamaid 
faktoreid, mis on võimaldanud ära hoida uue maailmasõja puhkemise. Sotsialismileeri 
olemasolu lõi soodsad välised tingimused mitmekümne maa vabanemiseks kolonialismi 
ahelaist. Keegi ei tohi unustada, et Nõukogude Liit kannab pearaskust USA 
imperialistlike ambitsioonide tõrjumisel, nende rahvaste abistamisel, keda ohustab 
agressioon. Kas oleks Vietnami kangelaslik rahvas suutnud nii edukalt tagasi lüüa 
maailma kõige tugevama imperialistliku riigi rünnakud, kui ta ei oleks saanud toetuda 
sotsialismimaade, eelkõige Nõukogude Liidu igakülgsele abile? Kas oleks 
revolutsiooniline Kuuba suutnud vastu pidada Ameerika blokaadile ilma Nõukogude 
Liidu toetuseta? Ja 

Araabia rahvad — kuidas oleks nende olukord, kui neid ei oleks aidanud suur 
sotsialismimaa? 

Millist Nõukogude välispoliitika aspekti me ka ei vaataks, see vastab täielikult kõigi 
rahu ja vabadust armastavate rahvaste huvidele. See poliitika vastab ÜRO põhikirjale, 
rahvaste õiguse printsiipidele, sellele on võõras hegemoonia taotlemine ja suurriiklik 
šovinism ning lähtumine jõupositsioonilt. Nõukogude Liit seisab hea selle eest, et 
rangelt kinni pidada riikide võrdsuse ja suveräänsuse printsiipidest, tegutseb pidevalt 
tihedas kontaktis ja täielikus üksmeeles sotsialismimaade vennaliku liiduga, lähtub 
muutumatult sellest, et kõigil maailma riikidel on omaenda õigused ja huvid, mida tuleb 
austada. 

Isegi see paratamatult põgus võrdlus Nõukogude Liidu ja USA osa vahel 
rahvusvahelises elus tõendab seda, kuivõrd konstrueeritud ja vale on kodanlik 
kontseptsioon «kahest supervõimust», mis ei selgita maailmas toimuvate protsesside 
olemust, vaid hoopis vastupidi, on kavandatud neid varjama. 


lõpetamise kellaaeg: sõnade arv: 1200 X60=  sõna/min. 
alustamise kellaaeg: lugemisaeg sekundites 
lugemisaeg: 


Arusaamistest: 

Mida mõistetakse «supervõimu»-kontseptsiooni all? 

Kes kasutab «supervõimu»-kontseptsiooni kõige innukamalt? 

Millisel konverentsil leidis «supervõimu»-kontseptsioon vastukaja? 
Millisest imperialistlikust teooriast on juttu Lusaka kommüänikees? 

Millise teooriaga täiendati «kahe supervõimu» valemit Pekingi ajalehtedes? 

Miks on kodanlikele poliitikutele «supervõimu» mõiste ebamäärasus kasulik? 

Kuidas on tekkinud mõiste «supervõim» kodanlikku poliitilisse leksikoni? 

Missugune ajaloojärk on täis näiteid Ameerika Ühendriikide imperialismi 
«supervõimus märatsemisest? 

Missugune riik on supervõimu prototüübiks? 

10. Mida näitab Nõukogude Liidu ja USA poliitika vaheline võrdlus «kahe 
supervõimu»-kontseptsiooni tõepära suhtes? 

vastus: 

vastus: 

vastus: 

vastus: 

vastus: 

vastus: 

vastus: 

vastus: 

9. vastus: 

10. vastus: 


Arusaamisulatus: 

JÄRGMISED HARJUTUSED: 

Kui Teie arusaamistestis on ulatus alla 60, siis harjutage edasi struktuurlugemist, 
kriipsutades lõikude struktuuri alla. Kui olete toime tulnud struktuuri väljanägemisega 
ilma alla kriipsutamata, harjutage iga päev veerand tunni jooksul selliste tekstide 
lugemist, mis sisaldavad võimalikult palju detaile. Kasutage sealjuures eelvaatluse mee- 
todit, suunasõnu ja struktuurlugemist. Kiirendage tempot ja kontrollige järjekindlalt 
lugemiskiirust. 


KASUTAGE LUGEMISKÄIKE 


Teadusele on ammu tuntud, et rütmil on inimtegevuse ratsionaliseerimises otsustav 
osa. Näiteks mõjutab töö produktiivsust või spordisaavutusi oluliselt vastavat tegevust 
saatev rütm. Kui tahetakse saavutada parimaid tulemusi, peab oskama oma jõuvarusid 
õigesti jaotada, aga ühtlasi tuleb leida ka tegevuse optimaalne kiirus. Seesama kehtib 
ratsionaalse lugemise kohta. Pärast seda, kui olete õppinud üle saama ebaotstarbekatest 
lugemismeeto-ditest, nagu pea liigutamine ja häälega lugemine, ja omandanud 
niisugused võtted, nagu ideede kaupa lugemine, eelvaatlus, suunasõnade jälgimine ja 
struktuuri jälgimine, on ka teie lugemiskiirus ja arusaamisulatus oluliselt suurenenud. 
Selle läbi olete õppinud täielikult uue rütmi järgi lugema ja teie võimalike eri 
lugemiskiiruste skaala on tunduvalt avardunud. Kui teie uut, nüüd omandatud 
lugemiskiirust võrrelda sõiduauto kiirusega, siis võib öelda, et «Trabant»-tüüpi auto 
olete välja vahetanud «Tšaika» vastu. Aga nagu iga autosõitja teab, peab suure 
võimsusega autot ratsionaalselt kasutama. Eelkõige peab kiirust kohandama sõidutee 
tingimustele. 

Samasugune on olukord ka ratsionaalsel lugemisel. Üks kõige tähtsamaid hea lugeja 
omadusi on kohandada oma lugemiskiirust lugemismaterjali raskusastmele. Seetõttu 
räägitakse ratsionaalse lugemise puhul, autosõidu 

kogemusi ära kasutades, lugemiskäikude ümberlülitamise vajadusest. Tekstide puhul, 
mis on teie jaoks kerged, lülitage kõrgem käik sisse ja lugege kiiresti. Tekstid, mis on 
teie jaoks rasked, nõuavad madalamat lugemiskäiku ja neid peab lugema aeglasemalt. 

Ratsionaalse lugemise peaprintsiip on teksti sisu adekvaatse mõistmise juures kasutada 
täielikult ära vastuvõtuvõime, s. t. materjali ei tohi liiga kiiresti lugeda, sest siis langeb 
arusaamisulatus alla nõutava taseme, kuid ei tohi ka liiga aeglaselt lugeda, sest sellisel 
juhul ei kasutata täielikult ära vastuvõtuvõimet. Mõlemal juhul on lugemine 
ebaratsionaalne. 

Mõnedele lugejatele võib tunduda labasena, et pakutakse lugemiskäike. Nad ju 
märkavad, et ka õppimatu lugeja kohandab teatud määral oma kiirust teksti raskus- 
astmele. See ongi täiesti õige. Ent pöörake tähelepanu järgmisele asjaolule: sellest peale, 
kui te oma lugemiskiirust nii märgatavalt olete tõstnud, on kasvanud ka võimalus ja 
vajadus kohandada kiirust tekstile. Teie lugemiskiiruste skaala on tunduvalt ulatuslikum 
kui varem. Teil on võimalus oma lugemiskiirust palju diferentseeritumalt 

kasutada ja märksa rohkem variante optimaalseks lugemisrütmiks on teie käsutuses. 
Kui te seda värskelt omandatud võimalust soovite ratsionaalselt kasutada, peate nüüdsest 
peale täiesti teadlikult õppima oma lugemiskiirust iga juhtumi puhuks optimaalselt 
kohandama. 

On teada, et mitmesuguste elukutserühmade lugemis-tempo on erinev' Suhteliselt 
aeglaselt loevad toimetajad ja korrektorid. Õpetajad loevad üldiselt kiiremini kui 
raamatupidajad. Insenerid «ületavad» õpetajaid ja kirjanikud omakorda «teevad ringi 
sisse» inseneridele. Siiski, esikohal seisavad ilmselt teadlased, teadusalase 
informatsiooni eksperdid ja ajakirjanikud. Ulatuslikud uuringud on näidanud, et 
elukutsest tingitud lugemis-tempo võib mõnikord vägagi suurel määral takistada 
lugemiskiiruse optimaalset kohandamist lugemismaterjaliga. Nii võidi näiteks kindlaks 
teha, et nende elukutsetega lugejad, kel on vaja väga täpselt uurida iga oma erialaga 
seotud detaili, kasutavad seda lugemisrütmi ka teiste lugemistekstide puhul, kus täpne ja 
suhteliselt aeglane lugemisrütm on ebaratsionaalne. Nendel lugejatel on sageli raske 
lugeda kergemaid tekste kiiresti või eba-olulistest lõikudest üle libiseda. Nende 
lugemiskiirus on seetõttu ka kergete tekstide lugemisel keskmisest madalam. Teiselt 
poolt on olemas ka lugejaid, kes on harjunud tekstidest üle libisema ja kes seda rütmi 
kasutavad säärasegi lugemismaterjali puhul, mida peab hoolikalt uurima. Mõlemad 
tüübid on halvad ja ebaratsionaalsed lugejad. Esimesed ei kasuta täielikult ära oma 
vastuvõtuvõimet ja teiste juures jääb puudu adekvaatsest arusaa-misulatusest. 

Optimaalse lugemiskiiruse valiku küsimus on kogemuse asi. Otsustavaiks 
abivahendeiks on eelvaatlus, mis lubab teil enne lugema hakkamist häälestada ennast 
teksti raskusastmele, samuti suunasõnade tähelepanemine, mis annab teile lugemise 
kestel märku. 

Järgmisest kolmest harjutusest sisaldab igaüks erisuguse raskusastme. Tehke 
eelvaatlus ja hinnake teksti raskusastet. Valige sealjuures kõige kõrgem võimalik kiirus, 
mis ühelt poolt garanteerib adekvaatse arusaamis-ulatuse ja teiselt poolt kasutab 
täielikult ära teie vastuvõtuvõime. Kasutage suunasõnu ja struktuurlugemist. Te peaksite 
olema võimeline lugema harjutust 31 oma seni saavutatud kõige suurema kiirusega. 
Harjutust 32 

peaksite te umbes 50—100 sõna minutis aeglasemalt lugema ja harjutust 33 omakorda 
50—100 sõna minutis aeglasemalt kui eelmist harjutust. Lugege harjutust 31 väga 
kiiresti. 

HARJUTUS 31. 

alustamise aeg 

tunnid: minutid: sekundid: 

MOODNE MEREVAIGUST EHE 


Merevaik tekkis varasel tertsiaarajal ulatusliku subtroopilise ürgmetsavööndi puude 
vaigust soome-skandinaa-via kilbi lõunarannikul, mis mannermaana ulatus Läänemere 
rannikuni tänase Mecklenburgi, Poola ja Nõukogude Liidu kohalt. Ürgmetsad koosnesid 
mitmesugustest männiliikidest, tammedest, pöökidest, palmidest, kaneelipuudest, 
magnooliatest, küpressidest, sooküpressidest ja elupuudest. Mändide hulgast tulevad 
vaigu poolest arvesse Pinus succiniiera kogunime all tuntud neli liiki. Nendel 
«merevaigupuudel» oli täpsemalt teadmata kesk-konnalistel põhjustel erakordselt kõrge 
vaigusisaldus. Puukoore looduslikud vigastused põhjustasid seetõttu tugevat 
vaigueritust. Võõrkehad merevaigus kujutavad endast vaigu külge kleepunud putukaid, 
tuule toodud taimeosi või loomakarvu (ka sulgi), mis pealevoolanud vaiguga nagu 
klaassarka suletud. Suhteliselt suured vaigu-kamakad võisid taimejäänuseid ka lihtsalt 
«neelata» ning sel kombel konserveerida. 

Et ei ole säilinud esialgset, mannermaa tekke aegset kivistust, ei ole ka usaldatavaid 
andmeid merevaigumet-sade eluea kohta. Selle aja geoloogilisi setteid, kaasa arvatud 
fossiilne vaik, uhtus ülemeosoikumi ja alam-paleoltiitikumi meri ja need on ladestunud 
Kaliningradi piirkonnas. Ainult siin, «sinise maa» ladestusaladel (lääne pool 
Kaliningradi) leitud merevaik annab vihjeid kujunemisaja geograafiliste vahekordade 
kohta. 

Sellest maailma ainulaadselt rikkalikust maardlast — rääkimata väikestest 
tähtsusetutest leiukohtadest — tuleb ka veel tänapäeval suurem osa imporditud 
merevaiku. 

Vastavalt erinevatele vaigusortidele on ka erisugust liiki merevaiku, nii etigal kivil on 
isemoodi värvus. Lagunemisgaasist või veetilkade vaigu sisse jäämisest põhjustatud 
mullisuse, nn. libellide tõttu, ja ainult merevaigule 

omase soojusele reageerimise tõttu, kui tekib pruun, «antiikse» värvitooniga merevaik, 
ka «päikesekivi» või «välgujäljega kivi», on see vääriskivi eriti sobiv ehtekiviks. 

Esimesed merevaiguleiud, saadud mitusada aastat enne meie ajaarvamist, on meieni 
jõudnud merevaigust pärlite kujul hauapanustena. Kunstilise kõrgpunktini jõudis 
merevaigu kujundamine renessansi ajal, millest annavad pildi Königsbergi 
merevaigunikerdaja Georg Schreiben tööd. Tema kõige tähelepanuväärsemad kunsti- 
teosed on leidnud koha Dresdeni kunstimuuseumis «Grünes Gewölbe». 

Veel tänapäeval toodetakse merevaigust ehteid. Saksa DV-s on selle peatootjaks «VEB 
Ostsee-Schmuck». Siin töödeldakse Nõukogude Liidust imporditud toormere-vaiku. 
Merevaiku töödeldakse enamasti ikka veel vanaaegsel viisil. Ümmargusi kive, «pärleid» 
ja ovaalseid, «oliive», samuti ka tilgakujulisi kive treitakse. Viilijad ja lihvijad 
valmistavad kõiki teisi kivivorme, kaasa arvatud figuure kujutavad komplitseeritud 
mosaiigid. Mosaiigitehnikat arendati eelkõige selle tõttu, et merevaiku esineb 
looduslikult harva suurte tükkidena. 

Lähtudes omaaegseist töötlemismeetodeist, täiustati neid ettevõttes «VEB Ostsee- 
Schmuck», et tööd ratsionaliseerida ja saada kvaliteetsemaid tooteid. Merevaiguehete 
kasvav tootmine nõudis üha suurenevat mehhaniseerimist ja merevaigu lihvimistöökoja 
ning hõbedasepistamise tunduvat laiendamist. Omaenda tööriistaosakonnas on ettevõttel 
võimalik valmistada vajalikke lõike- ja stant-simisvahendeic|L mis on tootmisel kõige 
tähtsamateks eel-tingimusteks. Oppetöökoda varustab ettevõtet tööjõuga, õpetades seda 
välja kõigi tootmistsüklite jaoks. Nii tehniliselt kui ka kunstiliselt kõrge tasemega 
produktsiooni mitmekesistamiseks ehitas ettevõte tööriistaosakonna kõrvale 
konstrueerimisosakonna. 

Sedamoodi sai võimalikuks, et «VEB Ostsee-Schmuck» esitas Leipzigi sügismessile 
1964. aastal uue ehtekivi polüberni. See uudis äratas maailmas huvi ja sellel on praegu 
ehte kaunistusäärisena, täpsemalt öeldes ääris-kivina, kindel koht ettevõtte toodangus. 

Polübern koosneb väikestest looduslikest merevaigutükkidest, mis on paigutatud 
polüestervaigu sisse. Siit siis eripära, et naturaalsete merevaigutükkide sissepaigutamine 
on polüberni juures säilitanud ehtsa merevaigu hõngu. Polüberni oma- 

dusi aga mõjustab kõvendatud polüestervaik ja naturaalse merevaigu ees on tal selle 
tõttu olulisi eeliseid. Polübernist saab esemeid vormida, mida loodusliku merevaigu 
puhul võiks teha ainult suure materjalikaoga või ei saakski, sest ei piisa ehtsa 
merevaigutüki suurusest. Polübern ei ole niisiis kaugeltki naturaalse merevaigu lihtne 
imitatsioon või aseaine. 


lõpetamise kellaaeg: sõnade arv: 530 x60=  sõna/min. 
alustamise kellaaeg: lugemisaeg sekundites: 

lugemisaeg 

Arusaamistest: 


Kas eksisteerib usaldatavaid andmeid merevaigumetsade eluea kohta? 

Millal jõudis merevaigu kunstiline kujundus kõrgpunkti? 

Kas merevaiku esineb looduslikult sageli suurte tükkidena? 

Kuidas nimetatakse uut ehtekivi, mida näidati Leipzigi sügismessil 1964. aastal? 
Kas polübern on ehtsa merevaigu lihtne mutatsioon? 


vastus: 

vastus: 

vastus: 

vastus: 

vastus: 

Arusaamisulatus: 

Lugege nüüd järgmist harjutust, mis on veidi raskem kui eelmine. Kohandage oma 

kiirust tekstile. 
HARJUTUS 32. 


ELAMUS ÕPPEMATKALT TSIKAADIDE JUURDE 


Igale zooloogile on uueks elamuseks järjekordne isiklik kohtumine elava loomaga 
tema looduslikus keskkonnas. Nii pakub ekskursioon — hobi ja ühtlasi puhkus — 
parima võimaluse loomade eluavalduste uurimiseks, nende käitumise ja kohanemise 
jälgimiseks loomade normaalses keskkonnas. Sest tänapäevalgi kuulub looma põhjaliku 
mõistmise juurde peale laboratoorsete uuringute ka tema vaatlemine looduses. 

Pealkiri meenutab mõnedele kindlasti Xenarchose iroonilisi sõnu: «Õnnelikult elavad 
tsikaadid, sest neil on tummad naised.» Nii ühemõtteliselt kui see ka öeldud on, pole 
lause meesvaatlejaidki säästev, sest tsikaadide laulu kestus ja helitugevus muutub ajuti 
väga koormavaks. 

Meie, keskeurooplased, kaldume tüdimust tsikaadide laulust kergesti pidama autori 
ülepakkumiseks, seda enam, et meie ümbruses elavad ainult õige väikesed ja lisaks veel 
kuuldamatud tsikaadid. Tegelikult tunneb teadus ligikaudu 30 000 mitmesugust 
tsikaadiliiki, kellest aga kõik ei suuda teha häält. Laulvaid tsikaade, ja ainult nendest on 
praegu jutt, esineb ligikaudu 1600 liiki. Nad elavad enamasti troopikas ja on erakordselt 
soojalembesed. Esimest korda kohtasin ma neid Lõuna-Prantsusmaal. Meie kiirrong 
seisis lagedal teel, päike küpsetas kesktae-vast, oli selge kuum juunikuu päev. Aknad 
olid kõik pärani ja selgesti kuuldus telefonitraatide undamist — nii ma arvasin. 
Tegelikult oli see miljonite tsikaadide laul, mida ma seniajani polnud kuulnud ja mis 
mind kenasti eksiteele viis. 

Üsna pea õpib aga tsikaadide laulu teistest helidest eraldama. Mul õnnestus isegi ära 
tunda mõlemat Lõuna-Prantsusmaal sageli esinevat liiki, suurt laulutsikaadi (Cicada 
plebeja) ja väikest laulutsikaadi (Pauropsalta tibialis). Neid võib kuulda igal päevaajal ja 
eriti õhtuti, hilise õhtuni välja. Nad istuvad sadade kaupa puudel, ka suurlinna südames 
ja «laulavad» nii püsivalt ning kõvasti, et neid peetakse mitte ainult segavaiks, vaid otse 
eba-meeldivaiks. Üldiselt ei olnud Xenarchose väide õige. Uusimad uurimused on 
näidanud, et ka tsikaadide naisukesed «kaasa räägivad», nende hääl on aga palju vaik- 
sem ja ilma abivahenditeta kuuldamatu. 

Mis mõte on neil lauludel? Nad on sidepidamisvahen-diks nagu loomade häälitsused 
üldse. Seepärast peab helisid tekitavate elundite kõrval ka neile tähelepanu pöörama. 
Vastuvõtjaks on tsikaadil erilised elundid taga-kehal. Need on paariskihilised õhukesed 
membraanid pingul alusel, mis asuvad esimese ja teise tagakehaseg-mendi vahel. 
Membraanide vastu toetub seestpoolt trah-hee õhupõis, nii et membraan saab vabalt 
võnkuda. Tugevasti rindmikuga liitunud kitiinkate (operculum) on nähtavasti ka 
helipüüdur ja mitte ainult kaitseks määratud. 

Tsikaadide hääleelundeid ei ole võimalik võrrelda teiste putukate vastavate elunditega. 
Nad koosnevad kahest võrdlemisi jämedakoelisest kitiinmembraanist, mis asetsevad 
rohkem selja pool, paralleelselt tagakeha esimese lüli külgedega. Nad moodustavad 
elastse, kitiin-ribidega tõestatud plaadi, mida liigutavad tugevad lihased. Need algavad 
kõhuplaadi kitiinjätke juurest ja on 

helimembraaniga seotud kõõluse abil. Lihaste kokkutõmbumisel mõlgistub membraan 
sissepoole, nende lõtvumisel tõmbub elastselt lähteasendisse tagasi. Lihaste vahelduv 
kokkutõmbumine ja lõtvumine tekitavad membraani võnkuma panemisega heli. 
Helimembraani tööviis on mõneti võrreldav plekktoosi võnkuva kaanega. 
Helivõimendid (trahhee õhüpõied) hoolitsevad vastava helitugevuse eest. 

Tsikaadide laulu on täpselt analüüsitud alles viimastel aastatel. Tseilonil asuvate 
liikide ostsillogramm näitab, et heli koosneb vibreeriva helimembraani sagedusest 
(sagedus ligikaudu 4000 ja 5700 Hz vahel) ja lihase-impulsi sagedusest (120 ja 480 Hz 
vahel). 

Tsikaadide laulmahakkamine sõltub temperatuurist. Hariliku, spontaanse laulu jaoks 
on teada optimaalne temperatuuriskaala. Ühe liigi, Doratuia stylata puhul on kindlaks 
tehtud, et teatud piires tõuseb helikõrgus koos temperatuuriga. Tsikaadide laulul on 
tähendus eelkõige soo jätkamiseks. Eristada saab järgmisi kutsumisvorme: harilik laul, 
meelituslaul, emaste kutse, paarimishelid, rivaalihüüded, samuti ka häälitsused hädaohu 
ja väsimuse korral. 


lõpetamise kellaaeg: sõnade arv: 5335 X60=  sõna/min. 


alustamise kellaaeg: Lugemisaeg 
lugemisaeg: sekundites: 
Arusaamistest; 


Mis peale laboratoorsete uurimuste kuulub looma põhjaliku mõistmise juurde? 
Kas kõik tsikaadide liigid saavad tekitada heli? 

Mis mõte on tsikaadide laulul? 

Millest sõltub tsikaadide laulmahakkamine? 

Mis tähendus on tsikaadide laulul? 


vastus: 


vastus: 
vastus: 

vastus: 

vastus: 

Arusaamisulatus: 

Järgmine harjutus on raske sisuga. Valige kiirus, mis võimaldab adekvaatset 
arusaamist. 

HARJUTUS 33. 

alustamise kellaaeg 

tunnid: minutid: = sekundid: 


FOTOSÜNTEES 


Inimene saab oma toidu elusloodusest ja biosfäärist. Meie toidu põhialuse 
moodustavad energiarikkad orgaanilised ained: süsivesikud, valgud, rasvad jt. Üks 
nende ainete põhiomadusi on muundumine ja üksteisega reageerimine, kusjuures 
vabaneb neis sisalduv energia, kõikide eluprotsesside liikumapanev jõud. Maakeral 
toimub niisiis grandioosne ringlus, mille lähteaste on roheliste taimede fotosüntees. 

Maa püüab aastas kinni ligikaudu 2 * 1023 kalorit päikeseenergiat, millest ainult 1— 
2% kasutatakse süsivesikute tootmiseks assimilatsiooni teel. Ohu süsinikdioksiidist 
kasutavad taimed 3%. 1 m2 taimelehtede pinda valmistab tunnis umbes 1 g suhkrut. Ühe 
aastaga sünteesivad maakera rohelised taimed ligikaudu 100 miljardit tonni orgaanilisi 
aineid. Sellest kasutab maakera elanikkond toiduks ainult 600 miljonit tonni (0,6%), et 
säilitada oma elufunktsioone. 

Vastupidiselt taimorganismidele ei ole inimene võimeline lihtsatest anorgaanilistest 
ainetest süsivesikuid moodustama. Ta peab neid saama toiduga, sest tema normaalsete 
kehafunktsioonide säilitamiseks on niisugused energiarikkad orgaanilised ühendid 
tingimata vajalikud. Nende lagunemisel organismis vabaneb neis sisalduv energia. 
Süsivesikute täieliku oksüdeerumise ja minerali-seerumiseni viiva bioloogilise 
muundumise lõppsaadused on süsinikdioksiid, vesi, soojusenergia ja keemiline energia, 
mis talletub adenosiintrifosfaadis. Süsinikdioksiid ja vesi, milledel ei ole potentsiaalset 
keemilist energiat ega aktiivset reageerimisvõimet, võivad uuesti osa võtta süsivesikute 
moodustamisest ja sellega ringi sulgeda. 

Fotosünteesis moodustuvad anorgaanilistest ühenditest pidevalt orgaanilised ühendid, 
mis rikastuvad keemilise energiaga. Sel põhjusel on fotosüntees süsinikuringluse tähtis 
osa ja hõivab looduse energiamajanduses keskse koha. Ilma selle põhiprotsessita ei saaks 
elu Maal ette kujutada. 

Kasutades ära päikeseenergiat, moodustavad rohelised 

taimed süsinikdioksiidist (pärineb õhust, kus seda on ligikaudu 0,03%) ja veest 
(pärineb maapinnast) süsivesikuid. Nagu on näha fotosünteesi koguvõrrandist, tekib 
peale süsivesiku (näit. viinamarjasuhkru — glükoosi) veel molekulaarne hapnik, mis on 
vajalik hingamiseks. 


nCO2 + nH20 x (hv/klorofüll) — (CH20)n + n02 

Ühe mooli glükoosi moodustamiseks on vaja 675 kcal. See lihtsustatud võrrand ei ütle 
aga veel midagi komplitseeritud protsessidest, mis süsinikdioksiidi assimilatsiooni puhul 
tegelikult toimuvad. 

Esimesed katsed selle protsessi uurimiseks sooritas Priestley 1772. aastal. Tal õnnestus 
kindlaks teha, et roheliste taimede mõjul toimuv assimilatsioon parandab suletud ruumis 
õhku. Vee ja süsinikdioksiidi osalemine selles protsessis selgus 1800. aasta paiku. 

Fotosüntees toimub kloroplastides. Need on klorofülli, rohelise värvaine kandjad 
leherakkudes. Peale selle leidub kloroplastides veel kollaseid ja punaseid värvaineid — 

ksantofülle ja karotiine. Looduslik klorofüll on sinakasrohelise klorofülli a ja 
kollakasrohelise klorofülli b segu, milles a : b nagu 3:1. Mõlemad molekulid sisaldavad 
magneesiumiaatomit, mis on seotud kompleksselt. Klorofüllide erinevus seisneb selles, 
et klorofüllis b on üks metüülrühm (—CH3) asendunud formüülrühmaga (—CHO). 
Klorofülli struktuuri selgitas H. Fischer aastal 1939. Klorofülli a sünteesis esimesena R. 
B. Woodward 1960. a. 

Taimerakkudes on klorofüll seotud valguga. See kromoproteiid (värvaine ja proteiini 
ühend) on valgus-kindel ja hapniku ning süsinikdioksiidi suhtes püsiv. Teda nimetatakse 
ka kloroplastiiniks. Kloroplastiini lagunemine klorofülliks ja proteiiniks toimub juba 
suhteliselt pehmetes tingimustes, näiteks värskete lehtede kuivamisel. 

Nüüd kerkib küsimus fotosünteesi mehhanismist ja klorofülli osast selles protsessis. 
Assimilatsiooni puhul saab eristada kahte reaktsiooniastet: primaarset valguse- 
reaktsiooni ja sekundaarset pimedusereaktsiooni. Ainult esimene aste, primaarne 
valgusereaktsioon, on fotokeemiline reaktsioon, sest ta toimub valguse mõjul. Selles 
faasis neeldub valgusenergia klorofülli molekulis. Klorofüll toimib siin nagu 
sensibilisaator. Sensibilisaator neelab 

134 

valgust ja kannab valgusenergia üle teisele süsteemile, ise seejuures muutumata. 
Klorofüll võtab vastu peamiselt nähtavat valgust, mille lainepikkus on 400 ja 710 nm 
vahemikus, kusjuures kõige tõhusamalt mõjub punane valgus (660 nm). See tõsiasi on 
kergesti seletatav klorofülli rohelise värvusega. On teada, et värviline valgus neeldub 
kõige paremini siis, kui neelaval objektil on täiendvärvus. Sel põhjusel neelab klorofüll 
eriti punast kiirgust ja peegeldab rohelist. 

Fotosünteesi puhul vastuvõetav energia põhjustab vee fotolüüsi (lagunemise). 
Seejuures moodustuvad «redutseeriv-agens» H ja ebastabiilne OH, millest tekib hapnik. 


2H20 x(hv/klorofüll) -2H+2O0H 
20H— — HO +1 O, 


Selle, et hapnik ei ole pärit süsinikdioksiidist, vaid veest, tõestas Hill 1937. a., 
sooritades katseid isoleeritud kloroplastidega; Ruben jõudis 1941. a. samale tulemusele, 
rakendades BO-ga märgitud CO; ja H,0. 

lõpetamise kellaaeg: sõnade arv: 625 

alustamise kellaaeg:  lugemisaeg sekundites: X 60=  sõna/min-lugemisaeg: 


Arusaamistest: 

Mis on kõikide eluprotsesside bioloogilise aineringluse lähteaste? 

Kas inimene on võimeline lihtsatest anorgaanilistest ainetest süsivesikuid 
moodustama? 

Missugust roheliste taimede mõjul toimuva assimilatsiooni tagajärge õnnestus 
Priestleyl kindlaks teha? 

Millega on klorofüll seotud taimerakkudes? 

Missugused teadlased tõestasid, et hapnik ei ole pärit süsinikdioksiidist, vaid veest? 


vastus: 

vastus: 

vastus: 

vastus: 

vastus: 

Arusaamisulatus: 

Järgmises kolmes harjutuses on erinevad raskusastmed. Määrake iga üksiku harjutuse 

raskusaste lugemise algul. Valige iga kord kõige sobivam kiirus. 


34 % 

HARJUTUS 34. 

alustamisaeg 

tunnid: minutid: = sekundid: 


«KURADISÕRMED» EHK FOSSIILSED TERMOMEETRID 


Kes ei oleks küll Läänemere rannal veedetud puhkuse ajal käinud merevaiku otsimas 
ja sealjuures loodetud meene asemel leidnud ainult merevaiguvärvi «kuradi-sõrme» 
murdunud tükke? Need oma radiaalse struktuuri ja tagaosas asuva koonilise tühiku tõttu 
äratuntavad «kuradisõrmed» on väljasurnud loomade, belemniitide fossiilsed jäänused. 
Neid uhtub välja koos jääaja lius-tikujõgedes massiliselt esinenud tulekividega ja Lääne- 
mere murdlainetusega lahti kangutatud kriidikaljude tükkidega — kivimiga, mis 
ligikaudu 70 miljoni aasta eest tekkis kriidimere põhja kriidimudast. Kuid mererand ja 
Põhja-Saksa tasandik pole ainsad, kus «kuradisõrmi» tuntakse; juba aastasadu leitakse 
neid ka keskmäestiku jalamilt. Nad on pärit mitte ainult kriidi-, vaid ka juura-ajastust 
ega ole heledad, vaid tumepruunid või mustjad. 

Kõige hiljemalt 16. sajandil sai teatavaks «kuradisõrmede» päritolu loomariigist, ehkki 
see jäi uuesti kauaks ajaks unustusse. «Kuradisõrmede» kuju ja omadused annavad kuni 
tänase päevani fantaasiale hoogu. Voolujooneline, ainult sitke lihaskihiga kaetud 
kehateravik lubas belemniitide (peajalgsete väljasurnud alaliik) kuuli-taolist liikumist. 
Belemniitide tõeline kammerdunud koda on nii õrn olnud, et see tavaliselt ei ole 
säilinud. Seetõttu leiame fossiilidena peamiselt lub j astunud teravikke — rostrumeid. 

Neist loomadest ei ole seega paljut midagi järele jäänud, ja siiski peegeldavad nad 
arenguajalugu uurivatele paleontoloogidele selle püsikindla tunnustekompleksi rostrumi 
säilinud variatsiooni näol intensiivse diferentseerumise võimalust ja paljusid arenguliine. 
Need liigi-read sisaldavad mõningaid liike, mis ajamärkidena (juht-kivististena) leiavad 
praktilist kasutamist geoloogias (kivimikihtide vanuse määramiseks). 

Nüüd aga, viimastel aastatel, on need paleontoloogiale ja geoloogiale olulised fossiilid 
muutunud uuest aspektist ka geoloogiale tähtsaiks: geoloog ootab paleontoloogilt 

geoloogilisel luurel mitte ainult ajatausta uuritavale kivimikihile, mis on fossiilidega 
samaaegne, vaid ta vajab ka andmeid kunagiste setete ladestuspaiga kohta. Eelajaloolise 
geograafia alaste uuringute juurde kuuluvad ka kliimaandmed. Siin ilmnes, et 
«kuradisõrmed» võiksid olla fossiilseteks termomeetriteks, mis saavad näidata tolle aja 
mere veetemperatuuri. Kuidas on see võimalik? 

Teatavasti esineb hapnik vabas looduses kahe isotoo-bina — tavalise 10) ja palju 
harvemini esineva '5O-na. Nende isotoopide uurimine näitas, et nad osalevad lubja 
(CaCO;) moodustumisel teatud kindlas, moodustamistem-peratuurist sõltuvas ja seega 
muutuvas vahekorras. Järelikult on avastatud võimalus loodusliku lubja moodustu- 
misaegne temperatuur kindlaks määrata, lähtudes isotoopide '*O/'°O suhtest. See kõlab 
lihtsalt, nõuab aga isotoopide eraldamiseks keerulist tehnikat. Geoloogilistes kihtides 
eksisteerib suurel hulgal lubiühendeid. Miks valib paleontoloogia just belemniidid 
fossiilseteks termomeetriteks? Kahjuks on nii, et lubi kuulub kergelt muutuvate ja 
lagunevate ainete hulka. Ta moodustab kaks modifikatsiooni, kaltsiidi ja aragoniidi. 
Viimane neist mineraalidest on kõige sagedasem loomade koja koostisosa, aga 
geoloogiliste ajastute ulatuses ebapüsiv. Ta lahustub, kristalliseerub ümber kaltsiidiks 
või asendatakse teiste mineraalidega. Ja ka kaltsiit kristalliseerub ümber või muundub 
teiseks aineks muutuvate füüsikaliste ja keemiliste tingimuste tõttu settekivimites oma 
teel läbi geoloogiliste ajastute. Niisugused fossiilsete lubikoo-rikute muutused 
mõjutavad loomulikult ka esialgseid isotoopide vahekordi. 


Seetõttu tulevad fossiilsete termomeetritena kõne alla vaid kaltsiitkristallid, mis meie 
mõõtmiste põhjal on jäänud muutumatuiks. Seda võib oodata eelkõige kompaktsete 
kaltsiidimoodustiste juures, umbes nagu austrite kojad. Veel soodsamateks ori osutunud 
väga kompaktsed belemniitide rostrumid ja mitte ainult terviklike lubi-kehade tõttu. 
Belemniidid olid pealegi avamereloomad ja nende rostrumite isotoopide vahekord 
vastab mere keskmisele veetemperatuurile seetõttu täpsemalt kui kalda lähedal elunevate 
austrite kodade oma. 

Suhteliselt suurtest, radiaalselt paiknevaist kaltsiidi-kristallidest on belemniitidel 
kontsentriliselt asetunud koonusekujuline kattekiht tihedasti üksteise peal. See ehitus, 
mida võib võrrelda puutüve aastaringidega, võimaldab 

muu hulgas uurida kihte ükshaaval ja kindlaks määrata temperatuurimuutused üksikute 
belemniitide eluea jooksul. Ühe šoti juuraladestust pärineva belemniidi detailne 
uurimine andis siinuskõvera mitme temperatuuri-maksimumi ja -miinimumiga, kõvera, 
mis ei anna mitte üksnes tolleaegse mere ligikaudset keskmist suve- ja 
talvetemperatuuri, vaid paljastab hämmastava täpsusega ka uuritava belemniidi vanuse. 


lõpetamise kellaaeg: sõnade arv: 584 
alustamise kellaaeg: lugemisaeg sekundites: X60=  sõna'min- 
lugemisaeg: 


Arusaanistest: 

Mida nimetatakse «kuradisõrmeks»? 

Kuidas nimetatakse belemniitide pantserdatud nokiseid? 

Milliseid andmeid võivad «kuradisõrmed» anda fossiilsete termomeetritena? 
Mitu modifikatsiooni moodustab lubi (CaCOä)? 

Milliseid andmeid saadi belemniidiisendite üksikute kihtide uurimisel? 


vastus: 

vastus: 

vastus: 

vastus: 

vastus: 

Amsaamisulatus: 

Äsjase harjutuse lugemisel pidite saavutama suure kiiruse. 
HARJUTUS 35. 

alustamise kellaaeg 

tunnid: minutid: sekundid: 


KÜSIMUSE KEHTIVUS 


Üldreeglina tunnistavad marksistlikud loogikud vastuvõetavaks käsituse, et tõesuhe on 
üks peegeldumissuhte liike ja et tõde esineb vaid ühes väites. Seda käsitust, mida ka 
meie õigeks peame, oleme moraaliloogikas sel viisil edasi arendanud, et kehtivuse 
mõistet võetakse tõe analoogina ja ta ühtib mingi mõttega (välja arvatud väide) siis, kui 
ta peegeldab reaalsust adekvaatselt. Selle seisukoha 

võtame kasutusele ka interrogatiivloogikas ja põhjendame seda nii. 

Interrogatiivloogika peab ära tundma, millal küsimus vastab adekvaatselt oma küsivale 
funktsioonile või ei vasta sellele, s. t. millal ühe küsitava omaduse olemasolu või 
puudumise otsimine on adekvaatne või ei ole seda. Neid teineteist välistavaid küsimuse 
omadusi peab selgitama ja iseloomustama. 


34 3 


Täiesti üldjooneliselt võib kinnitada: küsimused on kehtivad siis, kui nad objektiivset 
reaalsust adekvaatselt peegeldavad, ja ei ole kehtivad, kui nad seda moonutatult 
peegeldavad. Selles suhtes on küsimuse kehtivus väite ja normi kehtivuse analoog. 
Interrogatiivloogikat võib selle järgi üles ehitada kaheväärtuselise loogikana. Igal juhul 
tõstatab see järgmise komplitseeritud probleemi: mida mõistame küsimuse kaudu saadud 
adekvaatse või moonutatud peegelduse all ja millist objektiivse reaalsuse momenti 
peegeldab küsimus? 

Selle probleemi lahendus tuleneb meie poolt antud küsimuse definitsioonist. Küsimus 
mõttelise otsinguna sisaldab ühe tunnetusobjekti tunnuste otsinguid. See tun- 
netusobjekti tunnuste otsimine väljendab teatud seost, nimelt seost tunnetusobjekti 
otsitava tunnuse ja tema otsitavuse vahel. Siia juurde järgmine näide: 

Lause «Miks Karl Marx, marksismi looja, ei ole veel surnud?» peegeldab suhet 
tunnetusobjekti otsitava tunnuse, «põhjuse» — «Karl Marx, marksismi looja, ei ole veel 
surnud» — ja selle tunnuse otsitavuse vahel, s. t. tema niisuguse omaduse vahel, et ta on 
otsitav. Küsimust ei saa esitada niisuguse tunnuse kohta, mida ei otsita või mis ei ole 
otsitav. Tunnus, mida antud lauses otsitakse, on otsitav. Järelikult on tegemist ehtsa 
küsimusega. Meil ei tule siiski mitte ainult seda kindlaks määrata, mida küsimus 
peegeldab, vaid mida peegeldab kehtiv või mittekehtiv küsimus. Küsimuse kehtivus või 
mittekehtivus peegeldab seost tunnetatava objekti otsitava tunnuse ja tema objektiivse 
määratavuse või mitte-määratavuse vahel. See vajab jällegi selgitust. 

Iga mõtteline otsimisprotsess lähtub sellest, et on vaja otsida ühe tunnetusobjekti 
tunnuseid ja et need otsitavad tunnused on leitavad või määratavad. Üldiselt on need 
otsitavad tunnused tundmatud. 

Võib aga ka esitada kehtiva küsimuse, mille vastus on küsimuse esitajale või 
küsitavale teada; näiteks: «Millal 

sündis Karl Marx?» on kehtiv küsimus ka siis, kui vastus on teada. Küsimuse 
funktsioon seisneb antud juhul selles, et kindlaks määrata, kas küsitavale on teada 
tunnetusobjekti teatud tunnused. Selle näidiseks oleks eksamiküsimus. Ent küsimus on 
kehtetu, kui otsitavad tunnused ei ole määratavad, s. t. tunnuste otsimine on loogiliselt 
mõttetu, kui neid ei saagi teada saada. Võtame näitena meie toodud küsimuse: «Miks 
Karl Marx, marksismi looja, ei ole veel surnud?» Otsitav tunnus on selle põhjuseks, et 
Karl Marx ei ole veel surnud. Selle põhjuse otsimine on küll võimalik, kuid loogiliselt 
mõttetu, sest seda ei eksisteeri ega saagi eksisteerida, see tähendab, et tunnus ei ole 
objektiivselt määratav. Siin puudub niisiis üks kehtiva loogilise otsimisprotsessi vajalik 
moment, nimelt tunnetusobjekti tunnuste objektiivne määratavus. 


lõpetamise kellaaeg: sõnade arv: 485 x60=  sõna/min. 
alustamise kellaaeg: lugemisaeg sekundites 

lugemisaeg: 

Arusaamistest: 


Kas tõde esineb ainult väites? 

Millal on küsimused kehtivad? 

Milline seos peegeldab küsimuse kehtivust? 

Kas küsimus võib ka siis kehtiv olla, kui ta on küsimuse esitajale teada? 
Millal ei ole tunnus objektiivselt määratav? 


vastus: 
vastus: 
vastus: 
vastus: 

vastus: 

Arusaamisulatus: 

Harjutus 35 sisaldab suhteliselt rasket teksti. Vastavalt sellele pidite kiirust 
vähendama. 

HARJUTUS 36. 

alustamise kellaaeg 

tunnid: minutid: sekundid: 

VEENUS 

Veenus on Päikese ja Kuu järel kirkaim taevakeha. Ka oma nime võlgneb ta heledale 
kiirgusele, sest Venus on Aphrodite, kreeka armastus- ja ilujumalanna roomapärane 

nimi. Selle planeedi suur heledus oli põhjuseks, et inimene hakkas üsna varakult tema 
vastu huvi tundma ja et tänapäeval on meil tema kohta teada rida kindlaid fakte. Teiselt 
poolt tuleb aga öelda, et meie teise kõige lähema kosmosenaabri kohta on olnud väga 
raske kindlaid andmeid hankida ja et veel praegugi on palju küsimusi selgitamata. 
Mõnedki probleemid on kaugemal asuvate objektide puhul paremini lahendatavad kui 
suhteliselt lähedal asuva Veenuse puhul. 

Täpsed andmed on olemas Veenuse orbiidi kohta. See on peaaegu ringikujuline, tema 
ekstsentrilisus on ainult 0,0068 — väiksem kõigi teiste planeediorbiitide ekstsent- 
rilisusest. Orbiidi suur ja väike pooltelg erinevad seetõttu teineteisest vähe; nende 
keskmine pikkus on 108,44 milj. km. Niisugust teed mööda teeb planeet kiirusega 35,05 
km/s 224,7 päevaga tiiru ümber Päikese. Veenuse orbiidi tasandi kaldenurk Maa orbiidi 
tasandi suhtes on 3,4°. 

Alumises ühenduses võib Veenus läheneda Maale 41 milj. km kauguseni, ülemises 
ühenduses on tema maksimaalne kaugus 257 milj. km. Et Veenus peegeldab päi- 
kesevalgust nagu Kuu ja teised planeedid, on tema puhul täheldatav faaside vaheldumine 
ja seega heleduse muutumine. Ülemises ühenduses on Veenusel kõige väiksem nähtav 
läbimõõt (ligikaudu 10 nurgasekundit), sest siis on ta meist kõige kaugemal. Sel ajal on 
meie poole pööratud tema helendav täisketas. Maa läheduses on Veenuse nähtav 
läbimõõt kõige suurem, umbes üks nurga-minut. Nüüd ei ole planeet aga vaadeldav, sest 
Maa poole on pööratud tema valgustamata külg. Mõlemas vaheasendis on planeedil 
kõige suurem nurkkaugus Päikesest, mis võib olla maksimaalselt 47°. Veenuse kahe 
ühesuguse faasi vaheline ajavahemik, nn. sünoodiline peribool, ulatub 583,9 päevani. 
Veenuse nähtav heledus on määratud nii tema kaugusega Maast kui ka faaside 
vaheldumisega. Mõlema efekti kombinatsioonis saavutab ta oma suurima heleduse 35 
päeva enne ja pärast alumist ühendust. 

Veenuse faaside vaheldumist mainis esmakordselt Kopernik; ta ennustas seda oma 
heliotsentrilisest Päikese-süsteemi-kuj ütlusest lähtudes. Galilei oli see, kellel 1610/11. 
a. õnnestus teleskoobi abil Veenuse faase vaadelda ja sellega anda tugevat kinnitust 
Koperniku õpetuse õigsusele. 

Nii massi kui ka mõõtmete poolest on Veenus väga sarnane Maaga. Tema läbimõõt 
ekvaatoril on 12 400 km, seega ainult 356 km väiksem kui Maa läbimõõt ekvaatoril. 
Vastupidi Maale ei ole Veenusel täheldatud mingisugust lapikust. Veenuse mass on 4,86 
* 1077 g. See on 0,815-kordne Maa mass. Seega on Veenuse keskmine tihedus — 4,9 
g/cm3 — ainult umbes 0,5 g/cm3 väiksem Maa keskmisest tihedusest. Nendest 
andmetest on kerge välja lugeda, et raskuskiirendus Veenuse pinnal peab olema väga 
sarnane raskuskiirendusega Maa pinnal. Maal on see 981 cm/s2, Veenusel 844 cm/s2. 
Tulevane kosmonaut võiks niisiis Veenusel peaaegu «maapealsete harjumuste» kohaselt 
liikuda, sest igasuguste kehade, seega ka inimkeha kaal on Veenusel ainult 14% võrra 
väiksem kui Maal. 


34 % 


lõpetamise kellaaeg: sõnade arv: 380 

alustamise kellaaeg: lugemisaeg sekundites: X 60=  sõna/min. 

lugemisaeg: 

Arusaamistest: 

Kas Veenus on heledam taevakeha kui Kuu? 

Miks on täheldatav Veenuse faaside vaheldumine ja seega heleduse muutumine? 

Mis on sünoodiline periood? 

Kellel õnnestus Veenuse faase vaadelda ja sellega Koperniku õpetuse õigsust tõestada? 
Kas raskuskiirendus Veenuse pinna.l sarnaneb raskuskiirendusega Maa pinnal? 


vastus: 

vastus: 

vastus: 

vastus: 

vastus: 

Arusaamisulalus: 

Harjutusel 36 on keskmine raskusaste ja teie lugemiskiirus peaks suurem olema kui 
harjutuses 35 ja aeglasem kui harjutuses 34. 

Harjutage lugemiskiiruse tõstmist ka edaspidi ning mõõtke edusamme järjekindlalt. 

Kasutage lugemiskäike kogu lugemistegevuse jooksul, et sellega oma värskelt 
omandatud lugemisoskust tõhusalt rakendada. 

RATSIONAALNE ÜLELIBISEMINE 


KAS ÜLELIBISEMINE OH KIIRE LUGEMINE? 


Lugemismaterjalist ülelibisemise meetod on nii tähtis, et vaevalt on olemas 
silmapaistvat lugejat, kes ei oleks spontaanselt omandanud mingit isiklikku ülelibisemise 
meetodit. Üldiselt viivad säärased meetodid kiirlugemiseni, kus kõrgendatud kiirus 
saavutatakse peamiselt põgusa lugemisega ja on käsikäes sõnade või õigemini tervete 
tekstiosade või lõikude vahelejätmisega. Nii vajalikud kui need meetodid tavalisele 
lugejale oleksidki, ei tohi neid siiski samastada ratsionaalse ülelibisemise meetodiga. 

Ratsionaalse ülelibisemise tehnoloogia põhineb teadus-alastel teadmistel ja 
ülelibisemise protsessi uurimisel. Siin kasutatakse teadlikult selle protsessi 
seaduspärasusi, millega osutub võimalikuks ülelibisemisel vaimujõudu arukalt 
rakendada. Oskus ratsionaalse lugemise tehnoloogiat otstarbekalt ja teaduslikult 
ühendada ratsionaalse üle-libisemisega annab lugemise uue kvaliteedi. Nende kahe 
tehnoloogia koos kasutamisega hoitakse lugemisel aega kokku, tõstetakse lugemiskiirust 
ja arusaamisulatust. Seetõttu ei ole sugugi liialdus, kui öeldakse, et ratsionaalse 
ülelibisemise valdamine ja selle teadlik liitmine ratsionaalse lugemisega ei ole mitte 
ainult võimeka lugeja kõige tähtsam tundemärk, vaid kujutab endast ka ratsionaalse 
lugemise kõrgeimat astet. 

Kodanlikus kirjanduses väidetakse sageli, et ülelibi-semine olevat üks lugemise vorme. 
See käsitus on mark-sistlik-leninlikust tunnetusteooriast lähtudes erakordselt kahtlane, 
pedagoogilistest kaalutlustest lähtudes ka kahjulik. Me juba selgitasime lugemisprotsessi 
käsitlevas peatükis, et lugemine sisaldab tunnetuse meelelist ja ratsionaalset astet. 
Lugemine põhineb ühelt poolt kirja ja tähesümbolite tajumisel — sõnade lihtsal 
nägemisel — ja teiselt poolt nende sümbolite mõistmisel. Keskmiselt on ülemine piir 
teksti adekvaatseks vastuvõtmiseks 800— 1000 sõna minutis. Ülelibisemise juures 
tajutakse sõnu nii kiiresti, et tekstist mõistetakse ainult murdosa. Ratsionaalsel 

ülelibisemisel kasutatav lugemiskiirus on väga erinev. Sellele vaatamata on olemas õige 
täpsed näitajad. 

Tavaline lugeja saavutab maksimaalse kiiruse, 1300 sõna minutis, väljaõppinud lugeja 
keskmine kiirus on aga 14 000 sõna minutis. Saavutatav on ka maksimaalne kiirus 25 
000 sõna minutis. 

Ratsionaalne ülelibisemine kõigub kasutatud kiirusest sõltuvalt — tunnetusteoreetilises 
plaanis — lihtsa tajumise ehk lihtsalt sõnade nägemise (arusaamisulatus nullilähedane) 
ja — tagasihoidliku kiiruse puhul — teksti-fragmentide mõistmise vahel. Sellest on 
näha, et ratsionaalse lugemise otsustav tunnus, nimelt lugemismaterjalist põhjalik 
arusaamine, ratsionaalse ülelibisemise juures puudub. Ratsionaalsel ülelibisemisel ei 
pääse tunnetuse ratsionaalsuse aste, s. t. tajutud teksti põhjalik mõistmine, mõjule sel 
määral, kui see lugemisel nõutav on. Siinjuures 

on näha, et ülelibisemist ei saa vastandada lugemisele kui olemuselt võõrast, sest 
kahtlemata sisaldab ta lugemise elemente, teiselt poolt ei tohi seda aga mõista kui 
lugemise vormi selle sõna otseses mõttes. Niisugune käsitus, nagu oleks ülelibisemine 
lugemise vorm, on nii tunnetusteoreetilisest kui ka pedagoogilisest seisukohast vale. See 
viib põhimõtteliselt väära oletuseni, nagu oleks ratsionaalne ülelibisemine ülikiire 
lugemine või ratsionaalse lugemise kiirendatud vorm. Aga just seda see ei ole! Peab eriti 
rõhutama, et ratsionaalne ülelibisemine ei ole sugugi kiire lugemine, vaid just 
ülelibisemine, millel on teine funktsioon kui lugemisel. Lugemise (kaasa arvatud kiire 
lugemise) eesmärgiks on kogu loetud teksti mõistmine, ülelibisemise peamine 
funktsioon on üldmulje saamine teksti mõttest või vaid mõningate teatud oluliste mõtete 
väljaselgitamine tekstis. Oletus, et ülelibisemine on üks lugemise vorme, viib sageli 
ekslikule katsele püüda selle meetodi abil lugeda veel «kiiremini». Tagajärg ei ole mitte 
kiirem lugemine, vaid peamiselt pealiskaudne ja seega ebaratsionaalne lugemine. Kui 
aga ratsionaalse lugemise ja ülelibisemise meetodeid ühendada läbimõeldult ja 
teaduslikult, vastavalt nende erinevatele funktsioonidele, siis võib ratsionaalsest 

ülelibisemisest olla tõhusat abi kiireks ja põhjalikuks lugemiseks ning sellega üldse 
lugemisoskuse kvalitatiivseks tõstmiseks. 


RATSIONAALSE ÜLELIBISEMISE ÜLDPRINTSIIBID 


Ratsionaalse ülelibisemise õppimisega on just niisamuti kui suurema osa kasulike ja 
väärtuslike oskuste omandamisega. Seda ei saa teha mingi triki abil või õppida ilma 
vaevata ja kontsentreeritud harjutamiseta. Ratsionaalne ülelibisemine eeldab ühelt poolt 
juba varem õpitud ratsionaalse lugemise meetodite edasist täiustamist ja teiselt poolt 
ülelibisemise uute spetsiifiliste meetodite omandamist. 

üldiselt on eelvaatluse meetod ratsionaalse ülelibisemise esimeseks sammuks. Kui 
tahate mingist raamatust ülelibisemise abil ülevaadet saada, on otstarbekas heita lühidalt 
pilk sisukorrale, et saada teada, kas raamatut maksab edasi lugeda. Kui vajalik, võib 
eelvaatluse alla võtta üksikud peatükid ja lõigud. Kasutage sealjuures suunasõnu ja 
struktuurlugemist. 

Teine samm seisab selles, et mõista ülelibisemise eesmärki. Ei ole mõtet kasutada 
ülelibisemist, kui ei ole teada, millisel eesmärgil seda tehakse: kas tahetakse tekstist 
saada ülevaadet või otsitakse spetsiifilist informatsiooni. Nagu kohe näitame, nõuab 
niisugune erinev eesmärk ka diferentseeritud lähenemist ülelibisemisele. 

Kursuse jooksul lugemiskiiruse tõstmiseks omandatud vilumusi võite te ka 
ratsionaalsel ülelibisemisel kasutada. Eelvaatluse meetod, suunasõnad, peaidee ja 
detailide väljalugemine — kõike seda läheb tarvis ratsionaalse ülelibisemise juures. 

Lisaks peate te ka veel uusi oskusi arendama. Uks kõige tähtsamaid on põhimõtteliselt 
uus suhtumine luge-mismaterjalisse. Ratsionaalsel lugemisel peetakse silmas seda, et 
kõik, mida loetakse, oleks ka täielikult arusaadav. Selle suhtumise peate ratsionaalse 
ülelibisemise juures kõrvale jätma. Siin ei ole oluline see, et te kõike mõistaksite, vaid et 
haaraksite ainult üksikuid sõnu, olulisi mõtteid, teatud seoseid, lõigu osi või spetsiifilisi 
detaile. Paljusid lugejaid piinab algul halb «südametunnistus» niisuguse tekstile 
lähenemise suhtes. Neid pidurdab kartus osutuda halvaks ja pealiskaudseks lugejaks, kui 
ei jõuta kõike küllalt põhjalikult lugeda. Niisugune suhtumine on aga põhimõtteliselt 
vale. Ratsionaalsel lugejal tuleb teada, mida ta peab lugema ja mida ta tingimata ei tohi 
lugeda. See võib esialgu kõlada veidi iseäralikult, kuid on lugemisel aja ökonoomse 
kasutamise tähtis printsiip. Meie käsutuses olev lugemisaeg on küll individuaalselt 
erinev, aga igal juhul piiratud. Et seda piiratud luge-misaega ratsionaalselt kasutada, 
peab teda niiviisi jaotama, et saaks kontsentreeruda olulisele ja jätta kõrvale ebaolulise. 
Teiste sõnadega, peab hoiduma raiskamast väärtuslikku lugemisaega niisuguste tekstide 
lugemisele, milles ebaoluline on ülekaalus ja mis seega segavad olulise lugemist. 
Ratsionaalse ülelibisemise meetod on eriti kohane just niisugusest hädast lahtisaamiseks. 
Ratsionaalset ülelibisemist õigesti kasutades saab vältida ebaolulise lugemist ja varuda 
maksimum ajast sellise lugemismaterjali tarvis, mida peab tõepoolest põhjalikult 
lugema. Pealiskaudset lugemist võib ratsionaalsel ülelibisemisel esineda vaid siis, kui 
seda meetodit valesti kasutatakse, s. t., kui niisugusest tekstist, mida pidi põhjalikult 
lugema, ainult üle libisetakse. 

Hea lugeja oluline tunnus on oskus seostada ratsionaalset 

lugemist ratsionaalse ülelibisemisega läbimõeldult. See tähendab, et hea lugeja peab 
olema valmis tekstist üle libisema, vajaduse korral isegi tervetest osadest üle hüppama, 
ilma et kaotaks kordagi teksti punast niiti, lugemaks seal, kus see vajalik on, teksti 
põhjalikult. Teiste sõnadega, hea lugeja on lugemisel erakordselt kohanev. Ta oskab 
teksti tingimusi täpselt silmas pidada ja on suuteline kiirust muutes lugemiskäike 

varieerima nii, et kasutab iga teksti lugemisel oma vastuvõtuvõimet täielikult ja sellega 
jõuab adekvaatse arusaamiseni. Ühtlasi ei loe ta teksti, vaid libiseb sellest üle seal, kus 
on vaja saada vaid üldmuljet või üksikuid andmeid. Nii tagab lugeja oma vaimsete 
võimete ratsionaalse kasutamise. Selline ülelibisemine ei vii kunagi pealiskaudsusele, 
vaid on suurepärane vahend lugemistäpsuse, arusaamis-ulatuse ja lugemiskiiruse 
muutmisel optimaalseks. Seetõttu püüdke saada jagu eelarvamustest, mis teil võis olla 
ülelibisemise vastu. Laske silmi ülelibisemisel «lennata», ärge kohkuge, kui on 
otstarbekas üle hüpata sõnadest, lauseperioodidest või terveist lõikudest ja ärge asjatult 
muretsege, et te teksti nüüd vaid murdosade kaupa mõistate. 

Et seda uut suhtumist lugemistekstisse teoks teha, peate kõigepealt õppima uusi 
silmaliigutusi. Peatükis lugemisprotsessi kohta me juba selgitasime, et iga lugeja näeb 
pilguvälja horisontaalselt ja vertikaalselt. Vertikaalne pilguväli on 42 kuni 2/3 
horisontaalsest pilguväljast. See tähendab, et ühe pilguga suudetakse üle vaadata kesk- 
miselt viis trükirida. Lugemisel kasutatakse peaaegu eranditult horisontaalset ja peaaegu 
üldse mitte vertikaalset pilguvälja. Lugeja kontsentreerub ühele reale ja ahendab sellega 
oma vertikaalset pilguvälja. Ta harjub väga ähmase kujutlusega loetavast reast ülal- või 
allpool asetsevaist ridadest. Jälgige seda ise, kontsentreerides tähelepanu mõnele sõnale' 
selles reas. Nüüd püüdke tähelepanu koondada ridadele selle kohal ja all. Avardage 
vaadet teatava määrani üles- ja allapoole. Ratsionaalse ülelibisemise juures kasutatakse 
seda vertikaalset pilguvälja täielikult, s. t. ühe pilguga haaratakse vähemalt viis rida. 

Ülelibisemine toob kaasa silmade lisaliigutuse, mida lugemisel peaaegu ei rakendatagi, 
nimelt silmade vertikaalse liikumise. Lugemisel liigutame silmi vasakult paremale, 
horisontaalselt piki loetavat rida. See silmade liikumine 

on lugema õppimisest saadik nii sügavale meie närvisüsteemi sisse pugenud, et esialgu 
võib raske olla õppida silmi vertikaalselt liigutama. Silmade vertikaal-liikumise juures 
lastakse pilgul libiseda kõige ülemiselt realt kõige alumise reani otse alla. Nii nagu 
horisontaalsel liikumisel, saab ka vertikaalsel silmade liikumisel sõnu tajuda ainult siis, 
kui silmad peatuvad. Aga kogu lehekülje ülevaatamiseks läheb silmade vertikaalsel lii- 
kumisel vaja väga väheseid peatuspunkte. Inimese võime sõnu näha on hiiglasuur 
(ligikaudu 24 000 sõna minutis). Vertikaalse silmade liikumisega, vertikaalse 
pilguväljaga võib ühe lehekülje vabalt kolme kuni nelja sekundiga üle vaadata. 
Loomulikult ei tähenda see hoopiski, et selle lehekülje teksti põhjalikult mõistetakse. 
Säärane ei ole ka ülelibisemise mõte. Mõistetakse vaid tekstiosi, teatud võtmesõnu või 
peaideid. Õigesti kasutatuna piisab sellest minimaalsest arusaamisest, et saada tekstist 
pilti. 


RATSIONAALSE ÜLELIBISEMISE RAKENDUSVÕIMALUSED 


Ratsionaalse ülelibisemise meetodit kasutatakse peamiselt järgmiste momentide puhul. 

A. Eelvaatlus. 

Eelvaatlus ei ole mitte ainult ülelibisemisprotsessi üks samm, vaid ka ülelibisemine on 
eelvaatluse enda üks külg ja läbimõeldult rikastab see eelvaatluse meetodit erakordselt. 
Ülelibisemine aitab kindlaks määrata, mida peaks lugema. Teksti läbi lugemata saab 
ülelibisemisega otsustada, kas seda teksti tasub lugeda või kas lugeda seda 
üksikasjalikult või peaideed jälgides. Ülelibisemine on siitpeale tähtis eelvaatluse 
vahend, et planeerida, mida lugemismaterjalis pidada primaarseks. Tähtis materjal jääb 
sageli lugemata või seda loetakse vaid osaliselt, samal ajal kui korralikult loetakse teisi, 
mitte nii tähtsaid tekste. Ülelibisemisega võib ratsionaalselt planeerida aega ja järjestada 
lugemismaterjali. Saab kindlaks määrata, millal ja millises järjekorras peaks antud 
materjali lugema, et jõuda ratsionaalseima viisini. 


Lõpuks saab ülelibisemine selleks kaasa aidata, et leida parimad lugemismeetodid. Kas 
materjalist saab kõige parema ülevaate pika eelvaatluse abil? Kas peaks lugema kiiresti 
või aeglaselt? Kas kordamised on vajalikud? 

Kas korduvalt lugeda erineva kiirusega? (Siin olgu märgitud, et üldiselt ei ole korduva 
lugemise kõige efektiivsem meetod see, kus teksti iga kord loetakse sama kiirusega, sest 
ühesuguseks jääva rütmi tõttu rõhutatakse ja mõistetakse neidsamu punkte, kuna seni 
haaramata mõtted võivad jäädagi kõrvale. Seetõttu on kõige otstarbekam lugeda teksti 
algul kiiresti ja hiljem veel kord aeglasemalt.) 

B. — Valiklugemine. 

Valiklugemisel loetakse ainult teksti teatud osi, peatükke või mõttetervikuid. Kunst 
seisab selles, et leida ratsionaalse ülelibisemise abil osi, mida peab lugema. Siin 
kasutatav meetod seisneb otsitava temaatika seostamises teatud sõnadega või õigemini 
sõnakompleksidega tekstis, mis on teemaga tihedalt seotud. Nende sõnade 
väljaselgitamine on ühtlasi selle kindlakstegemine, kus teema võib tekstis paikneda. 

C. - Erünformatsiooni paiknemine. 

Põhiliselt on meetod siin sama kui valiklugemisel, Ülelibisemine on kergem, kui 
otsitavat informatsiooni annab seostada temaga tihedas kontaktis olevate sõnadega. 

D. — Teksti kordamine. 

Sageli ei mõisteta teatud tekstiosi põhjalikult ja oleks vaja neid korrata. Ülelibisemise 
abil määratakse vastavad kohad kiiresti kindlaks. Sealjuures on kasulik kõne alla tulevad 
paigad servale ära märkida. Parim meetod kordamiseks on koostada sobivad küsimused, 
millega saab ülelibisemiseks märkjooni ehk sihte seada. 

Veel üks põhjus teksti kordamiseks võib olla soov teatud tekstiosi paremini meeles 
pidada. Uurimused on näidanud, et peamiselt ununeb loetud materjal üsna varsti pärast 
lugemist, see tähendab esimeste nädalate või päevade jooksul, mõnikord koguni 
esimeste tundide järel. Kui kordamist liiga kauaks edasi lükata, siis võivad puududa 
vajalikud toetuspunktid loetud materjali kinnistamiseks. Lugemismaterjali salvestamine 
mälus nõuab siis peaaegu niisama palju tööd nagu siis, kui seda veel üldse loetud ei ole. 
Ratsionaalne moodus loetud teksti kindlaks mällu kinnistamiseks on selle kordamine 
mitmekordse ülelibisemisega esimeste päevade jooksul ja valitud osade lugemisega. 
Sealjuures peaksid intervallid kordamiste 

vahel suurenema ja kordamiste arv vähenema. Nii saab vajalikku informatsiooni 
säilitada mälus kõige väiksemate pingutustega võimalikult kauemaks ajaks. 


RATSIONAALSE ÜLEL1B1SEMISE PEAVORMID 


Ratsionaalse ülelibisemise meetodi arengu käigus on välja kujunenud ülelibisemise 
erinevad vormid. Osaliselt on need erinevused tekkinud erinevatest eesmärgi sead- 
mistest. Järgnevaga antakse ratsionaalse ülelibisemise peavormid. 


Ülelibisemine peaideed otsides 


Selle eesmärgiks on suuta kiiresti välja otsida teksti pea-idee. 

Harjutage järgmise teksti juures ülelibisemist peaidee pärast. Kasutage sealjuures 
järgmisi meetodeid: 

A. — Tehke pealkirjade ja alapealkirjade eelvaatlus. 

B. —Hinnake teksti iseloomu ja olulist sisu. 

C. - Formuleerige ülelibisemise eesmärk. Harjutamise eesmärgil oletame, et te tahate 
leida vastuse küsimusele: Millised on uue keevitusviisi kasutusalad? 

D. — Püüdke tabada peaideed igas lõigus nii kiiresti kui võimalik. Sealjuures pange 
tähele niisuguseid sõnu nagu kasutamisalad, töösse rakendama, panus, kasutamine, 

sobib, on kohane, mis on otsitava temaatikaga tihedalt seotud. Niipea kui olete mõistnud 
esimese lõigu peaideed, laske silmadel lennata järgmise lõigu juurde ning leidke 
selle peaidee jne. Kontsentreeruge ainuüksi peaideedele ja jätke kõik ülejäänu 
tähelepanuta. 

E. = Mõõtke lugemisaega. Ärge lubage endale ülelibisemiseks aega üle minuti. 

F. - Arusaamistest kontrollib ainult peaideed. 

HARJUTUS 37. 


KEEVITAMINE 


Keevitustehnika on viimastel aastatel hoogsalt arenenud ja paljudes tööstusharudes 
asendamatuks muutunud. Tema rakendusalade pidev laienemine ja tööviljakuse 

suurendamise nõue seavad keevitajatele probleeme, mis ei ole seniste vahenditega 
lahendatavad. Suurenenud nõudmiste rahuldamiseks luuakse spetsiaalseid keevitus- 
meetodeid, mille osakaal viimasel ajal üha tõuseb. Mõningatega nendest uutest 
meetoditest ja nende rakendamisega asume siin tutvuma. 


DIFUSIOONKEEVITUS 


Seoses gaaside ja vedelikega tuntud difusioon võib teatavates tingimustes esineda ka 
tahkete kehade puhul. Eriti Nõukogude Liidus ja USA-s on seda nähtust rakendatud 
metallide ühendamiseks. Difusioonkeevituse korral soojendatakse ühendatavad osad 
vaakumis (10-3... 10-4 torri) 0,7.. . 0,8-kordse sulamistemperatuurini ja surutakse 
mehaaniliselt kokku. Jahutamine toimub samuti surve all. Ühenduse tekitab 
ühendatavate osade aatomite vastastikune difusioon. Pinnad peavad olema võimalikult 
siledad ja puhtad. 

Keevitamisel esinev difusioon on erakordselt keerukas metallofüüsikaline protsess, 
kusjuures seda käsitlevad teooriad lähevad üksteisest lahku. On teada, et kõik metallid 
koosnevad kristallidest, milles aatomid paiknevad korrapäraste ruumiliste võrede 
sõlmpunktides. Kõik aatomid võnguvad. Keevitussoojuse ja -surve mõjul võib nende 
võnkumisenergia muutuda nii suureks, et nad väljuvad võrest. Difusioon on niisiis 
seotud aatomite kohavahetustega. Metallid moodustavad üksteisega segakris-talle. 
Seejuures on palju difusioonivõimalusi. 

Aatomid võivad osaleda teatavat laadi ringvahetuses, nad võivad siirduda teise 
kristallivõre tühjadesse kohtadesse või kiiluda end täisolevasse võresse, kui nad on selle 
aatomitest palju väiksemad. Seda esineb eelkõige eri metallide keevitamisel. Kui nende 
metallide vahele paigutada niisuguse materjali kiht, mis difundeerub mõlemasse 
ühendatavasse metalli kiiremini kui need teineteisesse, siis saab keevitamisaega 
lühendada ja kvaliteeti parandada. 

Difusioonkeevituse eelised on järgmised. See võimaldab ühendada osi, mis ei ole 
teisiti keevitatavad. Liited on väga täpsed. Keevitada saab suuri ja keeruka kujuga pindu. 
Võimalik on isegi metallide ühendamine keraamiliste materjalidega. Ebasoodsaks teevad 
selle meetodi kallid vaakumkeevitusaparaadid ja pikad difusiooniajad, 

mis võivad ulatuda mõnest minutist mitme tunnini. Nõukogude Liidu tööstuses 
kasutatakse seda laadi aparatuuri elektroonikaseadmete osade keevitamiseks, töödeks 
vaa-kumitehnika alal ja terase ühendamiseks malmiga (näiteks piduriklotside puhul). 


KÜLMSURVEKEEVITUS 


Selle keevitusmeetodi korral surutakse ühendatavate osade pinnad kokku kuni 
aatomite kokkupuutumiseni. Aatomite elektronkatted hakkavad sel juhul vastastikku 
üksteist mõjustama ja toimub pinnalähedast e aatomite kohavahetus nagu 

difusioonkeevituse puhulgi. Erinevus seisneb aga selles, et ei rakendata mingisugust 
soojendamist, keevitamine ei toimu vaakumis ja surve on märksa suurem. Igal juhul 
peab see olema suurem metalli voolavuspiirist. Külmsurvekeevitusele on niisiis iseloo- 
mulik plastne deformatsioon ja materjali voolamine liitekohas. Seetõttu saab kõnesoleval 
viisil keevitada ainult kergesti deformeeritavaid materjale. Et saavutada suuremaid 
deformatsioone, pingestatakse ja tõestatakse ühendatavad osad külje poolt nii, et 
deformeerumine koondub kokkupuutepindadele. Materjali voolamisel toimub metalli 
ülekandumine piki kokkupuutepinda. Saastavad lisandid kanduvad seejuures 
keevisõmblusse. Igal juhul aga tuleb pinnad rasvatustada ja oksiidikihist vabastada. 

Seda meetodit rakendatakse eelkõige elektrotehnikas ja peenmehaanikas vase ning 
alumiiniumi ühendamiseks. Eriti Nõukogude Liidus, Poola Rahvavabariigis ja Tšehho- 
slovakkia Sotsialistlikus Vabariigis rakendatakse külm-survekeevitust sidetehnikas ja 
elektroonikas vask- ning alumiiniumkaablite kokkukeevitamiseks, mille abil hoi' takse 
kokku suurel hulgal vaske. 


PLAHVATUSKEEVITUS 


Survetöötlemise tehnoloogias kasutatakse lehtmetalli vormimiseks juba ammusest 
ajast lõhkeainete energiat. Viimastel aastatel on teatavaks saanud ka palju näiteid 
keevitamisest plahvatusjõu abil. See meetod sobib väga hästi suurepinnaliste osade 
ühendamiseks ning on seetõttu eriti läbi löönud lehtmetalli ja mahutite plakeerimi-sel. 
Ühendatavad osad seatakse teatava nurga all teineteise vastu ja pealmine neist kaetakse 
lõhkeainega. Õhukese 

pleki puhul asetatakse lõhkeaine ja pleki vahele tehismaterjalist summutuskiht. 
Kattekihi äärel lõhatakse laeng. Edasikanduv väga suure energiaga plahvatuslaine surub 
kattekihi kiirusega 4500 m/s alusele. Seejuures tekib materjalide vahel sulametalli juga, 
mis ühendab nende pinnad. Joa kiirus on peaaegu 20 000 m/s, kõrgeim temperatuur 
umbes 30 000°C. Täiesti selget ettekujutust aga plahvatuskeevituse mehhanismist veel ei 
ole. 

Peale lehtmetalli plakeerimise on võimalik ka torude ja mahutite siseplakeerimine. 
Hästi sobib see meetod eri materjalide ühendamiseks. Sel viisil saab kokku keevitada 
alumiiniumi ja roostevaba terast, vaske ja terast, alumiiniumi ja vaske, niklit ja titaani. 
Seal, kus senised keevitusmeetodid ei sobi, on plahvatuskeevitusel suur tulevik. Eriti 
kasulik on see suurte esemete üksiktootmi-ses, kus ettevalmistusaja pikkusel pole olulist 
tähtsust. Väike kasutegur — keevitusefekti tekitab ainult umbes 10% lõhkeaine energiast 
— ei mängi lõhkeaine suhteliselt madala hinna tõttu mingit rolli. 


KUUMSURVEKEEVITUS 


Nagu nimetuski ütleb, rakendatakse selle meetodi puhul soojust ja survet. Välja 
arvatud soojendamine, sarnaneb see põhimõttelt külmsurvekeevitusega. Detailid suru- 
takse kokku ja neid soojendatakse nii kaua, kuni metall hakkab voolama ja tekib 
keevisliide. Siin on oma osa nii adhesioonil kui ka difusioonil. Surve peab kestma suhte- 
liselt kaua ja olema nii suur, et materjal deformeeruks maksimaalselt 10... 20% ulatuses. 
Survet empel soojendatakse seejuures olenevalt keevitatavast materjalist temperatuurini 
200 ... 400 °C. Rõhk on 3,5... 7,0 kp/mn2 piires. Kui tahetakse saavutada liite 
optimaalset tugevust, võib kasutada kaitsegaasi, puhast vesinikku või selle ja argooni 
segu. Õhus keevitamisel on aga tugevuskadu õige väike. Seda keevitusmeetodit 
rakendatakse peaaegu eranditult pooljuhtide tehnikas. Sel viisil keevitatakse 
ühendustraadid pooljuhikristallide külge. Niisuguste pooljuhi ja metalli ühenduste 
elektrilised omadused on head. Siirdel ei esine lisatakistust. Liite tugevus on sageli 
suurem kristalli või traadi enese tugevusest. Need eelised aga ei kaalu alati üles selle 


meetodi suuri puudusi. Esikohal on siin pikk keevitusaeg, mis kestab mõnest sekundist 
minutiteni ja kahandab tugevasti meetodi ökonoomsust. Peale 

selle on vajalikud erakordselt täpsed töötingimused, sest kõige väiksemadki 
kõrvalekaldumised keevitusparameet-ritest võivad mõnede materjalide puhul tekitada 
rabedaid ja kõlbmatuid liiteid. Seepärast üritatakse pooljuhtseadiseid tulevikus toota 
ultraheli- või laserkeevituse abil. Et aga kasutatavate traatide läbimõõdu suurusjärk on 
10 kuni 100 (im, tuleb enne kuumsurvekeevitusest loobumist luua seadmed nimetatud 
meetodite rakendamiseks. 


LÖÖKKEEVITUS 


Löökkeevitust tuntakse juba ammu. Seda võib iseloomustada kui kaar- ja 
takistuskeevituse kombinatsiooni. See meetod sobib eriti traatide ühendamiseks ja 
alusplaadile kinnitamiseks. Ühendatavad osad lahendatakse teineteisele suure kiirusega. 
Pinge (35. ..75 V) all moodustub vahetult enne nende kokkupuudet kaarleek, mis 
tekitab sulametalli, millesse sukeldub keevitatav detail. Sellel silmapilgul toimuv, samuti 
väga lühiajaline takistuskuu-mutus tekitab eriti kvaliteetse keevisliite. Kogu protsess ei 
kesta üle mõne millisekundi. Et madalal pingel tekiks kaarleek, tuleb külgekeevitatav 
traat teritada kiilukuju-liseks. See tugevdab osadevahelist elektrivälja ja hõlbustab 
kaarleegi moodustumist. 

Seda meetodit rakendatakse eranditult elektrotehnikas traatide kinnitamiseks. Seal 
enne valitsenud jootmisel on mõningaid puudusi, mida löökkeevitus võimaldab vältida. 
Näiteks ei teki sel juhul ühenduskoha ümbruses lubamatuid soojenemisi. Ka 
korrosioonikindlus ja mehaaniline tugevus on suuremad kui jootmise korral. 
Löökkeevitus võimaldab ühendada eri materjale, näiteks vaske ja alumiiniumi. Eriti 
palju rakendatakse teda andmetöötlussead-mete, mõõte- ja raadioaparatuuri, 
mehaaniliselt koormatud aparaatide, laevaelektriseadmete ja termoelementide tootmisel. 

Arusaamistest: 

Andke vastus «õige» või «vale». 


Difusioonkeevitus võimaldab ühendada osi, mis ei ole teisiti keevitatavad. 
Külmkeevitust rakendatakse eelkõige vaakumtehnikas. 

Plahvatuskeevitus sobib hästi eri materjalide ühendamiseks. 
Kuumsurvekeevitust rakendatakse peaaegu eranditult pooljuhtide tehnikas. 
Löökkeevitus ei leia mingit rakendamist elektrotehnikas. 

vastus: 

vastus: 

vastus: 

vastus: 

vastus: 


Arusaamisulatus: 


Ülelibisemine detaile otsides 


Selle ülelibisemisvormi juures on tegemist detailide kiire lokaliseerimisega. Järgmises 
tekstis püüdke harjutada ülelibisemist ühe spetsiifilise detaili jahil, ignoreerides kogu 
ülejäänud informatsiooni. Kasutage sealjuures vertikaalset silmade liikumist. Laske 
silmadel libiseda otse alla, kõige ülemiselt realt kõige alumiseni, kuni olete leidnud lõigu 
või lõigud, mis sisaldavad soovitud informatsiooni. Kasutage sealjuures detailide 
väljalugemise meetodit. Oletame, et te loete allpool esitatud teksti ja tahate võtta sealt 

informatsiooni omandussuhetest. Teile ei paku huvi lugeda detaile artikli teiste aspektide 
kohta, te tahate informatsiooni ainuüksi omandussuhetest. Lähtudes sellisest 
eesmärgiasetusest, kasutage järgmist meetodit: 

laske silmadel üle teksti libiseda, kasutades vertikaalset pilguvälja, kuni jõuate kohani, 
kus on mainitud oman-dussuhteid; 

kui olete jõudnud selle punkti juurde, lugege soovitud temaatikasse puutuvat 
üksikasjalikult. Lugege aga nii kiiresti kui võimalik ja haarake sealjuures kõiki detaile; 

niipea kui sellesse asjasse puutuv on otsas, lõpetage lugemine; 

lubage endale selle harjutuse jaoks maksimaalselt üks minut; 

tehke arusaamistest, mis kontrollib ainult vastava teema juurde kuuluvaid detaile. 

HARJUTUS 38. 


IDEEDE OSA ÜHISKONNA ARENGUS 


Käsitus tootmise ja jaotamise määravast osast ühiskonna arengus on marksismi- 
leninismi kodanlike ja revisionistlike võltsijate armastatumaid lähtepunkte. Meie 
revolutsioonilise 

ürituse vastased püüdsid juba Karl Marxi ja Friedrich Engelsi eluajal nende 
pöörettekitavat tunnetust laimata, nimetades seda «majanduslikuks materialismiks». Nad 
püstitasid väite, et marksism taandavat ühiskonna elu majanduslikule olukorrale ja 
kärpivat ideede osa ajaloos. 

Samasuguseid kinnitusi leiame «moodsatel» kodanlikel ja revisionistlikel autoritel. 
Nad tahavad kehtestada arusaamise, et Marx olevat majanduslikku faktorit «üle- 
hinnanud» ja vaimse ning moraalse liikumapaneva jõu osa «mitte mõistnud». Marxi ja 
Leninit süüdistatakse mehaanilises materialismis, mis selgitavat vaimset üksnes 
«reaaloleku» jäljendina. 

Nagu juba nägime, on kõigile pealisehituse nähtustele ühine see, et nad peegeldavad 
mingi ühiskonna majanduslikku struktuuri, on sellest tingitud. Samal ajal on iga 
pealisehituse nähtus üldise baasist sõltuvuse raamides suhteliselt iseseisev. 
Mitmesugused pealisehituse elemendid arenevad eri seaduspärasuste järgi, nad on eri 
viisil üksteisega seotud ja moodustavad vastastikku läbipõimitud komplitseeritud 
süsteemi. Sellest süsteemist tõusevad esile riik, parteid ja ideoloogiad, sest nad on eriti 
tihedalt seotud ühiskonna majandusliku struktuuriga. «Poliitiline, õiguslik, filosoofiline, 
religioosne, kirjanduslik, kunstiline jne. arenemine,» kirjutas Friedrich Engels, «tugineb 
majanduslikule arenemisele. Aga nad kõik avaldavad samuti mõju üksteisele ja 
majanduslikule alusele. Asi ei ole sugugi mitte nii, et majanduslik olukord on ainus 
aktiivne põhjus, kõik muu aga on ainult passiivne tagajärg. Ei, siin on tegemist 
vastastikuse mõjuga majandusliku paratamatuse alusel, kusjuures see majanduslik 
paratamatus murrab endale lõppkokkuvõttes alati tee.»1 

Samal ajal lähtub marksism-leninism teaduslikust tunnetusest, et seaduspärasused 
ühiskonnas (erinevalt looduse seaduspärasustest) esinevad ainult inimeste tegevuses, 
suhtlemises, hoiakus ja ajaloolistes aktsioonides, mis lasevad ennast juhtida teatud 
huvidest, eesmärkidest, kujutlustest, soovidest jne. Friedrich Engels kirjutab, et 
ühiskonnas «... tegutsevad teadvusega varustatud, teatavaid eesmärke taotlevad 
inimesed, kes talitavad kaalut- 


1 Marx, K. ja Engels, F. Valitud teosed kahes köites. 2. kd., Tln., 1960, Ik. 422. 

luste järgi või kire mõjul; siin ei toimu midagi ilma teadliku kavatsuseta, ilma 
ülesseatud eesmärgita.»1 Samal ajal aga toonitas ta: alles sotsialistlikus ühiskonnas 
teevad inimesed oma ajalugu täie teadlikkusega ise. «... alles siitpeale hakkavad nende 

poolt liikvele pandud ühiskondlikud põhjused suurel ning järjest kasvaval määral ka 
nende poolt soovitud tulemusi andma.»2 

Selle Friedrich Engelsi poolt formuleeritud rajava tõdemuse vaimus jõuame 
järelduseni, et arenenud sotsialistlik ühiskond kujuneb vaid miljonite inimeste ühis- 
kondlikult vastutustundliku tegutsemise viljana. Ja samas mõttes on ka selge, et selle 
elluviimine sõltub inimeste sotsialistliku teadvuse küpsuse tasemest. Saab selgeks, 
missuguse tohutu tähtsuse annab marksism-leninism ideedele, kujutlustele, tunnetele, 
teadmistele ja arusaamistele, lühidalt ideeliselt liikumapanevaile jõududele. Ühtlasi 
selgitab ta aga, et inimeste ideed, tunded, ettekujutused jne. ei ole just viimasel kohal 
ajalooliste sündmuste põhjustena, vaid pigem on need tõukejõud kasvanud välja 
ühiskonna materiaalse elu tingimustest. 

Ilmneb, et alles Karl Marxi ja Friedrich Engelsi poolt väljatöötatud käsitusega baasist 
ja pealisehitusest sai tegelikult selgitada ühiskondlike ideede aktiivset osa. See tuleneb 
pealisehituse funktsioonist klassivõitluses. Ühiskonna majandustingimused ei sõltu mitte 
sellest, milline on materiaalsete tootlike jõudude areng, vaid eelkõige omandussuhetest. 
Need on aga määratud materiaalses tootmises valitsevate klassivahekordade kaudu. 
Sellepärast kannavad ka pealisehituse ühiskondlikud ideed ja institutsioonid 
klassiiseloomu niikaua, kuni säilivad klassid. Iga klass püüab mõjuvõimu omandada 
majanduslikule baasile määratud ideoloogiliste ja poliitiliste aktsioonide abil. 

Viidates ebadialektilisele kujutlusele, mis näeb baasi ja pealisehituse vahekorda ainult 
suhtena põhjuse (baas) ja mõju (pealisehitus) vahel, toonitas Friedrich Engels just 
pealisehituse aktiivset funktsiooni ajaloo klassidevahelises võitluses. «Materialistliku 
ajalookäsituse järgi on ajalooprotsessi määravaks momendiks lõppkokkuvõt- 


1 Marx, K. ja Engels, F. Valitud teosed kahes köites. 2. kd., Tln., 1960, Ik. 321— 
322: 

2 Marx, K. ja Engels, F. Valitud teosed kahes köites. 2. kd., Tln., 1960, Ik. 126. 

tes tegeliku elu tootmine ja taastootmine. Ei mina ega Marx ei ole kunagi väitnud 
rohkemat,» kirjutas ta. «Kui keegi moonutab seda põhiteesi selles mõttes, nagu oleks 
majanduslik moment ainsaks määravaks momendiks, siis muudab ta selle väite mitte 
midagi ütlevaks, abstraktseks, mõttetuks fraasiks. Majanduslik olukord on küll baasiks, 
kuid ajaloolise võitluse käigule avaldavad samuti mõju — ja paljudel juhtumitel 
määravad peamiselt selle võitluse vormi — mitmesugused pealisehituse momendid: 
klassivõitluse poliitilised vormid ja selle võitluse tulemused — konstitutsioonid, mida 
võitnud klass kehtestab pärast saavutatud võitu, jne., õiguslikud vormid ja isegi kõigi 
nende tegelike võitluste peegeldused osavõtjate ajus, poliitilised, juriidilised, 
filosoofilised teooriad, religioossed vaated ja nende edasiarendamine dogmade süstee- 
miks: siin on tegemist kõigi nende momentide vastastikuse mõjuga.»l 

Sellega tõstetakse väljendusrikkalt esile ajaloolise materialismi otsustav tõdemus: 
pealisehitus on alati sisuliselt baasiga määratud. See aga ei tähenda mingil juhul seda, et 
tal mitte mingit ajaloolist mõju, mingit aktiivsust ei ole. Vastupidi, ta avaldab baasile 
mõju. 

Marksism-leninism tõstab sealjuures alati esile seda, et inimeste vaated, eesmärgid, 
ideaalid jne. ühiskonda ainult siis muudavad, kui need sekkuvad inimeste prakti-lisse 
tegevusse. «Ideed ei saa üldse midagi ellu viia,» kirjutab Karl Marx. «Ideede 
elluviimiseks on vaja inimesi, kes peavad kasutama praktilist jõudu.»2 Sotsiaal- 
majanduslik baas ei lähe kunagi omaenda arengu teel üle uueks, kõrgemaks 
sotsiaalajalooliseks tüübiks. Selleks on alati vaja progressiivsete jõudude aktiivset 
poliitilist võitlust. Poliitilise võitluse osa sotsialistliku revolutsiooni läbiviimisel on seda 
suurem, et kapitalistliku ühiskonnakorra raamides ei saa ta moodustada mingeid 
reaalseid sotsialistlike tootmissuhete * elemente. Seda enam peab just töölisklassi 

poliitilist võimu kasutama sotsialistlike tootmissuhete loomiseks. See kõlab 
«Kommunistliku Partei Manifestis» nii: «Proletariaat kasutab oma poliitilist võimu 
selleks, et kodanluselt järk-järgult ära kiskuda kogu kapital, tsentraliseerida kõik 
tootmisriistad riigi, 


1 Marx, K. ja Engels, F. Valitud teosed kahes köites. 2. kd., Tln., 1960, Ik. 407— 
408. 

2 Marx, K., Engels, F. Püha perekond ehk kriitilise kriitika kriitika Bruno Baueri ja 
KO vastu. Tln., 1978, Ik. 116. 

s. 0. valitsevaks klassiks organiseerunud proletariaadi kätte, ja suurendada võimalikult 
kiiresti tootlike jõudude hulka.»1 

Arusaanistest: 

Mis määravad omadussuhted? 

Missugused suhted on omadussuhted? 


vastus: 

vastus: 

Korrutage õigete vastuste arv 50-ga, et saada arusaamisulatust. 
Arusaamisulatus: 


Ülelibisemine võtmesõnade kasutamisega 


Järgmine ülelibisemisvorm on võtmesõnade kasutamine. Selle meetodi juures 
hüpatakse teksti mittetähtsatest sõnadest üle ja tähelepanu kontsentreeritakse teksti täht- 
satele sõnadele — võtmesõnadele. Suhteliselt vähemtähtsate sõnade näideteks on: sina, 
sinu, need, meie, minu, sees, sellest, koos, juures, ka, ega, mille, jaoks, kohta, all, kes, 
oma, Võna, on, samal, kui, see, ääres, kus, abil. 

Järgmisest tekstist on vähemtähtsad sõnad välja jäetud. Ulelibisemisel kasutage 
järgmist meetodit: 

libistage pilk mööda võtmesõnu nii kiiresti kui võimalik, ilma et sealjuures kaoks 
teksti mõttelõng; 

lubage endale ülelibisemiseks ligikaudu 30 sekundit aega; 

tehke arusaamistest harjutuse lõpus. 

HARJUTUS 39. 


MULJED KIRGIISIAST 


Reisija Moskvast, ... 3200 km lennukiga «11 18» Frun-zesse lendab, peab. .. kella 
kolme tunni... ette keerama. 

Berliini ajaga võrreldes ... erinevus viis tundi 

Berliinis ... alanud normaalne tööpäev, hakkab ... Kirgiisi pealinnas lõppema. 

... bussiga tuuakse hotelli «Alatoo», ... 20 varjuandvast, maalilisest puudereast ... 
puiesteede ... Frunze... 


1 Marx, K. ja Engels, F. Kommunistliku Partei Manifest. Tln., 1974, Ik. 69. 

. .. kõige rohelisemaid linnu Nõukogude Liidus, 

üllataval viisil ... vahel ... neli kuud tilkagi vihma. 

LIUSTIKUVESI, PÄIKESEPAISTE ... HEAD SAAGID 

Lopsakas taimestik Frunzes .. . inimeste töö. Tänava kõrval arõkis (kunstlikult rajatud 
kanal) vuliseb mäestiku-vesi, .. . elustav niiskus jõuab puude... põõsasteni ... 

veepiserdajate ... metsasaludeni, ... Tjan-Sanis ... Altais .. . varjul hiiglaslikud 
veevarud. Kirgiisi mägialade hulka .. . 4424 m kõrgune Teke-Ter, Lenini-nimeline ..., 
... tipp...7134 meetrini, Pobeda-nimeline ... 7439 m, ... liustikud hõlmavad 8000 
km2 600 miljardit m3 toitvat, jääks tardunud vett. 

Käredate mägijõgede abil, ... toidavad aastast aastasse kasvavat kunstlikku 
niisutusvõrku, ... viljakad maad madalikualadel ... võetud kasutusele, ..., tänu pal- 
judele päikesepaistelistele päevadele aastas .. . keskmise suvetemperatuuri valitsedes, 
saadud rikkalikke saake, ... tõttu põllukultuuride külvipinda ... suurendatud kaks 
korda, võrrelduna 1913. a., sealhulgas ... puuvillapõldude pindala suurendatud 3,7- 
kordseks. 

Järgmine tähtis kultuur... suhkrupeet, .. . keskmine saak... 345 tsentnerit hektarilt . 
.. (1965)... asunud tähtsale kohale. Väga väärtuslikud ... tubakas . . . ravimtaimed. 
Rohkem kui pool kogu külvipinnast .. . reserveeritud teraviljale ... nisu. ... unustada .. 
. viinamarju, meloneid ... virsikuid. 

Suureks rikkuseks ... Kirgiisias lamba- ... veisekarjad, 8 miljonit lammast — ... 
neljakordne arv võrreldes ajaga enne Suurt Sotsialistlikku Oktoobrirevolutsiooni — 
rändavad ... karjamaadel, ... haaravad pool maad. Lumised mäetipud tagaplaanil... 
karja kõrval ratsutavate karjustega meelitavad tegema ülesvõtteid. Lehmakarja eesotsas 
sörgivad sikud, .. . kasutavad lammaste .. . tunnustust leidnud juhifunktsiooni, ... 
karjased .. . koerad kannavad harva korra ... hoolt. 

1913. A. VÕRRELDES SAJAKORDNE TÖÖSTUSTOODANG 

«..häevad...,... Frunzes ... ümbruskonnas argipäeval inimesi jälgivad, leiavad... 
taas Kirgiisi rahvamajanduse näitusel; ... sotsialistliku vabariigi käsutuses . .. kõrgelt 

arenenud põllumajandus ... mitmekesine tööstus. Siin .. . poolesaja-aastase 
nõukogude võimu tingimustes mahajäänud agraarmaast .. . Kirgiisi Nõukogude 
Sotsialistlik Vabariik, tööstuslik .. . põllumajanduslik maa, ... tööstuslik brutotoodang 
tõusis 1913. a. võrreldes 103 kordseks (1965) — ... 54% ühiskondlikust kogutoodangust. 

Näitus ... tunnistust mäetööstuse, metallurgia, masinaehituse, kerge-. .. 
toiduainetetööstuse saavutustest. Praegu eksporditakse Kirgiisi NSV tööstuse tooteid 
rohken ... 50 maale maailmas. Kivisöetööstuses ... suur tähtsus ... Kirgiisiale .. . kogu 
Kesk-Aasiale . .. alles nõukogude ajal tekkinud, viimastel aastatel. . . kaasaegsemalt 
konstrueeritud kaevanduses ületab söekaevandamine 3,7 miljoni tonniga (1965) 1913. a. 
taseme 36-kordselt. Söekombainid, elektrirongid, laadurid .. . asendanud raske kehalise 
töö. . .. kivisöe kaevandatakse leiukohta-del naftat, maagaasi ... värviliste metallide 
maaki. Tööstuse «leivaks» .. . elektrienergia, ... tootsid veejõul töötavad... 
soojuselektrijaamad 2,3 miljardit kilovolti 1965. a. Elektrivoolu tootmisega . .. elaniku . 
.. ületab Kirgiisia Türgit .. . Iraaki 5 korda, Iraani 14..., Pakistani 33... ., Afganistani 
80 ... 50 aasta eest... Kirgiisial Türgi ülemvõimu all niisama madal lähteasend ... ees- 
pool nimetatud maades. Energiamahu suurendamise tempot tõstetakse, .. . tööstus, 
põllumajandus . .. liiklus vajavad tugevat energiabaasi. 


Arusaamistest: 
Vastake küsimustele sõnadega «õige» või «vale». 


Reisija, kes lennukiga Moskvast Frunzesse lendab, peab kella kolm tundi ette keerama. 

Tjan-Šani ja Altai mägimassiivid ei kätke hiiglaslikke veevarusid. 

Rohkem kui pool Kirgiisi NSV kogu põllumaast on varutud teraviljale. 

Kirgiisi NSV on ikka olnud tööstuslik ja agraarmaa. 

Praegune Kirgiisia elektrienergiatoodang iga elaniku kohta ületab Türgi vastava 
toodangu. 


vastus: 

vastus: 

vastus: 

vastus: 

vastus: 

Arusaamisulatus: 

Järgmises harjutuses on ebaolulised sõnad omal kohal olemas. Kasutage ülelibisemisel 
järgmist meetodit: 

a) — jälgigeteksti üle libisedes, kusjuures lugege ainult 
võtmesõnu ja ignoreerige ebaolulisi. Ärge kaotage mõtte- 
lõnga; 

b) jätke endale selle harjutuse jaoks aega umbes 2 minutit; 

c) tehke läbi arusaamistest harjutuse lõpus. HARJUTUS 40. 

ÕLI VEES 

Kõik praegused tööstusriigid seisavad ühe ja sama probleemi ees; mineraalõlide ja 
õlisaaduste üha kasvava kasutamisega kaasneb õli järjest sagenev sattumine veekogu- 
desse. Kes poleks märganud näotuid õlilaike meie jõgedel ja järvedel, kes ei mäletaks 
ärevaks tegevaid teateid tanklaevade õnnetustest, mille puhul väljavoolav nafta on 
ohustanud pikki rannaribasid. 

Ent kuigi niisugune reostamine on kõigile nähtav ja äratuntav, teatakse veel liiga vähe 
sellest, et kõige väiksemadki õlijäljed — nimelt juba vahekorras 1 : 1 000 000 — teevad 
joogivee täiesti kõlbmatuks. Liiter õli reostab niisiis tuhat kuupmeetrit joogivett. Sellised 
väikesed õlihujgad ei kahjusta küll tervist, kuid rikuvad vee maitset; see muutub 
ebameeldivaks ega vasta enam hügieenieeskirjadele. 

Mineraalõlid ja õlisaadused satuvad vette üsna mitmel viisil. Neid leidub 
tankimiskohtades ja tööstusettevõtete heitvetes; lennuväljadel imbub mootorikütus maa- 
pinda; väga ohtlikud on defektsed naftajuhtmed ja ka üha arvukamaks muutuvad 
kütteõlimahutid. 

Eriti ohtlikult reostavad veekogusid õliga tööstusettevõtted. Jahutus-, puurimis-, 
lihvimis- ja kondensatsiooni-veega satuvad märgatavad õlihulgad emulgeerunult heit- 
vette. Niisugused emulsioonid segunevad veega igas vahekorras. Kummalgi 
komponendi, ei õlil ega veel, pole tiheduse erinevusest hoolimata mingisugust eraldu- 
miskalduvust. 

Niisugust reostust ei saa kõrvaldada mehaaniliste selitusseadmetega. Õlid üldse ja eriti 
emulgeerunud õlid mõjutavad vee looduslikku isepuhastumist; nad kahjustavad vett 
puhastavaid mikroorganisme ning põhjustavad bioloogiliste ja mehaaniliste 
puhastusseadmete töö häireid. Ehkki kaugnaftajuhtmete puhul rakendatakse komp- 
litseeritud 

järelevalvesüsteemi, esineb ometi õige sageli «varjatud» avariisid, s. t. ebatihedusi või 
praokesi, mille kaudu väikesed naftakogused imbuvad pidevalt pinnasesse. Just 
niisugused rikked on aga ohtlikud, sest paljudel juhtudel kaitseseadmed neid ei 
registreeri ja nende toime ilmneb enamasti alles hiljem. 

Vesi muutub üha tähtsamaks tooraineks meie rahvamajandusele. Et ta on asendamatu 
ja tema üldkogust ei ole võimalik suurendada, tuleb teha kõik tema võimalikult 
ökonoomseks kasutamiseks. Selleks on eelkõige tarvis hoida meie veekogusid püsivatest 
kahjustustest, mida põhjustavad kõik ained, mis ei allu looduslikele lagune- 
misprotsessidele. Soolade ja detergentidega saastumise kõrval on õlidega saastumine 
muutunud tähtsaks veemajanduse ja veekogude kaitse probleemiks. 

Kui vette või maapinda satub hulk kuupmeetreid õli, on vesi ja õli algul kahes eraldi 
faasis. Niisuguses olukorras on kahjustus veel kõrvaldatav, kuigi paljudel juhtudel suurte 

kulutuste hinnaga. Õli pumbatakse välja, absorbeeritakse sobivate ainetega või 
süüdatakse; mõnel juhul kaevatakse õli täisimbunud pinnas täies ulatuses välja. On aga 
õli juba liiga kaugele pinnasesse tunginud või veekogu pinnal väga õhukese kihina laiali 
valgunud, siis moodustub õli ja vee vahelisel piiril aegamisi emulsioon. Lahtistes 
veekogudes toimub see suhteliselt pika aja jooksul vooluste ja lainetuse mõjul. 
Maapinnas koguneb õli tühemikesse, levib õhukese kihina põhjavee pinnal, teeb kaasa 
selle liikumise ja emulgeerub suhteliselt kergesti pinnaseosakeste toimel. Seda 
täheldatakse sageli kohtades, kus mineraalõlid laikudena maapinda imbuvad, näiteks 
tiheda liiklusega autoteede servadel. Suuremad õliläätsed jäävad seejuures- püsima 
sisseimbumiskohta-desse. Sademevesi ja liikuv põhjavesi rebivad sealt endaga kaasa 
mikroskoopiliselt peeni õliosakesi, mis emulgeerunult teevad kaasa põhjavee liikumise 
ja pumbatakse veevõtul maapinnale. Emulgeerumine toimub seejuures suhteliselt 
aeglaselt. 

Veekogude puhtuse hoidmine nõuab, et õliga saastumist üldse ei esineks. Kui aga 
selliseid juhtumeid siiski ette tuleb, ja kahjuks juhtub seda praktikas veel sageli, siis 
peab olema võimalik kahjustuse põhjustajat kindlaks teha, et edaspidiseid kahjustusi ära 
hoida. See nõuab saastava õli liigi ja kontsentratsiooni kiiret ja täpset määramist. 

Suurte saastumiste puhul on õli liiki ja hulka enamasti võimalik ilma kulukate 
vahenditeta suhteliselt kiiresti kindlaks teha. Väikeste õlikoguste korral aga on nii 
kvalitatiivne kui ka kvantitatiivne analüüs raske. 

Kõige väiksemadki õlihulgad teevad vee mitte ainult joogikõlbmatuks, vaid 
raskendavad mõnel juhul ka tema tööstuslikku kasutamist. Näiteks kineskoopide 
valmistamisel esinevad ebameeldivad kõrvalnähud, kui kasutatav vesi sisaldab 
pisimaidki õlijälgi. Viimasel ajal on paljudes riikides püütud luua kindlat meetodit vees 
sisalduvate väikeste õlihulkade määramiseks. Kõik senituntud keemilised, füüsikalised 
ja kombineeritud meetodid õli analüüsimiseks jätavad aga veel soovida. Kui ei ole min- 
geid andmeid selle kohta, mis liiki õliga võib tegemist olla, pole kvalitatiivne analüüs 
võimalik; kvantitatiivsed analüüsid nõuavad enamasti mitmepäevast ajakulu. Järgnevalt 
kirjeldatav, autori poolt väljatöötatud meetod avab uue tee nendest puudustest 
vabanemiseks. 

Uus meetod rajaneb tõsiasjal, et õlid fluorestseerivad ultraviolettkiirguse toimel. Seda 
rakendatakse juba nafta-puuraukude rajamisel. Kui seejuures võetavad pinnase-proovid 
sisaldavad naftat, siis ilmneb kollakaspruun fluorestsents, mis selgesti erineb juhuslikult 
pinnasesse sattuda võinud mineraalõlide fluorestsentsist. 

Ka õliga saastunud veeproovid fluorestseerivad. Autori uurimistöö eesmärk oli 
kindlaks teha, mil määral fluorestsentsi intensiivsus iseloomustab õli kontsentratsiooni 
vees ja kas fluorestsentskiirguse spektraalne ener-giajaotus eristab üksikuid õlisorte 
niivõrd iseloomulikult, et selle määramine võimaldab õli kvalitatiivset analüüsi. 

Ligikaudu 30 tavalisest mineraalõlist valmistati ultra-heligeneraatoris kõigepealt 
lähteemulsioonid vahekorras 1 :1000 (õli ja vee segu lihtne raputamine — ka selle- 
kohases masinas — annab ainult lühiajaliselt püsiva emulsiooni). 

Neid proove kiiritati mitmesuguse lainepikkusega ultraviolettkiirgusega, et määrata, 
missugused lainepikkused kutsuvad esile kõige intensiivsema fluorestsentskiirguse. 
Sobivaimaks osutus lainepikkus 360 nm (1 nm = = 10° m). 

Nende katsete puhul ei õnnestunud leida sagedust, mis oleks fluorestseerima pannud 
ainuüksi õli ja mitte teisi vees sisalduvaid aineid. Seetõttu on kõnesolev meetod 

rakendatav ainult vähesaastunud vee (joogivee) korral, sest muidu muutub häirivaks lai 
fluorestsentsitaust. 

Katsetel kasutati kvartskiirgurit (kõrgrõhu-elavhõbe-lampi HBO 100), mis kiiritas 
veeproove ultraviolettkiirgusega eespool nimetatud soodsaimal lainepikkusel (ülejäänud 

lainepikkused filtreeriti välja). Väikeses kvarts-küvetis asuvad veeproovid ergutati selle 
abil fluorestseerima. Juba palja silmaga oli pärast seda näha nõrk helendus, mille 
tugevust ja värvuskoosseisu uuriti optiliste elektriaparaatide abil. Eri õlisortide puhul 
olid seejuures märgatavad heledusastmete ja värvustoonide erinevused. 

Kvartsküvetist väljuv fluorestsentskiirgus langes läbi aukketta monokromaatori 
sisendpilusse. Monokromaator lahustas fluorestsentsispektri üksikuteks värvusteks. 
Spektraalselt lahutatud fluorestsentsvalgus sattus monokromaatori väljundpilust suure 
tundlikkusega fototajurile (fotokordistile M 12 FAS 35). See muundas monokromaa- 
torist väljunud valguse elektrivooluks. Fotokordisti nõrka fotovoolu võimendati, et seda 
paremini registreerida. Registreerimisseadmena kasutati valgusosutiga pee- 
gelgalvanomeetrit. Galvanomeetriga registreeritud vool oli niisiis fluorestsentskiirguse 
üksikute värvuskomponen-tide heleduse mõõduks. 

Kirjeldatud seade võimaldas galvanomeetrilt lugeda igale monokromaatoriga etteantud 
lainepikkusele vastavat voolu. Kui nüüd joonistati fotovoolu ja lainepikkuse vahelise 
sõltuvuse graafikud, saadi uuritavate proovide fluorestsentsispektritest iseloomulik pilt. 
Kõverad olid pidevad ja asümmeetrilised ning igaühel neist oli maksimun. Et nende 
kõverate käsitsi joonistamine oleks nõudnud liiga palju aega, toimus see automaatselt. 
Gal-vanomeetri peegel rakendas tegevusse kirjutusseadme. Registreerimispaberi 
edasinihe vastas monokromaatori prisma pöördele (sel ajal, kui paber nihkus edasi 1 
mm, muutus lainepikkus 1 nm võrra). Tehniline raskus seisnes nende suuruste 
võrdelisuse tagamises. Aparatuuri registreerimispaberile saadi lõpuks otseselt 
joonistatud kõverad. 

Neid kõveraid uuriti iseloomulike tunnuste seisukohast. Vastavalt õlisordile erinesid 
nad üksteisest suuremal või väiksemal määral maksimumile vastava lainepikkuse, 
poolväärtuslaiuse jms. poolest. Eriti iseloomulikuks osutus keskmine poolväärtuslaius, 
mis enamiku õlisortide puhul ei olenenud õli kontsentratsioonist vees. 

Nimetatud andmed võimaldasid teha ühese selle punkti all ja peal, millele teie silmad on suunatud. Harjutage seda 
järelduse vees leiduva õli liigi kohta. järgmiselt: 


AA kl 2 ai Fikseerige silmad keskmisele arvule (17.30) reas ja lugege kõik 
Peale õli liigi pakub praktilist huvi õliga — 4 jm arvu silmi liigutamata. 17.20 17.30 17.40 


saastatuse aste, s. t. õli kontsentratsioon vees. Püüdke teha sedasama, kusjuures järgmiste kolmik-rühmade keskel 
Uuritava proovi fluo-restsentskiirguse on igal vastaval juhul arvud a) 16.15 b) 17.17 c) 17.23 4) 16.30 €) 
koguheledus osutus õli kontsentratsiooni roa E 
mõõduks. Teise fotokordisti abil mõõdeti 
koguheledust otse kvartsküveti juures, 
sõltumatult eespool kirjeldatud aparatuurist. 
Õliga saastunud vee suvalise proovi (piisav veekogus on 20 cm3) täielik analüüs 
kestab ühtekokku 15 minutit. Spektraalse energiajaotuse registreerimiseks kulub see- 
juures 5 minutit. Kasutusel olevad keemilised meetodid nõuavad suuremat hulka 
uuritavat ainet, kusjuures enamasti on vaja õli kontsentreerida; nad võtavad palju aega ja 
ei taga usaldatavaid kvantitatiivseid ega kvalitatiivseid andmeid. 


Arusaamistest: 
Andke vastus «õige» või «vale». 


Igas praeguses tööstusriigis on olemas õliga saastumise oht. 

Kõige rohkem saastab õli õhku. 

Veeproovide fluorestsents ei viita õliga saastatusele. 

Veeproovide heledusastmete ja värvustoonide järgi saab ära tunda eri õlisorte. 
Teatavate seadmete abil saab otsustada vee õliga saastatuse määra üle. 


vastus: 

vastus: 
vastus: 
vastus: 
vastus: 
Arusaamisulatus: 


Ulelibisemine vertikaalset pilguvälja ja silmade ülalt-alla liikumist 
kasutades 

Kõige kõrgem ülelibisemise vorm on kahtlemata see, kui vertikaalset pilguvälja ja - 
liikumist kasutatakse lisaks horisontaalsele pilguväljale ja -liikumisele. Vertikaalsel 
ülelibistamisel hoidke silmad soovitud asendis ja haarake kõik, mis mahub pilgu 
vertikaalsesse välja. Selle oskusega osutub teil võimalikuks lugeda kaks või kolm sõna 


16.05. 17.10 
16.10 17.15 
16.15. 17.17 
16.25. 17.20 
16.27 17.21 
16.30 17.23 
16.37. 17.27 
16.48. 17.30 
16.50 17.31 
16.54 17.33 
16.57. 17.40 
17.00 17.45 


Peate nüüd ühe sammu edasi minema ja arendama oskust kasutada vaheldumisi vertikaalset ja 
horisontaalset pilguvälja. Ulelibisemise kiirus sõltub suuresti sellest, kui kiiresti teil iga kord õnnestub 
ümber lülituda. 

Seda saab hästi harjutada raadiosaate kava juures. 


Vaadake lehekülge 169. Võtame juhtumi, et soovite kuulata Berliini raadio teateid 
kella 12.45 ja 13.45 vahel. Te kasutate siis järgmist ülelibisemise meetodit. 

Leidke eelvaatlusega Berliini raadiosaate veerg. 

Kasutage vertikaalset silmitsemist ja heitke kiiresti pilk Berliini raadio saateaegadele 
esimese veeru vasakul äärel ülalt alla. Tehke sedasama teise veeruga, kuni jõuate arvude 
rühmani 12.30, 13.30, 13.40. 

Fikseerige silmad keskmisele arvule (13.30). Lugege arve ka ülal- ja allpool 
fikseeritud arvu ilma silmi liigutamata. 

Niipea, kui need loetud, vaadake kiiresti paremale ja leidke sõna: uudised. Selle 
protsessi jaoks ei peaks minema rohkem aega kui üks sekund. 

Seesuguseid harjutusi, kus kasutate vertikaalset ja horisontaalset silmade liikumist 
vaheldumisi, püüdke teha edaspidigi. Väga otstarbekalt saab seda harjutada statis- 
tikakogumike, rongisõiduplaanide, tabelite jt. materjalidega. 


fooniline poeem op. 64. 
Solist: Valentin Geor- 


giu. 
Dirigent: Rudolf 
Kempe. 


Kontserdi vaheajal 
umb. 20.30. Leningrad 
ja Dresden — kaks 


sõpruslinna poliitiliste 
kõrgpunktide eel. 
22.00. Uudised. 
4.00—8.00. . Varahom- 
mikused saated. 
Muusikaline kujundus: 
Guntram Höhlein. 
4.00, 4.30, 5.00, 5.30, 
6.00, 6.30, 7.00. Uudi- 
sed, ilmateade. 

7.55. Saatekavateade. 
8.00. Uudised, — ilma- 
teade. 


8.05. Usalduslikult. 
Mitte ainult naistele. 
9.00—12.00. 

Saatepaus (esmaspäeva- 
sed lainepikkused) 
9.00. Uudised, = ilma- 
teade. 


(d'Albert); «Mu Chris- 
tian», Regine ja Chris- 
tiani = duett - ooperist 
«Ülal ja all» (Hanell); 
lõunalauamuusikat 

ooperi «Casanova Lon- 
donis» inglise süidist. 


10.00 


10.00. Uudised, 
ilmateade. 
10.10. Lühiteated. 
10.20. Meloodia ja 


rütm. 

11.00. Uudised, = ilma- 
teade. 

11.05. Põllumajandus 
täna ja homme. Küla- 
õhtud. 

11.30. Laule ja tantse 
Brandenburgist ja Alt- 
markist. 

12.00. Uudised, — ilma- 
teade. Loeng põlluma- 
janduspoliitikast. 

12.10. Muusikat lõuna- 
tunniks. Mängib 
Deutschlandsenderi 
suur orkester. 
Vahepeal: 12.30. . Ule- 


Suur operetiõhtu Horst 
Lunoviga. Kaastegevad: 
Elvira Bischoff, Elisa- 
beth Ebert, Hella Jan- 
sen, Eva -Lehoczky, 
Vera Svoboda, Julius 
Patzak, Anton de Rid- 
der, Rudolf Schock -ja 
paljud teised. 

21.00. Uudised, ilma- 
teade. 

21.05. Kommentaarid, 
teated. 

21.15. Viiulid kutsu- 
vad. Mängib Deutsch- 
landsenderi suur 
tantsuorkester Jürgen 
Hermanni juhatusel. 


22.00. Uudised, = ilma- 
teade. 
22.10. Rahvusvaheline 


poliitika ringvaade. 
22.25. Kuulsaid soliste. 
Geza Anda mängib 
R. Schumanni Davids- 
bündlerite tantse op. 
6. (Helilindilt osa 
1970. a. Salzburgi fes- 
tivali kontserdist.) 
23.00. Uudised. 


23.05. Mõtteid 


BERLIINI RAADIO 


4.00. Hümn. 
4.01. Uudised, 
teade. 

4.06. Muusikaline ära- 
tuskell. 


ilma- 


4.30 


4.30. Uudised, = ilma- 


teade. 


4.35. Tere hommi- 
kust, naabrihärra! 


Muusikaline kujundus 
Walter Bartelilt. 
Vahepeal: 5.00, 5.30, 
6.00, 6.30, 7.00. 
Uudised, ilmateade. 
6.55. Mis täna Leidlike 
juures toimub? 
7.30. Uudised, 
teade. 

7.35. Saatekavateade. 
7.40. Rahvalikku muu- 
sikat hommikuks. 
8.30—12.00. Saatepaus. 


ilma- 


Kesklainele Potsdam 


Meie oleme - esireas. 
Töölaul. Tööliste laul 
(Eisler). Muuli juures 
(H. Schulz). Vihmavari 
(Gustke). Monika 

(Greiner-Pol). Kui sõ- 
duril ei oleks kokka 
(Kolberg). Kui lennuk 
müriseb (Heicking). 


10.30 


10.30. Uudised, täielik 
ilmateade. 


10.40—13.30. 
Kohtumispaik 
Alexanderplatz. 
Berliini Raadio pärast- 
lõunasaade. 

Vahepeal: 

12.00. Pärastlõunakom- 
mentaar. 

12.30. Uudised, = ilma- 
teade. 

13.30. Uudised, 
teade. 

13.40. Sümfooniline in- 


ilma- 


esitavad Berliini kam- 
merorkestri liikmed 
Walter Goehri juhatu- 


sel, 

14.30. Kuuldemängu- 
tund. 

«Jäneseparun». Drama- 
turg: Ulla Seher, heli- 
tehnika: Eva Lau, re- 
žii: Christa Kowalski. 
15.06. «Kõige ilusamal 
aasal». 

Rahvalaule ja tantse. 


15.30 


15.30. Uudised. 


15.35—19.30. 
Noortestuudio, DT 
64 


Teie saade, noored! 


17.30 Aja tukse. 
Uudised, päevakom- 
mentaar ja kirjeldusi 
Leipzigi kevadmessilt! 
Seejärel 2. 

DT 64 saade. 


9.05. Ooperitest ja bal- Vaade ajakirjandusest. ; 656 kHz. termetso. 

lettidest. 13.00. Uudised,  ilma- Kaasajal. 0 8.30. Uudised, ilma- ,", 1 Hindemith: = 19:30 

«Väike balletimuusika» jõle: | Pariisi Kommuuni 100. teade. MK se 98 

Gretry): «Ki i tohi X ja 18.00. Uudi- aastapäevaks. 8.35. Soovime õnne! JA ra 3 58 
(Gretry); ng €i tohi d päev», Berliini Raadio 19.30. Uudised, = ilma 
igi i 2, 900; 23.25. Vestlus kaasaeg- 8.50. Nähtud, kuuldud, PS 5 

pigistada», aaria laulu 18.05. . Päevakommen- g d Sümfooniaorkester Rolf teade. 
t te taar. Aira Wagner: kirjapandus Kleinerti juhatusel. = 19.40. Välispoliitika 
sepaemand» Ignaz Um- e , , 8 ihen- lühikommentaar. 

lauff; marss ja koor 19:00. Uudised, ilma- «Perpetuum mobile STEREORAADIO 2 Wõligang Bohol 

muusikast = lavateosele kr Tööliste elust keelpillidele»; ultralühilainel - Berliin rust», kantaat Maksim STEREORAADIO 
«Ateena varemed» ***** "2. Günter Hauk: = 1 91,4 MHz. Gorki tekstile, esitavad Berliin II 91,4 M 
(Beethoven); / avamäng «Kontserdist klarnetile, 9.00. Meelelahutust Berliini Raadio solistid 20.00. Ooperisõpradele. 
ooperile — «Komödian- 19.30. metsasarvele ja keel- ennelõunaks. = Tantsu- ja -. sümfooniaorkester «Juba on kell üheksa», 
diä» (Mayr); ooperist pilliorkestrile»: muusikat. Adolf Fritz Guhli juha- introduktsioon, = «Don 
«Undine» (Lortzing); = 19,30, Aktuaalsel lai- 3) Põgenemine, tusel, Pasguale» = (Donizetti). 
a) «Oi, kui tore on Tei- nel], b) Tsirkuses; STEREORAADIO — 3. Max Reger: «Lüüri- «Võtke mu — käsi», 
sida», Hansu ja Veiti 19.50. Ma kutsun 3. Erhard Michel: UKW Berliin II line Andante», esitab kvartett «Margaret- 
duett; b) balletimuusi- e aaje meeleldi = TO” 914 m Berliini Raadio Süm- he'st» (Gounod). 

kat; avaming ooperile N 4. Siegfried Stöckigt: 10.00. Sõdurid laula- fooniaorkester Robert «Kuulake mind ära», 
«Improvisaator» külalisi... «Toccata vivace». vad. Meie tänav (Grei- Hanelli juhatusel. kirjastseen = «Madam 


Pärnad on 4. Antonin Dvofäk: Butterfly'st» (Puccini). 
(Greiner-Pol). «Serenaad puhkpilli- 20.30. Külas prof. dr. 
dele d-moll, op. 44», Alfred Kosing'i juures. 


ner-Pol). 
noored 
Ja mu relv (Asriel). 


Keskosast ülelibisemine 


Pärast seda, kui olete saanud kogemusi vertikaalse pilgu-välja ja vertikaalse 
silmitsemise alal ning teate, kuidas seda kasutada vaheldumisi horisontaalse pilguvälja ja 
silmitsemisega, võite hakata sama tehnoloogiat rakendama lausetest ja lõikudest 
ülelibisemisel. Kõige efektiivsem on see siis, kui olete õppinud valdama järgmist oskust, 
nimelt ülelibisemist ridade keskosast. Siia juurde kuluvad aga ära mõned 
ettevalmistavad märkused. 

Kas olete mõnikord selle üle järele mõelnud, miks ajalehti ja aina enam ka ajakirju 
teistmoodi trükitakse kui 

raamatuid? Ajalehti trükitakse, erinevalt raamatutest, veergudena. Ajalehe veeru rida 
sisaldab umbes viis —kuus sõna, mida saab haarata ühe või kahe pilguga. Raamatu 
juures peab lugeja pilku suunama piki tervet rida vasakult paremale ja siis samas 
ulatuses jälle tagasi järgmise rea algusesse. Ajalehe peal, kus ta haarab rea ühe pilguga, 
võivad tema silmad otse mööda veergu ülalt alla liikuda. Sel viisil lühendab ta tunduvalt 
lugemisteed. Kui koolitatud lugeja sealjuures täielikult ära kasutab oma vertikaalset ja 
horisontaalset silmitsemist ning pilguvälja, suudab ta enamasti mõne pilguga veeru läbi 
lugeda. Teiste sõnadega, veeruti trükkimine võimaldab informatsiooni haarata kõige 
väiksema jõu- ja ajakuluga. 

Keskosast ülelibisemise meetod toetub sellele oskusele. Ta läheb siiski ka sammu 
edasi, koondades ülelibisemisel pilgu ainult veeru või rea keskosale ja ignoreerides sõnu 
vasakul ning paremal. Tekstist ülelibisemisel nähaksegi ainult rea keskosa sõnu ja 
jäetakse teised kõrvale. See meetod võib esimesel pilgul hämmastavana paista, kuid 
tema efektiivsus on täiesti tõestatud. On tehtud arvukaid katseid, kui palju tähti sõnadest 
või kui palju sõnu lauseist võib välja jätta, ilma et see oluliselt takistaks informatsiooni 
vastuvõtmist. Tulemus on ühene: õppinud lugeja ei pea sõnas iga tähte, lauses iga sõna 
lugema, et suuta mõista teksti mõtet. See vilunud lugeja oskus mõista ebatäielikke sõnu 
või lauseid on mõnikord üllatavalt suur. 

Lähtudes nendest tõdemustest, on välja arendatud keskosast ülelibisemise meetod. See 


toimub järgmiselt: 


Pilgul lastakse veeru või rea keskpaigas ülalt alla libiseda. Vertikaalse pilguvälja 
kasutamisega haaratakse iga kord keskmiselt alalt kaks rida korraga. Enamikul juhtudel 
sisaldavad ridade keskosa sõnad piisavalt informatsiooni tekstist ülelibisemiseks, ilma et 
tajutaks sõnu ridade servadel. Kui siiski on märgata, et teksti mõttelõng kipub kaduma 
või peaks paremini aru saama, siis vaadatakse horisontaalset pilguvälja kasutades kiiresti 
keskosast paremale või vasakule, et püüda kinni mõningaid tähtsaid võtmesõnu, mis 
aitavad täiendada teksti mõtet. Ka siis, kui endale sellisel viisil aeg-ajalt abi otsida, on 
see ülelibisemisviis võrreldamatult kiirem ja efektiivsem kui selline, kus te silmadega 


vasakult paremale piki rida rändate. 


Harjutage järgmise tekstiga siin kirjeldatud ülelibi- 

semismoodust. Kasutage sealjuures järgmisi meetodeid: 


1. Laske pilku veeru keskkohal ülalt otse alla libiseda. 


2. Tabage sõnade mõte veergude keskosas, kusjuures vaatlete kaht rida ühe pilguga. Fikseerige 
sealjuures silmad veeru keskosas alati kahe rea vahel. Arge liigutage silmi. 

3. Kui peaksite kaotama mõttekäigu, heitke kiirpilk mööda rida paremale või vasakule. 

4. Jätke endale tekstist ülelibisemiseks aega ligikaudu 10 sekundit. 


Vastake arusaamistestile harjutuse lõpus. 


Arusaamistest: 
HARJUTUS 41. 


MIS ON HEURISTIKA? 


Heuristika on õpetus vaimse ja 
loomingulise töö ratsionaliseerimisest. 
Ta selgitab välja ja uurib võtteid, mille 
rakendamisega mõttetöö kulgeb eriti 
efektiivselt. Ta kasutab sihipäraselt 
teadustöö käigus saadud kogemusi, 
kogub ja süstematiseerib neid ning 
annab kasutamiseks, et lahendada uusi 
ülesandeid nii ratsionaalselt kui võima- 
lik. Tema eesmärgiks on niisiis ette 
valmistada parim tehnoloogia 
uurimistöö ja üldse teadustöö jaoks, mis 
viiks suure tõenäosusega avastusteni. 
Süstemaatiline heuristika annab teadlas- 
tele ja kõigile kollektiividele, kes 
võistlevad avastuste ja leiutuste 
tegemises, kasutada juhendsüsteemi, 
millega saab vaimse töö protsesse 
programmeerida ning miinimumini viia. 
Sellele toetudes aitab ta uusi ideid 
arendada plaanipäraselt, mis omakorda 
võimaldab maksimaalselt ära kasutada 
sotsialistliku ühiskonna eeliseid — 
ühistööd 

vastus: 

vastus: 

vastus: 

vastus: 

vastus: 

ja uurimisvõimsuste plaanipärast 
kontsentreerimist suurtesse 
uurimiskeskustesse. Keevitustehnika 
Keskinstituudis Halles viis heuristika 
kasutamine tootlikkuse tunduvale 
tõusule. Siin plaanitakse, valmistatakse 
ette, sooritatakse ja kontrollitakse 80 % 
kõigist 
uurimisülesannetest heuristiliste 
meetodite teel. 

Vastake järgmistele küsimustele kas 
«õige» või «vale». 

Heuristika on õpetus vaimse ja 
loomingulise töö ratsionaliseerimisest. 

Heuristika abita ei saa tänapäeval 
jõuda mingisuguste esmaavas-tusteni. 

Süstemaatiline heuristika võimaldab 
programmeerida vaimse töö protsessi. 

Heuristika aitab sotsialismi eeliseid 
maksimaalselt kasutada. 

80% uurimisettepanekutest 
Keevitustehnika Keskinstituudis 
planeeritakse heuristiliste meetoditega. 


Arusaamisulatus: 


Proovige sedasama meetodit järgmisest tekstist üle-libisemise juures. Jätke endale 


selle ülesande täitmiseks ligikaudu 20 sekundit. 


HARJUTUS 42. 


MAGNETVÄLI 
KAITSEKILBINA 


Ühe TASS-i teadaande järgi on 
Nõukogude Liidus õnnestunud üli ] 
ühtivate mägnetpoolide abil tekitada 
tugevaid magnetvälju, mis moodustavad 
kaitsekilbi kosmilise kiirguse vastu. 
Sellised absoluutse nulli (—273 °C) 
lähedastel temperatuuridel töötavad 
seadmed olid monteeritud tehiskaaslaste 
«Kosmos 140» ja «Kosmos 213» par- 
dale. See eksperiment tõestas, et 
tehiskaaslasfes on lennu vältel võimalik 
säilitada nii madalat temperatuuri. 

AATOMIOSAKESED 
«PAIKESETUULES» 


Kosmiline kiirgus, mis 
mitmesugustest galaktika osadest ja eriti 
Päikeselt niinimetatud päikesetuu-lena 
Maale langeb, koosneb suure energiaga 
aatomiosakestest. Nende energia on 
sadade miljonite elektronvoltide suurus- 
järgus. Kosmilise kiirguse põhilise 
koostisosa moodustavad prootonid 
(vesiniku aatomituumad), mille kiirus 
on mõni tuhat kuni 10 000 km/h. Peale 
selle kuuluvad tema koostisse elektronid 
ja väiksemal määral raskemad aatomi- 
tuumad. 

Kui see suure energiaga kiirgus satub 
kokku mateeriaga, näiteks Maa atmo- 
sfääri väliskihiga või 
kosmoselennuaparaadiga, siis põhjustab 
ta hulgaliselt tuumareaktsioone. Iga nii- 
suguse reaktsiooni puhul tekivad 
arvukad sekundaarsed 
elementaarosakesed, millel on samuti 
suur energia ja mis tekitavad edasisi 
tuumareaktsioone, nii et iga primaarse 
kosmilise kiirguse osake võib valla 
päästa terve osakeste laviini. 

Eriti huvipakkuv on see katse 
kosmonautide tulevaste pikemaajaliste 
lendude seisukohast. 

Seni on kosmoselaevu kaetud raskete 
metallkes-tadega, mis peavad pakkuma 
kosmonautidele kaitset eluohtliku 
keemilise kiirguse vastu. Tulevikus 
piisab üsna vähe kaaluvast seadmest, 
mis tekitab kosmoselaeva ümber 
tehisliku magnetvälja ja juhib kosmilise 
kiirguse osakesed kõrvale, laskmata 
neid kosmoselaevale ligi. Toimub niisiis 
seesama, mis Maa looduslikus 
magnetväljas. 


TRIIV SPIRAALSETEL 
TRAJEKTOORIDEL 


Kui see sekundaarkiirgus langeks 
täie intensiivsusega Maa 

pinnale, kahjustaks ta tugevasti kõiki 
organisme. Maad ümbritsev magnetväli 
kaitseb meid aga selle eluvaenuliku 
kiirguse eest, juhtides kiir-gusosakesed 
kõrvale ja suunates need ring joone- 
listele või spiraalsetele trajektooridele, 
mis kulgevad piki magnetvälja jõujooni. 
Mööda neid spiraalseid trajektoore 
triivivad osakesed pooluste vahel. 
Seejuures pöörduvad nad juba enne 
poolusteni jõudmist ümber ja 
pendeldavad atmosfääri ülakihtides 
edasi-tagasi, kaotades seal leiduvate 
gaasiaatomitega kokku põrgates järjest 
rohkem energiat. Mõlemad Maad 
ümbritsevad kiirgusvöön-did, üks 1000 
kuni 6000 km, teine 14 000 kuni 20 000 
km kaugusel Maast, on kosmilise 
kiirguse osakeste jaoks niisugused 
magnetpüünised. Kiirgus-vööndites, mis 
toimivad kaitsekilbina, jooksevad Maa 
magnetvälja poolt kinnipüütud 
kosmilise kiirguse osakesed ja sekun- 
daarosakesed ennast teatavas mõttes 
surnuks. 


MÕJU PÄRILIKELE 
OMADUSTELE 


174 

paigutusid ümber. Seda võimaldab 
muu hulgas järeldada enne niisugust 
«suunamuutust» tekkinud 
maagimaardlate magneti-seerituse 
suund. Nende Maa magnetvälja 
muutuste puhul võis ajuti puududa 
kaitsetoime kosmilise kiirguse vastu. 
Järelikult jõudis kiirgus siis Maa pin- 
nale. On hüpoteese, mille kohaselt 
niisugused suured kiirguskoormused 
muutsid taimede ja loomade pärilikke 
omadusi. Mõned loomaliigid (näiteks 
saurused) võisid selle kosmilise 
sissemurde tõttu välja surra. Teiselt 
poolt võis see vahelesegamine viia ka 
uute looma- ja taimeliikide tekkimiseni. 

Kui inimene lahkub kosmoselaevas 
Maa kaitsvast magnetväljast, on Nõuko- 
gude Liidus tehiskaaslaste «Kosmos 
140» ja «Kosmos 213» abil saadud 
uurimistulemuste kohaselt lähemal ajal 
võimalik kosmoselaeva teatavaid osi — 
kui mitte kogu kosmoselaeva — 
tugevate magnetväljadega väljastpoolt 
varjata. Niisuguste väljade tekitamine 
tavaliste mag-netpoolide abil pole 
õnnestunud liiga suure elektri- 

Amsaamistest: 

Oletatakse, et miljonite aastate eest 
Maa magnetväli muutus ja poolused 


energiavajaduse ja sellist magnetvälja 
tekitavate seadmete suure massi tõttu. 


KOSMOSEEKSPERI-MENDID 
OSUTAVAD 
PERSPEKTIIVSELE TEELE. 


Kui aga kasutatakse ülijuhtivast 
materjalist poole, mille absoluutse nulli 
(—273 °C) lähedastel temperatuuridel ei 
ole mingisugust elektritakistust, nii et 
kord indutseeritud vool püsib kuitahes 
kaua, siis saab suure energiakuluta luua 
ja säilitada väga tugevaid magnetvälju. 
Ulijühtivate poolide jaoks on vajalikud 
ainult jahutus-seadmed, mis kulutavad 
suhteliselt vähe energiat. 

Et niisugune seade võib ka 
maailmaruumi tingimustes töövõimeline 
olla, seda on Nõukogude spetsialistid 
korduvalt tõestanud. Tehis-kaaslastega 
«Kosmos 140» ja «Kosmos 213» 
sooritatud eksperimendid näitasid 
perspektiivset teed, mida mööda kunagi 
kindlasti hakkab minema kosmose- 
laevasüsteemide, kosmosejaamade ja 
kauemat aega lendavate kosmosesõidu- 
kite kaitse. 


3. Sekundaarkiirguse osakesed triivivad mööda spiraalseid trajektoore pooluste vahel. 
4. Ei ole põhjust oletada, et suured kiirguskoormused muudavad taimede pärilikke 


omadusi. 


5. Kosmoseeksperimendid osutavad kosmoselaevasüsteemide kaitse perspektiivsele 


teele. 


Andke vastus «õige» või «vale». 


1. Kosmiline kiirgus koosneb suure energiaga aatomiosakestest. 


2. Mateeriaga kokku sattuv suure energiaga kiirgus põhjustab hulgaliselt tuumareaktsioone. 


vastus: 
vastus: 
vastus: 
vastus: 
vastus: 
Arusaamisulatus: 


Rakendage seda ülelibisemisvormi edaspidi veergudena trükitud lugemismaterjali, 
näiteks ajaleheartiklite puhul. Lõpuks võite astuda selle meetodi omandamises viimase 
sammu, kasutades seda täisridadega trükilehe-külgede puhul, nagu harilikult on 


raamatutes. 


Harjutage seda järgmise teksti puhul ning rakendage siinkohal toodud meetodit: 

Tehke lühike eelvaatlus. 

Otsustage tabada teksti peaideid. 

Libistage pilk üle teksti nii, et silmitsete trükilehe-külge keskelt ülalt alla, kasutades 
vertikaalset pilguvälja. Sealjuures pange tähele ainult trükilehekülje keskosas olevaid 
mõtteid. 

Viimaseks ülesandeks jätke ligikaudu 20 sekundit. 

HARJUTUS 43. 


UUT TÜÜPI PANK 


Sotsialistliku majandusintegratsiooni süvenemine sotsialismileeri kõigi maade huvides, 
rajatud sotsialismi ülesehitamise üldistele seaduspärasustele ja sotsialistliku 
plaanimajanduse juhtimise põhiprintsiipidele, eeldab rahvamajanduse arendamise ja 
koordineerimise plaanide orgaanilist kontakti kaubalis-rahaliste suhete ulatusliku 
rakendamisega, sealhulgas ka krediitide osas. 

Abi vastastikuste krediitide kujul, mida sotsialistlikud maad tööstusettevõtete ja teiste 
objektide püstitamiseks annavad, samuti ka mitme sotsialistliku maa poolt rajatava 
objekti, näiteks naftajuhtme «Sõprus», ühine finantseerimine, on suurt positiivset osa 
etendanud sotsialismimaade majandusorganisatsiooni arendamisel ja majan 

dussuhete kindlustamisel. Käesolev majandussidemete arenguetapp Vastastikuse 
Majandusabi Nõukogu liikmesriikide vahel näitab aga tungivat tarvidust laiendada 
mitmepoolset koostööd sellel alal ja täiendada juba kasutusel olevaid 
krediteerimissidemeid uue koostöö vormiga rahvusvahelise investeerimispanga näol. 


PANGA PEAÜLESANDED 


Panga peamine ülesanne on mobiliseerida finantsreserve ja anda pikaajalist ning 
keskpika tähtajaga krediiti. Esmajärjekorras on need ette nähtud meetmeiks, mis on 
seotud rahvusvahelise sotsialistliku tööjaotusega, tootmise spetsialiseerimise ja 
koopereerimisega, kulutustega toor-ja kütteainebaaside laiendamiseks ühistes huvides, 
samuti teiste majandusharude objektide ehitamisega, mille vastu panga osanikeks olevad 
maad huvi tunnevad. Peale selle on nad ette nähtud nende maade rahvuslike majandus- 
ettevõtete tarbeks. 


ERIFONDID 


Peale põhikapitali on panga käsutuses veel teisi finants-varusid. Pangas võib luua 
erifonde huvitatud riikide ressurssidest, sealhulgas fondi ühiste ehitusobjektide kredi- 
teerimiseks ja fondi majandusliku ning tehnilise abi osutamiseks arengumaadele. 

Krediteerimisobjektide valikul arvestab pank soovitusi rahvamajandusplaanide 
koordineerimiseks investeerimise, spetsialiseerimise ja tootmise koopereerimise osas 
ning töötab tihedalt koos vastavate VMN-i organitega. 


EFEKTIIVSUSE KRITEERIUMID 


Kõik asutavad maad lähtuvad sellest, et panga poolt krediteeritavad tootmisobjektid 
peavad teaduslikult ja tehniliselt vastama kõrgtasemele ja andma kvaliteetse toodangu 
kõige väiksemate kuludega. Sellekohaselt pühendatakse krediidi andmisel suurt 
tähelepanu krediteeritava objekti kõrge majandusliku efektiivsuse tagamisele, milleks 
kehtivad järgmised olulised kriteeriumid: kõige kõrgem tehniline tase objekti ehitamisel, 
optimaalne tootmismaht, iga haru jaoks optimaalne tagasilaekumiskestus, maailma- 
standardile vastav toodang, toodangu jaoks vajaliku toor- 

ainebaasi olemasolu, toodangu jaoks turu tagamine. Krediteerimine sõltub edasi ka 
ehitamisajast, samuti — investeeringu iseloomu ja eesmärgi järgi — teistest majandus- 
likest finants- ja panganduskriteeriumidest. 


VÕRDÕIGUSLIKKUS 


Üks sotsialistlike maade rahvusvahelise investeerimispanga iseärasusi uut tüüpi 
pangana on see, et kapitalistlikest finants- ja krediidiinstitutsioonidest eristab seda 
demokraatlik juhtimissüsteem. Kõige kõrgem panga hal-dusorgan on panga nõukogu. 
Nõukogu koosneb kõigi panga osanikriikide esindajaist, kes nimetatakse nende maade 
valitsuste poolt. Igal panga osanikriigil on nõukogus üks hääl, sõltumata tema 
kapitalipanusest. 

Panga täideviivaks organiks on juhatus eesistuja juhtimise all. Eesistuja suunab panga 
operatiivset tegevust. Panga ametnikkond komplekteeritakse osanikriikide hea 
haridusega erialainimestest, kellel on kogemusi investeeringute finantseerimises ja 
krediteerimises. 

Rahvusvahelisel investeerimispangal on märkimisväärne osa sotsialismimaade 
valuuta- ja finantssüsteemide täiustamisel ning väljaarendamisel ja ta aitab efektiivselt 
kaasa nende riikide majanduslikule ja teaduslik-teh-nilisele koostööle, mis põhineb 
võrdsuse printsiibil ja peab silmas panga liikmete suveräänsust ning vastastikust kasu. 


Arusaamistest: 

Vastake küsimustele «õige» või «vale». 

VMN-maade majandussidemete praegune arenguetapp nõuab rahvusvahelise 
investeerimispanga asutamist. 

Panga peaülesanne on finantsreservide mobiliseerimine ja krediidi andmine. 

Panga käsutuses ei ole erifonde. 

Praegu ei ole veel mingeid kriteeriume panga efektiivsuse kohta. 

Rahvusvaheline investeerimispank tegutseb võrdõiguslikkuse printsiibil. 

vastus: 
vastus: 
Arusaamisulatus: 


EDASPIDISED HARJUTUSED. 


Kasutage osa harjutamisajast ülelibisemise täiustamiseks. Harjutage ülelibisemist 
peaideed ja detaile jälgides. Seadke endale ülelibisemiseks alati ajapiirid. Vastavalt 
tekstile ja eesmärgile ei tohiks trükikirja leheküljest ülelibisemiseks üldiselt kulutada 
vähem aega kui 3 sekundit ega rohkem kui 20 sekundit. 

Eksperimenteerige mitmesuguste ülelibisemismeetodite kasutamisega. Otsustage, 
milline teile kõige rohkem sobib. Ei saa siiski olla kahtlust, et moodus, kus te ka 
vertikaalset pilguvälja ja vastavat silmade liikumist kasutate ning ühtlasi teksti keskosale 
kontsentreerute, on kõige efektiivsem ülelibisemistehnoloogia. See nõuab igal juhul 
pikemat ja kontsentreeritud harjutamist. Järk-järgult võite selleski meetodis kogenud 
ülelibisejaks areneda. Kui olete õppinud seda ülelibisemise moodust harmooniliselt 
seostama ratsionaalse lugemise meetoditega, olete saavutanud lugemise kõrgeima astme. 

LÕPUKATSE 


Selleks et kursuse jooksul tehtud edusammud ilmsiks saaksid, lugege järgmist teksti 
suurima kiirusega, millega suudate veel tagada adekvaatse arusaamise. Tekst on teine 
osa artiklist, mida lugesite harjutuses 2. Tal on seesama raskusaste kui esimesel osal, mis 
võimaldab mõlema lugemise tulemusi omavahel võrrelda. Tekst on kerge, nii et võite 
kasutada maksimaalset kiirust. Ärge unustage teha lühikest eelvaatlust. 

HARJUTUS 44. 

alustamise kellaaeg 

tunnid: minutid: sekundid: 


KONTEINERSADAMATE SÕLMPUNKT 


Mitte iga meresadam ei sobi keskkonteinersadamaks, kuigi on otstarbekas paigutada 
see suurte universaal-sadamate maa-alale või vahetusse lähedusse, et saaks 

kasutada juba olemasolevaid seadmeid laevade varustamiseks, remontimiseks, 
meeskonna teenindamiseks jne., samuti ka olemasolevaid kaldaseadmeid 
sadamajäreleval-veks, lootsi- ja puksiiriteeninduseks. Spetsiaalsed kontei-nersadamad ei 
vaja tavalisi sadamakuure ja ladusid ega ka tavalisi tükikaubakraanasid ja laoveokeid; 
kaiäärsed seisukohadki on lühiperioodilises ringluses, sest laevad peatuvad sadamas 
lühemat aega. Tingimata peavad aga olemas olema suured laoplatsid ja tõhus raudtee- 
ning maanteeühendus tagamaale. Paljude kaubandusoperat-sioonide üleviimisega 
sisemaa terminaalidesse on vajadus haldushoonete järele suhteliselt väike. Liikluse ja 
lossimise kiiruse huvides on otsustav laoplatside ja veoriis-tade ülevaatlik liigendamine 
sadama piires. Üheski kohas ei tohi transpordiahel katkeda. Sel põhjusel kontrollitakse ja 
tüüritakse moodsaimate infotöötlusseadmete abil konteinerite kogu teed, ka teed läbi 
sadama. 

Dispetšerkeskus, kuhu jooksevad kokku arvutusope-ratsioonide andmed, juhatab 
raadiotelefonide kaudu pöördkraanasid, kus üks mees teeb kõiki ümberlaadimis-töid. 
Raudtee on sadamaliikluseks liiga raskepärane ja aeglane, lisaks segavad seal 
transpordivoolu rööpmed ja seisvad vaguniteread. Ka laadimissilda, mis laevu los-sib, 
teenindab üks mees. 10- kuni 20-mehelised tugevate sadamatööliste meeskonnad 
(gongid) on minevik. Tuleviku konteinersadam on täielikult mehhaniseeritud. 

Igal juhul pakitakse käesoleval ajal ja küllap ka mõnede lähemate aastate jooksul veel 
küllaltki suur osa eksport- ja importkaupadest sadamas endas konteineritesse või neist 
välja. Selle nn. sadamast-—sadamasse liikluse juures vajatakse veel lisatööjõudu 
pakkimistöödeks, ja nimelt niikaua, kuni sisemaa terminaalide süsteem on täielikult välja 
arenenud ja konteinerveoks sobivate kaupade vool vastava ulatuse saavutanud. 
Iseloomulik on see, et kapitalistlike maade juba olemasolevais konteiner-sadamais, 
näiteks USA-s, nõuavad sadamatöölised, et kõiki kaupu pakitaks konteinereisse ja välja 
sadamas, sest nad kardavad kaotada oma töökohta. 

Tehnilise revolutsiooni tõttu liikluses vallapääsenud areng toimub kapitalistlikes 
maades niisiis ainult läbi suurte raskuste ja majanduslike vastuolude teravnedes. Ei taha 
paljud sadamas töötavad ekspediitorid, laeva-maaklerid, kontrollivad ja juriidilised 
asutused ega teistegi sadamate lossimisfirmad kaotada kasvava konteinerveo 

tõttu oma eksisteerimise põhialuseid. Seetõttu kasvab ka konkurents Lääne-Euroopa 
sadamate, näiteks Hamburgi ja Breemeni vahel, aga ka ühelt poolt Lääne-Saksa 
sadamate ja teiselt poolt Rotterdami vahel. Investeerimisprojektid ja uued võimsused 
esitatakse sõltumatult oodatavast tegelikust liikluse juurdekasvust, ainult 
prestiiživajaduse rahuldamiseks või liikluspretensioonide kuulutamiseks. Muu hulgas 

kardetakse Lääne-Saksamaal, et konteinerveo üleminek Hamburgist-Breemenist Rotter- 
dami on soodus sotsialismimaade Läänemeresadamaile ja kannustab neid seetõttu looma 
keskkonteinersadamat Läänemere kaldale. 

Selletagi on sotsialistlikele maadele teada konteiner-süsteemi suur kasuefekt 
rahvamajanduses ja nad rakendavad edasi avaraid võimalusi, mida annab tootmisvahen- 
dite ühiskondlik omand integreeritud transpordiahela ülesehitamiseks. Meil muidugi ei 
ole paljude väikeste ja keskmise suurusega laadimisfirmade, laevamaaklerite, 
ekspediitorite jne. vahelist rivaalitsemist ja konkurentsi, mis pidurdab tänapäeval 
kapitalistlikes maades keskkon-teinersadamate loomist. Pigem võimaldab sotsialismi- 
maade vennalik koostöö majanduse alal Vastastikuse Majandusabi Nõukogus (VMN) 
koondada konteinerkau-pade voolu ja suunata seda plaanipäraselt üle üksikute riikide 
piiride, luues eelduse ulatusliku konteinervedude süsteemi ülesehitamiseks. 

Tulevikus kujundatakse sotsialismimaade ühtne veo-süsteem muu hulgas ühe või kahe 
keskkonteinersadama rajamisega Läänemere kallastele, Musta mere äärde, Aadria mere 
ja Vaikse ookeani kallastele. Nende kaudu saab valmiskaupade eksporti ja importi 
lülitada suure majanduspiirkonna, millesse kuulub mitu sotsialismimaad. Laevaliinid, 
raudtee- ja autotransport, mõningal määral ka liikmesriikide siseveeteede laevaliiklus 
koordineeritakse, need töötavad koos ning kasutavad ühtseid transpordieeskirju, 
sõiduplaane ja -tariife. 

Keskkonteinersadama koha valik oleneb ranniku looduslikust sobivusest, 
geograafilisest asendist nende tähtsate tööstusrajoonide suhtes, mida sadam hakkaks 
teenindama, olemasolevatest või loodavatest tagamaaühendus-teedest ja vajalike 
investeeringute suurusest. Sinna juurde peab veel prognoosimiseks analüüsima kasvu 
neil majandusaladel, mis eeldavad transpordi lisandumist, samuti tehnilist progressi 
liikluses ja majanduses 

181 

tervikuna, turu paiknemist teiste võrreldavate sadamate suhtes ja osavõtvate 
sotsialismimaade väliskaubandus- ning transpordipoliitikat. Eesmärgiks on tarvilike 
pikaajaliste liiklusinvesteeringute kõrgem kasuefekt, mis puudutab mitte üksnes 
sadamat, vaid ka raudteid ja maanteid. Küllalt suured investeeringud — Inglismaal on 
see summa järgmiseks kolmeks aastaks, koos kulutustega konteiner-liikluseks, hinnatud 
1 miljoni naelsterlingi peale — juhivad otsekohe mõtte vajalike seadmete, riistade, 
sõidukite ja mahutite hankimise ühisele finantseerimisele. Ter-viksüsteemi 
organiseerimine osavõtvate sotsialistlike maade ühise ettevõtmisena peaks mõjuma ka 
ratsionaalsemana. 

Uuel kaugsõidusadamal Rostockil on soodsad eeldused areneda Läänemere selles osas 
keskkonteinersada-maks, sest tal on kaldalähedane laadimisplats moodsate suurlaevade 
jaoks, on mitmesugused lõunasse, kagusse ja põhja suunduvad tõhusad 
liiklusühendused. Peale mõlema siin lõppeva suure raudteemagistraali — Berliin — 
Dresden — Praha— Budapest —Viin ja Magdeburg — Leipzig —Karl-Marx-Stadt / 
Erfurt —Eisenach —, osutub planeeritud ühenduskoht Berliini ringi autoteede võrguga 
just konteinerliikluse jaoks erakordselt tähtsaks. Juba ajavahemikus 1950 kuni 1967 
saadi autovedude osa SDV kaubaveos tõsta 38%-lt 56%-le. Konteinerite otsesaatmi-sega 
sadulpuksiiridel tõuseb selle võimsus veelgi. 

Konteinerite ümberlaadimiseks võivad väga hästi sobida ka traditsioonilised Saksa DV 
ühendusteed Taani ja Rootsi, eriti siis, kui neid veel täiendatakse vastavate 
hankeliinidega Soome, samuti ka Poolasse ja Nõukogudemaa Läänemeresadamaisse. 
Nende kaudu saab koondada Rostocki sadamasse märkimisväärsel hulgal laadungit 
meretaguste maade sihtsadamate jaoks. 

Esimesel pilgul võib see kõik tunduda mõneti fantastilise tulevikunägemusena. Aga 
see liikluse tulevik on juba alanud ning tema seaduspärasused ja tendentsid panevad 
meid ette valmistama pika aja peale ulatuvat struktuuri muutmist sadamamajanduses, 

millest tõotab tulla suurimat kasu mitte üksnes meie rahvamajandusele, vaid ka meie 
sotsialistlike naabermaade majandusele. Kui inglise lord, kaubalaevandust juhtiv isik 
Londonis nimetab algavat konteinerveoajastut melodraamaks, mis maksvat verd ja 
pisaraid, siis võib see kapitalistliku süsteemi jaoks täiesti klappida. Ka sotsialistlikud 
maad seatakse 

uute suurte nõudmiste ette, ometi annab nende plaanimajandus tagatise, et kulutused 
töötajate heaolu tõusuga langevad. 


lõpetamise kellaaeg: sõnade arv: 865 

alustamise kellaaeg: lugemisaeg sekundites:  X 60= sõna/min. 
lugemisaeg: 

Arusaamistest: 


Milliste masinatega kontrollitakse ja juhitakse konteinereid kogu nende teel? 

Kas kasvav konteinerveondus ähvardab kapitalistlike maade sadamatööliste 
elutingimusi? 

Missugune institutsioon võimaldab sotsialistlikes maades konteiner-kaubaveo 
ratsionaalset koondamist ja plaanipärast suunamist? 

Kas kaugsõidusadamal Rostockil on soodsaid eeldusi keskkonteiner-sadamaks välja 
areneda? 

Kes nimetab algavat konteinerveonduse ajastut melodraamaks kapitalistlikus 
majandussüsteemis? 


vastus: 
vastus: 
vastus: 
vastus: 
vastus: 
Arusaamisulatus: 


LÕPUKATSE HINDAMINE 

Oma lugemiskiiruse tõusu, samuti ka arusaamisulatuse kasvu või kahanemise, mille 
olete saanud selle kursusega, võite protsentides välja arvutada järgmiselt. 
Lugemiskiiruse tõus: 

lahutage harjutus 2 lugemiskiirus harjutuse 44 lugemiskiirusest. Jagage vastus 
harjutuse 2 lugemiskiirusega ja korrutage tulemus 100-ga. 

Arusaamisulatuse suurenemine: 

lahutage harjutuse 2 arusaamisulatus harjutuse 44 arusaamisulatusest. Jagage vastus 
harjutuse 2 arusaamis-ulatusega ja korrutage tulemus 100-ga. 

Arusaamisulatuse vähenemine: 

lahutage harjutuse 44 arusaamisulatus harjutuse 2 arusaamisulatusest. Jagage saadud 
vastus harjutuse 2 aru-saamisulatusega ja korrutage tulemust 100-ga. 

Oma tulemuste hindamisel peate silmas pidama järgmist: 

Lugemiskiiruse ja arusaamisulatuse üle peab otsustama alati koos. 

Sellest hoolimata peab lugemiskiiruse tõusu vaatama kui otsustavat kriteeriumi 
lugemistulemuste tõstmisel, niikaua kui arusaamisulatus on adekvaatne. 

Arusaamisulatuse tõusmine viib lugemiskiiruse tõusmisele, samal ajal kui 
arusaamisulatuse vähenemine viib lugemiskiiruse kahanemiseni. 

Sellele lugejale, kelle arusaamisulatus on algul väike, on arusaamisulatuse tõusul 
otsustav tähtsus. 

Vaatamata lugemiskiiruse tõusule, peaksite te üldiselt oma esialgse arusaamisulatuse 
olema säilitanud või seda isegi veidi tõstnud. 


VIIMANE NÕUANNE 

Viimaseil nädalail olete keskendunud jagusaamisele vanadest lugemisharjumustest. 
Eriti olete õppinud vabanema pealiigutustest ja häälega lugemisest. Eelkõige olete aga 
omandanud lugemise ratsionaalse tehnoloogia. Te olete õppinud lugemisele täielikult 
kontsentreeruma ja haarama terveid mõttekomplekse ühe pilguga. Te teate, et lugemine 
on reeglipärane protsess, mida saab teaduslikult planeerida ja organiseerida, ja teil on 
nüüd ka teadmisi, kuidas seda teha. Te valdate eelvaatluse meetodit, te kasutate 
suunasõnu ja olete võimeline ära tundma lugemismaterjali struktuuri. Kõige sellega olete 
niikaugele jõudnud, et võite oma arusaamisulatust ja lugemiskiirust tunduvalt tõsta. Te 
olete oma vanast, aeglasest lugemistraavist lahti saanud ja valdate täielikult kiiret ning 
täiesti uut lugemisrütmi. Lugemiskäikudega saate oma lugemiskiirust kohandada 
vastavalt iga lugemismaterjali raskusastmele ja sel viisil värskelt omandatud oskust 
maksimaalselt ära kasutada. Lõpuks valdate väga tõhusat ülelibisemise meetodit, mis 
annab teile võimaluse kõige lühema ajaga tabada teksti tuuma või kiiresti leida otsitavaid 
detaile. Te oskate ratsionaalse lugemise ja ülelibisemise tehnoloogiat otstarbekalt 
ühendada, saavutamaks 

lugemisoskuse kõrgeimat astet. Lühidalt, olete õppinud kiiremini ja põhjalikumalt 
lugema ja olete rat-sionaliseerinud tähtsa osa oma vaimsest ning loomingulisest 
tegevusest. See lugemistulemuste tõus suurendab teie mõtlemis- ja õppimistulemusigi. 

Küsimus on küll, kas te juba praeguseks olete saavutanud oma vaimse ning 
loomingulise tegevuse selles vallas kõige kõrgema ratsionaliseerimisastme, mida üldse 
olete võimeline saavutama. Ehkki eri isikute puhul on sellekohased võimed erinevad, 
võib siiski väga suure tõenäosusega öelda, et asi pole vaid selles. Ratsionaalse 
lugemisega on niisamuti nagu autojuhtimisega. Kuigi olete sõidueksami hästi 
sooritanud, olete siiski algaja. Alles pärast pikemat harjutamist saab teist hea autojuht. 
Ka ratsionaalne lugeja ei ole selle kursuse lõpetamise järel sugugi veel saavutanud oma 
kõrgeimat taset ratsionaalsel lugemisel või ülelibisemisel. Uute meetodite edasise 
harjutamisega järgmistel nädalatel võite silmanähtavalt tõsta oma lugemistulemusi. 
Kasutage neid igal lugemisjuhul. Pange vastu eelkõige tendentsile vanade 
lugemisharjumuste juurde tagasi pöörduda. Suhteliselt lühikese ajaga muutub 
ratsionaalne lugemine täiesti automaatseks. Sellest peale ei ole lugemisel vaja teha 
mingeid märkimisväärseid pingutusi. Te valdate seda uut ratsionaalse lugemise 
tehnoloogiat senikaua, kuni järjekindlalt loete. Suur kasu sellest teile isiklikult ja ka meie 
sotsialistlikule ühiskonnale tasub lõpuks kõik teie pingutused. 

Soovin teile jätkuvat edu lugemistulemuste tõstmisel ja eelkõige palju rõõmu 
lugemisel. 


VASTUSED 


HARJUTUS 1 (lehekülg 36) 

Berliini Humboldti nin. ülikooli Loodusteaduste Muuseumi teadlased. 
Fossiilse haikala muna. 

Ei. 

Hamamelis. 

Okaspuud. 

HARJUTUS 2 (lehekülg 39) 

Portaalkraanad. 

Vähem kui 5 minutiga. 

Ei. 

Tilbury. 
«Postiametniku». 
HARJUTUS 3 (lehekülg 46) 
Ta redigeeris «Iskrat». 
Revisionismi ja oportunismi vastu. 
Saksa keisririigi politseiga. 
Kaheksa lehekülge. 
Leipzig-Probstheidas. 
HARJUTUS 4 (lehekülg 49) 
Mitmesuguste loomaliikide eriomadustega. 
Tuulehoiatussüsteemi. 
Nahkhiired. 
Pimedate jaoks. 
Jah. 
Narkoosimeetodina ja planeetide ning tähtedevaheliste kauguste ületamisel. 
Ei. 
Maa elektromagnetvälja jõujoonte järgi. 
9.Jah. 
10. Ei. 
HARJUTUS 10 (lehekülg 59) 
Automaatsete hingamisaparaatide loomise tõttu. 
Vanaaja olmest. 
186 
Kaks. 
Taanis. 
Stokholmis. 
Sisevetes. 
Prenzlau lähedal Oberückeri järvest. 
Juudi kaupmees (Ibrahim Ibn Jakub). 
Jah. 
10. Sõjaliste kokkupõrgete. 
HARJUTUS 11 (lehekülg 66) 
Tutanhamoni haua leid. 
Jah. 
Kaks kullatud puusarka kuninga muumiaga. 
Kairo muuseumis. 
Teeba-poolsel läänekaldal. 
Egiptuse riik saavutas oma maksimaalse suuruse. 
Naiselik ilu ja suursugune elegants. 
Jah. 
Kuninganna Nofretete. 
10. Jah. 
HARJUTUS 12 (lehekülg 69) 
Püsivate orbitaaljaamade ehitamine. 
Kolm. 
Keevituskatseid. 
Arvutite abil. 
Töövõime probleem. 
Nõukogude kosmonaudid on kvalifitseeritud uurijad, teadlased ja insenerid. 
Jah. 
Andmed geoloogilise struktuuri kohta, eriti maavarade paiknemise kohta. 
Ei. 

10. Maa-ala Kaspia ja Araali mere vahel. 
HARJUTUS 13 (lehekülg 79) 

Objektiivse reaalsuse vundamendikivid. 

Ei. 

Positiivselt laetud aatomituum. 

Elemendi keemilised ja optilised omadused. 

Ei. 

Ringikujulisi orbute mööda. 

Ei. 

On põhimõtteliselt võimatu vigadeta määrata üheaegselt liikuva keha kohta ja kiirust, 
mis tal oli sellel kohal. 

Jah. 

10. Ruumi aatomituuma ümber, 
HARJUTUS 15 (lehekülg 92) 

Teadus kui terviksüsteem ja kompleksne analüüs. 

Ei. 

Loodusteaduse ja tehnika ajalugu. 

Filosoofiline distsipliin, mis uurib teadusliku tunnetuse üldisi loogilisi seadusi ja 
kategooriaid. 

Ei. 

HARJUTUS 16 (lehekülg 97) 

Sotsialismi majandussüsteemile toetudes toimivad teadused mitte ainult 
tootmisjoududena, vaid ka tunnetus- ja õppevahendina. 

HARJUTUS 17 (lehekülg 97) 

Maastiku ulatusliku ümberkujundamisega omandavad looduskaitsealad tulevikus 
veelgi suurema tähtsuse. 

HARJUTUS 18 (lehekülg 98) 

Kooperatsioonisuhete ülesehitamine teostub leninliku kooperatsiooni-plaani 
printsiipide järgi. 

HARJUTUS 19 (lehekülg 98) 

Raku struktuur ja funktsioon. 

HARJUTUS 20 (lehekülg 99) 

Elementaarosakeste kasutamisvõimalusi leidub keemias keemiliste reaktsioonide 
kiiruse mõõtmisel. 

HARJUTUS 21 (lehekülg 99) 

Laevaehituse arenguks on tellimuste määra kõrval mõõduandev teaduslik 
struktuuripoliitika. 

HARJUTUS 22 (lehekülg 100) 

Ajude värbamine kui imperialismi agressiivsemaid ja ohtlikumaid meetodeid. 

HARJUTUS 23 (lehekülg 101) 

Tööstuse üha kasvav automatiseerimine laiendab seadmete automaatjuhtimise ja 
reguleerimise mõõteriistade väljatöötamist ja kasutuselevõtmist. 

HARJUTUS 24 (lehekülg 102) 

Päikese ultraviolettkiirguse tagajärjel. 

Osoon. 

Termosfääris. 

Ei. 

Jah. 

Troposfäär. 

Jah. 

8. . Atmosfääri olukorra täpne ennustamine. 
188 


10! See osa füüsikast, mis tegeleb Päikesel ja Maal toimuvate protsesside vastastikuste 
mõjudega. 
HARJUTUS 25 (lehekülg 108) 


Televisioon on viimastel aastatel arenenud mõjusaks informatsiooni-vahendiks kõigil 
aladel. Igast 100-st Saksa DV majapidamisest on 65-1 televiisor ja nad kasutavad seda 


igasuguse informatsiooni saamiseks, enesetäienduseks ja ajaviiteks. Need arvud on 
kasvava kultuuritaseme ja tõusva elatustaseme märgiks. Saksa DV 20. aastapäevaks 


tehti sellgl alal veel üks samm. 


HARJUTUS 26 (lehekülg 108) 

Kuidas saaks seesugust kuuma plasmat säilitada? Ei ole ühtki ainet, mis taluks 
kokkupuudet mitu miljonit kraadi kuuma plasmaga. Ainus teadaolev võimalus hoida 
koos plasma elektriliselt laetud koostisosi (elektrone, ioone) on ümbritseda plasma 
tugeva magnetväljaga (suurusjärk umbes 10 000 gaussi, Maa magnetväli umbes 1 
gauss). Laetud osakesed liiguvad siis spiraalselt ümber välja jõujoonte ega eemaldu 


neist. Niisugust magnetmahutit võib sulgeda sellekohaste mittehomogeensete 
magnetväljadega ehk magnetkorkidega. 


HARJUTUS 27 (lehekülg 108) 


Informaatika on teadusdistsipliin, mis uurib teadusliku informatsiooni struktuuri ja 
omadusi, samuti teadusliku infotegevuse seaduspärasusi, tema teooriat, ajalugu, 


metoodikat ja organisatsiooni. Informaatika eesmärk on informatsiooni esitamise 
meetodite ja vahendite väljatööta-mine, kogumine, analüütilis-sünteetiline töötlemine, 


salvestamine, teadusliku informatsiooni otsimine ja levitamine. Informaatika tegeleb 
semantilise informatsiooniga, ent mitte selle informatsiooni kvalitatiivse hindamisega. 
Niisugune hindamine kuulub vaid erialainimestele vasta-val teadusalal või praktilises 
tegevuses. 


HARJUTUS 28 (lehekülg 109) 

«Ersats». 

Polüvinoolkloriid, polüstüreen, polüeteen. 

Kolme rühma. 

189 

Puhttermilised muutused. 

Termostabilisaatorid. 

Optimaalseks stabiliseerimiseks. 

Jah. 

Vahtnahk. 

Väike omakaal. 

HARJUTUS 29 (lehekülg 113) 

Oskus loominguliselt mõtelda. 

Ta on inimese tööriist, mille abil inimene objektiivset reaalsust ümber kujundab. 

Formaalseks muutunud vaimsest rutiinsest tööst. 

Arvutustehnika vallas. 

Inimene. 

Need kergendavad tema tööd süsteemidega ja indiviididega, mille kohta saab teateid 
etteantud informatsiooni põhjal. 

Kolme iseloomuliku tunnuse abil. 

Jah. 

9. See on ainult olemasoleva informatsiooni transformatsioon. 
10. Neljaks faasiks. 

HARJUTUS 30 (lehekülg 120) 

Maailma bipolaarsust, kus valitsevad kaks «supervõimu». 

Kodanlikud poliitikud ja ideoloogid. 

Paktiväliste maade konverentsil Lusakas. 

«Hirmu-tasakaalu» teooriast. 

«Kahe imperialismi» eksisteerimise teooriaga. 

Sest nii saavad nad inimesi kergemini petta. 

Analoogiliselt «supermanile». 

Sõjajärgsete aastate ajalugu. 

USA. 

10. See on konstrueeritud ja vale. 

HARJUTUS 31 (lehekülg 128) 

Ei. 

Renessansiajal. 

Ei. 

Polübern. 

Ei. 

HARJUTUS 32 (lehekülg 130) 

1. Vaatlus looduses. 2.” Ei. 

Kommunikatsioon. 

Temperatuuritingimustest. 

Oluline soojätkamiseks. 

HARJUTUS 33 (lehekülg 133) 

Fotosüntees. 

Ei. 

Õhk suletud ruumis saab paremaks. 

190 

Valguga. 

Hill ja Ruben. 

HARJUTUS 34 (lehekülg 136) 

Belemniitide fossiilseid jäänuseid. 

Rostrumid. 

Andmeid minevikumerede veetemperatuuri kohta. 

Kaks (kaltsiit, aragoniit). 

Õnnestus kindlaks määrata temperatuurimuutused üksikute belemniitide eluea jooksul. 

HARJUTUS 35 (lehekülg 138) 

Jah. 

Kui nad objektiivset reaalsust adekvaatselt peegeldavad. 

Seos tunnetatava objekti otsitava tunnuse ja tema otsitavuse vahel. 

Jah. 

5. - Kuitaei eksisteeri, ei saa eksisteerida. 
HARJUTUS 36 (lehekülg 140) 

Ei. 

Veenus peegeldab Päikese valgust. 

Ajavahe Veenuse kahe ühesuguse faasi vahel. 

Galileo Galilei. 

Jah. 

HARJUTUS 37 (lehekülg 150) 

Õige. 

Vale. 


113 175 


Õige. 

Õige. 

Vale. 

HARJUTUS 38 (lehekülg 155) 
Materiaalses tootmises valitsevate klassivahekordade kaudu. 
Majandussuhted. 

HARJUTUS 39 (lehekülg 159) 
Õige. 

Vale. 

Õige. 

Vale. 

Õige. 

HARJUTUS 40 (lehekülg 162) 
Õige. 

Vale. 

Vale. 

Oige. 

Õige. 

HARJUTUS 41 (lehekülg 172) 
Oige 

Vale. 

Oige. 

Õige. 

Õige. 

HARJUTUS 42 (lehekülg 173) 
Õige. 

Õige. 

Õige. 

vale. 

Õige. 

HARJUTUS 43 (lehekülg 176) 
Õige. 

Oige. 

Vale. 

Vale. 

Õige. 

HARJUTUS 44 (lehekülg 179) 
Infotöötlusseadmetega. 

Jah. 

Vastastikuse Majandusabi Nõukogu. 
Jah. 


Inglise lord, kaubalaevanduse juht. 

